
CAPITOLUL I 


EVALUAREA CLINICO-FUNCTIONALA ÎN BOLILE REUMATICE 


1.1. NOȚIUNI INTRODUCTIVE 

Reumatologia este o ramură a medicinei interne, o disciplină care se 
ocupă cu studiul şi tratamentul bolilor sistemului osteoarticular acute sau 
cronice de cauze diverse, afecțiuni însotite de durere, tumefactie şi impotenta 
funcţională, afectând de obicei articulațiile. Cuvântul reumatism derivă de la 
cuvantul grec ,,rheuma” - ,,curgere”. Bolile reumatice se caracterizează prin 
leziuni inflamatoare sau degenerative ale țesuturilor conjunctive articulare sau 
periarticulare. Aceste boli au etiologie variată şi evoluţie cronică. 

Din punct de vedere biomecanic sistemul articulației singulare poate fi 
considerat ca unitate morfofunctionala a aparatului kinetic (T.Sbenghe). 
Structurile sau componentele sistemului articulației singulare sunt: osul, 
cartilajul, ligamentul, tendonul (denumite componenta rigidă articulară), 
articulația sinovială, muşchiul, receptorul senzitiv şi neuronul. Ca urmare, din 
punct de vedere clinic şi terapeutic, bolile reumatice pot include afectări ale 
acestor structuri dar se deosebesc de manifestările pseudoreumatice ale altor 
boli care pot afecta articulaţia. 

Stabilirea unui diagnostic precoce şi corect precum şi instituirea unui 
tratament adecvat sunt principalii factori de care depind remisiunea sau 
stabilizarea procesului evolutiv al bolii reumatismale, evitarea complicatiilor şi a 
sechelelor invalidante, infirmitatea prematură a bolnavului. Un rol determinant 
în diagnosticarea unei boli reumatice, alături de examenul aparatului 
locomotor, îl are examenul clinic complet al celorlalte aparate şi sisteme, 
integrând astfel suferința reumatică în contextul clinic general. 


1.2. CLASIFICAREA BOLILOR REUMATICE 

La nivel mondial s-au elaborat numeroase clasificări ale bolilor 
reumatice, pe baza mai multor criterii: clinic, etiologic, patogenetic. Unele 
dintre aceste clasificări grupează bolile reumatice bazându-se pe aspecte 

unilaterale şi fără aplicabilitate practică. Desi termenul de reumatism a devenit 
aproape sinonim cu „suferința articulară", trebuie să se precizeze totuşi că 
exista şi forme de reumatism nearticulare (abarticulare), atunci cand sunt 
afectate țesuturi conjunctive şi musculare periarticulare. 

De aici şi cea mai acceptabilă clasificare, care împarte reumatismul ca 
boală, în doua mari categorii, şi anume: articular şi nearticular (sau 
abarticular). 

Reumatismul articular cuprinde doua grupe mari, si anume: 
- reumatisme inflamatorii si infectioase - artritele; 
- reumatisme degenerative - artrozele. 

Artrozele sunt afecţiuni neinflamatoare ale articulaţiilor, care se 
caracterizează prin deteriorarea cartilajului articular însoţită de leziuni 
hipertrofice ale extremităților osoase. Suferinta  artrozică poate fi 
monoarticulară sau poate afecta un număr crescut de articulaţii (poliartroze). 
Este cea mai frecventă boală reumatică, incidenţa acesteia crescând odată cu 
vârsta (mai frecventă între 50 şi 75 de ani); femeile sunt mai frecvent 
interesate, comparativ cu barbatii (2/1). Artrozele nu sunt însoţite de semne 
generale şi nici de leziuni extraarticulare. 

Reumatismul abarticular poate fi definit ca fiind suferinţa inflamatorie a 
părților moi periarticulare: muşchi, tendoane, ligamente, burse. În funcţie de 
structura afectată, se descriu periartrite, fibrozite, tendinite, entezite, bursite, 
epicondilite. 

Cea mai frecvent utilizata clasificare este cea propusa de Asociatia 
Americana de Reumatologie (ARA): 

|.Poliartritele de etiologie necunoscută: 

A) Artrita reumatoida; 

B) Artrita reumatoida juvenila; 
C) Spondilita ; 

D) Artrita psoriazica; 

E) Sindromul Reiter. 

II.Bolile țesutului conjunctiv: 

E) Lupusul eritematos sistemic; 

F) Periartrita nodoasa; 

G) Sclerodermia; 

H) Polimiozitele şi dermatomiozitele; 
1) Alte boli ale țesutului conjunctiv. 

III. Reumatismul articular acut 
IV.Bolile articulare de tip degenerativ (artrozele) 
V.Reumatismul abarticular: 
J) Fibrozitele; 
K) Sindroamele de disc intervertebral; 
L) Miozitele si mialgia; 
M) Tendinitele, peritendinitele (bursitele); 
N) Tenosinovitele; 
O) Fasciculitele; 
P) Sindromul de tunel carpian. 
VI.Artrite manifeste, întâlnite frecvent în cursul altor afecţiuni: 
Q) Sarcoidoza; 
R) Sindromul Henoch-Schonlein; 
S) Colita ulceroasă ; 
T) lleita terminală; 
U) Boala Whipple; 
V) Sindromul Sjogren; 
W) Psoriazis. 
VII. Artrite secundare unor agenti bacterieni cunoscuți. 
VIII. Artrite traumatice sau secundare unor boli neurologice: 
X) Artrite posttraumatice; 
Y) Sifilisul terțiar (artropatia tabetica); 
Z) Siringomielia; 
AA) Sindromul umar-mana; 
BB) Tulburări statice. 
IX.Artrite asociate cu tulburări endocrine şi metabolice: 
CC) Diabetul; 
DD) Ocronoza; 
EE) Hemofilia; 
FF) Hemoglobinopatii; 
GG) Agammaglobinemie; 
HH) Boala Gaucheer 
II) Hiperparatiroidismul; 
JJ) Acromegalia; 
KK) Hipotiroidismul; 
LL) Hipovitaminoza C; 


Kinetoterapia în recuperarea afecțiunilor reumatologice 


MM) Xantomantoza. 
X. Tumori: 
NN) Sinoviomul; 
OO) Sinovita viloasa pigmentară; 
PP) Tumori ale tendoanelor; 
QQ) Tumori primitive juxtaarticulare; 
RR) Metastazele; 
SS) Leucozele; 
TT) Mielomul multiplu; 
UU) Tumori benigne articulare. 
XI.Artrite în cursul bolilor alergice şi al reacțiilor medicamentoase: 
VV) Artritele secundare alergenelor specifice; 
WW) Artritele medicamentoase (hidrazinoftalazina). 
XII Artritele întâlnite în bolile congenitale: 
XX) Sindromul Marfan; 
YY) Maladia Ehlers-Danlos; 
ZZ) Boala Hurler; 
AAA) Displazia congenitala a soldului; 
BBB) Boala Morquio. 
XIII. Alte artrite din: 
CCC) Amiloidoza; 
DDD) Necrozele aseptice ale oaselor; 
EEE) Sindromul Behcet; 
FFF) Condrocalcinoza; 
GGG) Eritemul multiform; 
HHH) Eritemul nodos; 
III) Osteopatia hipertrofică; 
JJJ) Osteocondrita juvenilă; 
KKK) Osteocondrita disecantă. 


1.3. SEMIOLOGIA ARTICULATIILOR 

Semiologia reprezintă interpretarea semnelor diferitelor boli cu scopul 
de a diagnostica cât mai corect şi mai repede. Semiologia se foloseşte de 
termeni ca: simptome, semne, sindroame, la care se adaugă investigațiile 
paraclinice care sunt tintite pentru susţinerea diagnosticului. 

Simptomele au un caracter subiectiv, fiind relatâte de bolnav, sunt 
variabile de la caz la caz, după modul de percepţie şi nu întotdeauna au o 
traducere obiectivă (tumefactie, redoare articulară etc.). 

Semnele sunt manifestări obiective produse de boală, observate de 
pacient şi evaluate de medic sau terapeut prin propriile simțuri (edem, căldură 
locală, cracmente, măsurători de lungimi şi circumferinte). 

Sindromul reprezintă un grup de simptome şi semne, care exprimă o 
stare patologică, care au mecanism fiziopatologic comun, permit prin 
însumarea lor orientarea spre un diagnostic; pentru elucidare sau confirmare 
se fac investigaţiile complementare paraclinice cat mai posibil tintite. Concluzia 
care rezultă din analiza simptomelor, semnelor şi confirmarea prin analize ne 
îndrumă spre un diagnostic care poate fi şi un sindrom. 

Patologia articulară netraumatică este cunoscută clinic ca boală 
reumatismală, etiologia fiind foarte vastă (infecţii, colagenoze, boli endocrine, 
digestive, neurologice, dermatologice, degenerative). Diagnosticul bolilor 
reumatismale se bazează pe anamneză, examen clinic (inspecţie, palpare), 
evaluare funcţională (analitică — testing articular şi muscular, şi globală — scale 
şi indici specifici articulari sau în funcţie de tipul bolii), explorări paraclinice (de 
laborator şi imagistice). 

Sindromul inflamator este reprezentat de totalitatea perturbărilor 
biologice ce traduc prezența unei inflamații în organism. Semnele şi 
simptomele prezente în patologia reumatismală sunt: 

° durerea (dolor) este o acuză subiectivă; importantă este localizarea, 
iradierea, caracterul durerii, prezența să în repaus sau nu, influențarea sau nu 
de medicatie, 


. tumefactia (tumor) este mărirea de volum a articulației (edem), 

. senzația de căldură locală (calor) este o senzaţie resimţită de pacient 
sau decelată clinic la palpare, 

. roşeața tegumentelor supraiacente (rubror), 

. impotenta funcțională (functiolesa) este efectul celor menţionate 
anterior. 


După numărul de articulații implicate, afectarea reumatismala poate fi 
de tip: 


° monoartrită (artrită infecțioasă, artroză) 
° oligoartrită (artrita reactivă) 
e poliartrita (poliartrita reumatoida PR, poliartroze). 

SEMNE ŞI SIMPTOME IMPORTANTE ÎN BOLILE REUMATICE 


a. Durerea 

Durerea este simptomul subiectiv cel mai frecvent, care îmbracă 
aspecte diferite ca loc de apariţie, intensitate, caractere şi evoluţie. 
Mecanismul fiziopatologic al durerii în afecțiunile aparatului locomotor este 
complex şi în mare parte necunoscut. 
Caracterele durerii reumatismale: 
e este cel mai frecvent simptom întâlnit în patologia reumatismală, 
e este un simptom complex ce include componente elementare afectivo- 
emoționale şi motivationale rezultate din experienţa individuală, 
e în cadrul evaluării ei se menţionează : localizarea; iradierea; condiţiile de 
apariţie (factorul  declanşator — mişcarea  perulungită, ortostatismul, 
urcarea/coborârea scărilor); condiţiile de calmare (ameliorare, repausul); 
intensitatea (severitatea descrisă de pacient); durata (minute/ore); ritmul 
(zi/noapte sau primăvară/toamnă); simptome asociate (greață, vărsături); 
calitatea durerii (ca o arsură sau ca o lovitură de pumnal); impactul durerii 
asupra calităţii vieții, 
e întrebările frecvente utilizate în anamneză: unde?, când?, de când?, 
cum?, cât?, 
e durerea poate fi : 

- acuta (,,semnal de alarmă”): recent instalată cu debut brusc; necesită o 
evaluare rapidă şi atentă; uneori poate fi severă (luxatie, fractură, leziune 
musculară sau tendinoasă); 

- cronică (semn caracteristic bolilor cronice): întrebările de mai sus se 
aplică în evoluţia cronologică (când a fost prima dată, ce a făcut, ce tratament 
a urmat, a cedat sau nu, apare progresiv sau nu, se acutizează); asociaţia cu 
medicamente antalgice sau alte medicamente specifice; trebuie aflat substratul 
etiologic în aceste situații. 

e durerea poate fi de intensitate variabilă (vie în artritele acute, moderată în 
artroze), obişnuit intensificată de mişcări, deseori meteorosensibila 
(accentuată în anotimp friguros, ameliorată în cel cald), simetrică sau nu, cu 
sediu fix sau caracter migrator, însoțită sau nu de semne de inflamație 

articulară (roşeaţă, tumefactie, căldură locală, impotenta funcţională). 
Durerea pe care o acuză bolnavul poate avea următoarele 
caracteristici: intepatoare, usturătoare, arzătoare, lancinanta, sfâşietoare sau 

pulsatilă. Ea poate fi continuă sau intermitentă, progresivă sau alternantă ca 
evoluție, bine localizată sau difuză, vie sau surdă, superficială sau profundă. 
Durerea profundă cu origine în organele aparatului locomotor poate fi 
înabuşită, chinuitoare sau sfredelitoare, iar localizarea ei este greu de realizat, 
deoarece tinde să iradieze. 

Caracterul durerilor pe care le acuză bolnavul poate sugera de la 
început diagnosticul. Astfel, daca bolnavul acuza o durere lombară mai veche, 
care la un moment dat, în urma unui efort de ridicare, iradiază într-unul din 
membrele inferioare, ne vom gândi la posibilitatea unei hernii de disc. Dacă 
durerea este fugace şi cuprinde alternativ diferite articulaţii, ne vom gândi la un 
reumatism poliarticular. Daca apare, când la un genunchi, când la celalalt şi se 
însoteste de hidartroza, bolnavul prezintă o hidrartroză intermitentă. Adesea nu 
trebuie uitat faptul că durerea, fiind iradiată, poate să îndrepte atenția 
examinatorului asupra unei alte regiuni decat cea bolnavă (în coxartroză 
durerea iradiază frecvent în genunchi). 

b. Redoarea articulară 

Se prezintă sub forma unei rigiditati dureroase sau nu, care jenează 
abilităţile funcţionale ale pacientului, mişcarea făcând articulația temporar 
nefunctionala sau imobilă; apare frecvent în poliartrita reumatoidă (redoare 
matinală, dimineaţa la trezire) şi în artropatii degenerative (artroze). 

Limitarea amplitudinii de mişcare (AM) se poate referi la mişcarea 
activă, mişcarea pasivă sau pasivă şi activă. 

Redoarea (stiffness) reprezintă dificultatea de a realiza mişcarea unui 
segment, dar această mişcare se poate realiza. 

Limitarea de mişcare arată că mobilizarea se realizează doar pe o 
parte a AM normale. 

Adeseori, limitarea propriu-zisă de mişcare este consemnată ca 
redoare. Redoarea în forma ei cea mai severă poate să nu permită mişcarea, 
dar insistând şi executând câteva mişcări "de încălzire" se va obține AM 
normală. Tipul cel mai caracteristic de redoare este cea rezultată în cadrul 
fenomenului de tixotropie. 

Flexibilitatea se defineşte ca fiind amplitudinea maximă de mişcare 
într-o articulaţie sau serii de articulaţii, realizată cu ajutorul unui kinetoterapeut 
sau cu ajutorul unui echipament. Este diferită la nivelul diverselor articulații. 
Tipuri de flexibilitate: 

° flexibilitatea dinamică (sau kinetică) reprezintă AM maximă ce se 
obține printr-o mişcare activă, abilitatea de a realiza o mişcare prin contracție 
musculară şi aşezarea unui segment într-o anumită poziţie. 

. flexibilitatea stato-activă (sau activă) este AM maximă realizată printr-o 
mişcare activă menţinută voluntar (prin contracție izotonă) la acest nivel prin 
contracția agonistilor şi sinergistilor si prin întinderea antagonistilor. 

. flexibilitatea stato-pasiva (sau pasivă) reprezintă AM maximă, 
menținută într-o poziţie extrema prin propria greutate corporală, cu ajutorul 
unui asistent sau a unui echipament. 

Factorii limitativi ai flexibilitatii: 

° Influențele interne - care ţin de tipul de articulație, rezistența în interiorul 
articulației, structura osului, elasticitatea tesutului muscular, tendonului, 
ligamementelor. 

° Influențe externe - care depind de temperatura mediului, momentul zilei 
în care se face evaluarea, procese patologice, vârstă, sex, abilitatea de a 
executa anumite mişcări. 

Cei mai importantti factori de care depinde flexibilitatea sunt structura 
osului, masa musculară, excesul de țesut gras, țesutul conjunctiv. Acesta din 
urmă este element important în determinarea flexibilitatii, poate fi alungit odată 
cu țesutul muscular. 

Flexibilitatea poate fi dezvoltată prin exerciţii de forță cu stretching al 
țesutului conjunctiv şi muscular, importantă fiind combinarea celor două tipuri 
de exerciţii. De aceea se recomandă ca exerciţiile de forță să fie încheiate cu 
stretching şi invers. 

c. Impotenta funcțională 

Poate fi: 

- parțială permițând o oarecare mobilizare, care se face însă cu dificultate 
(artroze), 
- totală, imobilizând complet bolnavul (artrite acute). 

Poate să intereseze un segment de membru în totalitate sau mai multe 
membre. 

Cauzele impotentei funcționale sunt multiple: întreruperea continuității 
osoase sau a formațiunilor musculotendinoase care executa mişcarea, 
blocajele, redorile sau anchilozele articulare, reacţia antalgică în urma unui 
traumatism sau a unei afecţiuni dureroase, leziunile nervilor spinali sau 
leziunile sistemului nervos central etc. 

d. Tumefactia articulară 

Edemul, simptom frecvent întalnit în marea majoritate a afectiunilor 
aparatului locomotor, se prezintă sub cele mai variate forme. Deosebirile se 
referă la sediu, întindere, mobilitate, duritate şi nuanţa tegumentului. 

Sindroamele edematoase ale aparatului locomotor se pot imparti în mai 
multe categorii, bine diferenţiate din punct de vedere etiopatogenic: 
. edemul inflamator apare sub acţiunea procesului inflamator; se 
datoreste hiperpermeabilitatii capilare, acidozei tisulare şi insuficienţei 
dinamice limfatice şi se caracterizeaza prin rogeata, căldura şi tumefactie. 
. edemul congenital este un limfedem caracterizat prin ingrosarea 
excesivă a țesutului subcutanat şi înlocuirea aproape completă a țesutului 
adipos cu vase limfatice lărgite. Este dur, nedureros şi însoţit de o stare 
generală bună. Întalnim asfel de edeme în elefantiazisul congenital sau 
dobândit. 
. edemul posttraumatic apare ca urmare a reacțiilor circulatorii reflexe 
datorate traumatismului, cu atât mai evident, cu cât regiunea traumatizată este 
mai puţin învelită în ţesuturi moi. În treimea inferioara a gambei şi a 
antebraţului, edemul este uneori atât de intens, încât atrage şi apariţia 
flictenelor. Edemul posttraumatic apare ca o consecinţă a vasodilatatiei active 
sau pasive, a creşterii permeabilitatii capilarelor, precum şi intervenţiei a 
numerosi alti factori, cum ar fi: viteza încetinită a fluxului sanguin, aciditatea şi 
temperatura locală, condiţiile specifice chimice ale mediului şi concentraţia 
ionilor de calciu. 
° edemul necrotic apare în tabes, siringomielie etc, în urma paraliziei 
vasomotorilor; troficitatea tesuturilor suferă prin perturbarile inervatiilor pereților 
vasculari. 
. edemul de stază este un edem limfatic, datorat stazei limfatice şi 
insuficientei valvulare limfatice. Presiunea ridicata şi staza limfatica deschid 
conducte limfatice noi, dotate cu valvule insuficiente şi care nu pot să faca fata 
nevoilor circulatorii. Edemul de fereastra, care apare la nivelul ferestrelor 
aparatelor ghipsate, constituie un exemplu tipic de edem de staza. 

e. Hipotrofia şi atrofia musculară 

Semne importante, hipotrofia şi atrofia musculară însoțesc de regulă 
afecțiunile aparatului locomotor. Musculatura, şi mai ales grupele musculare 
mari, cum sunt cvadricepsul şi deltoidul, se atrofiază rapid în orice afecţiune 
care limiteaza mişcarea, însoţite de repaus prelungit. Simpla imobilizare 

spontană sau terapeutică a unui segment, obligând muschii la inactivitate, se 
manifestă prin apariţia atrofiei musculare. 

De obicei atrofia musculară poate fi cu uşurintă pusă în legatură cu o 
afecțiune bine precizata a aparatului locomotor. Uneori însă, mai ales în cadrul 
atrofiilor musculare întinse, diagnosticul diferential se complica. De aceea este 
necesar să ne orientăm şi asupra atrofiilor de origine neuromusculară. Aceste 
atrofii pot să aiba o origine neurologica (pareze, paralizii) sau distrofica 
(miopatică). Boli neurologice, endocrine, metabolice, generale sau 
osteoarticulare, musculare primitive pot afecta principalul organ al motricitatii, 
muşchiul. 

f. Tulburările de sensibilitate 

Bolnavul poate să acuze uneori existența unor tulburări subiective ale 
sensibilităţii, sub forma unor diverse senzatii pe piele, în muschi, mucoase, în 
trunchiurile nervoase (parestezii, disestezii, senzatii anormale, amorteli, 
furnicături, intepaturi etc.). Aceste tulburări, frecvente în polinevrite, scleroza 
multiplă, tabes pot să apara şi în cervicartroze, hernii de disc sau alte afecțiuni 
ale aparatului locomotor. 


1.4. EXAMENUL CLINIC ÎN BOLILE REUMATICE 

1.4.1. Anamneza 
Vârsta şi sexul sunt de o importanţă deosebită, influențând forma clinică 
(poliartrita reumatoidă a copilului sau spondilita la femei). 
Antecedentele heredo-colaterale 
Deşi nu întotdeauna o boală reumatismală este recunoscută ca fiind familială, 
totuşi există o relaţie evidentă în ceea ce priveşte guta, artrozele şi chiar 
poliartrita. 
Antecedentele personale 
În acest sens sunt semnificative infecțiile de focar: amigdaliene, nazale, 
dentare, tulburări de statică, manifestări alergice, litiaza renală sau biliară, care 
pot constitui cheia diagnosticului pentru reumatismele secundare infecțioase, 
instalarea modificărilor degenerative, boala lupică, metastaze osoase, guta etc. 
Condiţiile de viata şi munca 
Umezeala, frigul, alimentaţia deficitară sau în exces pot individualiza boala 
reumatismală. 
Istoricul bolii 
Decelarea primelor simptome de boală şi vechimea afecțiunii constituie un 

indiciu preţios, chiar dacă nu se încadrează în tabloul obişnuit al afecțiunii. 
Istoricul trebuie să lămurească asupra modului în care a debutat afecțiunea - 
acut, subacut sau cronic. 
În mod clasic, afecțiunile de tip inflamator debutează insidios, cu simptome 
minore şi evoluție progresivă. 

1.4.2. Examenul obiectiv 
1.4.2.1. Examenul general, pe aparate şi sisteme 

Examenul general precede în mod obligatoriu examenul aparatului 
osteo-articular. Astfel, tipul constitutional, constituția endocrină ne pot explica 
diversele forme clinice. Paloarea tegumentară ne poate orienta către o 
metastază osoasă, dupa cum nodulii subcutanati, periolecranieni, bursita 
olecraniana sau tofii gutoşi pot susține diagnosticul de poliartrită sau gută. 

Starea de nutriție — se apreciază prin analiza dezvoltării țesutului 
celular subcutanat şi a celui muscular; se examinează prin efectuarea 
semnului pliului cutanat la nivelul abdomenului şi prin raportul greutate- 
înălțime. Semnificațiile patologice ale stării de nutriţie constau în aprecierea 
îngrăşării sau slăbirii excesive. Slăbirea excesivă a unui individ este un semn 
de gravitate a unei boli şi poate constitui un simptom pentru el. Casexia 
reprezintă starea excesiv de slabă a unui bolnav şi poate apare în carente 
alimentare, boli endocrine, stenoza pilorică, boli toxico-infectioase grave, 
cancere, boli psihice, etc. Obezitatea sau îngrăşarea excesivă apare în caz de 
supraalimentatie sau în dezechilibre endocrine şi predispune la ateroscleroza, 
HTA, infarct miocardic, artroze, deficienţe respiratorii, etc. 

Examenul pe aparate şi sisteme: vom reţine existenţa unei cardiopatii, 
nefropatii, solenomegaiii, limfadenopatii. 
1.4.2.2. Examenul obiectiv al articulaţiilor 
Se referă la volumul, sensibilitatea, deformările şi mobilitatea ariculatiilor şi la 
țesuturile periarticulare. 
Congestia — coloratia roşiatică a tegumentelor din jurul articulaţiilor apare în 
cazul artritelor (inflamații articulare). 
Căldura locală - prin palparea comparată a articulaţiilor simetrice. 
Tumefactia țesuturilor periarticulare duce la deformarea articulară, durere 
spontană, la mişcare şi limitarea mobilităţii articulare. Tumefactia articulară 
apare în artrite şi poate realiza aspecte diverse semnificative pentru bolile 
însoțite de modificări articulare (reumatism articular acut, poliartrita 
reumatoidă, artrite reactive, lupus eritematos sistemic, boli de colagen). 

Tumefierea articulaţiilor poate fi provocată de acumulare de lichid în cavitatea 
articulară, în special la articulațiile mari, genunchi, lichidul evidentiindu-se clinic 
prin semnul denumit şocul rotulian . 
Tofii gutoşi — nodozitati cutanate ce se formează prin depozite de urat de 
sodiu în jurul articulaţiilor şi au semnificaţie pentru boala metabolică numită 
gută. 
Durerea articulară — sensibilitatea se constată prin palparea articulaţiilor şi 
prin mişcările active sau pasive efectuate de pacient. 
Deformările articulare se observa la inspecția atentă, având semnificaţie în 
artrite sau în artroze (procese degenerative articulare, cu caracter cronic). 
Deformarea osteo-articulara poate fi produsă prin distructii ligamentare, măriri 
osoase, subluxatii, contracturi musculare. 
Mobilitatea articulară se evidenţiază prin mişcările active sau pasive ale 
articulaţiilor, bolile articulare determinând reducerea sau dispariția mobilităţii 
unei artculatii fie din cauza durerilor, fie din cauza anchilozei sau 
semianchilozei articulare. 
Limitarea mişcărilor poate să apară prin cauze intraarticulare (distrugeri de 
cartilaj articular cu prezenţa de corpi străini intraarticulari -osteofite hipertrofice, 
sinovite proliferative sau bogat exudative) sau prin cauze extraarticulare 
(scurtări tendinoase, capsulite retractile, spasme musculare). 
La mobilizarea articulaţiilor se pot auzi zgomote anormale — cracmente sau 
crepitatii articulare ce pot apare în artroze sau în distructii ale suprafețelor 
osoase care participă la formarea articulaţiilor. Crepitatiile fine sunt date de 
frecarea suprafeţelor articulare ce prezintă eroziuni superficiale ale cartilajului 
şi țesut de granulaţie, iar cele groase sunt produse de modificări profunde ale 
structurii cartilajului. 

Metodologia examenului articular: 
Indiferent de articulaţie se va păstra aceeaşi metodologie - inspecţie, palpare, 
mobilizare activă şi pasivă. Inspecţia şi palparea se fac de obicei concomitent. 
Bolnavul, aşezat în decubit dorsal, este examinat începând cu membrele 
superioare în mod centripet: mâini, coate, umeri, cutia craniană, fata; urmează 
în ordine: articulațiile temporomandibulare, segmentul cervical, segmentul 
dorsal, segmentul lombar, articulațiile sacroiliace, sacrul, coccisul. 
Membrele inferioare sunt examinate în mod centrifug: şold, genunchi, picior. 

Regulile examenului articular sunt: priveşte (inspectează), simte 
(palpează), mobilizează, măsoară şi compară cu partea opusă. 

Inspecţia poate demonstra: mărirea de volum a articulaţiilor datorată 

revărsatului lichidian în cavitatea articulară (hidartroză, hemartroză) edemului 

periarticular, ingrosarii capsulosinoviale sau măririi capetelor articulare 

(osteofite); hiperemia (locală); atitudini vicioase antalgice ale articulaţiilor 

(genunchi var sau valg etc., cifoză, scolioză, lordoză); alte modificări: circulaţie 
xn 


venoasă şi tegumente albe (în "tumora albă 
echimoze sau plăgi (în traumatisme). 


a osteoartropatiei TBC), 


Palparea se execută atât cu întreaga palmă cât şi cu vârful degetelor; se 
palpează succesiv tegumentele, țesutul celular subcutanat, tendoanele şi 
muşchii, epifizele articulare şi bursele seroase periarticulare. 

Mobilitatea articulară activă (mişcări articulare efectuate de bolnav) şi pasivă 
(mişcări articulare efectuate de terapeut, cu blandete, în sensul fiziologic), 
urmăreşte prezenţa şi intensitatea durerii, gradul de amplitudine al mişcărilor 
(redus în artrite şi artroze, pierdut în anchiloze şi exagerat în sindromul 
Marfan), apariția de "cracmente" şi dificultatea in mers. Mobilizarea articulară 
este contraindicată in artritele acute piogene (intensifică mult durerea), 
hemartroza hemofilică (măreşte gradul hemartrozei) şi în artropatiile prin 
fractură (poate disloca capetele fracturate). 

Examenul mâinii are o mare valoare orientativă, patologia de tip 
inflamator, degenerativ şi abarticular fiind bine distinctă la acest nivel. La 
degete trebuie evaluat aspectul şi mobilitatea articulaţiilor interfalangiene şi 
metacarpofalangiene, sensibilitatea la palpare ca şi aspectul unghiilor şi al 
zonei periunghiale. Dacă apar parestezii în degete, putem să ne orientăm 
asupra unei suferinţe locale cu compresia nervului median în tunelul carpian. 
Examenul mâinii poate evidenția următoarele modificări patologice: creşterea 
volumului mâinii, în acromegalie; tumefieri digito-articulare simetrice şi 
proximale (poliartrita reumatoidă) sau asimetrice şi distale (artroze, guta, 


psoriazis); deviația ulnară a degetelor cu deformarea lor în “gât de lebădă”, sau 
“butonieră” în poliartrita reumatoidă; atrofia musculară, în boli neurologice; 
eritemul palmar, în hepatita cronică şi ciroza hepatică; modificări ale unghiilor; 
contractura Dupuytren (retractia aponevrozelor palmare cu fixarea mâinii în 
flexie), în ciroza hepatică alcoolică; degetele hipocratice; nodulii Heberden (în 
artroză) - noduli mici (bob de mei), situați pe fata dorsală a articulației 
interfalangiene distale (in special pe index şi medius), nedureroşi cu pielea 
suprajacentă de aspect normal; nodulii Meynet (în RAA), situaţi pe fețele de 
extensie ale articulaţiilor mari şi sub pielea păroasă a capului; degete lungi şi 

subțiri ("arahnodactilia") în sindromul Marfan; polidactilia şi sindactilia (fuziunea 
unor degete). 

Examenul pumnului 
Inspecţia şi palparea se fac după tiparul obişnuit. Mobilitatea este limitată la 
70°, pentru flexia dorsală, şi 80°, pentru flexia palmară. Deviatiile radiale si 
cubitale sunt în jur de 60°. Dacă pumnul opus este neafectat, acesta foloseşte 
drept termen de comparatie. 

Examenul cotului 
Olecranul este locul de electie al nodulilor si al bursitei. Flexia se face intre 
45°-180°. Supinatia si pronatia este in jur de 140°. Valorile mari se explica prin 
participarea atât a articulatiei humeroradiale, cat şi a celei radiocubitale şi cea 
a pumnului. Anchiloza se măsoară prin unghiul format de cubitus şi humerus, 
în mod comparativ. 

Examenul umărului — umărul are cea mai mare mobilitate. Mişcările 
posibile în această articulaţie sunt: flexie, extensie, abductie, adductie, 
circumductie. 

Articulatia temporomandibulara 
Palparea poate descoperi crepitatii, tumefactii. Mobilitatea se apreciaza 
masurand distanta dintre arcade la deschiderea maxima a gurii. Uneori, se pot 
surprinde existenta unei anchiloze sau tendinta luxanta a mandibulei. 

Cutia craniana 
Inspectia si palparea pot evidentia prezenta nu numai a unui chist sebaceu dar 
si a unei formatiuni atipice, tinand de tegument sau os. 

Examenul coloanei vertebrale 
In pozitie ortostatica are o proiectie rectilinie. În plan sagital i se identifică 
curburi fiziologice (lordoza cervicală, cifoza toracală, lordoza lombară). 
Segmentul cervical al coloanei vertebrale este cel mai mobil, permițând o 
anteflexie de 45°, o extensie de 45°-60°, o rotaţie de 60°-80° şi o flexie laterala 
de 45°. 

Mobilitatea coloanei vertebrale toracale se explorează în plan frontal (flexia 
laterală a trunchiului) prin aprecierea mişcărilor de torsiune cu şoldul fixat şi 
indirect prin măsurarea expansiunii cutiei toracice între expir forțat şi inspir 
forțat (diferenţa normală între circumferinte este de peste 5 cm). 

La coloana vertebrală lombară se cercetează păstrarea, ştergerea sau 
accentuarea lordozei, ca şi mobilitatea în această zonă. 

Testarea funcţională a coloanei vertebrale: 

e Semnul Schober (coloana lombară): se marchează pe tegument un punct în 
dreptul L5 (apofiza spinoasă) şi altul la 10 cm mai sus. În mod normal, la 
aplecarea înainte punctele cutante se depărtează cu 5 cm. 

e Semnul Ott (coloana toracică): se marchează pe tegument un punct aflat în 
dreptul apofizei spinoase C7 şi altul la 30 cm mai jos. Punctele se depărtează 
în mod normal la aplecarea înainte cu 3,5-5cm. 

e Distanţa dintre degetele mâinii şi sol, la aplecarea înainte, este o metodă de 
apreciere a mobilităţii coloanei vertebrale. 

e Manevra Lasegue: flexia coapsei pe şold cu genunchiul întins provoacă 
dureri pe traiectul nervului sciatic. 

Examenul şoldului - se observă mersul, se măsoară cele două 
membre inferioare, se apreciază simetria celor două fese şi a celor două 
coapse, se măsoară mişcările posibile în articulaţie (flexie, extensie, abductie, 
adductie, rotaţie internă şi externă). În plus, se apreciază sensibilitatea 
burselor trohanteriene (mişcările de rotaţie interna şi flexie dureroasă), 
ileopectinee (adductia cu flexia coapsei ca şi flexia sau extensia sunt 
dureroase), ischiogluteală (poziţia şezândă este dureroasă). 

Examenul genunchiului: mişcări de flexie, extensie. 

Se apreciază orientarea gambei fata de coapsa -angulatie laterală (genu 
varum) sau medială (genu valgum). Se identifică prezenţa de lichid sinovial, se 
palpează spațiul popliteu pentru găsirea unor chiste. 

Examenul gleznei: se face prin cercetarea mişcărilor active şi pasive 
posibile în articulaţie. La picior, examenul clinic vizează observarea boltei 
plantare, sensibilitatea articulației metacarpofalangiene, orientarea şi forma 
degetelor, ca şi palparea plantei mai ales în zona de insertiei a tendonului 
ahilean. 

Examenul mersului: mersul pacienţilor constituie un alt indiciu 
important pentru diagnostic, mai ales în bolile neurologice dar şi în afecţiuni ale 
aparatului locomotor. 

Mersul antalgic — apare din cauza unor dureri şi este întâlnit în boli reumatice 
sau în suferinţele nervului sciatic. 

Mersul rigid — apare la aterosclerotici sau în boala Parkinson şi este un mers 
cu paşi mici. 

Mersul dezordonat — apare în coree. 

Mersul cosit — apare în hemipareze spastice şi membrul descrie un arc de cerc 
în timpul mersului. 

Mersul talonat — ataxic, pe călcâie, apare în sifilisul cu localizare la măduva 
spinării, tabes. 

Mersul stepat — apare în paralizia de sciatic popliteu extern. 

Mersul leganat, de rata — apare în miopatiile grave. 

Mersul ataxic — apare în afecțiunile cerebeloase şi pacientul merge încet cu 
picioarele depărtate şi cu privirea în jos. 

Mersul ebrios — apare în intoxicatiile acute cu alcool sau cu barbiturice, în 
sindroamele cerebeloase. 

Mersul adinamic — miastenia gravis, boala Addison, neoplazii în faze terminale. 


1.5. EXPLORAREA PARACLINICĂ 

1.5.1. Investigații de laborator 
În sânge se determină: 
- reactantii fazei acute a inflamatiei (VSH, proteina C reactiva,B-2-globulina); 
-  fibrinogenul plasmatic; 
- complementul seric; 
-  crioglobulinele serice. 
În bolile reumatice se descriu o multitudine de tipuri de anticorpi cu specificitate 
fata de componentele ,,self’ ale organismului. Cei mai studiati sunt anticorpii 
antinucleari: 
- anticorpii fata de ADN - sunt markeri pentru LES, mai ales în formă activa; 
- anticorpii antihistone se întâlnesc la bolnavii cu lupus indus medicamentos. 
Factorul reumatoid este o imunoglobulină care se comportă ca un anticorp fata 
de Ig serică. Factorul reumatoid este prezent la bolnavii cu poliartrită 
reumatoidă, sindrom Sjogren, bolnavii cu lupus. 

1.5.2. Analiza lichidului sinovial (LS) 
În mod normal, LS este limpede, clar, vâscos, de culoare galben-deschis şi nu 
coagulează. 
Modificări ale LS: 
- lichid tulbure-proces inflamator cu celule sau cu multă fibrină; 
- lichid de culoare maronie-sinovita vilonodulară; 
- lichid de culoare albicioasă - depuneri de apatită sau gută. 

1.5.3. Examenul radiologic 
Examenul radiologic reprezintă o foarte importantă metodă de diagnostic în 
patologia osteoarticulara. El oferă informaţii asupra structurilor osoase, dar şi 
asupra țesuturilor moi. 

În cazul structurilor osoase trebuie urmărite mai multe elemente: 
° modificări de densitate osoasă: 
- osteopenia (osteoporoza) este rezultatul scăderii masei osoase; 
-  osteocondensările - metastazele osteoblastice (neoplasm de prostată), 
mieloscleroză, boala Paget. 
. modificări ale osului cortical: 
- resorbtii corticale întâlnite în sclerodermie, artrita psoriazică, artrita 
neurotrofica, degerătura; 
- eroziuni ce apar în diverse zone ale osului (diafiză, epifiză, os subcondral); 
- osteofite ce reprezintă os nou apărut în urma unor solicitări mecanice 
repetate sau a degenerării de cartilaj; 
- reacţie periostală - îngroşarea şi stimularea osteoblastică a acestuia ca 
urmare a desprinderii sale de pe os prin edem, infecţii, tumoare; 
- osul subcondral adiacent cartilajului articular poate suferi un proces de 
sleroză sau de creştere a transparenţei. 
° spatiul articular îngustat, semnificând distrugerea de cartilaj articular, în 
poliartrita reumatoidă, guta, artroză. Obliterarea să totală conduce la anchiloza. 
Examenul radiografic permite şi observarea structurilor moi periarticulare, ce 
deseori ajută la diagnostic: 
- noduli subcutanati (cei reumatoizi nu erodează osul şi nu calcifica, cei din 
gută pot eroda osul şi uneori au calcificări centrale); 
-  calcificări subcutanate; 
-  tumefieri ale părților moi (mai ales la degetele mâinii); 
-  calcificări ale capsulei articulare. 

1.5.4. Tomografia computerizată 
Tomografia computerizată are unele avantaje fata de radiografie, mai ales în 
ceea ce priveşte detectarea foarte precoce a leziunilor. 
Este utilă: 
- in diagnosticarea precoce a suferințelor sacroiliace de tip inflamator, 
nesesizabile la radiografiile obişnuite; 
- pentru diagnosticarea necrozelor vasculare, a chistelor subcondrale; 
- pentru identificarea îngroşărilor sinoviale, în patologia lombară prin 
herniere discală. 

1.5.5. Rezonanta magnetică nucleară (RMN) 
Rezonanta magnetică nucleară este sensibilă în detectarea leziunilor mici ce 
reflectă alterarea contrastului. Are o mare valoare diagnostică în detectarea 

foarte precoce a  osteonecrozei aseptice vasculare; are valoare în 
diagnosticarea leziunilor discale şi în patologia coloanei vertebrale. Ca şi în 
tomografia computerizată, poate identifica  îngroşări sinoviale, chiste 
subcondrale şi alte modificări care la RX nu sunt vizibile. 

1.5.6. Scintigrafia osteoarticulară 
Scintigrafia folosită în prezent este cea cu izotop 99mTc şi joacă rol în 
identificarea precoce a unor procese care la RX convenţională se observă 
tardiv. Astfel sunt identificate foarte timpuriu osteonecroza vasculară, distrofia 
simpatică reflexă, tumorile scheletice. 

1.5.7. Artroscopia şi biopsia sinovială 
Artroscopia permite vizualizarea cavităţii sinoviale. Articulația cea mai frecvent 
explorată artroscopic este genunchiul. Utilitatea diagnostică a artroscopiei este 
mai ales în cazul leziunilor de menisc, ligamente, sinovitei vilonodulare, 
condromalaciei, osteocondritei, hemartrozei. Biopsia sinovială este utilă în 
cazul unor monoartrite cronice inflamatorii, mai ales când se suspectează o 
etiologie tuberculoasă sau fungică. Ea se practică în timpul artroscopiei, prin 
intervenții chirurgicale sau cu un ac special. 

CAPITOLUL II 


REUMATISMELE INFLAMATORII ŞI INFECTIOASE 


2.1. REUMATISMUL ARTICULAR ACUT (RAA) 

2.1.1. Definiţie 

RAA este o boală inflamatorie articulară acută provocată de acţiunea 
toxinelor streptococului betahemolitic grup A, fiind expresia clinică a unui 
conflict imunologic care afectează cordul, articulațiile, sistemul nervos şi țesutul 
subcutanat, mai frecvent la copiii intre 4 şi 15 ani. 

RAA (reumatism infectios, reumatism Bouillaud) este o boală a 
țesutului conjunctiv, interesând întregul organism, afectând cu predilecție 
cordul şi articulațiile; are caracter infectios, debut acut şi evoluţie cronică, 
întreruptă de perioade de acutizare. Manifestările articulare ale RAA sunt 
trecătoare, vindecându-se fără urme dar cele cardiace sunt importante şi 
grave, putând conduce la invaliditate (endocardita, miocardita) sau moarte. 
Importanţa carditei reumatismale reiese din faptul ca peste 40% din totalul 
bolilor cronice de inimă sunt de origine reumatică, iar înainte de 30 de ani 
proporția creşte la 90%. 

2.1.2. Etiopatogenie 

RAA apare întotdeauna după o angină (infecţie faringiană) cu 
streptococ betahemolitic de grup A, netratată cu antibiotice şi este încă 
frecvent. Agresiunea streptococică explică tabloul clinic de stare infecțioasă 
acută, subacută, evolutivă sau recidivantă printr-un mecanism infecțios alergic. 
Rolul streptococului hemolitic din grupul A este dovedit de angina 
streptococică care precedă boala (evidentă clinic în 40% dintre cazuri şi 
bacteriologic, în 100%) şi de eficacitatea profilaxiei de lungă durată cu 
penicilină, care reduce mult frecvenţa recidivelor. Apariţia bolii depinde de 
natura streptococului, dar şi de receptivitatea individului. Infecția streptococica 
inițiala se exteriorizează sub forma unei angine banale eritematoase sau 
eritemato-pultacee. Perioada de latenta - în medie 18 zile - permite instalarea 
procesului imuno-alergic. 

Boala poate apărea la orice vârsta, dar are incidenţa maximă între 5 şi 
15 ani. La adult se întalneşte de obicei ca recidivă, ca un sindrom poliarticular 
de tip inflamator, asociat de obicei unei valvulopatii mitrale sau aortice. Boala 
apare frecvent iarna şi primavara, sub forma unor mici epidemii de R.A.A., în 
aglomeratii (dormitoare comune), în condiţii de igienă mediocre, oboseala, frig 
şi umiditate. Contagiunea directă sau indirectă, prin purtători, este calea 
obişnuită. 

2.1.3. Tablou clinic 

Primele manifestări clinice apar la 2 - 4 săptămâni după apariţia unei 
faringoamigdalite cu streptococ betahemolitic grup A, de cele mai multe ori 
nediagnosticată şi, în consecinţa, netratată. 

Debutul este de obicei brusc, printr-o poliartrită (reumatism care atinge 
mai multe articulaţii) şi febră ridicată. Articulațiile atinse sunt cele mari 
(genunchi, coate); ele sunt calde, dureroase şi mărite în volum. Aceste artrite 
sunt caracterizate prin aspectul lor trecător şi schimbător; ele regresează fără 
a lăsa sechele. 

Dupa 1-3 săptămâni de la vindecarea anginei streptococice începe 
perioada de stare, caracterizată prin: 

- Manifestări generale: febra aproape constantă, mai ales la copii şi 
adolescenţi, cu puseuri de hipertermie la fiecare noua atingere articulară sau 
viscerală, tahicardie, persistând şi după normalizarea temperaturii, paloare, 
transpiratii abundente. 

- Manifestari articulare: artrita (la cca 75% dintre bolnavi), sub formă de 
poliartrită acută migratorie, asimetrică, fugace, care interesează câteva 
articulaţii în acelasi timp, în special cele mari (şold, genunchi, tibio-tarsiene), 
având caracter inflamator (tumefiere, căldura, congestie şi dureri); 
caracteristica de ,migratorie" este conferită de faptul că inflamatia articulară se 
mută de la o articulaţie la alta (durata medie pentru o atingere articulară fiind 
de 1 - 5 zile); mişcările articulare sunt foarte dureroase; cu sau fără tratament 
poliartrita se vindeca fara sechele. 

- Manifestări cutanate: noduli subcutanati Meynet de mărimea bobului de 
mazăre, nedureroşi, localizati în jurul articulaţiilor inflamate, eritem marginat 
(erupție cutanată localizată pe trunchi şi membre cu respectarea feţei, 
nepruriginoasă şi fugace). 

- Manifestări cardiace: cardita apare la 40-90% dintre pacienţi în cursul atacului 
initial al RAA şi reprezintă cea mai importantă manifestare clinică a bolii. 

Termenul de  cardită include afectarea miocardului, endocardului şi 
pericardului. Frecvent leziunea cardiacă apare în prima săptămână de boală, 
atingerea cardiacă trecând uneori neobservată. Poate fi sugerată de creşterea 
temperaturii (nejustificată de prinderea articulaţiilor). Principalele semne clinice 
constau în: asurzirea zgomotelor cardiace, apariția suflurilor, schimbarea 
caracterului suflurilor preexistente, frecatură (semn de pericardita) şi atingerea 
miocardica minoră (tahicardie, zgomot de galop, suflu sistolic apical, tulburări 
de ritm şi conducere) sau majoră (insuficienta cardiacă cu evoluţie ireversibilă). 
Leziunile endocardului (endocardita valvulară) - stenoze sau insuficiențe - sunt 
localizate, în ordine, la valvele mitrala (85%) şi aortică (44%), tricuspidă (10- 
16%), izolat sau concomitent. 

- Manifestări  pleuropulmonare:  pleurezia  reumatismală, pneumonia 
reumatismală. 

- Manifestări renale: glomerulonenefrita focală, nefrite. 

- Manifestări digestive: hepatite, diaree, dureri abdominale, uneori având 
caracter pseudo-apendicular. 

- Manifestări neurologice: coreea Sydenham (mişcări coreiforme, involuntare şi 
dezordonate ale extremitatilor, atenuate de repaus şi dispărând în somn). 

2.1.4. Examenele de laborator 

Arată semnele generale ale inflamatiei acute: anemie moderată, 
leucocitoză moderată. 

Specific apare creşterea considerabilă a VSH (viteza de sedimentare a 
hematiilor, cel mai bun test de urmarire a evoluţiei bolii, peste 90 mm la 1 h), 
creşterea fibrinogenului, creşterea alfa- şi gama-globulinelor, apariţia proteinei 
C reactive. 

Streptococul hemolitic este prezent în exsudatul faringian în timpul 
anginei (înaintea instituirii antibioterapiei). 

Titrul ASLO (anticorpii antistreptolizină 0) este crescut la 2 săptămâni 
de la debutul anginei (1/500 — 1/900 mm). 

2.1.5. Evoluție 

Boala durează în medie 3-4 săptămâni în formele uşoare şi câteva luni 
în cele severe. Unii copiii fac forme grave, datorita afectării frecvente a 
cordului. Recidivele sunt mai frecvente în primii ani de la primul puseu, la 
bolnavii cu titru ASLO ridicat, la bolnavii cu determinari cardiace şi la cei cu 
puseuri repetate de RAA în antecedente. Recidivele pot fi asemănatoare sau 

nu primului puseu. Cu fiecare recidivă creşte riscul afectării cardiace sau al 
agravării leziunilor preexistente. 

2.1.6. Complicatii 

Acestea pot surveni la mult timp după instalarea bolii. Bolnavul poate 
prezenta atunci o afectare hemodinamica cu insuficienţa cardiacă. Uneori se 
asistă la migrarea germenilor, cu ocazia unei infecţii, pe valvulele inimii 
(deoarece acestea au fost lezate), ceea ce antrenează o endocardita, şi uneori 
reluarea puseului reumatismal. 

2.1.7. Tratamentul şi profilaxia RAA 

Implică tratamentul curativ al atacului acut de boală şi profilaxia bolii. 

a. Tratamentul în faza acută 
a.1. Tratament igienodietetic. 
Pacientul necesită repaus la pat 2-3 săptămâni, 4-6 săptămâni la cei cu cardită 
reumatismală. Activitatea se reia după 4 săptămâni - când nu a aparut cardita - 
după 2-3 luni - în caz de cardita minimă şi după 3-6 luni (urmate de alte 6-12 
luni de activitate redusă) cand exista cardită severă. 
a.2. Tratamentul antibiotic. 
Antibioterapia cu penicilina G (benzilpenicilina 1.2 milioane U.l.zi i.m. la 6 ore) 
timp de 10 zile, eritromicina în caz de alergie la penicilină. Toate infecțiile acute 
streptococice se trateaza cu doze bactericide de penicilina. 
a.3. Tratamentul antiinflamator 
Tratamentul antiinflamator cu aspirină 100 mg/kg corp/zi la copil, 6-8 g/zi la 
adult, în absenţa carditei, sub protectie de antiacide, timp de 2-3 săptămâni, 
apoi doza se reduce la 60-80 mg/kg corp/zi pentru cca 6 săptămâni. 
Aminofenazona are efecte similare, dar pericolul agranulocitozei îi restrânge 
utilizarea. Corticoterapia este tratamentul de electie în cazurile în care există 
cardită la primul puseu şi în cazurile severe. Se administreaza prednison 1-1,5 
mg/kg corp/zi, doza reducându-se săptămânal, din a doua săptămână, durata 
tratamentului fiind de 8 -12 săptămâni. 

b. Tratamentul profilactic 
Profilaxia primară a reumatismului articular acut constă în administrarea de 
antibiotice oricarui pacient tânăr care are o infecţie faringoamigdaliană. 
Profilaxia secundară - prevenirea recidivelor se realizează prin administrarea 
de antibiotice la intervale regulate (moldamin, o injecție pe luna) timp de cel 
putin 5 ani de la ultimul puseu de boală sau până la vârsta de 25 ani. Se indică 

amigdalectomia şi se asanează infecțiile de focar, dentare, sub protecţie de 
penicilina G (1 - 2 milioane U.I./zi, intramuscular, fractionat la 6 ore). 


2.2. POLIARTRITA REUMATOIDĂ (PR) 


2.2.1. Definiţie 

Poliartrita reumatoidă (PR, poliartrita cronică evolutivă, PCE, artrita 
reumatoidă, AR) este boală inflamatorie cronică şi progresivă care afectează 
cu predilecție articulațiile mici ale membrelor, în mod simetric şi distructiv, 
putând cointeresa oricare din structurile conjunctive ale corpului uman. 

2.2.2. Etiopatogenie 

Boala afectează în special sexul feminin, raport 3/1 femei/barbati, mai 
ales la vârste tinere (25 - 40 de ani). 

Cauzele bolii sunt multiple şi încă neelucidate, dar sunt incriminati 3 
factori principali de risc, din interacțiunea lor rezultând probabil boala: 
a. Factori genetici — ereditari (există agregare familială în anumite cazuri) şi 
asocierea cu HLA DR4. 
b. Factori infectiosi — infecții cu  mycoplasme, virusul Epstein-Barr, 
mycobacterium tuberculosis, proteus mirabilis. 
c. Autoimunitatea, declanşată de un exoantigen (posibil infecțios), care duce la 
apariţia anticorpilor reactivi fata de autoantigene cu care formează complexe 
imune circulante. Astazi PR este privită ca o boală imunologică. La aceasta a 
contribuit descoperirea factorului reumatoid FR, care este o imunoglobulină M 
(anticorp clasic, circulant) anti-imunoglobulină G, deci un anticorp anti- 
gammaglobulinic, produs de celulele limfoplasmocitare. Al doilea element care 
pledează pentru originea imunologică este prezenţa, în articulațiile bolnavului 
cu PR, a polinuclearelor cu incluziuni, denumite ragocite. Incluziunile acestora 
contin imunoglobuline. PR apare deci ca o boală imunologică cu localizare 
articulară, având ca primă manifestare sinovita reumatoida. Stimulul antigenic 
este inca necunoscut. 

Din punct de vedere patogenic, PR este o boală a „dereglării funcțiilor 
LyT”, în care exoantigenul/superantigenul stimulează (probabil pe un teren 
ereditar) la nivelul articulaţiilor recrutarea de celule inflamatorii cu activarea 
LyT care se transformă în plasmocit şi produce FR de tip IgG şi anticorpi 
anticolagen Il, fagocitati de sinoviocitele A (polimorfonucleare) ce se 
transforma in ragocite. 

2.2.3. Tablou clinic 

Debutul bolii 
Factorii declanşatori pot include: traume psihice, efort fizic, traumatisme 
articulare, expunerea la frig, infecţii ale căilor respiratorii superioare. 
La aproximativ două treimi dintre bolnavi, debutează insidios cu simptome 
generale, oboseală, anorexie, slăbiciune generalizată si simptome vagi 
musculoscheletice, parestezii, acrocianoză, sindrom Raynaud, până la apariția 
evidentă a sinovitei. Aceste prodroame pot persista pentru săptămâni sau luni 
şi întârzie diagnosticul. 
Debutul articular este sub formă de oligoartrita distală simetrică (la mâini, mai 
rar la picioare) la nivelul degetelor II-III, articulațiile metacarpofalangiene MCF 
şi interfalangiene proximale IFP. Simptomele specifice apar de obicei gradat, 
cuprinzând mai multe articulaţii, mai ales cele ale mâinilor, pumnului, 
genunchiului şi piciorului, care sunt afectate într-o modalitate simetrică. La 
aproximativ 10% dintre indivizi, debutul este acut cu o dezvoltare rapidă a 
poliartritei, deseori însoțită de semne generale care includ febra, 
limfadenopatia şi splenomegalia. La aproximativ o treime dintre bolnavi, 
simptomele pot fi initial limitate la una sau câteva articulaţii. Deşi tiparul 
implicării articulare poate rămâne asimetric la putini bolnavi, tiparul simetric 
este mai tipic. 
La examenul obiectiv, în acest stadiu, apar semnele de inflamație cu 
tumefactie, sensibilitate locală, mai rar roseata şi mobilizare articulară 
dureroasă. La nivelul mâinii, datorită tumefactiei IFP II-III, întâlnim aspectul de 
degete „în fus” şi eritroza palmară. Pe fata palmară, la nivelul articulaţiilor 
MCF, apar bombări durereoase şi este prezent semnul Gaensslen: durere la 
compresia (strângerea) şirului de MCF. La nivelul pumnului apare tumefactie 
pe fata dorsală. La nivelul piciorului apare tumefactia pe fata dorsală şi durere 
la manevra asemănătoare Gaensslen (compresia MTF). 

Perioada de stare 
În această perioadă tabloul clinic este dominat de manifestarile articulare: 
dureri, tumefactii, devieri, deformări şi anchiloze. Tabloul clinic este de 
poliartrită cronică evolutivă, simetrică, deformantă, apoi anchilozantă, care 
afectează oricare articulaţie diartrodială, excepţie făcând articulațiile coloanei 
vertebrale dorsale şi lombare. Limitarea mişcărilor este accentuată datorită atât 
durerilor, cat şi contracturilor musculare, care contribuie în mare masură şi la 
apariția devierilor şi deformărilor. 

Simptomele constau în durere (mai redusă ca la debut) şi redoare matinală. 
La examenul obiectiv sunt prezente tumefactia locală, limitarea dureroasă a 
mişcării, piele subțire, hiperpigmentată, reducerea forței musculare, hipotrofia 
musculară, aspectul de contractură în flexie, deformări reductibile iniţial care 
evoluează către fixare in anchiloze fibroase. Odată cu progresia inflamatiei, 
apare o varietate de deformări caracteristice. Acesea pot fi atribuite unui număr 
de evenimente patologice care includ laxitatea structurilor tisulare moi de 
sustinere; distructia sau slăbirea ligamentelor, tendoanelor şi capsulei 
articulare;  distrucţia cartilajului; dezechilibru muscular; forte fizice 
necontracarate asociate cu folosirea articulaţiilor afectate. 

Mâna reumatoidă. Deformările caracteristice ale mâinii includ: 
- deviația radială a pumnului cu deviere ulnara (cubitală) a degetelor, 


Deviatie Deviatie in 
cubitala a „gât de 
degetelor Police in ,,Z” lebada” 


D BUS Deviatie în 
, butoniera” 


- subluxatii palmare ale falangelor proximale (deformări în „Z“), 
- hiperextensia articulaţiilor interfalangiene proximale, cu flexie compensatorie 
a articulaţiilor interfalangiene distale (deformare în gât de lebădă), 
- deformare în flexie a articulaţiilor interfalangiene proximale şi extensia 
articulaţiilor interfalangiene distale (deformare în butonieră), 
- hiperextensia primei articulaţii interfalangiene şi flexia primei articulații 
metacarpofalangiene cu pierderea consecutivă a mobilităţii policelui şi a 
prehensiunii polici-digitale. 

Piciorul reumatoid. Deformări tipice se pot dezvolta de asemenea la 
picior incluzând eversia călcâiului (articulaţie subtalara), subluxatie plantara a 
capetelor metatarsiene, lărgirea labei anterioare, halux valgus şi deviere 
laterală şi subluxatie dorsală a degetelor piciorului. 
Sinovita articulaţiilor pumnului este un caractere aproape constante în PR şi 
poate duce la limitarea mişcării, deformare şi compresia nervului median 
(sindrom de tunel carpian). Sinovita articulației cotului deseori conduce la 
contracturi în flexie care se pot dezvolta timpuriu în cadrul bolii. Articulația 

genunchiului este afectată în mod obişnuit cu hipertrofie sinovială, exudat 
cronic şi laxitate ligamentară frecventă. Durerea şi tumefierea din zona 
posterioară a genunchiului pot fi cauzate de extensia unei sinoviale inflamate 
în spatiul popliteu (chist Baker). Artrita antepiciorului, gleznelor şi articulaţiilor 
subtalare pot produce durere severă la mers ca şi un număr mare de 
deformări. Implicarea axială este limitată de obicei la coloana cervicală 
superioară. Implicarea coloanei lombare nu se observă şi durerea lombară nu 
poate fi atribuită inflamatiei reumatoide. Uneori, inflamatia articulatilor sinoviale 
ale coloanei cervicale superioare conduce la subluxatie atlantoaxială. Aceasta 
de obicei se prezintă ca durere occipitală dar rareori poate duce la compresia 
măduvei spinării. 

Manifestări extraarticulare 
PR este o boală sistemică cu o varietate de manifestări extraarticulare. 
Nodulii reumatoizi apar la 20-30% dintre bolnavii de PR. Ei sunt găsiţi de obicei 
pe structurile periarticulare, suprafețele de extensie, sau alte suprafeţe supuse 
presiunii mecanice, dar ei se pot dezvolta şi în alte locuri inclusiv în pleură şi 
meninge. Localizarile comune includ bursa olecraniană, ulna proximal, 
tendonul lui Achille şi occiput. 
Atrofia musculară poate fi evidentă în săptămâni de la debutul PR şi de obicei 
este cel mai vizibilă la musculatura din jurul articulaţiilor afectate. 
Vasculita reumatoidă poate afecta aproape orice organ, este întâlnită la 
bolnavii cu PR severă şi cu titru mare de factor reumatoid seric. În forma ei cea 
mai agresivă, vasculita reumatoidă poate provoca polineuropatie şi 
mononevrită multiplex, ulceratii cutanate şi necroza dermica, gangrenă a 
degetelor şi infarcte viscerale. 
Manifestările pleuropulmonare, care sunt observate mai adesea la bărbat, 
includ boala pleurală, fibroza interstitială, nodulii pleuropulmonari, pneumonii şi 
arterită. 
Afectarea cardiacă este rară, dar poate să apară pericardita, de obicei 
asimptomatică, sau poate apare pericardită cronică constrictivă. 
Afectările neurologice pot de asemenea fi produse prin subluxatii atlantoaxiale 
sau ale coloanei vertebrale medii. Compresiunea nervoasă secundară sinovitei 
proliferative sau deformărilor articulare pot produce neuropatii ale nervilor 
median, ulnar, radial (ramura interosoasă), sau tibial anterior. 

2.2.4. Diagnostic clinic şi funcțional 

Asociaţia Americana de Reumatologie (American Rheumatism 
Association — ARA) a elaborat in 1987 criteriile pentru diagnosticarea 
poliartritei reumatoide. Desi aceste criterii au fost elaborate ca un mijloc de 
clasificare a bolii in scopuri epidemiologice, ele sunt utile ca repere pentru 
stabilirea diagnosticului. Totuşi, imposibilitatea de aplicare a acestor criterii în 
etapele precoce ale bolii, nu exclude diagnosticul. 

Criteriile ARA: 
1. Redoare matinală: redoare în şi în jurul articulaţiilor, durând cel puţin o oră 
înaintea ameliorării maxime. 
2. Artrita (tumefactie) in cel putin trei zone (arii) articulare: cel putin trei zone 
articulare observate simultan de medic cu tumefierea țesuturilor moi sau lichid 
articular, nu numai creştere exagerată osoasă. Sunt 14 zone articulare posibil 
implicate de partea dreaptă sau stângă: interfalangienele proximale IFP, 
metacarpofalangiene MCF, pumn, cot, genunchi, gleznă şi 
metatarsofalangiene MTF. 
3. Artrita articulaţiilor mâinii: artrita pumnului, a articulației metacarpofalangiene 
sau a articulației interfalangiene proximale. 
4. Artrita (tumefactie) simetrică: implicare simultană a aceloraşi arii articulare 
de ambele părţi ale corpului. 
5. Noduli reumatoizi: noduli subcutanati pe proeminentele osoase, suprafețele 
de extensie sau regiunile juxtaarticulare. 
6. Factor reumatoid FR seric prezent. 
7. Semne radiologice: modificări tipice de PR pe radiografiile anteroposterioare 
de mână şi pumn care trebuie să includă eroziuni sau osteoporoză adiacentă 
(decalcificări osoase, geode) articulaţiilor implicate. 
Sunt necesare patru până la şapte criterii pentru a considera că un pacient are 
poliartrita reumatoidă. Criteriile 1-4 trebuie să fie prezente de cel putin 6 
săptămâni. 
Diagnosticul pozitiv se bazează în stadiul iniţial, precoce, pe criteriile enuntate, 
iar în stadiile tardive, pe tablourile clinic, articular - dominat de artralgii, 
redoare, tumefactii, deviatii, deformări şi anchiloze articulare (osteoporoza si 
microgeode) -si biologic. 

2.2.5. Forme clinice 
- Sindromul Felty, foarte grav, o variantă a PR care asociază manifestări 
extrarticulare hematologice: splenomegalia, neutropenia, adenopatia şi 
pigmentatia brună a fetei şi extremitatilor, cu alterarea stării generale. 
- Sindromul Gougerot-Sjogren este o PR la care se adauga fenomene oculare 
(keratoconjunctivita uscată: „bolnavii nu pot plânge") şi salivare: parotidele, mai 
rar submaxilarele şi sublingualele, sunt hipertrofiate şi dureroase, saliva este 
groasă şi vâscoasă; apare senzația de uscăciune intensă a gurii, iar glandele 
salivare suferă un proces de atrofie. 

2.2.6. Evolutie, complicații, prognostic 

Boala are o evoluţie îndelungată, cronică. PR se poate opri în evoluţie 
în oricare stadiu, prin tratament sau spontan, sau poate evolua spre caşexie şi 
exitus (prin una dintre complicațiile intercurente). După 10-12 ani doar mai 
putin de 20% dintre bolnavi nu prezintă elemente de invaliditate sau anomalii 
articulare Duce la infirmitati care pun probleme importante în legatură cu 
tratamentul şi recuperarea functionala a bolnavilor. Prognosticul este rezervat, 
datorita caracterului invalidant al bolii. Depinde însă de depistarea cât mai 
precoce a bolii şi de instituirea timpurie a tratamentului. 

2.2.7. Tratamentul recuperator în PR 

a. Evaluarea pacientului cu poliartrită reumatoidă este complexă şi 
constă în: 
- evaluarea analitică a mobilităţii articulare, AM, active şi pasive — bilanţul 
articular, 
- evaluarea forței musculare FM — testing-ul muscular, 
- evaluarea globală a funcţiei mâinii prin testarea prizelor şi a penselor 
(evaluarea prehensiunii), inclusiv în timpul desfăşurării ADL-urilor, 
- evaluarea ADL-urilor (activităţilor vieţii zilnice): autoîngrijirea, activităţile 
casnice, activităţile lucrative şi cele de relaxare, 
- evaluarea activităţilor profesionale; 
- evaluarea locuinţei, în vederea recomandărilor cu privire la conservarea 
energiei, simplificarea activităților şi protejarea articulaţiilor împotriva stress-ului 
mecanic (în vederea instituirii terapiei ocupaţionale), 
- evaluarea (diagnosticul) funcţională globală — clasificarea Steinbrocker a 
capacității funcţionale CF: 

e Clasa funcţională 1 — CF completa, exercită normal profesiunea, 

e Clasa funcţională 2 — CF normală, dar datorită durerii şi redorii 
articulare apare incapacitatea de a efectua anumite activităţi, 
e Clasa funcţională 3 — CF limitată — activităţi limitate, poate efectua 
doar ADL-urile simple 
° Clasa funcţională 4 — CF sever limitată, infirmitate inportantă, 
imobilizat la pat sau în fotoliu rulant, nu mai poate efectua ADL-urile. 
b. Principii generale de tratament 
Tratamentul PR trebuie să îndeplinească urmatoarele condiții generale: să fie 
precoce, continuu (în etape, aplicat permanent, în clinici de recuperare sau la 
domiciliu) şi complex (igienopostural, medicamentos, fizical, kinetoterapeutic, 
ortopedic sau chirurgical la nevoie). 
Desi poate urma o oarecare schemă, tratamentul trebuie adaptat fiecărui 
bolnav, în funcţie de faza (precoce sau terminală, de acutizare sau remisiune, 
inflamație acută sau cronică) sau de deficitele instalate (deformări sau 
anchiloze), deci tratamentul trebuie individualizat. 
c. Obiectivele recuperării PR 
Tratamentul PR este complex şi de lungă durată, având ca obiectiv 
fundamental refacerea capacitatii funcţionale a bolnavului, desfăşurându-se pe 
parcursul mai multor luni sau ani. 
Obiectivele generale ale recuperării PR sunt: 


e Combaterea/reducerea/suprimarea durerii, 

. Combaterea/reducerea/suprimarea inflamatiei, 

° Mentinerea/refacerea AM, 

. Mentinerea/refacerea FM, 

. Mentinerea/refacerea ADL-urilor, 

° Prevenirea/corectarea deformărilor/anchilozelor, 

° Readaptarea la gestica uzuală, profesională, casnică şi 


reinsertia socială, 

. Ameliorarea calităţii vieții. 

d. Mijloace terapeutice în PR 
Tratamentul profilactic: asanarea focarelor infecțioase, deşi nu s-au 
observat legaturi între acestea şi ameliorarea bolii. Se pare totuşi că acest 
tratament prezintă un avantaj care constă în evitarea complicatiilor şi toleranța 
mai buna a celorlalţi factori terapeutici. 

Tratamentul igieno-dietetic: repaus segmentar sau general la pat (uneori 
ortezare sau imobilizare în aparat gipsat 7 - 8 zile), în poziţie relaxata, 
decontracturantă, sub supravegherea permanentă a statusului medical. 
Repausul articular se face pe plan tare, în poziţia functionala a articulației 
respective. În ceea ce priveste dieta, bolnavilor li se recomandă un regim 
alimentar bogat în proteine, vitamine, săruri minerale, grasimi. Mediul ambiant 
trebuie să fie cald şi uscat. 
Tratamentul medicamentos: are ca obiective reducerea procesului 
inflamator, reducerea durerii şi ca obiectiv maximal, final, remisiunea completă 
a bolii. 
Sunt utilizate mai multe tipuri de medicamente: 
° AINS — antiinflamatoare nesteroidiene, se intoduc imediat în 
terapie. Aspirina este cea mai putin periculoasa, dar şi cea mai putin 
activa. Actionează antipiretic, antalgic şi antiinflamator, în doza de 3 - 
4/zi. Fenamatii (acidul mefenamic, niflumic) sunt greu tolerati. Brufenul, 
antiinflamator nesteroid, administrat oral (3 - 6 drajeuri de 200 mg/zi) 
sau în supozitoare, are efect asupra durerilor şi redorii articulare. 
Fenilbutazona da rezultate mai bune în spondilită. Oxifenilbutazona 
(Tanderil) 2-3 drajeuri de 100 mg/zi si Voltarenul 1-3 tablete/zi, sunt mai 
bine tolerate. Deoarece reacțiile adverse sunt numeroase şi grave 
(digestive, retentie hidrosalina etc), fenilbutazona şi derivații săi nu 
reprezintă o medicatie de cursă lunga, ci numai de atac (7-10 zile). 
Indometacinul, în doza de 50 - 100 mg/zi, este foarte util, dar toleranța 
să rămâne redusă. 
. AIS - antiinflamatoarele steroidiene, administrate local sau 
general. Corticoterapia este indicata cand AINS, izolate sau in asociere, 
nu mai dau rezultate. În mod curent se utilizează prednison 
(Supercortil), în tablete de 5 mg si Superprednol, în tablete de 0,5 mg si, 
în situatii speciale, Medrol (metilprednison), Triamcinolon, Decadron, 
Volon etc. Calea de administrare este generală sau locală, intraarticular. 
Corticoterapia nu este un tratament de fond, ci se administreaza numai 
în circumstanțe speciale: pe cale generală, în caz de febră mare, 
anemie severă, deficit ponderal, forme hiperalgice etc; pe cale locală - 
intraarticular în formele severe, ce au contraindicatii pentru calea 
generală, ca adjuvant în terapia de fond, în procedurile ortopedice sau 
în reabilitarea şi prevenirea deformărilor articulare şi în articulațiile 

dureroase, cand alte medicatii rămân fără efect. Dozele se scad 
progresiv (20 ,15, 10 mg), pentru a nu induce cortizonodependenta. Se 
folosesc doze minime eficiente (7-15 mg prednison). Evaluarea 
rezultatelor se face după 4 - 8 săptămâni de tratament. 

° Medicatie remisivă — antimalaricele de sinteză (clorochina, 300 
mg/zi şi hidroxiclorochin, 600 mg/zi) sunt mult întrebuințate. Retinopatia, 
tulburările digestive şi nervoase le scad toleranța. Compuşii de aur 
introduse în tratamentul PR (tauredon), isi păstrează încă indicațiile. 
Este bine să nu se înceapă tratamentul cu săruri de aur ci cu alte 
antireumatice. D-penicilamina (cuprenil), sulfasalazina (salazopyrin), 
imunomodulatoarele (metotrexat -antifolan, levamisol), azatioprina 
(imuran), ciclosporina, leflunomid (arava), sunt alte medicamente 
remisive utilizate în terapia PR. 


° Terapia biologică - anti TNF (Infliximab -— Remicade, 
Adalimumab — Humira, Etanercept - Enbrel), anti IL-1 (Anakinra — 
Kineret). 

Tratamentul fizical: 

Obiective: 


- ameliorarea durerii şi reducerea inflamatiei 
- ameliorarea circulatiei periferice 
- prezervarea şi ameliorarea funcţiilor musculo-articulare. 
Include hidrotermoterapia, masajul sedativ, decontracturant, electroterapia 
(curent galvanic, curent  diadinamic, curent interferenţial, ultrasunet, 
laserterapia, magnetoterapia). 
Kinetoterapia 
Obiectivele şi metodele kinetoterapiei în PR: 
- mentinerea/corectarea aliniamentului segmentar şi posturilor 
fiziologice prin posturari, ortezare, tratament igienoterapic 
- mentinerea/ameliorarea  amplitudinii de mişcare AM prin 
posturări, mobilizări active şi stretching 
- mentinerea/ameliorarea forței musculare FM prin contractii 
izometrice 
- recuperarea mâinii reumatoide 
- recuperarea mersului gi  ortostatismului prin reducerea 
flexumului de genunchi, asigurarea stabilitatii genunchiului, întreţinerea 
AM 

Terapia ocupationala 

Are ca obiective refacerea AM şi creşterea contolului motor şi abilităților. 

Se indică ergoterapia specifică sau globală, sporturile terapeutice, reeducarea 
ADL-urilor, reamenajarea spaţiului casnic în funcţie de restantul funcţional al 
pacientului, ajutătoarele de mers. 

Tratamentul ortopedic - ortezarea 

Este mai mult un tratament corectiv şi aduce reale servicii, mai ales prin 
corectarea pozitiilor vicioase prin ortezare şi imobilizarea de scurta durată (pe 
timpul noptii, de exemplu) sau prin aparate gipsate „de postură”, având un 
efect relaxant, decontracturant şi antalgic. Imobilizarea trebuie alternată cu 
repetate contractii musculare, chiar pe planul patului, sub aparatul gipsat, 
contractii izometrice. În acest fel se combate chiar de la început tendinta la 
atrofii musculare, mentinandu-se sau refacându-se tonusul musculaturii 
respective. 

Tratamentul chirurgical 

Constă în sinovectomie (curatirea articulației de mugurii sinoviali) şi 
sinoviorteza, care constă în distrugerea sinovialei articulare inflamate, prin 
injectarea în articulaţie a unei substante radioactive sau neradioactive. 
Tratamentul balnear 

Se indică sub formă de: 

- cură în scop terapeutic — în stadiile incipiente | şi Il, 

- cură de recuperare — în stadiile II si III, stabilizate biologic dar cu 
deficite funcţionale sau care au suferit intervenţii ortopedice/chirurgicale. 
Statinile indicate sunt Felix, Geoagiu, Moneasa, Eforie Nord. Se contraindică 
cura balneară iarna. 


2.3. SPONDILITA ANCHILOZANTĂ (SA) 


2.3.1. Definiţie 

Spondilita anchilozanta SA (spondilita anchilopoietica, pelvispondilita, 
boala Bechterew) este o boala cronica inflamatorie reumatismala, progresiva, 
caracterizata printr-o inflamatie a articulatiilor coloanei vertebrale, articulatiilor 
sacroiliace si unor articulatii periferice mari. 
Este cronica si progresiva interesand in principal: 

- articulațiile sacroiliace - întotdeauna 

- articulațiile coloanei vertebrale şi țesuturile moi adiacente, cu 

evoluţie spre anchiloză vertebrală 

- deseori umerii şi şoldurile 

= articulațiile periferice sunt afectate rar, mai frecvent la membrele 

inferioare, asimetric, sub formă de oligoartrită asimetrică. 

Se întalneşte îndeosebi la adolescent, adult tânăr, bărbat în decada a-3-a (20- 
40 ani), frecvent asociată cu antigenul de histocompatibiliate HLA B27. La 
femei apar forme mai uşoare, atipice, sacroileita poate fi unilaterală, pot fi 
afectate şi articulațiile periferice mai frecvent. 

2.3.2. Etiopatogenie 

Cauzele apariției procesului inflamator nu sunt cunoscute. S-au emis 
diferite ipoteze care cuprind una mare număr de factori de risc: 

- sexul masculin 

- vârsta tânără 

- predispoziția genetică — HLA B27, teoria celor două gene, teoria unei singure 
gene 

- perturbările imunologice 

- factori de mediu - infecțiile streptococice, tuberculoase, gonococice, enterice. 
Recent se discuta rolul fosfatazelor acide prostatice cu rol în mobilizarea 
calciului osos. Exista relatii cu traumatismele, psoriazisul, enterita regionala 
etc. 

Leziunea inițiala apare la nivelul articulaţiilor sacro-iliace, sub forma 
unei artrite sacro-iliace, de obicei unilaterala, iar mai târziu bilaterala. Spatiul 
articular dispare printr-un proces de condensare articulară şi nu de 
osteoporoza. 

La nivelul coloanei vertebrale leziunea iniţială constă din prezența 
țesutului de granulaţie la joncţiunea dintre inelul fibros al discului cartilaginos şi 
marginea corpului vertebral. Fibrele periferice ale inelului fibros sunt erodate şi 
în final înlocuite cu țesut osos formând începutul unei excrescente osoase 
denumite sindesmofit, care se dezvoltă apoi prin osificare encondrală continuă, 
unind în final corpii vertebrali adiacenti. Progresia ascendentă a acestui proces 
dă aspectul de „coloană de bambus" observat radiografic. Alte leziuni ale 
coloanei vertebrale includ osteoporoza difuză, erodarea corpilor vertebrali la 
marginea discului, vertebre ,patrate" şi inflamatia şi distracţia graniţei între disc 
şi corpul vertebral. 

Enteza, locul de insertie al tendoanelor sau ligamentelor pe os, este 
afectată de procesul patologic din SA, în special cea localizată în jurul coloanei 
vertebrale sau la nivelul pelvisului. Entezita se caracterizează prin leziuni 
inflamatorii, erozive care în final se pot osifica. 

Artrita inflamatorie a articulaţiilor interapofizare este frecventă, cu 
erodarea cartilajului de către panus, procesul fiind adesea urmat de anchiloza 
ososă. Se poate adauga alteori şi prinderea unor articulaţii periferice: glezne, 
picioare, genunchi, maini, umeri, realizandu-se astfel spondilita periferica. 

2.3.3. Tablou clinic 
Diagnosticul este dificil în stadiile precoce şi uşor de stabilit în formele 
avansate. 

Debutul 
În primele stadii tabloul clinic este dominat de artrita sacoiliacă şi afectarea 
coloanei vertebrale, clasic cu evoluţie ascendentă. 

Leziunile întânite sunt: 

- la nivelul articulaţiilor: sinovita cu evoluţie catra fibroza şi 

osificare, 

- la nivelul insertiilor tendinoase sau ligamentare (enteze) apare 

entezita cu formare de sindesmofite, 

- la nivelul structurilor extrascheletice: uveita (afectarea ochiului), 

fibroza interstitiala (plămân), afectarea cordului (aortita, afectarea 

miocardului şi țesutului de conducere), 

- amiloidoză renală sau hepatică. 

Simptomul initial este durerea surdă cu debut insidios, simțită profund în 
regiunea lombară inferioară sau gluteală, însoţită de redoare matinală cu 
durată de câteva ore, care se ameliorează cu mişcarea şi revine după 
perioade de inactivitate. La câteva luni după debut durerea devine persistentă 
şi bilaterală. Sunt frecvente exacerbările nocturne ale durerii, obligând 
pacientul să se ridice din pat şi să efectueze mişcări. Rahialgia este de tip 
inflamator. 

La unii pacienţi durerile osoase declanşate de palpare pot însoţi durerea de 
spate sau redoarea, în timp ce la alţii această sensibilitate dureroasă poate fi 
simptomul dominant. Localizările frecvente sunt joncţiunea costovertebrală, 
procesele spinoase, crestele iliace, marele trohanter, tuberozitatea ischiatică, 
tuberculii tibiali şi călcâiele. Rareori, durerea toracică poate fi simptomul cu 
care se prezintă pacientul. Artrita de sold şi umeri (articulațiile „centurilor”) 

apare la 25-35% din pacienţi, în multe cazuri precoce în cursul evoluţiei bolii. 
Artrita articulaţiilor periferice, altele decât şold şi umeri, frecvent asimetrică, 
este întâlnită la aproximativ 30% din pacienţi şi poate să apară în orice stadiu 
de boală. Durerea şi redoarea gâtului prin afectarea coloanei cervicale este, 
frecvent, o manifestare tardivă. Unii pacienţi se prezintă cu simptome 
constituționale ca febră, anorexie, pierdere ponderală, sau transpirații 
nocturne. 
Semnele radiologice relevă sacroileita: initial articulațiile sacroiliace sunt 
evidenţiate pe radiografia standard, apoi apare voalarea marginilor corticale 
ale osului subcondral urmată de eroziuni şi scleroză. Progresiunea eroziunilor 
duce la „pseudolărgirea" spaţiului articular; când apare fibroza şi apoi 
anchiloza osoasă articulațiile se şterg radiografie. 

Faza de stare — stadiul spondilitic 
Durerea poate disparea sau persista. Apar frecvent dureri având caracter 
sciatalgic, crural, intercostal. Persistenta lor arata evolutia procesului infla- 
mator. Dispare lordoza lombară şi apare atrofia fesieră. Se accentuează cifoza 
toracală. Dacă coloana cervicală este afectată apare flectarea anterioară a 
gâtului. Afectarea soldului cu anchiloză produce contracturi în flexie 
compensate prin flexia genunchiului. Progresia bolii poate fi urmărită prin 
măsurarea înălțimii pacientului, a expansiunii toracelui, prin testul Schober şi 
prin distanța occiput—perete, barbie-stern Articulațiile coxo-femurale sunt 
frecvent prinse bilateral, genunchiul poate prezenta hidrartroza. Formele cu 
atingeri periferice sunt mai invalidante. 
Subfebrilitatea, astenia, creşterea V.S.H., usoara anemie normocroma, 
leucocitoza moderata pot aparea în puseurile evolutive. 
Examenul radiologic arata semne de sacroileita bilaterala, cu estomparea sau 
stergerea interliniei articulare, şi un proces de condensare periarticular. Mai 
tarziu, apare osteoporoza sacrului şi a coloanei lombare, ce confera un aspect 
„sticlos" acestor segmente. Radiografia coloanei lombo-dorsale releva 
prezenta sindesmofitelor,punti osoase longitudinale care contureaza discurile 
intervertebrale, realizand în stadiile avansate aspectul de „coloana de 
bambus". Osificarea ligamentelor inter-vertebrale face să apara radiologie o 
linie mediana şi doua laterale, constituind semnul „şinei de tramvai”. 

Stadiul avansat — tardiv, terminal 
Durerea scade în intensitate. Daca boala nu a fost corect tratâta, deformările 
sunt mari, realizand aspectul de ,,pozitia schiorului" (cifoza, capul proiectat 

anterior, stergerea lordozei lombare, flexum de şolduri şi genunchi). Aceste 
forme sunt grave, invalidante. Daca bolnavul a fost corect tratât, pozitia 
coloanei este în rectitudine, care permite o viata cat mai aproape de normal. 


2.3.4. Criteriile de diagnostic 
Sunt: 
1) durere lombară inferioara şi redoare, datând de peste 3 luni, necalmată de 
repaus, de tip inflamator; 
2) durere şi redoare toracică; 
3) limitarea expansiunii toracice în inspir; 
4) limitarea mişcărilor coloanei vertebrale lombare; 
5) irita, sau sechele de irită prezente, sau irită în antecedente; 
6) aspecte radiologice caracteristice de sacroileită bilaterală; 
7) sindesmofitoză tipică 
Pentru diagnostic, sunt necesare 4 criterii clinice, sau un criteriu clinic plus 
criteriul 6 radiologic. 

2.3.5. Evolutie şi prognostic 
Evolutia este cronică şi progresiva spre anchiloza. Prognosticul vital este bun. 
Bolnavii evoluează cătra deces prin infecţii intercurente, insuficienta cardiacă 
sau amiloidoza. Prognosticul funcţional este rezervat în cazurile cu atingeri 
periferice multiple. Capacitatea profesionala este în general pastrată. 

2.3.6. Tratamentul recuperator în SA 

a. Evaluarea funcțională a pacientului cu SA este complexă şi 
constă în: 
- bilantul static — se evaluează posturile şi deviatiile 
- bilantul dinamic — evaluarea taliei şi coloanei vertebrale (indicii) 
- bilanţul articular 
- bilanţul muscular — pentru musculatura spinală, abdominală, rizomielică 
(pectorali, fesieri, ischiogambiei) 
- explorarea funcţiei respiratorii 
- evaluarea globală a ADL-urilor. 
Examenul coloanei vertebrale 
Se face cu ajutorul unor semne clinice speciale, cu valoare semnificativă în 
diagnosticul SA: 
. Semnul corzii de arc al lui Forestier constă în contractarea muşchilor 
paravertebrali de aceeasi parte cu înclinarea trunchiului (invers decât normal). 

. Distanţa bărbie-stern - normal este zero. 

° Distanţa occiput-perete - normal este zero. 

. Înclinarea laterală a capului — normal, urechea atinge umărul. 

. Unghiul vizual Hepp — la normal este considerat 240°-268°. 

. Semnul Schéber şi Schéber modificat explorează mobilitatea coloanei 


lombare: se reperează un punct situat la mijlocul distanţei dintre cele două 
spine iliace posterosuperioare (coincide cu procesul spinos L5). Se măsoară 
apoi în sens cranial 10 cm. După o flexie maximă cu genunchii perfect întinşi, 
devine, la normal, 14,5 -15 cm (creşte cu 5 cm). În spondilită, distanța poate fi 
mai mică cu câţiva cm sau zero. 

° Schöber modificat. Se mai notează un semn sub L5, la 5 cm. În flexie 
maximă distanţa creşte, la normal, cu 6-7 cm. 


. Semnul Ott: Se măsoară de la T1 în jos 30cm; în flexie maximă, 
distanța devine de 33-33,5 cm, la normal. 

° Semnul Stibor. Se măsoară distanța de la procesul spinos C7 la S1. În 
flexie maximă, distanța creşte cu 10cm. 

. Distanţa degete-sol, normal este zero. 

° Limitarea extensiei coloanei lombare. 

. Limitarea rotației trunchiului: examinatorul cuprinde cu mâinile ambele 


creşte iliace ale bolnavului în ortostatism; bolnavul execută o rotaţie maximă a 
trunchiului de o parte, apoi de cealaltă. La tentativa bolnavului de a face 
maxima rotaţie posibilă, examinatorul va înregistra o presiune puternică a 
pelvisului de partea opusă rotației, căreia trebuie sa i se opună cu toată forța. 
Se poate măsura distanța dintre L5 şi foseta jugulară, înainte şi după 
efectuarea rotației. 

° Limitarea înclinării laterale a trunchiului. Examinatorul, situat la spatele 
bolnavului, cuprinde brațele acestuia, imediat deasupra cotului. În acest timp, 
bolnavul va înclina trunchiul de o parte, apoi de cealaltă. 

. Semnul Mendel. Bolnavul stă în decubit ventral. Se efectuează o rotație 
a pelvisului, odată cu rotarea externă a membrului inferior flectat din genunchi 
şi uşor extins din şold. Hemipelvisul opus se mentine fixat pe planul patului. 

. Semnul trepiedului se efectuează producând dureri în articulațiile 
sacroiliace prin apăsarea sacrului, când bolnavul se află în decubit ventral pe 
un plan dur. 

° Limitarea expansiunii toracelui. Măsurarea se face la nivelul spațiului 
intercostal IV. Valoarea normală este de 8 cm. Este considerat un semn 
important pentru stadiul precoce al SA. 

e Distanta bimamelonara, inainte si dupa inspir. 

° Semnul Lasègue este negativ în SA. 


b. Obiectivele recuperării în SA 
Obiectivele generale ale recuperării să sunt: 
1. Combaterea/ameliorarea/reducerea durerii şi inflamatiei şi a consecinţelor 
sale (durere, contractură, redoare). 
2. Mentinerea/refacerea mobilităţii articulare. 
3. Mentinerea/refacerea tonusului, forței şi rezistenței musculare. 
4. Mentinerea/reeducarea funcţiei respiratorii. 
Momentul optim de începere a terapiei de recuperare este în perioada de 
formare a entezitelor, până la formarea sinostozelor. 
c. Mijloace de tratament în SA 
Tratamentul igieno-dietetic şi educațional 
Vizează asigurarea cooperării pacientului şi a compliantei la terapie. 
Regimul de viata: se impune continuarea activităţii obişnuite cu repaus de 
noapte pe pat tare 8-9 ore, fără pernă sau cu pernă cilindrică su ceafă şi 
evitarea ridicării genunchilor (pentru prevenirea flexumului de genunchi). 
În timpul zilei se indică folosirea de scaune dure cu spătar drept sau scaune 
speciale. 
Dieta este hipercalorică, cu vitamine şi hiposodată. 
Tratamentul igieno-postural constă în: 
- decubit ventral cu pernă sub torace şi sub frunte, cu saci de nisip pe 
coloana dorsală şi bazin, 
- decubit dorsal cu pernă sub coloana dorsală, fără pernă sub cap, 
mâinile la ceafă, coatele pe planul patului, 
- decubit dorsal cu perna sub coloana dorsală şi saculeti de nisip pe 
umeri şi genunchi. 
Tratamentul medicamentos 
Sunt utilizate: 
- acidul acetilsalicilic (aspirina 1.5-3 g/zi); 
-  fenilbutazona sau derivatii sai, în forme medii sau severe 
-  indometacinul 


42 


Kinetoterapia în recuperarea afecțiunilor reumatologice 


- medicatia decontracturanta (Clorzoxazon) 

-  antiinflamatoarele steroidiene — sunt putin folosite, în formele foarte 
severe rapid progresive, în cure scurte cu doze mici 

- tratamentul de fond include antimalaricele, sărurile de aur, D- 
penicilamina, salazopirina (sulfasalazina). 


Tratamentul fizical de recuperare 
Include: 
- Electroterapia — cu efect antalgic, antiinflamator, decontracturant: curent 
galvanic, curenţi diadinamici, curenţi interferentiali, ultrasunet, unde scurte, 
laser. 
- Termoterapia — sub formă de căldură în aplicaţii generale sau locale: 
parafină, solux sau băi de lumină partiale, unde scurte, sau sub formă de 
aplicaţii reci în inflamații acutizate. 
- Kinetoterapia 
Obiectivele kinetoterapiei în SA: 

1. evitarea/limitarea deformarilor şi deposturărilor coloanei vertebrale si 

şoldurilor. 

2. evitarea/limitarea extinderii redorilor şi anchilozelor. 

3. menţinerea unui bun tonus muscular. 

4. menţinerea unei ventilatii toracice cat mai ample. 
Metode kinetoterapeutice: 

- adoptarea unor posturi corecte în activităţile zilnice şi postrurile 
corective. Exerciţiile de postura sunt obligatorii, inca din faza de debut. Sunt 
necesare repausul diurn şi somnul pe pat tare şi drept, fără perna, cu sau fără 
perna regiunea dorsală (pentru a preveni cifoza toracala), cu sau fără saci de 
nisip pe umeri şi frunte. Repausul la pat nu trebuie prelungit excesiv, el fiind 
indicat numai în perioadele acute, dureroase, de scurta durata, pentru a nu 
favoriza anchiloza. Se contraindica statul în şezut prelungit pe fotoliu sau 
scaun, care nu trebuie să depaseasca o ora pe zi. 

- mobilizăti active repetate — kinetoterapie activă. Exerciţiile active se 
fac din pozitiile de patrupedie, ortostatism, decubit dorsal şi ventral, de cel 
putin doua ori pe zi la domiciliu sau în cabinetul de kinetoterapie, pentru 
tonifierea musculaturii paravertebrale erectoare, abdominale, a centurilor 
(fesierii şi iliopsoas) şi creşterea amplitudinii articulare. Se indică exerciţii de 
extensie dorsala din decubit ventral sau din poziție sezand, exerciții la spalier, 

mobilizarea dorso-lombara după metoda cvadrupedica Klapp, cea mai 
relaxanta pentru coloana. Se indică exerciţii de stretching — kinetoterapie de 
asuplizare, de 2-3 ori/zi. Reeducarea functionala a articulaţiilor periferice se 
face prin exerciţii de mobilizare activa şi pasiva, pana la exerciţii de postura cu 
greutati şi scripeti sau orteze amovibile (sub controlul evoluţiei clinice şi 
biologice a procesului inflamator). 

- recuperarea respiratorie. În să apare o disfunctie respiratorie de tip 
restrictiv care, datorită infecțiilor bronşice repetate, poate fi şi de tip obstructiv. 
Se indică exerciţii din decubit dorsal sau patrupedie Klapp, şi tehnici de 
relaxare respiratorie, de 2 ori/zi. Se recomanda exerciții în semilordoza, pentru 
tonifierea peretelui abdominal, exerciţii de mobilizare a cutiei toracice 
superioare exerciții de inspir fortat, bine ritmat, asociate de compresiunea 
toracelui în expir. 

- hidrokinetoterapia — exerciţii kinetice în apă, practicarea inotului (pe o 
parte, pe spate, bras). 

- masajul cu toate tehnicile sale (efleuraj, frământare, vibratii). 

- Terapia ocupationala 

Se indica diverse activitati profesiunale (cartonaj, impletit, artizanat), sportul 
terapeutic (inot, volei, baschet, tenis, cu atentie la ciclism deoarece favorizeaza 
afectarea articulatiilor coxofemurale), ortezarea la nivelul articulatiilor afectate 
(maini, glezna, picior). 

- Tratamentul balnear 

Se indica ape termale, iodurate, sulfuroase, clorurate-sodice, namolurile 
terapeutice, talasoterapia, reeducarea functionala la piscina. In perioadele de 
acalmie indicatia este de cura balneara la mare (Eforie, Mangalia) sau la Felix, 
Govora, Herculane. 

Tratamentul ortopedicochirugical — blocaje vertebrale, osteotomii vertebrale, 
artroplastii in coxita bilaterala, este rezervat formelor avansate, incorect tratate 
conservator recuperator. 

CAPITOLUL III 


REUMATISMELE DEGENERATIVE - ARTROZELE 


3.1 DEFINIȚIE 

Artroza este o artropatie cronică, dureroasă şi deformantă, datorată 
unei alterări (distrugeri) ale cartilajului articular. Clinic se caracterizează prin 
durere, impotenta funcţională cu reducerea dureroasă a mişcărilor, având ca 
substrat anatomopatologic distrugerea cartilajului, cu apariția de osteofite, 
chiste sau geode în os şi cu dispariţia interliniului articular. Radiologic se 
caracterizează prin modificări de structură la nivelul interliniului articular şi la 
nivelul extremităților osoase ce alcătuiesc articulaţia. 

Artrozele fac parte din grupa reumatismelor degenerative si pot fi 
întâlnite şi sub denumirea de osteoartrite sau artrite hipertrofice. 


3.2 ETIOPATOGENIE 

Artroza este cea mai frecventă suferinţă articulară a omului. De cele 
mai multe ori apare la vârstnici, fiind localizată la articulațiile mai solicitate 
mecanic, ale membrelor inferioare. Distrugerea mecanică a suprafeţei 
cartilajului articular se explică prin existenţa unui dezechilibru între sarcina şi 
rezistenţa la solicitări. 
Factorii de risc ai artrozelor 

Apariţia artrozei poate fi rezultatul unei serii numeroase de factori, de 
ordin general, sistemic, sau de ordin local, motiv pentru care fiecare artroză 
trebuie considerată a avea cauze multifactoriale. În producerea leziunilor 
cartilaginoase artrozice sunt incriminati următorii factori: 
- factori mecanici: suprasolicitarea funcţională prin repartiția anormală a 
presiunilor articulare cu o hiperpresiune în anumite puncte (obezitatea, 
malformații congenitale — displazia luxantă de şold pentru coxartroză, 
osteocondroze, alte anomalii de dezvoltare) sau diverse activităţi profesionale 
sau sportive (manuitorii de ciocane pneumatice). 

- factori traumatici (traumatisme, microtraumatisme) prin modificarea 
arhitecturii articulare (fracturi, luxatii, leziuni de menisc, instabilitati articulare 
consecutive hiperlaxitatilor ligamentare). 

- sexul feminin. 

- obezitatea este un factor de risc pentru gonartroza, coxartroza (articulaţii 
portante) şi artrozele mâinii. Obezitatea este însă frecvent asociată şi cu alte 
condiţii morbide (diabet zaharat, dislipidemii) ce favorizează dezvoltarea 
proceselor degenerative articulare. 

- factori endocrini şi metabolici (acromegalia, mixedemul, menopauza, 
diabetul zaharat); 

- vârsta, îmbătrânirea. Incidenţa manifestărilor artrozice creşte în raport cu 
vărsta, datorită leziunilor mecanice şi posibilelor perturbări biochimice produse 
în timp. 

- factori inflamatori cronici (în artrita reumatoidă sau infecţii TBC, cartilajul 
poate fi alterat, dezorganizat, înlocuit printr-un ţesut cartilaginos fibros, ce 
antrenează şi alterări osoase). 

Toţi aceşti factori, individuali sau asociaţi, implică suprasolicitari 
funcţionale în arii limitate ale cartilajului articular, favorizând apariția 
modificărilor de natură artrozică. 

Articulațiile mai frecvent afectate la populaţia peste 50-60 ani sunt: 
articulațiile mici ale mâinilor şi picioarelor (metacarpofalangiene, 
interfalangiene distale ale degetelor mâinii, trapezo-metacarpiană a policelui şi 
metatarso-falangiană a halucelui), articulațiile coloanei verebrale (spondiloza, 
spondillodiscartroza, discopatiile lombare), coxofemurale (coxartroza), 
articulațiile genunchiului (femurotibiale, femuropatelare, gonartroza). Mai rar 
sunt afectate articulațiile umărului, cotului şi gleznei. 

Mecanismele implicate în procesul artrozic 

În artroze, metabolismul cartilajului este afectat, realizând o subtiere a 
cartilajului. Cele mai evidente modificări în artroză se văd de obicei în cele mai 
solicitate zone ale cartilajului articular. În stadiile inițiale cartilajul afectat este 
mai îngroşat decât cel normal, dar pe măsură de artroza progresează 
suprafața articulară se îngustează, cartilajul se înmoaie, integritatea suprafeței 
este compromisă şi apar şanţuri de fisură. În timp se produc fisuri şi ulceratii 
care se pot extinde la osul subjacent. Ulterior are loc o reactie proliferativa sub 
forma unui burelet la periferia cartilajului, punct de plecare a osteofitelor. Uzura 
cartilajului duce la dezgolirea osului subjacent, care devine sediul unui proces 

de scleroză. Remodelarea şi hipertrofia osoasă sunt asfel caracteristicile 
importante ale artrozei. 

Consecutiv apare atrofia musculaturii periarticulare care poate juca un 
rol major în simptomatologie cu agravarea dezechilibrului biomecanic al 
articulației. 


3.3 CLASIFICAREA ARTROZELOR 
Cea mai frecventă clasificare a diverselor forme de artroză este pe 
baza etiologiei (cauzei) predominante. Conform acestei clasificări artozele sunt 
primare (idiopatice, nefiind posibilă identificarea unui mecanism etiopatogenic 
specific) şi secundare (consecutive unor factori determinanti bine identificaţi). 
Cele două grupe principale de artroze sunt: 
|. Artrozele primare (idiopatice) 
În funcţie de localizare sunt: 
l.a. Forme localizate 
- artrozele mâinilor: 
e artroza interfalangiana - nodulii Heberden si Bouchard (forma nodală), 
artroza interfalangiană erozivă (forma nenodală) 
e artroza carpo-metacarpiană a policelui. 
- artrozele piciorului: 
e artroza articulației metatarso-falangiene a halucelui (hallux valgus, 
hallus rigidus, haluce în ciocan) 
e artroza articulației talo-calcaneene 
e artroza articulaţiilor medio-tarsiene. 
- artrozele articulației genunchiului (gonartroza) cu afectarea compartimentelor: 
e femuro-tibial (compartimentul medial, lateral sau ambele); 
e femuro-patelar 
e ambelor. 
- artroza articulatiei soldului (coxartroza) — cu formele: 
e excentrice (Superioare) 
e concentrice (axiala, mediala) 
e difuze. 
- artrozele coloanei vertebrale (cervicale, dorsale si lombare): 
e artroza articulaţiilor interapofizare 
e artroza articulaţiilor intervertebrale (discuri, discartroza) 
e spondiloza (osteofite) 

e ligamente (hiperostoză, boală Forestier, hiperostoza scheletică difuză 
idiopatică) 
- artroze izolate (mai rare) cu alte localizări: 

e artroza articulației temporo-mandibulară 

e artroza articulației sterno-claviculara 

e artroza articulației acromio-claviculara 

e artroza articulației scapulo-humerală 

e artroza articulaţiilor cotului 

e artroza articulaţiilor gleznei 

e artroza articulaţiilor sacro-iliace. 

l.b. Forme generalizate 

Cuprind trei sau mai multe forme localizate dintre cele amintite anterior. 
II. Artrozele secundare 
În acest grup sunt incluse : 
- artroze secundare traumatismelor acute sau cronice: 

e acute: fracturi, luxatii habituale, leziuni de menisc, leziuni ligamentare, 
hemartroză 

e cronice: artroze secundare suprasolicitării articulare datorate 
activităților profesionale sau sportive 
- artrozele secundare deformărilor congenitale sau dobândite ale capetelor 
osoase: 

e luxatia congenitală de şold 

e osteocondroza 

e osteocondrite disecante 

e osteonecroze (maladia Legg-Calve-Perthes) 

e deformări în valg sau var 

e inegalitatea membrelor inferioare. 
- artrozele metabolice: 

e artroza ocronotică (alcaptonuria) induce o degenerescenta precoce a 
cartilajului articular 

e artroze microcristaline: artroza urică — depunerea cristalelor de urat 
monosodic în cartilajul articular; artroza condrocalcinozică — depunerea 
cristalelor de pirofosfat de calciu în cartilajul articular 

e boala Wilson. 
- artrozele endocrine: 

e acromegalia 

diabetul zaharat 

e hiperparatiroidismul 

e hipotiroidismul 

e obezitatea. 
- artroze secundare artritelor: 

e artrite bacteriene 

e artrite reumatismale: poliartrita reumatoidă, spondilita anchilopoetica, 
artropatia psoriazică. 
- artroze secundare altor afecțiuni: 

e boli neurologice (pareze, paralizii, hipoestezie sau anestezie, tulburări 
de sensibilitate profundă); 

e tulburări circulatorii: insuficienţa veno-limfatică, arteriopatiile 

e hemoglobinopatii. 


3.4. TABLOU CLINIC 

Diagnosticul artrozei se bazează pe modificările clinice şi radiologice. 

Subiectiv, simptomele artrozelor sunt reprezentate în principal de 
durere si redoare articulară postimobilizare iar obiectiv, de limitarea mişcărilor 
articulare şi eventual semne de interesare cartilaginoasa sau sinovială. 

- Durerea. Durerea apare la mobilizare (articulaţii ,,ruginite”) sau la 
efort (cel mai intens seara), fiind de tip mecanic. Durerea articulară în artroză 
este deseori descrisă ca o senzaţie profundă de disconfort localizată în 
articulaţia interesată. Tipic, durerea din artroză este agravată de utilizarea 
articulației şi diminuată de repaus, dar pe măsură ce boala progresează poate 
deveni persistentă. Durerea nocturnă care perturbă somnul este întâlnită mai 
ales în coxartroza avansată si artrozele acutizate, „încălzite”. Durerea, ca în 
multe alte boli reumatice, este influențată de numeroşi factori secundari (în 
principal de cei de origine climatică - frigul şi umezeala pot accentua durerea, 
meteorosensibilitate, endocrină sau psihologică). 

- Redoarea articulară. Redoarea la nivelul articulaţiilor interesate care 
poate apare dimineaţa sau după o perioadă de inactivitate (de exemplu după 
mersul cu maşina) poate fi prezentă, dar în general durează mai puţin de 20 de 
minute de exerciţiu („încălzirea articulației”) 

Examenul obiectiv al articulaţiilor artrozice poate releva: 
- sensibilitate/durere localizată sau tumefactia osului ori a părţilor moi. 

- cracmentele şi crepitatiile osoase (senzaţia de frecare a unui os fata de un alt 
os apărută în timpul mişcării) sunt caracteristice. 

- la palpare se poate detecta o creştere uşoară a temperaturii locale. 

- limitarea mişcărilor articulare din artroze (impotenta funcţională) se instalează 
gradat, limitarea afectează în general puţine mişcări şi numai în cazurile grave 
evoluează progresiv până la blocarea completă articulară (anchiloză). 

- atrofia musculară periarticulară poate fi datorată lipsei de utilizare sau 
inhibării reflexe a contractiilor musculare. 

- instabilitatea articulară este determinată în mod special de amiotrofiile 
instalate. 

- în stadiile avansate de artroză pot apărea deformări şi mărirea de volum a 
articulaţiilor, prezenţa unui revărsat articular (hidartroza), hipertrofii osoase, 
subluxatii şi reducerea marcată a mobilităţii articulare. 


3.5. EXAMENE PARACLINICE 

Teste biologice de inflamație sunt negative. În majoritatea cazurilor 
de artroză, examenele de laborator nu arată modificări semnificative; totuşi în 
formele difuze sau în cele cu importantă componentă inflamatorie sau 
degenerativă, se întâlnesc destul de frecvent alterări ale testelor nespecifice 
inflamatorii: creşterea vitezei de sedimentare hematică VSH, creşterea a alfa- 
2-globulinelor serice şi a fibrinogenului, prezenţa proteinei C reactive. 

Examenul lichidului sinovial în artroză arată un lichid clar sau uşor 
opalescent, neinflamator, cu un număr de celule ce nu depăşeşte 2000 de 
elemente/mm: şi culturi sterile. În acest lichid mai pot fi identificate: fragmente 
de cartilaj, cristale de hidroxiapatită şi pirofosfat de calciu şi o concentraţie 
crescută a markerilor amintiţi mai sus. Analiza lichidului articular ajută la 
diagnosticul diferenţial cu alte suferințe ca: PR, artritele septice, guta, 
pseudoguta, sinovita vilonodulară. 

Examenul radiologic (RX) este cea mai importantă explorare 
imagistică. Modificările radiologice sunt mai frecvente decât manifestările 
clinice, 40% dintre cei care prezintă astfel de modificări neavând simptome 
clinice. În stadiile iniţiale examenul radiologic este normal. În momentul în care 
acestea apar, boala este deja constituită. Ideal este ca examenul radiologic să 
se facă cu articulaţia în poziția ei obişnuită, supusă sarcinilor pe care trebuie 
să la îndeplinească (ortostatism). Principalele modificări din artroză sunt sunt: 
a) pensarea (reducerea) spaţiului articular; 

b) osteofitoză (producţii osoase ce se dezvoltă la periferia suprafeţei 
articulare), 

c) osteoscleroză cu osteocondensare a platourilor osose articulare, 

d) zone de osteoporoză, chiste osoase. 

Alte explorări: scintigrafia, RMN, CT, artroscopia, biopsia, mielografia, 
termografia servesc exclusiv pentru diagnosticul diferenţial. 


3.6. FORME CLINICE ALE ARTROZEI 

3.6.1. ARTROZELE MEMBRULUI INFERIOR 

A. Coxartroza 

Coxartroza se caracterizează prin localizarea reumatismului 
degenerativ la articulația şoldului. Este cea mai invalidantă artroză. 
Etiologie: 
- malformații congenitale ale soldului (luxatie, displazie congenitală), 
traumatisme (fracturi, luxatii); 
- osteonecroza aseptica a capului femural, coxite, boala Paget; 
-  coxartroze primitive. 
Defectele congenitale sau dobândite (displazia acetabulară, boala Legg-Calve- 
Perthes, dezlipirea epifizară a capului femural) pot fi implicate în până la 80% 
din cazurile de coxartroză. 20% din pacienţi vor dezvolta o suferință bilaterală. 
Tablou clinic: 
- durere la nivelul regiunii inghinale cu iradiere profundă pe coapsă către 
genunchi, poate iradia şi fesier, iar durerea la genunchi poate fi simptomul 
precoce. Durerea poate fi provocată prin mobilizarea sau palparea şoldului 
interesat în regiunea inghinală, fesieră şi la nivelul marelui trohanter femural. 
Flexia poate fi initial nedureroasă, dar rotația internă şi externă exacerbeaza 
durerea. Durerea apare la urcarea/coborârea scărilor iar bolnavul nu poate 
face cateva mişcări uzuale: nu poate sta picior peste picior, nu se poate 
incheia la pantof („semnul pantofului") şi nu poate incrucisa picioarele. 
- mişcările în articulaţia şoldului se limitează pe rând: mai întâi flexia-aductia 
şi rotația internă, datorită fibrozei capsulare şi/sau osteofitelor proeminente., 
ultima interesată este mişcarea de flexie, care se conservă mult timp. 
Pierderea rotației interne apare precoce. 
- gchiopatare, coborâre a pliului fesier; 
- poziție vicioasa: contractura muşchiului psoas şi a muschilor adductori, cu 
lordoză şi aplecare înainte. 

Examenul radiologic: 
- pensarea interliniului articular; 
-  osteofitoză (cap femural, cotil); 
- osteoscleroza (osteocondensare sprânceană acetabulară); 
- osteoporoza. 

B. Gonartroza 

Gonartroza se caracterizeza prin localizarea reumatismului degenerativ 
la nivelul genunchiului (la nivelul articulatiilor femuropatelare, femurotibiale sau 
ambelor). 
Etiologie: 
- factori endocrini (menopauza, obezitatea), tulburările venoase; 
- secundare fracturilor, entorselor, rupturilor de menisc; 
- genu varum, genu valgum; 
- picior plat, anomalii ale şoldului, boala Paget; 
-  osteocondromatoza; 
- fracturi, luxatii traumatice ale rotulei. 
Tablou clinic: 
- durerea — gonalgia - localizată pe fata anterioară sau anterointernă a 
genunchiului, mai ales la coborârea scărilor, a unei pante, la genuflexiune, 
mers pe teren accidentat; durerea se calmează la repaus. Durerea este 
evidentă la palparea interliniului articular femurotibial intern sau extern si în 
spațiul popliteu. 
- redoarea articulară a primelor mişcări nu are amploarea si nici durata celei 
din PR; 
- cracmente articulare la mobilizare; 
- instabilitate articulară mecanică cu dificultate in mers, pana la cădere (în 
formele avansate); 
- blocarea genunchiului în mers apare, uneori, ca o consecinţă a prinderii 
unui corp străin între cele două suprafeţe articulare. 
La examenul obiectiv se observă: 
- deformări în varus (în „paranteză“, genuvarum) sau deformarea în valgus 
(în formă de X, genuvalgum). 
- durerea la compresia rotulei pe femur în timpul contractiei cvadricepsului 
poate fi indicator de artroză femuro-patelară. 
- mărirea de volum şi deformarea genunchiului; 
- manifestări inflamatorii (revărsat, şoc rotulian prezent); 

- sensibilitate la palpare pe fata anterioară şi anterointerna a genunchiului; 
- flexia forțată dureroasă; 
- limitarea extensiei este invalidantă, dar tardivă, cu flexum de genunchi; 
- mişcări anormale (de sertar, de lateralitate) în gonartrozele evoluante cu 
instabilitate articulară.. 
Examenul radiologic: 
- RX de fata: osteofite la periferia platoului tibial, îngustarea interliniului 
articular, osteocondensarea suprafeţelor osoase articulare; 
- RX de profil: ostefite la baza şi vârful rotulei. 

C. Artrozele piciorului 
Este vorba de artrozele gleznei, care sunt destul de frecvente (artroza tibio- 
tarsiana). Mai intalnim: artroze medio-tarsiene (articulația Chopart: astragal - 
calcaneu gi scafoid - cuboid) şi artrozele tarso-metatarsiene (articulația 
Lisfranc -formata din cele 5 metatarsiene cu cele 3 cuneiforme şi cuboidul); 
artroza metatarso-falangiana a haluxului, ce apare mai ales la femei şi care 
duce la halus valgus, obligand deseori la rezolvarea ortopedica chirurgicala. 
Se constata aceleasi modificari anatomopatologice, aceeasi simptomatologie 
clinică, aceleaşi modificări radiologice proprii artrozelor, dominând osteofitoza 
calcaneana. 


3.6.2. ARTROZELE MEMBRULUI SUPERIOR 
Sunt mai rare. Explicatia consta în funcția membrului superior, adaptata la 
prehensiune, de aceea artroza fiind mai frecventă la nivelul articulaţiilor mici 
ale mâinii. La nivelul membrului superior sunt mai frecvent afectate formațiunile 
periarticulare, de unde şi incidenţa crescută a periartritelor. În cazuri de 
suprasolicitare, de obicei profesionala, pot aparea şi artrozele. 

A. Artrozele mâinii 
Există 3 localizări importante: la articulaţia IFD (nodulii Heberden), la IFP 
(nodulii Bouchard) şi artroza carpo-metacarpiană a policelui (rizartroza). 
Artroza Heberden (Nodulii Heberden) 
Nodulii Heberden se prezintă ca îngroşări nodulare bilaterale situate pe fata de 
extensie a articulației distale a degetelor mâinii, ca urmare a hipertrofiei 
cartilaginoase şi osteofitare. Sunt artroze ale articulaţiilor interfalangiene 
distale IFD. 
Sunt frecvent întâlniți, frecvenţa lor crescând paralel cu vârsta. Sexul feminin 
este mai des afectat, raportul dintre femei / bărbaţi fiind de 10/1. 

Etiologie: traumatisme (jucătorii de baseball), ereditatea. 
Tablou clinic: 
- debut insidios, la climacteriu, cu apariţia unor noduli la nivelul articulației 
interfalangiene distale a mediusului, indexului ulterior şi a inelarului, mai rar a 
auricularului; 
- noduli Heberden apar simetric, sunt duri, de mărimea unui bob de mazăre, 
situați pe fata dorsală a articulației sau lateral, nedurerosi; 
- articulația afectată este deformată, falanga terminală fiind deviată înăuntru, 
uneori în semiflexie; 
- amorteli, furnicături în vârful degetelor, oarecare neîndemânare în 
efectuarea unor mişcări de finețe. 
Examenul radiologic: 
-  pensarea spațiului articular; 
- osteofitoza marginala şi posterioară. 
Artroza Bouchard 
Sunt artroze ale articulaţiilor interfalangiene proximale IFP. Au aceeaşi 
semnificație ca şi nodulii Heberden. Din punct de vedere semiologic, se 
deosebesc, apărând ca o tumefactie difuză articulară. Consistenta lor dură, 
predominând pe fata dorsală, le diferenţiază de deformările din poliartrita 
reumatoidă. 
Tablou clinic: asimptomatic sau dureri moderate şi o uşoară limitare a 
mişcărilor. 
Artroza policelui 
Se mai numeste şi rizartroza şi se constituie intre trapez şi police (metacarp). 
Tumefactia, sensibilitatea şi crepitatiile la mişcarea articulației sunt tipice. 
Osteofitele pot conduce la un aspect pătrat al bazei policelui. În contrast cu 
nodulii Heberden care nu produc de obicei perturbări funcţionale semnificative, 
artroza bazei policelui (rizartroza) generează frecvent pierderea mobilităţii şi 
forței. Durerea conduce la adductia policelui şi contractură la nivelul primului 
spaţiu interdigital, producând frecvent hiperextensia compensatorie a primei 
articulaţii metacarpofalangiene şi deformarea în gât de lebădă a policelui. 

B. Artroza umărului 
Este foarte rară. Unele profesiuni o favorizeaza: pictori, zugravi etc. 
Caracteristice sunt durerea, cracmentele articulare şi limitarea mişcărilor, în 
special abductia şi retroproiectia. Evolutia poate merge spre blocaj articular, 

reversibil. Examenul radiologic arata modificarile specifice artrozei: osteofitoze, 
osteoporoze, osteoscleroze cu depuneri calcare. 

C. Artroza cotului 
Are un caracter mai mult profesional, aparand mai ales la cei ce lucreaza cu 
perforatoarele pneumatice, strunguri etc, deci supusi microtraumatismelor 
permanente, ca şi la cei care au suferit traumatisme (fracturi, luxatii ale cotului 
etc). 


3.6.3. ARTROZELE COLOANEI VERTEBRALE — 
SPONDILARTROZA, DISCARTROZA 

Procesele de uzura la nivelul coloanei vertebrale afecteaza atat discul 
intervertebral, determinand o discartroza sau artroza meniscosomatica, cat si 
articulatia interapofizara, producand artoza posterioara sau interapofizara. De 
obicei, sunt afectate numeroase asemenea articulatii, leziunile predominand la 
un anumit segment al coloanei vertebrale. În funcţie de segmentul de coloană 
afectat de procesul degenerativ, există anumite caractere morfopatologice şi 
funcţionale particulare. 

Spondilartroza este o afecţiune cronică caracterizată prin modificări 
degenerative localizate la diferite nivele , dar mai ales în zonele de maximă 
mobilitate (C5, T8, L3, L4, L5), afectând articulațiile discovertebrale şi / sau 
articulațiile interapofizare (posterior). 

Etiopatogenie 
Artroza discovertebrală debutează prin deteriorarea nucleului pulpos şi a 
inelului fibrocartilaginos. Artroza interapofizară poate produce (în cazuri severe 
de eroziuni cartilaginoase) o uşoară alunecare a corpilor vertebrali 
(spondilolistezis). 

Degenerescenta discului intervertebral soldează în cele din urmă cu protruzia 
şi hernierea nucleului pulpos. 

Protruzia discală constă dintr-un defect al inelului fibros, cu două grade de 
intensitate: 

- fisura simplă, în care o mică porțiune a inelului fibros bombează brusc; 

- blocajul intradiscal, în care nucleul pulpos se angajează lent şi progresiv într- 
o fisură, fără să depaşească mult perimetrul discului. 

Hernia discală defineşte prolabarea nucleului pulpos prin fisurile inelului 
fibros; de obicei, hernierea se face posterior, în canalul rahidian. 

După De Séze, deteriorarea discului evoluează din punct de vedere al 
modificărilor anatomopatologice şi al manifestărilor clinice, în patru faze, cărora 
le corespunde un anumit tablou clinic. 
Faza | constă în dezorganizarea şi fragmentarea structurală a discului 
intervertebral şi apariţia fisurilor la nivelul inelului fibros. Clinic, se manifestă 
prin lombalgii cu discretă contractură musculară. 
Faza a Il-a: fragmente de nucleu pulpos migrează posterior prin fisurile inelului 
fibros, fără a-l depăsi. Clinic, se manifestă prin instalarea bruscă a durerii şi 
contracturii lombare, ceea ce duce la „blocaj lombar”, lumbago acut. 
Faza a Ill-a: fragmente de nucleu pulpos depăşesc limita discului intervertebral 
şi herniază în canalul vertebral. După gradul compresiunii care se exercită pe 
rădăcina nervoasă, în cadrul acestei faze se diferenţiază trei stadii: 
° Stadiul |, de iritatie radiculara 
e Stadiul al Il-a se caracterizează prin compresiune radiculara cu 
fenomene neurologice. 
e Stadiul al Ill-lea, de întrerupere radiculara 
Faza a IV-a se caracterizează prin modificări de tip degenerativ şi radicular. 
Clinic, prezintă simptomatologie polimorfă de spondiloză lombară. 

Formele clinice ale artrozelor intervertebrale 
Artrozele intervertebrale se pot clasifica după cel puţin două criterii. 
După segmentul afectat predominant, artrozele intervertebrale sunt de trei 
feluri: 
e artroza cervicală; 
e artroza dorsală; 
e artroza lombară. 
În funcţie de localizarea leziunilor de uzură, se disting: 
e artroza anterioară - discartroza - artroza meniscosomatica; 
e artroza posterioară - artroza interapofizară; 
e spondiloza - osteofitoza vertebrală difuză. 

Tablou clinic: 
- durere localizată, produsă de distensia ligamentelor paravertebrale, 
afectarea capsulei articulare, inflamatia sinovialei, sau spasmul musculaturii 
vecinei; 
- durere radiculară, produsă prin compresia rădăcinii nervoase, fie prin 
hernierea laterală a nucleului pulpos al discului intervertebral, fie prin osteofite 
formate în găurile de conjugare. 

Afectarea unei rădăcini nervoase se poate exprima prin durere, parestezii, 
anestezie in zona dermatomului corespunzător, alterarea reflexelor 
osteotendinoase în cazul alterării coloanei cervicale şi lombare, tulburări 
motorii ale grupelor musculare cu inervatia afectată. 

Examenul obiectiv 
La inspecția coloanei vertebrale se pot pune în evidență modificări de statică 
ale coloanei: deviații în plan frontal sau sagital, sindrom trofostatic. 
La palparea coloanei se constată prezenţa unor puncte dureroase mediane 
sau laterovertebrale. 
Amplitudinea de mişcare a coloanei poate fi limitată; aceasta se apreciază prin 
teste specifice fiecărei regiuni. 

Examenul radiologic: 
-  îngustarea spațiului articular prin modificări progresive ale inelului fibros; 
- scleroza cartilajelor vertebrale adiacente (osteocondroză); 
- modificări osteofitice pe marginea corpurilor vertebrale; 
- deplasarea corpurilor vertebrale având ca rezultat instabilitatea. 
În funcţie de segmentul de coloană vertebrală interesat, prin spondilartroză se 
pot identifica: 
a) spondiloza cervicală 
b) spondiloza dorsală 
c) spondiloza lombară 


A. Spondiloza cervicală (cervicartroza) 
Recunoaşte două localizări: 
d) artroza uncovertebrală-afectează frecvent discul C5-C6; 
e) artroza interapofizară - implică mai des interliniile articulare C2-C3 şi C3- 
C4. 
Etiopatogenie: 
Discul vertebral sufera modificari traumatice sau de varsta. 
Microtraumatismele, tulburările statice, sedentarismul, cu pierderea la început 
a tonusului muscular şi hipotrofie, contribuie la modificările artrozice. 
Tablou clinic: 
- durere localizată sau dureri radiculare ale plexului brahial, exacerbate de 
flexie, extensie şi rotația cefei; 
- limitarea mişcărilor, atrofii musculare; 
- disfagie (osteofite mari), torticolis acut, care apare brusc, mai ales 

dimineaţa, cu dureri intense şi contractură musculară; 

- nevralgia cervicobrahială: dureri în regiunea cervicală care iradiază în 
diferite teritorii ale membrului superior, uneori poate apărea un uşor edem la 
mâini; 

- insuficiența vertebrobazilară (compresia directă a arterelor vertebrale, 
iritarea filetelor nervoase ce înconjoară arterele vertebrale, de către osteofitele 
posterioare) se traduce prin: cefalee occipitală, uneori frontooccipitală (,,in 
cască”), amețeli, vertij, tulburări vizuale (scotoame, diplopie), nistagmus, 
disartrie. Întoarcerea capului poate da căderi fără pierderea cunostintei. 

- Sindromul Barre-Lieou: fenomene de insuficiență vertebrobazilara 
(acufene, vertij, fosfene şi disfagie, determinate mai ales de mişcările capului). 
Examenul radiologic: modificări (mai frecvente in C5-C6): osteofite, 
osteoscleroza, subluxatii. 


B. Spondiloza dorsala (toracala) 
Afectarea coloanei vertebrale dorsale poate fi cauzata de senescenta sau 
poate fi secundara unor modificari de statica vertebrala, iar la tineri de boala 
Scheuermann. 
Boala Scheuermann este o suferință in care zona de creştere 
osteocartilaginoasa a platourilor vertebrale suferă mici necroze ce pot induce 
modificări de înălțime a corpilor vertebrali sau hernii discale intraspongioase 
(noduli Schmorl). Are următoarele caracteristici: 
- apare la adolescenţi (14-18 ani), mai ales la sexul masculin; 
- se traduce clinic prin dorsalgii, apariţia unei cifoze dorsale care are uneori 
tendinţa la progresie, ca urmare a deformării cuneiforme a mai multor corpi 
vertebrali; 
- la marginea corpilor vertebrali pot apărea osteofite. 
Când osteofitele din boala artrozică se dezvoltă exagerat şi se unesc între ele 
formând adevărate punți osoase, groase, verticale intervertebrale anterioare, 
boala este cunoscută ca spondiloza hiperostozantă sau sindromul Forestier- 
Rotes-Querrol. Coloana toracală inferioară este zona afectată cu predilecție. 
La aceşti bonavi se întâlneşte cu mare frecvență diabetul zaharat. În geneza 
bolii este implicat excesul de retinol. Criteriile radiologice pozitive ce 
caracterizează sindromul Forestier-Rotes-Querrol sunt: 
- prinderea a cel putin 4 vertebre; 
- păstrarea integrităţii discului cu menţinerea nemodificata a înălțimii spaţiului 

intervertebral. 


C. Spondiloza lombară (lombartroza) 
Este o afecţiune vertebrală a coloanei lombare interesând în principal discurile 
intervertebrale şi articulațiile interapofizare. 
Tablou clinic: 
Simptomul dominant este durerea care poate fi locală sau la distanţă, 
îmbrăcând un traiect radicular. 
Durerea este moderată sau este exacerbată la solicitarea regiunii 
(ortostatismul prelungit, eforturi de ridicare sau purtare a unor greutăţi, flexia, 
extensia forțată a coloanei vertebrale). 
În raport cu localizarea sindromului radicular se pot identifica mai multe situații 
clinice: 
- sindromul radicular tip S1: abolirea reflexului ahilean, pareză de nerv 
sciatic popliteu intern (mers pe vârfuri imposibil), dureri şi parestezii pe fata 
anterioară a coapsei, gambei, fata plantară a piciorului, degetele IV, V; 
- sindromul radicular tip L5: mers pe călcâie imposibil, durere şi parestezie 
pe fata laterală a coapsei şi gambei, fata dorsală a piciorului, haluce; 
- sindromul radicular tip L4: abolirea reflexului rotulian, durere pe fata 
anterointernă a coapsei. 
Când există apofize spinoase mai mari şi în condiţii de hiperlordoză, sau ca 
urmare a aplatizării discurilor intervertebrale, poate apărea un contact între 
cele două apofize ale unor vertebre vecine (artroză interspinoasă). Această 
artroză interspinoasă apare cel mai frecvent în regiunea lombară la femei şi se 
numeşte boala Baastrup. 
În localizarea lombară a spondilartrozei nu se produce un sindrom de 
compresie medulară. 
Hernierea mediană la nivelul coloanei lombare produce sindromul de „coadă 
de cal”, în care domină tulburările sfincteriene şi de sensibilitate în zona 
perineală. 
Examenul radiologic: 
- rectitudinea coloanei vertebrale; 
- modificare de formă şi dimensiune a corpilor vertebrali; 
-  pensarea spațiului intervertebral; 
- osteocondensarea platourilor vertebrale; 
- osteofitoza; 

-  artroză interspinoasă; 
- deplasarea corpilor vertebrali (ante şi retrolistezis). 


3.7. TRATAMENTUL RECUPERATOR ÎN ARTROZĂ 


a. Principii generale 

Obiectivele generale ale tratamentului în artroză sunt: diminuarea 
durerii şi inflamatiei, creşterea mobilităţii in artriculatiile afectate, prevenirea 
dizabilitatii fizice. 

În tratamentul artrozei există o terapie „etiologică” şi o terapie 
“simptomatică”. Prima tinde să intervină asupra factorilor etiopatogenici posibili 
a fi trataţi, a doua are rolul de a reduce sau elimina simptomele bolii, în special 
durerea, redoarea şi limitarea funcţională. 

Înainte de începerea oricărei oricărei terapii este necesară evaluarea 
exactă a tabloului clinic şi statusului funcţional, astfel încât planul terapeutic al 
artrozei trebuie să ia în considerare următoarele elemente: 


. natura procesului artrozic 
e factorii etiopatogenici implicati 
. stadiul bolii. 


Independent de natura procesului artrozic, prin urmare chiar în cazul 
formelor primare, este întotdeauna posibilă recunoaşterea altor factori care ar 
fi putut contribui la o anumită localizare a bolii sau la accelerarea evoluţiei. 
Aceşti factori, fie că sunt generali ca obezitatea sau tulburările vasculare, fie 
locali ca atitudinile vicioase şi solicitarea funcţională excesivă, trebuie 
individualizati şi posibil corectaţi . 

Rapiditatea evoluţiei procesului artrozic poate fi un criteriu util în selecţia 
măsurilor terapeutice conservatoare (medicamentoase şi fizical-kinetice) sau 
neconservatoare (chirurgicale). 

Metodele terapeutice utile în tratamentul artrozei sunt numeroase şi cele mai 
bune rezultate se obţin cu o abordare „integrată” ce tine cont de multiplele 
posibilităţi de intervenţie. 

b. Obiectivele recuperării în artroze 
Obiectivele generale ale recuperării în artroze sunt: 

= Combaterea durerii 
= Combaterea inflamatiei periarticulare 
= Combaterea contracturilor musculare 

= Combaterea redorilor şi retractiilor 

=  Stabilizarea procesului de artroza 

= Recastigarea mobilităţii articulare 

= Armonizarea biomecanică a articulaţiilor vizate 

= Tonifierea musculaturii periarticulare 

= Profilaxia factorilor de risc prin crearea unui comportament igienic şi 
ergonomic va proteja articulaţia, prevenind asfel progresia proceselor 
degenerative şi apariţia puseelor acute. 


c. Mijloace terapeutice în artroze 

c.1. Tratamentul profilactic 
= Profilaxia generală a artrozei 

Măsurile cu caracter general îndeplinesc o funcţie importantă, de 
ameliorare a fondului pe care se instalează şi evoluează maladia artrozică şi 
care pot concura uneori în măsură decisivă la controlul terapeutic al procesului 
morbid. 

Informarea pacientului. Vor fi înlăturate confuziile privind diferența 
între artroze şi artrite precum şi cele referitoare la prognosticul artrozei, 
încurajând pacientul să privească boala optimist, în corelaţie cu caracterul 
benign al prognosticului în marea majoritate a cazurilor şi cu posibilitățile 
moderne de intervenţie terapeutică (farmacologică, fizioterapică şi ortopedico- 
chirurgicală). 

Reducerea solicitării şi repausul articular. Artroza poate fi cauzată 
sau agravată de o mecanică corporală inadecvată. Corectarea viciilor 
posturale şi a lordozei lombare excesive pot fi benefice. Trebuie evitată 
solicitatea excesivă a articulaţiilor afectate. Pacienţii cu gonartroză sau 
coxartroză trebuie să evite ortostatismul prelungit sau flectarea excesivă a 
genunchilor. La pacienții cu  gonartroză a compartimentului medial 
incatamintea ortopedică poate reduce durerile articulare. Repausul din timpul 
zilei poate fi benefic, dar imobilizarea completă a unei articulaţii dureroase este 
rareori indicată. Foarte frecvent apariția simptomelor la nivelul unei articulații 
artrozice este consecința unei creşteri neobişnuite a solicitărilor ca urmare a 
modificărilor obiceiurilor de viata, începerea unei noi activităţi lucrative sau 
sportive. În multe cazuri o perioadă adecvată de repaus al articulației ar fi 
suficient pentru obţinerea ameliorării simptomatologiei. Repausul constituie 
întotdeauna un ajutor cert care favorizează remisiunea simptomelor artrozice. 

În formele mai tenace este oportună intercalarea perioadelor adecvate de 
repaus functional cu perioade de activitate ale articulației afectate (pe 
parcursul fiecărei zile). 

= Kinetoprofilaxia artrozelor 
Kinetoprofilaxia primară are o larga adresabilitate si constă în utilizarea 
exerciţiului fizic ca mijloc de întreţinere a stării de sănătate, a integrităţii şi 
functionalitatii normale a organismului. Ea este indicată indiferent de vârstă, 
sex sau pregătire fizică anterioară. 
Obiectivele urmărite sunt: 

= menținerea mobilităţii articulare, forței şi rezistenţei musculare, 

= menținerea posturii corecte, 

= menținerea capacităţii de efort 

= ameliorarea coordonarii şi abilității mişcărilor. 
c.2. Tratamentul igieno-dietetic 

= Modificarea stilului de viata 
Educaţia bolnavului este o componentă esenţială a programului de recuperare. 
Bolnavul trebuie instruit cu privire la biomecanica corpului, posturile corecte în 
ortostatism şi în poziția aşezat pentru menţinerea lordozei şi protecția 
structurilor lezate, modalităţile concrete de ridicare din clino- în ortostatism, ca 
şi posturile corecte în diferite activităţi uzuale. Multe forme de artroză sunt 
exacerbate sau sunt consecința activităților fizice excesive sau inadecvate. 
Artroza articulaţiilor portante (şold, genunchi) este adesea corelată cu munca 
deosebit de obositoare sau prelungită în ortostatism şi chiar cu activități 
normale ce implică microtraumatisme repetate. 
Recomandări : 
° reducerea intensității şi duratei activităților solicitante (ridicarea 
greutăților, ortostatismul şi mersul prelungit, parcurgerea suprafețelor 
accidentate); 
e adoptarea unor posturi mai putin vicioase; 
° protejarea mai bună a articulației expuse prin: 

e folosirea unor echipamente de protectie; 
e utilizarea încălțămintei convenabile. 

La pacienţii cu gonartroză sau coxartroză unilaterală, purtarea unui baston în 
mana contralaterală poate scădea durerile articulare prin reducerea forţei 
articulare de contact. Suferinta bilaterală poate necesita utilizarea unui cadru 
de mers. 

= Controlul greutăţii corporale 
Obezitatea reprezintă un factor agravant al multor forme artrozice, în special 
ale articulaţiilor portante. Nu are sens începerea tratamentului unei coxartroze 
sau gonartroze fără a elimina surplusul ponderal. Chiar la subiecţii cu minim 
surplus ponderal, reducerea greutăţii corporale poate favoriza funcționalitatea 
unei articulaţii portante. Pacientul trebuie puternic motivat pentru a putea 
suporta dificultăţile (în mare parte psihologice) conexe restrictiei alimentare. În 
cazul pacienţilor vârstnici sau cu activitate fizică mult limitată, reducerea 
greutăţii corporale reprezintă uneori unica intervenţie posibilă pentru reducerea 
lucrului mecanic al articulației. Controlul greutăţii corporale îndeplineşte un rol 
esenţial şi pentru pregătirea în vederea unei eventuale intervenții chirurgicale 
şi a fazei postoperatorii succesive, în scopul obținerii celor mai bune condiţii de 
funcţionalitate ale articulației afectate. 

= Corectarea tulburărilor endocrine şi de metabolism 
În cazul existenţei unei tulburări metabolice se vor lua în considerare măsuri 
adecvate de natură dietetică şi/sau farmacologică necesare corectării acesteia. 
În afără cazurilor de discrinii indiscutabile ca acromegalia sau hipotiroidismul 
care necesită tratament specializat, poate fi luată în considerare oportunitatea 
unui tratament cu estrogeni, de exemplu în cazul aşa-zisei „artroze de 
menopauză”. 

= Corectarea tulburări de circulaţie venolimfatice 
Implică identificarea precoce şi tratamentul adecvat al tulburărilor circulației 
venoase ale membrelor inferioare (sindromul de insuficiență venoasă) care se 
asociază frecvent cu gonartroza. Măsuri utile sunt reprezentate de: 


e repausul cu posturare antidecliva a membrelor inferioare; 
° exerciții de contracție a musculaturii gambei; 
° utilizarea ciorapului elastic. 


c.3. Tratamentul medicamentos 
Tratamentul medicamentos vizează: 
= combaterea durerii, 
= combaterea inflamatiei periradiculare, 
= combaterea contracturii musculare, 
=  sedarea pacienților. 
Terapia farmacologică a artrozei este o terapie „cauzală” când acţionează în 
sensul influentarii favorabile a procesului degenerativ al cartilajului articular şi o 

terapie „simptomatică” când acţionează în scopul controlării simptomelor 
procesului artrozic, în primă instanţă durerea şi inflamatia. 
Tratamentul poate fi administrat pe cale sistemică (generală: orală, rectală, 
parenterală) sau în anumite circumstanţe poate fi indicată administrarea locală 
prin infiltratie directa în articulația interesată sau aplicaţii locale cutanate 
(unguente, creme, geluri). 
Se administrează: 
= AINS (antiinflamatoare nesteroidiene) în posologii diferite (oral, 
supozitoare sau intramuscular) 
= Medicatie antalgică la nevoie (Algocalmin, Paracetamol, Tramal). 
=  Glucocorticoizii se aplică în infiltraţii intraarticulare sub forma de 
hidrocortizon acetat, betametazon - Diprophos sau Triamcinolon 
acetonid etc. cu xilină 1%. 
= Medicatie decontracturantă (Clorzoxazon, Mydocalm, Myolastan) este 
de obicei asociată. 
= Terapie sedativă cu tranchilizante, barbiturice sau neuroleptice 
(asocierea cu fenotiazine antidepresive) este de asemenea utilă. 
= Medicația condroprotectoare constituie o terapie moderna de fond in 
procesul degenerativ cartilaginos. Agenti condroprotectori reprezintă 
teoretic şi experimental medicatia ideală în artroza, singura capabilă sa 
prevină distructiile articulare şi să refacă structura cartilajului. Se 
descriu mai multe clase de agenţi condroprotectori: cei care intervin în 
metabolismul  condrocitelor stimulând sinteza de  proteoglicani: 
glucozaminosulfat (preparatul DONA, plicuri de 1500 mg, 1 plic/zi 
minim 3 luni), condroitinsulfatul sau, mai nou combinaţia dintre ele 
(FLEXODON A care conţine 400 mg glucozaminosulfat şi 200 mg 
condroitinsulfat); cei care inhibă enzimele proteolitice, împiedicând 
degradarea cartilajului: polisulfat de glicozaminoglicani, tetraciclinele. 
Rezultatele clinice nu sunt însă concludente, mai ales că aceste 
medicamente nu au efect antialgic, iar durata tratamentului este lungă. 
c.4. Tratamentul fizical 
Tratamentul fizical, cuprinde toate metodele şi mijloacele fizicale, specifice 
medicinii de recuperare, care completează efectele unice ale kinetoterapiei. 
Sunt incluse în tratamentul fizical următoarele componente, a căror 
aplicabilitate trebuie să ia totdeauna în considerare vârsta pacientului şi a 
afecţiunilor asociate ce pot constitui o contraindicatie: 

e termoterapia - care presupune aplicarea fie crioterapiei (terapia cu 
rece, combate contractura musculara, fiind aplicata sub forma compreselor reci 
cu sulfat de magneziu, cand sunt asociate cu fenomene inflamatorii; poate fi 
integrata programului maso-kinetic - masajul cu gheata), fie a procedurilor 
calde - termoterapia locală (parafină, nămol, hidrotermoterapia) în scop 
antiinflamator antalgic (împachetarea cu parafină sau cu nămol); indiferent 
modalitatea de aplicare a termoterapiei, aceasta are rolul de a pregăti 
structurile articulației artrozice pentru programul kinetic; 
e hidroterapia alternantă - folosirea băilor parțiale, temperatura apei fiind 
modificată alternativ (apă caldă 28° - 37°, apa rece 16° -18°), aplicate la 
pacientii complianti; alternanta cald-rece are un rol trofic deosebit pentru toate 
structurile articulare; 
° electroterapia - constă în aplicarea diferitelor tipuri de proceduri 
electrice, pentru efectele antialgice, vasculotrofice (potentarea fenomenelor 
circulatorii locale) şi decontracturante. Au o mare utilitate, mai frecvent utilizate 
fiind: 
= curenții de joasă frecvenţă - curenţi diadinamici, curenţi Trabert; 
= curentul galvanic simplu sau cu ionizare cu clorură de calciu, sulfat de 
magneziu, lidocaină; 
= curenții de medie frecvenţă cu efect antialgic cert; 
= curenţii de înaltă frecvenţă au efect caloric asupra ţesuturilor afectate, 
fără efecte electrolitice şi excitatorii (unde scurte, microundele); 
=  ultrasunetulcu gel sau gel antiinflamator (Fastum gel); 
= magnetoterapie cu aplicatorii aşezaţi în jurul articulației, cu acţiune 
depresoare asupra sistemului nervos, efecte sedative asupra sistemului 
nervos central, cu atenuarea sindroamelor algice, reglarea somnului 
şi a tonusului vascular. 
. masajul - totalitatea exerciţiilor mecanice de tip manual sau tehnic, prin 
intermediul cărora, luându-se contact cu tegumentul, se mobilizează metodic 
țesuturile segmentare în scop terapeutic, estetic, determinând reacții 
vasculară, biochimică, de stimulare senzitivă cu inducerea reacţiilor de tip 
reflex) - are rol deosebit în obținerea analgeziei locale, atunci când este 
prezentă durerea, prin acţiune directă sau reflexă asupra structurilor implicate 
în generarea durerii; se poate asocia mobilizărilor pasive sau să preceadă 
manipulările; se folosesc dintre metodele de masaj următoarele: 

= masajul clasic - pregătitor al structurilor musculare ale gambei si 
piciorului pentru şedinţa kinetică; 
= masajul Cyriax - pentru ligamentele şi tendoanele regiunii genunchiului; 
= masajul de drenaj limfatic - când pacientul asociază edemul distal 
articulației vizate. 
În general, în kinetologie sunt descrise două categorii importante de masaj: 
clasic şi special (reflexogen, Cyriax, masajul instrumental, hidromasajul, 
masajul cu gheaţă, masajul limfatic, masajul cu aer cald, masajul cu bule de 
gaz în apă). Folosite în scop profilactic şi terapeutic, procedeele de masaj 
permit obținerea următoarelor efecte: 
= efectul antalgic - prin manevre lente de efleuraj calmant la locul durerii, 
= ameliorarea condiţiilor circulatorii musculo-cutanate, 
=" asuplizarea musculaturii, cu diminuarea rigidităţii musculare şi 
decontracturare, 
= facilitarea sensibilităţii şi excitabilitatii neuromusculare, 
= creşterea troficității locale, a circulației sanguine, 
= influențarea proceselor metabolice şi a circulaţiei veno-limfatică 
(circulaţia limfatică este activată prin masaje în spaţiile interstitiale), 
=  uşurarea activităţii miocardului prin derivatia sanguină pe care o induce 
la nivelul masei musculare şi a țesutului celular subcutanat, 
= creşterea supletei fibroelastice şi elasticitatii cutanate (ameliorare 
supletei fibrelor de colagen, a celulelor conjunctive şi a substanţei 
fundamentale), a eutroficitatii. 
Modalitatea de acțiune este complexă: mecanică, cu acţiune locală şi reflexa, 
cu acţiune la distanţă, chiar generală. Local, efectele masajului sunt resimtite 
la nivel tegumentar, muscular şi al circulației sanguine loco-regionale. Acţiunea 
reflexă a masajului se sprijină pe un mecanism reflex - fiecare nerv spinal are o 
proiecţie cutanată şi prin aplicarea unor stimuli mecanici la acest nivel, mai 
ales la nivelul țesutului conjunctiv, este în măsură să influenţeze activitatea 
segmentară. 
Masajul blând, sedativ al musculaturii paravertebrale are un efect reflex, prin 
excitarea receptorilor din tegumentele paravertebrale, se obţine o inhibare 
simpatică, informațiile fiind transmise pe calea nervilor regionali conform 
zonelor Head. 
Dintre tehnicile clasice de masaj - netezirea, presiunile dinamice şi statice, 
petrisajul, vibraţiile, care permit asigurarea troficitatii locale şi chiar facilitarea 


66 


Kinetoterapia în recuperarea afecțiunilor reumatologice 


activităţii fusurilor neuro-musculare se folosesc initial doar cele care asigură 
efectul sedativ al masajul, ulterior se aplică şi tehnicile tonizante, troficizante. 
Masajul Cyriax (masajul transversal profund) la nivelul zonelor musculo- 
tendinoase dureroase asigură mobilizarea pielii, a țesuturilor subcutanate şi a 
straturilor musculare superficiale pe elementele anatomice profunde. Are un rol 
multiplu: 
e antalgic, 
e de rearmonizare funcțională (se echilibrează aferentele proprioceptive 
perturbate inițial prin mesajele nociceptive). 
Masajul în apă şi tehnica whirpool constituie metode kinetice net favorabile 
celorlalte tehnici de masaj, fiind preferate atunci când există posibilitatea 
efectuării lor. 
c.5. Kinetoterapia 
Obiectivele kinetoterapiei în artroze: 

= menținerea sau promovarea mobilității articulare, 

= refacerea forței şi rezistenței musculare, 

= refacerea coordonării mişcărilor, 

= promovarea circulației arterio-venolimtatice, 

= redobândirea controlului motor şi a functionalitatii regiunii afectate. 
Este absolut indispensabilă în tratamentul artrozelor. Mişcarea se foloseşte 
metodic, sub toate formele sale: posturarea, mişcări active, pasive, active- 
ajutate şi cu rezistenţă. 
Tehnicile anakinetice cuprind posturarea corectivă a întregului corp şi 
imobilizarea de corecție (ortezarea piciorului, atele plastice termomaleabile, 
aparat gipsat) pentru refacerea/mentinerea alininamentului corect al articulației 
vizate. În cadrul fiecărei şedinţe de kinetoterapie se indică executarea si 
deprinderea pacientului cu postura/aliniamentul corect al întregului corp, astfel 
încât centrul de greutate al corpului să cadă în mijlocul poligonului de sprijin. 
Tehnicile kinetice. Sunt grupate în tehnici dinamice (pasive şi active) şi 
statice (contracția izometrică şi relaxarea musculară). 
Tehnicile dinamice care fundamentează exerciţiile sunt: 
e pasive - mobilizarea pasivă, pasivo-activa, manipulările. 
e active - mobilizarea activa reflexa (stretch-reflexul şi reacţiile de echilibru), 
mobilizarea activă voluntară (activă liberă şi activă rezistivă). 
Mobilizările pasive se execută lent, fără bruschete, de mai multe ori pentru 
acelaşi sens de mişcare, în condiţii de relaxare a pacientului (pentru a nu se 

opune mişcării), cu tensionare şi întinderea structurilor moi ale regiunii 
articulare la capătul excursiei de mişcare. Mişcările sau mobilizările pasive 
constituie practic un complex de proceduri care sunt iniţiate chiar de 
posturarea sau „imobilizarea" segmentului afectat, în postură corectoare, cu 
schimbare periodică cu cea funcţională. Foarte importante sunt prizele care se 
realizează, urmând apoi derularea mişcării respective în toate planurile de 
mişcare şi amplitudine maximă permisă. Rolul mobilizărilor pasive este: 

e refac şi menţin amplitudinea normală de mişcare, precum şi troficilatea 
structurilor articulare, 

e asuplizează structurile capsulo-ligamentare, secundar întinderii tendo- 
musculare, a țesutului celular subcutanat, tegumentului, 

e mențin / ameliorează excitabilitatea musculară, 

e reduc contractura - retractura musculară. 

Mobilizările activo-pasive sau pasive-asistate activ de pacient sunt indicate în 
programul de recuperare la acei pacienţi supuşi intervenției chirurgicale şi 
cărora li se impune refacerea forței musculare, reeducarea musculaturii 
transplantate în contextul lanțurilor cinematice respective. 

Manipulările fac parte din tehnicile pasive, având caracter particular pentru 
aplicarea la nivelul anumitor articulaţii artrozice. 

Mobilizarea activă reflexă este realizată prin contractii musculare reflexe, 
necontrolate şi necomandate voluntar de pacient. Reflexul de întindere 
(stretch-reflexul) şi reacţiile de echilibrare (mişcările complexe efectuate pentru 
a readuce în stare de echilibru corpul individului) pot fi incluse în programul 
kinetic. 

Mişcările active libere articulare constau din mişcări voluntare (prin contracție 
izotonă, dinamică, cu deplasare de segment) după axele / planurile normale de 
mişcare. Prin introducerea lor în programul kinetic se urmăreşte: 

* menţinerea sau creşterea amplitudinii de mişcare, în toate planurile de 
mobilitate ale articulației respective, prin asuplizarea țesuturilor moi (capsulă - 
ligament-tendon-muschi-piele), 

e prevenirea tulburărilor trofice (edemul, tulburările circulatorii periferice), 

e menţinerea sau creşterea forței musculare, 

e reeducarea şi dezvoltarea coordonării neuromusculare. 

Sunt preferate mişcările libere în apă (hidrokinetoterapia), cu executare de jos 
în sus sau în plan orizontal, la o viteză redusă. 


68 


Kinetoterapia în recuperarea afecțiunilor reumatologice 


Mişcările active rezistive necesită o analiză mai precisă, pentru a performa 
mişcarea pe acele arcuri de mişcare în cadrul cărora musculatura care se 
lucrează corespunde contractiei în diferitele faze ale mersului şi corectează 
grupele hipotone. Ca mod de realizare a rezistenţei, se începe programul cu 
rezistența opusă de mâna kinetoterapeutului apoi cu ajutorul unor greutăţi 
adaptate fiecărui pacient 

Stretching-ul constituie metoda de bază în kinetoterapia de recuperare a 
deficitului de mobilitate articulară determinat de scurtarile adaptative ale 
tesutului moale. Notiunea definitorie pentru stretching este "orice manevra care 
alungeşte țesutul moale scurtat, crescând amplitudinea de mobilitate 
articulară”. Tehnica stretching-ului este adaptată în primul rând structurii 
țesutului moale respectiv, întinderea țesutului contractii al muşchiului se 
realizează prin stretching manual pasiv static de 15-30 secunde, executat lent 
pentru evitarea stretch reflexului. Asocierea tehnicilor de inhibitie activa (de 
exemplu hold-relax-ul) la stretching-ul pasiv reprezintă metoda cea mai 
eficientă pentru recuperarea lungimii normale a structurii muschiului. Cand 
stretching-ul este aplicat pentru muşchiul scurtat, acesta determină desfacerea 
miofibrilelor de actină şi miozină, prin ruperea punților transversale, cu tendinţa 
de a reface lungimea normală a muschiului în repaus. Daca se încearcă 
aplicarea unui stretching mai intens nu se reuşeşte o întindere mai mare a 
muşchiului, întrucât forța de alungire este preluată de țesutul conjunctiv. Mai 
trebuie precizat că lungimea la care ajunge muşchiul prin întindere este în 
raport cu numărul de fibre alungite. 

Tehnica hold-relax se foloseşte când există contracturi/retracturi musculare ce 
limitează amplitudinea unei mişcări, apărute secundar posturărilor nefiziologice 
pe care le adoptă pacientul antilagic. Iniţial, în punctul de limitare a mişcării se 
realizează o contracție izometrică maximă prin aplicarea unei rezistențe din 
partea kinetoterapeutului; apoi, la comandă verbală, pacientul realizează o 
relaxare lentă, încercând să treacă peste punctul iniţial de limitare a mişării 
(contracție izotonă a antagonistului muşchiului de întins); se reia succesiunea 
(tine-relaxeaza) la noul nivel de retractură. 

Metoda Kabat - în cadrul căreia antrenamentul se adresează mai multor grupe 
musculare, distribuite pe o diagonală de forță maximă. Această metodă 
foloseşte ca sursă principală de informare contracția musculară puternică - 
efortul voluntar maximal. Facilitarea proprioceptivă a activităţii musculare este 
asigurată de o serie de manevre care se aplică în timpul mişcărilor active pe 

diagonală, şi anume: contactul manual, comanda verbală, stimulii de întindere 
(aplicaţi în schema de mişcare în care gaipul muscular antagonist este în 
scurtare maximă), tracţiunea şi fixarea articulară, sincronizarea normală 
(contracția muşchilor în secvențe desprinse din mişcări coordonate, cu 
derulare cursiva). Angajarea sistemului proprioceptiv în mecanismul de 
declanşare şi perfecţionare a mişcării poate fi decisiv, având în vedere 
distribuţia să extinsă de la nivelul tuturor muşchilor, tendoanelor, ligamentelor 
şi structurilor capsulo-ligamentare. 

Deosebit de important este ca pacientul să deprindă un mod corect de 
efectuare a stretching-ului şi autostretching-ului pentru controlul proprioceptiei 
la nivelul segmentelor suferinde. 

Tehnicile statice sunt reprezentate de contracția izometrică şi relaxarea 
musculară (locală, prin masaj sedativ). 

Contractia izometrică se produce cand muşchiul lucrează contra unei 
rezistențe egale cu forța să maximă sau când se încearcă deplasarea unei 
greutăți mai mari decât forța subiectului. Nu determină deplasarea 
segmentului, nu se modifică lungimea muschiului. Contractiile izometrice induc 
efecte pozitive şi negative. 

Efectele pozitive sunt: 

e nu solicită articulaţia, 

e nu necesită aparatură specială, 

e durează un timp foarte scurt (6-12 sec. maxim), 

* creşterea masei musculare este mai rapidă şi mai intensă comparativ cu 
exercițiile dinamice. 

Efectele negative care trebuie luate în considerare sunt: 

e reduc mobilitatea articulară şi nutriția ţesuturilor periarticulare, 

e limitează dezvoltarea tensiunii de conductie la unele grupe de tibre ale 
muschiului, 

e contribuie în mică măsură la refacerea sensibilităţii kinestezice, 

e scad puternic sau chiar suprimă circulaţia în muşchi, realizând datorii de O2 
cu nivele mari ale lactacidemiei şi scăderi consecutive ale pH-ului sanguin, 

e scad elasticitatea musculară, deoarece muschiul este supus permanent unei 
tendinţe de scurtare, 

e limitează funcţiile de coordonare şi precizie, componente ale abilității, 

e cresc travaliul ventriculului stâng, determinând creşterea tensiunii arteriale şi 
a frecvenței cardiace, 

e scad întoarcerea sângelui la cord şi cresc presiunea intracraniana. 
În concluzie, mobilizările pasive se aplică în artroza dureroasă atunci când 
mişcarea activă este imposibilă sau insuficientă, având drept scop combaterea 
stazei, edemului şi retractiilor musculo-ligamentare. Mobilizările active sunt 
indispensabile în reeducare, evitând atrofia musculară şi crescând forța şi 
volumul muschiului normal sau atrofiat. 
Kinetoterapia precoce şi reluarea activității de mers, eventual 
hidrokinetoterapia şi înotul au ca obiective menţinerea tonusului muscular şi a 
capacităţii aerobice, a mobilităţii coloanei şi a articulaţiilor periferice, precum şi 
a unei circulații sanguine adecvate în segmentul afectat. Exerciţiile iniţiale în 
plan sagital (flexie - extensie) se aplică în limitele durerilor pe care le produc. 
O formă particulară de kinetoterapie este  kinetoterapia în apă 
(hidrokinetoterapia), care are un efect uşor sedativ, miorelaxant (temperatura 
apei 36 — 36,50 C), facilitând mişcările prin descărcarea de greutate. 
c.6. Terapia ocupationala 
Terapia ocupationala este o forma de tratament care foloseste mijloace şi 
metode specifice pentru a dezvolta, ameliora sau reface capacitatea de a 
desfasura activităţile necesare vietii individului, de a compensa disfuncţii şi de 
a diminua deficienţele fizice. Terapia ocupationala îndrumă pacienţii să se 
ajute singuri şi să faca ceea ce trebuie, adica ceea ce le este necesar cu ceea 
ce au. 
Evaluarea reprezintă cel mai important moment pentru terapia ocupationala 
pentru că de calitatea ei depinde alegerea mijloacelor şi aplicarea 
tratamentului al carui scop il reprezintă ameliorarea starii de sanatâte a lui. 
Evaluarea în terapia ocupationala difera de celelalte modalitati de evaluare 
medicala. La evaluarea inițiala participa şi familia pacientului, ingrijitorul, 
medicul, profesorul care l-a trimis precum şi alte persoane care-l cunosc bine 
şi pot da relatii privind comportamentul, aptitudini, activităţi, infirmitati, hobby- 
uri. 
Tehnici. Terapia ocupationala dispune de tehnici, adica parti gestuale extrase 
din ocupatiile practice umane astfel: 

= Tehnici de baza adica gestualitati extrase din diferite meserii (olărit , 

prelucrarea lemnului sau fierului, împletituri), pe care orice om fără o 
pregatire deosebita le poate invata uşor şi profesa; 

= Tehnici complementare care cuprind întreaga gestualitate sau numai 
parti din ea, din restul de activitati folosite în serviciile de terapie 
ocupationala; 
= Tehnici de readaptare sunt cele care se referă la activităţile de 
autoservire zilnica (spalat, pieptanat, imbracat etc); 
= Tehnici de aplicare in care sunt incluse activităţi artistice (desen, 
pictura, muzica); 
= Tehnici recreative frecvent utilizate în pauzele de lucru sau în timpul 
liber al bolnavului; 
= Tehnici sportive care constau fie în practicarea integrala a unor ramuri 
sportive sau numai a unor elemente tehnice accesibile şi necesare în 
acelasi timp recuperarii deficitului funcțional. 
Din aceste tehnici specialistul în terapia ocupationala isi alege mijloacele de 
recuperare în functie de rezultatul evaluarii iniţiale a bolnavului, mijloace ce vor 
fi cuprinse în planul general de recuperare în care se va tine seama de 
diagnostic, stadiul bolii particularitatile de vârsta, sex, profesiune etc. 
Obiective. Programul de tratament prin mijoacele terapiei ocupationale va 
trebui să urmareasca în general realizarea urmatoarelor obiective: 
= Imbunatatirea activităţilor vietii zilnice prin care bolnavul să-şi asigure o 
independenţa în cadrul familiei; 
= Practicarea aceleiasi profesiuni fie şi numai cu program redus pentru a- 
si pastra statutul în societate şi o oarecare independenţa materiala; 
= Continuarea activităţilor recreative şi a hobby-urilor în vederea 
prevenirii sau combaterii fenomenelor psihice negative (astenii, 
nevroze) 
In cazul artrozelor, recuperarea functionala prin terapia ocupationala se face 
fie prin internare intr-un serviciu specializat fie la domiciliul bolnavului, situatie 
în care acesta va fi instruit cu mijloacele necesare imbunatatirii stării lui de 
sanatate. 
c.7. Tratamentul balnear 
Artrozele beneficiază mult de tratamentul balnear. Alegerea staţiunii şi 
individualizarea tratamentului se vor face în funcţie de vârsta bolnavului, de 
starea neurovegetativă ca şi de bolile asociate. 
Putem să indicăm — apele termale simple, uşor radioactive de tipul Felix; apele 
sărate - iodurate de la Breaza, Olanesti, Govora; heliotermale de la Sovata şi 
Ocna Sibiului, apele sulfuroase termale de tipul Herculane şi cele atermale de 

la Govora, Olănesti, Pucioasa, nămolul de tipul celor de la Techirghiol, Eforie, 
Amara, Sovata, Ocna Sibiului. Schematic, numărul de băi este de 12-14 pe 
serie, temperatura este de 37-38 grade Celsius, durata este de 15-20 minute. 
Terapia cu nămol acţionează prin cei trei factori cunoscuți: termic, fizic 
(mecanic) şi chimic. 

= Techirghiol (si tot litoralul) care are nămol sapropelic; 

= Amara, Sovata, Telega, Bazna, Slănic Prahova (namoluri de lacuri 

sărate); 

= Vatra Dornei, Borsec, Felix (turbă); 

= Govora (nămol silicos şi iodat); 

= Geoagiu (nămoluri feruginoase) 
Pentru nămol temperatura este de 40-44 grade Celsius, durata 30-40 minute. 
Se asociază cu proceduri fizioterapeutice şi helioterapeutice, de la caz la caz. 
In fazele incipiente de boală, ca şi în cele tardive, neinsotite de complicații, 
putem să indicăm cu succes ungerile cu nămol urmate de băi de Ghiol. 
c.8. Tratamentul ortopedic şi chirurgical 
Este rar indicat în condiţiile aplicării unui program corect profilactic şi 
recuperator. Momentul intervenţiei chirurgicale trebuie ales cu grijă, deoareace 
o întârziere a acestuia poate compromite rezultatele, prin apariția unor 
modificări ireversibile (atrofii musculare, afectări de nervi, osteoporoză). El 
dispune de mai multe proceduri: 
e  debridări, înlocuirea cu grefe autologe de țesut cartilaginos, sinovectomie, 
extragerea fragmentelor de cartilaj, osteotomii, rezecţiile osteofitelor 
voluminoase, artroplastii 
e  protezări articulare - artroplastia de şold şi mai nou a cea de genunchi au 
ameliorat spectaculos prognosticul acestor bolnavi. 
Evoluția şi prognosticul artrozelor depinde de: 
= combaterea factorilor de risc, 
= controlul greutății şi posturii ortostatice, 
= evitarea eforturilor fizice, 
= condiții meteorologice nefavorabile, 
= diagnosticul şi tratamentul corect în puseurile de acutizare, 
= terapia de întreţinere condroprotectoare în perioadele de acalmie, 
= profilaxia secundară a recidivelor, 
= supravegherea medicală periodică cu respectarea indicatiilor terapeutice 

conservatoare sau chirurgicale. 

CAPITOLUL IV 


REUMATISMELE ABARTICULARE 


4.1. DEFINIȚIE 

Reumatismele abarticulare cuprind toate afecțiunile dureroase sau 
inflamatorii ale părţilor moi periarticulare. Ele se manifestă prin durere, redoare 
şi impotenta funcţională la nivelul aparatului locomotor şi structurilor de 
vecinătate, excluzând articulațiile propriu-zise. 

Cuprind manifestări care nu interesează articulațiile, ci formațiunile 
periarticulare (periartrita scapulohumerala sau coxofemurala) şi suferinte ale 
partilor moi, precum muşchii, bursele seroase, tendoanele, ligamentele, 
capsulele, cartilajele sau meniscurile în context reumatismal sau posttraumatic 
(rupturi, întinderi, entorse, luxatii, chist sinovial, bursite, fibrozite). 


4.2. AFECTĂRILE MUSCULARE (MIALGII ŞI MIOZITE) 
Mialgiile sau neuromialgiile şi miozitele au ca factori cauzali: infecțiile de focar, 
infecțiile generale, traumatismele, suprasolicitarea mecanică, climatul rece şi 
umed. Miozitele implică stari lezionale mai avansate (muschi tumefiati, indurati, 
cu noduli sau calcifieri). 

Miozita osificantă 
Miozita osificantă localizată. Apare după traumatisme (eventual repetate) cu 
tumefactia si indurarea muşchiului traumatizat, probabil prin formarea unui 
hematom, care după aproximativ o lună se calcifică. Apare ca o formaţiune 
dură, de consistență osoasă. La contracția muşchilor respectivi pot să apară 
dureri mari. 
Miozita osificantă generalizată progresivă. Iniţial apar dureri musculare in 
diverse zone (mai frecvent la nivel cervical, umeri, laterotoracic). Apoi apar 
zone de induratie (osificare), vizibile şi radiologic, ducând în final la o infirmitate 


gravă (,,omul de piatră”). 


74 


Kinetoterapia în recuperarea afecțiunilor reumatologice 


Fibromialgile (sindromul durerii miofasciale) 
Sunt afecţiuni reumatismale caracterizate prin durere musculoscheletică 
cronică, redoare şi fatigabilitate. Sindromul durerii miofasciculare este 
caracterizat prin dureri musculoscheletale localizate şi sensibilitate la nivelul 
unor anumite puncte. Durerea este profundă şi ascuţită şi poate fi acompaniată 
de o senzaţie de arsură. 
Etiologie: 
n factori locali (tulburări enzimatice); 
. fenomene reflexe asociate cu durerea cronică de origine profundă; 
= factori psihogeni (depresie, anxietate); 
" tulburari de somn. 
Durerea miofascială poate urma unui traumatism, efort excesiv sau unei 
contractii statice prelungite a unui muşchi sau grup muscular, care poate 
apărea după activităţi precum cititul sau scrisul la un birou sau lucrul la 
computer. În plus, acest sindrom poate fi asociat cu o osteoartrită subiacentă 
la nivelul coloanei cervicale sau lombare. 
Simptomatologie: 
= durere musculoscheletică difuză, profundă, surdă, cu durată de peste trei 
luni; 
= redoarea musculoscheletică, evidentă la reluarea activității după un 
repaus prelungit, se atenuează după un oarecare interval; 
. oboseală fizică continua, de intensitati variate, fără o cauză aparentă; 
= astenie, tulburări de somn. 
Punctele dureroase sunt o caracteristică diagnostică a acestui sindrom. Sunt 
evidente la palparea fermă în zonele situate la: 


insertia musculaturii cervicale pe occiput; 
- trapez superior-portiunea medie; 

- pectoral-articulația a Il-a condrocostală; 
-  epicondil lateral; 

-  fesier mare (cadran superoextern); 

-  trohanter ( posterosuperior); 

- pes anserinus (laba de gâscă); 

- joncţiunea tendon achilean cu triceps; 

-  interscapulovertebral spre colțul superior al omoplatului; 
- supraspinos; 

puncte lombare L4-S1. 

Durerea iradiază de la nivelul acestor puncte în zone bine definite. Palparea 
punctelor sensibile reproduce sau exacerbează durerea. Punctele sensibile 
sunt în general localizate în centru muşchiului respectiv, dar pot fi localizate şi 
în alte locuri, cum ar fi joncţiunea costosternală, procesul xifoid, ligamentele şi 
insertiile tendinoase, fasciile şi zonele de țesut adipos. Punctele sensibile de la 
nivel muscular au fost descrise ca arii indurate şi tensionate, iar palparea lor 
poate determina contracția muşchiului. Aceste modificări însă nu sunt specifice 
sindromului durerii miofasciculare deoarece în studii controlate sunt prezente 
la pacienţi cu fibromialgie sau chiar la subiecţi normali. Durerea miofascială 
interesează cel mai frecvent regiunea cervicală posterioară, regiunea lombară, 
umerii şi toracele. Durerea cronică în musculatura posterioară a gâtului poate 
implica iraderea durerii de la nivelul punctelor sensibile în muschiul erector al 
gâtului sau în porțiunea superioară a trapezului, ducând la cefalee persistentă 
care poate dura câteva zile. Durerea poate iradia de la punctele sensibile din 
musculatura paraspinală lombară la nivelul feselor. Durerea poate iradia de 
asemenea de-a lungul membrului inferior pornind de la un punct din muschiul 
fesier mijlociu şi poate mima o sciatică. Un punct sensibil din muşchiul 
infraspinos poate produce durere locală sau iradiată pe fata laterală a 
deltoidului şi pe cea externă a braţului până la mână. 

Tratament: 

Injectarea unui anestezic local cum este lidocaina 1% la nivelul acestor puncte 
determină frecvent diminuarea durerii. 

Masajul, aplicarea laserului şi ultrasunetelor în zona afectată pot fi benefice. 
Pacienţii trebuie instruiți pentru evitarea contracţiilor musculare inadecvate din 
timpul muncii sau a recreerilor. Postura şi poziția de repaus sunt importante în 
prevenirea tensiunii musculare. 

Prognosticul este bun la majoritatea pacienţilor. La unii pacienţi sindromul 
durerii miofasciale poate evolua spre fibromialgie. Bolnavii cu risc în 
dezvoltarea fibromialgiei sunt cei cu anxietate, depresie, somn neodihnitor şi 
fatigabilitate. 


4.3. PERIARTRITELE 

Cea mai frecventă este periartrita scapulo-humerala (PSH), urmată de 
periartrita coxofemurală. Caracterul cel mai important al articulaţiilor umărului 
este mobilitatea maxima. Aceasta presupune o anumita constructie anatomica, 
care să permita umarului să raspunda la cele mai mari solicitari din punct de 

vedere motor. Mobilitatea este asigurata, în primul rand, de cele trei articulații 
constitutive: scapulo-humerala, cea mai importantă, acromio-claviculara şi 
sterno-claviculara. 
Periartrita scalulohumerală (PSH) este cea mai frecventă afecţiune a 
umărului. Periartrita scapulohumerală este un sindrom clinic caracterizat prin 
dureri ale umărului şi limitare a amplitudinii de mişcare, cauzate de afectarea 
structurilor periarticulare: tendoane, capsulă, ligamente, muşchi, burse 
sinoviale. Din acest motiv, PSH este încadrată în reumatismul abarticular. 
Afectarea articulară propriu-zisă se limitează mai ales la articulațiile 
acromioclaviculară şi  sternoclaviculară, articulația scapulohumerală 
neajungând, de obicei, prin ea însăşi să determine disfunctionalitati. 
În PSH, examenul radiografic evidenţiează un aspect normal al articulației 
scapulohumerale. 

4.3.1. Entitati nosologice în PSH 

Tendinita rotatorilor 
Tendinita rotatorilor este cea mai des întâlnită suferință de cauză locală a 
articulației umărului. Dintre cei patru muşchi care formează grupul muschilor 
rotatori ai umărului şi care se inseră pe capul humeral (supraspinos, 
infraspinos, subscapular, rotund mic), tendonul muschiului supraspinos este 
cel mai des afectat. Cauzele tendinitei supraspinosului, ca si ale celorlalti 
muşchi rotatori, sunt mai ales de ordin traumatic. În evoluţie, după edem si 
hemoragie se pot produce fibrozări şi apoi calcificări. Bursita subacromială 
poate acompania acest sindrom. 
Sindromul de comprimare a tendoanelor rotatorilor apare la persoanele care 
practică baseball, tenis, înot sau profesii care presupun ridicarea repetată a 
brațelor. Pacienţii îşi pot leza acut tendonul supraspinos prin cădere pe braţul 
întins sau ridicarea de obiecte grele. Cei de peste 40 de ani sunt foarte 
susceptibili la această suferinţă. 
Tablou clinic: 
= durere instalată brusc sau insidios, localizată de-a lungul marginii 
anterioare a acromiomului sau difuză, iradiată uneori la bursa subdeltoidiană; 
durerea este exacerbată de mişcare; 
. limitarea mişcărilor: 
a) sindrom de supraspinos: dureri în partea de sus a umărului la mişcările de 
abductie, rotaţie internă şi ridicare contra unei rezistenţe; 
b) sindrom de biceps lung: dureri la mişcările combinate de abductie, extensie 

şi rotație externă (mişcarea de şurubelniţă). 
Pacienţii se plâng de o durere persistentă la umeri care poate deranja somnul. 
Durerea devine severă atunci când braţul este în abductie activă deasupra 
capului. Rotirea între 60 şi 120° este extrem de dureroasă. 
Examenul radiologic: 
= densități liniare în tendonul supraspinos, infraspinos, subscapular; 
. calcificări difuze în bursa subacromiodeltoidiană. 
Inflamatia acută durează de obicei o săptămână, tendinita subacută-luni, ani. 
Tratament: 
Antiinflamatoarele nesteroidiene, injectiile locale cu steroizi şi terapia fizicala 
pot ameliora simptomele. Refacerea chirurgicală poate fi necesară la pacienții 
care nu răspund la măsuri conservatoare. La pacienții cu leziuni moderate sau 
severe şi pierdere funcţională, tratamentul chirugical este indicat. 

Tendinita calcificată 
Această afecțiune este caracterizată prin depozitarea sărurilor de calciu, 
îndeosebi hidroxiapatită, în tendoane. Mecanismul exact al calcificării nu este 
cunoscut, dar poate fi iniţiat de ischemia sau degenerarea tendonului. 
Tendonul supraspinos este cel mai des afectat deoarece este frecvent 
comprimat şi are un aport sanguin redus atunci când braţul este in abductie. 
Boala apare de obicei dupa 40 de ani. Calcificarea tendonului poate fi 
asemănătoare unei inflamații acute, producând durere bruscă şi severă în 
umeri. Ea poate fi şi asimptomatică sau fără legătură cu simptomatologia 
bolnavului. 

Tendinita bicipitală 
Tendinita bicipitală este produsă prin inflamatia capului lung al bicepsului la 
trecerea prin santul bicipital humeral. Ruptura acută a tendonului se poate 
produce în timpul eforturilor fizice intense ale braţului şi este foarte dureroasă. 
Tablou clinic: 
= durere spontană la mişcarea activă contra rezistență (supinatia 
antebraţului împotriva unei rezistente-semnul Yergason). 
. abductia şi rotația externa a braţului sunt dureroase şi limitate 
= cand inflamatia este acută, pacienţii prezintă durere pe fata anterioară a 
umarului, care iradiaza spre biceps si antebrat. 
= durere la palparea culisei bicipitale. 
. ruptura tendonului la o persoană vârstnică poate fi asociată cu o durere 
de mică intensitate sau poate fi chiar nedureroasă şi se recunoaşte prin 

apariția tumefactiei persistente a bicepsului (muschiul „Popeye“) produsă prin 
retractia capului lung al bicepsului. 
Examen radiologic: normal, sau osteofite la nivelul tuberozitatilor. 

Capsulita retractila (adeziva) 
Capsulita retractila poate fi urmarea suferintei tuturor componentelor articulatiei 
umarului, artritelor inflamatoare, diabetului zaharat, imobilizarilor prelungite. 
Numită adesea şi „umărul îngheţat“, capsulita retractila este caracterizată prin 
durere şi reducerea mişcărilor umerilor, de obicei în absenţa unei suferințe 
intriseci a acestuia. Totuşi, capsulita adezivă poate urma unei bursite sau 
tendinite de umăr sau poate fi asociată cu o boală pulmonară cronică sau 
infarct miocardic. Imobilizarea prelungită a braţului contribuie la apariția 
capsulitei adezive, iar distrofia simpatică reflexă este considerată a fi un factor 
patogenic. Capsula umărului este îngroşată şi poate apărea un infiltrat 
inflamator cronic moderat şi fibroză. 
Se caracterizează prin durere spontană, la palpare, şi prin reducerea 
amplitudinii mişcărilor în articulaţie. 
Tablou clinic: 
Apare mai frecvent la femei, după a 5-a decadă de viata, evoluează în trei 
faze: 
= durere şi redoare, instalate insidios şi care cresc progresiv în intensitate; 
= durere mai putin severă, dar redoare marcată (umăr îngheţat propriu-zis); 
sunt limitate mişcările de abductie şi de rotaţie extenă (bolnavul nu-şi poate 
duce mâna la spate, iar ceafa şi-o atinge cu greu); 
= ameliorarea durerii şi revenirea gradată a mişcărilor. 
Tratament: 
În general, majoritatea bolnavilor sunt semnificativ ameliorati după 12-18 luni 
de la debut. Mobilizarea precoce a braţului după leziuni ale umărului poate 
preveni apariția acestei boli. Injectarea lentă sub presiune a substanţei de 
contrast in articulaţie poate liza aderentele şi poate întinde capsula, 
determinând o ameliorarea a mobilităţii umărului. Manevrele de manipulare 
sub anestezie pot fi utile la unii pacienți. Injectiile locale cu glucocorticoizi, 
antiinflamatoarele nesteroidiene şi terapia fizicală pot produce diminuarea 
simptomelor. 

4.3.2. Aspecte clinice ale periartritei scapulohumerale 
Formele clinice ale periartritei scapulohumerale au fost izolate şi descrise de 
către de Seze ca patru entităţi care facilitează orientarea diagnostică şi 
terapeutică: 


= umărul dureros simplu; 
= umărul dureros acut; 

= umărul blocat; 

n umărul pseudoparalitic. 


Umărul dureros simplu 

Formă clinică particulară, cunoscută si sub numele de periartrită 
dureroasă simplă, neanchilozanta, este consecinţa leziunilor degenerative, 
uneori calcificate, ale tendoanelor rotatorilor, mai ales ale supraspinosului şi 
bicepsului. Apare prin suprasolicitare profesională (şoferi, lucrători cu aparate 
vibratoare sau cu ciocane pneumatice), sportivă (aruncatori cu sulița, judokani, 
luptători) şi traumatica (luxatii repetate, zdrobiri). Fenomenele degenerative 
precoce apar la diabetici. 

Este forma clinică cea mai frecventă. Bolnavul acuză dureri moderate 
în umăr, mai ales cu ocazia unor mişcări (când se îmbracă, când se piaptănă), 
a mobilizărilor pasive din cursul examenului medical sau când solicită membrul 
superior respectiv prin purtarea unor greutăţi; durerile pot stânjeni bolnavul în 
timpul somnului, deoarece ele se intensifică uneori în anumite pozitii. 
Examenul obiectiv remarcă o reducere a mobilităţii articulare până la 10 grade, 
cauzată de apariţia durerii (prag de recepție variabil) care poate fi depăşită, 
mobilitatea apărând astfel cvasinormală. Suferinta tendonului supraspinosului 
se evidenţiază prin abductia umărului cu cotul flectat, care determină durere 
vie la 45 de grade, urmată de senzația subiectivă a trecerii peste un prag 
(,resort") dacă mişcarea este continuă prin susţinere pasivă. Punctul 
subacromial (în abductie) şi punctul bicipital (în supinatie sau antepulsie) sunt 
dureroase la compresie, sugerând suferinţa durerilor palpate. 

Evoluţia formei respective se face de cele mai multe ori spre vindecare, 
rareori spre acutizare şi foarte rar spre umăr blocat. 

Umăr dureros acut 

Mai este numit şi periartrită scapulohumerală acută. Debutează uneori 
ca atare, în mod brutal, cu o durere atroce şi impotenta totală a membrului 
superior; alteori, această formă clinică este continuarea evoluţiei unui umăr 
dureros simplu. Substratul său anatomopatologic este constituit fie de o 

tendinită acută, în jurul unei calcifieri tendinoase, fie de o bursită acută 
subacromiodeltoidiană. 

Durerile sunt violente, insuportabile; ele se exacerbează în timpul 
nopții, împiedicând bolnavul să doarmă, sau cu ocazia oricărei tentative de 
mobilizare a umărului. Uneori, durerea iradiază către zona cervicală sau către 
fosa supraclaviculară şi mai des pe marginea radială a membrului superior, 
către mână. Bursita acută determină tumefierea zonei antero-externe a 
umărului, dureroasă şi caldă la palpare; punctia articulară efectuată aici 
extrage lichid articular, manevra uşurând durerea. 

Umărul dureros acut necesită diagnostic diferenţial cu: artrita septică în 
cadrul unor septicemii sau dupa infiltratii articulare cu hidrocortizon fara 
asepsie riguroasă, artrita reumatoidă, artrita din cursul reumatismului articular 
acut sau a spondilartritei anchilopoetice (forma periferică sau rizomelică). În 
infarctul miocardic acut durerea proiectată în umărul stâng poate creea confuzii 
diagnostice cu urmări foarte grave. 

Orice mişcare activă este practic imposibilă, datorită durerii şi 
contracturi! musculare; se constată o oarecare mobilitate pasivă, dar de foarte 
mică amplitudine, astfel încât articulaţia scapulohumerală pare blocată. 

Mişcarea cea mai dureroasă şi în acelaşi timp cea mai limitată este 
abductia, care nu depăşeşte adesea 30-40 de grade (în acest caz, realizarea 
acestui unghi se face mai degrabă prin bascularea omoplatului dacât prin 
mobilizarea propriu-zisă a articulației scapulohumerale). Abductia combinată 
cu retropulsia şi rotația internă sau externă este mai greu de realizat (bolnavul 
nu poate duce mâna la ceafa sau în regiunea lombară). 

Evoluţia este uneori trenantă, durerile violente durând mai multe luni şi 
nevrozând bolnavul; cei mai adesea, după câteva săptămâni durerile diminua 
treptat în intensitate, până ce dispar complet. Boala are tendinţă mare la 
recidive. 

Umărul blocat 

Constituie o suferință frecvent întâlnită, care începe sub formă de dureri 
moderate ale umărului cu exacerbări nocturne (se poate diagnostica în acest 
prim stadiu cu umăr dureros simplu), dar a cărui evoluţie, de obicei lentă, se 
face către o limitare progresivă a mişcărilor; cu timpul, durerea dispare total, 
dar mobilitatea articulației scapulohumerale este complet sau aproape complet 
abolită, realizându-se aspectul de umăr blocat; bolnavul are dificultăți mari în 
efectuarea unor gesturi cotidiene, ca şi în executarea unor profesiuni manuale. 

în acest tip particular de periartrită scapulohumerală, substratul anatomic îl 
reprezintă leziunile inflamatoare ale capsulei glenohumerale, cu evoluţie către 
fibroză (capsulita retractilă). 

La examenul obiectiv se constată că toate mişcările articulației sunt 
mult reduse, atât cele active, cât şi cele pasive. Prin urmare, nu este vorba de 
o limitare a mişcărilor prin durere, ci prin leziuni ale capsulei, care limitează în 
special abductia şi rotația externă (este un blocaj mecanic, care nu este 
datorat unei contracturi musculare, ci unui obstacol material). 

Evoluţia este îndelungată, în lipsa unui tratament adecvat, blocajul 
umărului poate persista câteva luni; cu timpul însă, uneori după şase luni, 
alteori după un an, umărul începe să se libereze şi majoritatea bolnavilor îşi 
recuperează în întregime mobilitatea. 

Umărul pseudoparalitic 

Rezultă din ruptura întinsă, spontană sau traumatică a tendoanelor 
muschilor rotatori. Se traduce clinic printr-o impotenta funcţională a braţului, 
ridicarea activă la verticală fiind imposibilă, în contrast cu păstrarea mişcărilor 
pasive. 

Această impotenta funcţională persistă şi dupa ce durerea, intensă 
inițial (mai ales în caz de traumatism), a diminuat spontan sau în urma 
tratamentului analgezic sau antiinflamator. Prin urmare, nu este vorba de o 
limitare dureroasă a mişcărilor, ci de o gravă compromitere a mobilității active, 
datorită rupturii calotei rotatorilor. 

4.3.3. Tratamentul PSH 

După evaluarea complexă a pacienţilor, se alcătuieşte programul de 
recuperare care constă din: medicatie, tratament fizical, masaj şi kinetoterapie. 

Tratamentul medicamentos cuprinde atât medicatie antiinflamatorie 
nesteroidiană şi antialgice, cât si medicatie corespunzătoare afecţiunilor 
asociate ale fiecărui pacient. 

Tratamentul fizical cuprinde proceduri de electroterapie şi termoterapie 
cu rol antialgic, vasculotrofic, decontracturant şi sedativ, pregătind şedinţa de 
kinetoterapie şi contribuind la refacerea structurală a ţesuturilor moi 
periarticulare afectate. 

Masajul clasic, cu efect initial sedativ, ulterior tonizant reprezintă un 
mijloc terapeutic important în recuperare. Masajul este regional, la nivelul cefei 
şi umerilor bilateral precum şi la nivelul membrului superior afectat. 

Programul kinetic 

Constă dintr-un complex de exerciţii adaptate permanent statusului 
clinico-functional al pacientului, cu respectarea principiilor de indoloritate şi 
progresivitate. Şedinţa de kinetoterapie durează 30-40 de minute, fiind 
structurată în trei etape: warm-up (perioada de încălzire) de 5 minute, în care 
fiecare pacient execută exerciţii libere, în limita arcului de mişcare posibilă, 
apoi perioada exerciţiilor propriu-zise (20-30 de minute) iar în final cool-down 
(perioada de revenire), analogă celei de încălzire. 
Tratamentul de reabilitare aplicat este permanent raportat la stadiul de evoluție 
al afecțiunii, cu particularizare în funcţie de faza bolii. 

Faza acută 
Obiectivele principale şi mijoacele aplicate sunt: 

e controlul durerii şi al inflamatiei: 


s medicatie antiinflamatorie şi antialgica; 
= posturare corectă şi mobilizări articulare 
. metode şi mijloace fizicale antialgice, antiinflamatorii, vasculotrofice. 


* recuperarea gradului normal de mişcare, fără declanşarea durerii: 
= mişcări pasive: mobilizări ale articulaţiilor glenohumerale, scapulotoracice 
şi ale claviculei; stretching capsular manual şi masaj Cyriax (pacientul în 
decubit dorsal, relaxat, tară să opună rezistenţă). Precocitatea acestor mişcări 
este importantă deoarece contribuie la menţinerea pattern-ului normal al 
mişcărilor la nivelul centurii scapulare, facilitând maximum de mobilitate. 
= mişcări active ajutate - pacientul, aflat în decubit dorsal iniţial, apoi în 
şezând şi ortostatism, execută exerciții de pendulare, de tip Codman sau cu un 
baston. 
= mişcări active - sunt executate de pacientul aflat în poziție şezândă sau 
în ortostatism, pe amplitudinea maximă de mişcare. 
e prevenirea atrofiei musculare la membrul superior respectiv. 

e controlul neuromuscular al scapulei, în poziţie articulară neutră: 
A local: contractii izometrice, control al scapulei, activităţi (posibile) în lant 
cinematic închis, pentru refacerea şi/sau menţinerea forței musculare a 
deltoidului, rotatorilor externi şi interni; 
a la distanță: exerciţii în lant cinematic deschis (contractii concentrice şi 
excentrice ale grupelor musculare paravertebrale şi din jurul cotului); 
" activităţi tip ADL (aerobice). 

Perioada de refacere 
Obiectivele şi modalităţile de realizare sunt: 
+ refacerea şi îmbunătăţirea forței musculare la nivelul membrului 
superior: 
= tehnici de facilitare neuromusculară proprioceptive aplicate pentru 
musculatura scapulară şi articulația glenohumerală (se augumentează forța 
musculară, flexibilitatea structurilor, coordonarea mişcărilor); 
" contractii izotone (concentrice şi excentrice) globale; 
= contractii izokinetice globale; 
. exerciții analitice (cu rezistență progresivă) pentru musculatura afectată. 
e augumentarea controlului neuromuscular al extremității superioare: 


= facilitarea neuromusculară proprioceptivă; 

= contractii ale musculaturii flexoare / extensoare, scapulare, ridicători / 
coborâtori şi rotatori interni / externi ai articulației glenohumerale. 

= normalizarea lanțurilor cinematice ale umărului într-un singur plan de 
mişcare: 

= mobilizări articulare; 


= exerciții variate desprinse din pattern-urile de mişcare (funcţionale), 
în lanțurile cinematice ale membrului superior. 

e creşterea flexibilitatii la mişcările active şi pasive. 
Faza de menţinere a rezultatelor obţinute 
Obiectivele şi metodele kinetice de realizare ale acestei faze sunt: 

+ creşterea forței şi rezistentei la nivelul musculaturii membrului 
superior: 


= mişcări diverse desfăşurate în mai multe planuri; 
. exerciții de „împingere a peretelui”, aruncarea mingii, întinderea de benzi 
elastice. 


e creşterea controlului neuromuscular normal, în toate planurile de 
mişcare. 
e reluarea progresivă a activităţilor profesionale, sportive. 
Aceste trei obiective sunt realizate atunci când: 
x lanţurile cinematice de mişcare sunt normale în toate planurile; 
z forța musculară este de 90% din valoarea normală; 
. examinarea clinică nu evidenţiază nici un element patologic; 
. activităţile zilnice, profesionale şi sportive pot fi progresiv complexate. 

4.4. EPICONDILITELE 

Epicondilitele reprezintă inflamatia tendinoasa sau periostala la nivelul 
insertiei muschilor epicondilieni. 

Etiologie: 

= consecința unor traumatisme, microtraumatisme, suprasolicitarea 
mecanică la nivelul cotului; 

" uneori este asociata cervicartrozei. 

Cea mai cunoscuta este epicondilita care apare la jucatorii de tenis 
(epicondilita laterala, ,,tennis elbow’). 

Epicondilita laterala (cotul de tenisman) 

Epicondilita laterala sau cotul de tenisman este o afectiune dureroasa 
care interesează țesutul moale de pe fata laterală a cotului. Durerea îşi are 
originea lângă locul de insertie al extensorului comun pe epicondilul lateral şi 
poate iradia spre antebrat şi fata dorsală a pumnului. Această suferință 
dureroasă este cauzată de mici leziuni ale aponevrozei extensorului 
determinate de contractiile forțate, repetate ale muschiului extensor. 

Tablou clinic: 

= durere pe partea externă a cotului iradiantă pe fața externă a 
antebraţului; durerea se intensifică prin mişcările de extensie, supinatie ale 
brațului; 

= mobilitatea pasivă a cotului nu este afectată. 

Examenul obiectiv: 

-presiunea pe epicondil determină o durere puternică; 

-extensia, supinatia contrată determină durere. 

Examenul radiologic: 

-normal; 

-mică calcifiere sau un osteofit. 

Tratament: 

= se indică de obicei în repaus şi administrarea de antiinflamatoare 
nesteroidiene. 

. laserul terpaeutic, ultrasunetele, gheața, masajul pot de asemenea 
diminua durerile. 

= când durerea este intensă, cotul este imobilizat în atele în poziție de 
flexie la 90°. 

= când durerea este acută şi bine localizată, injectarea locală de steroizi 
poate fi eficientă. După injecție, pacientul trebuie sfătuit să-şi tina braţul în 
repaus cel puţin o lună şi să evite activitățile care-i solicită cotul. 
= după ce simptomele diminuă, pacientul trebuie să înceapă programul de 
reabilitare pentru a creşte flexibilitatea muschiului extensor înainte de a trece la 
activități fizice care interesează braţul. 
Pacientul trebuie sfătuit să-şi restrângă activităţile care necesită extensia sau 
supinatia forțată a pumnului. Ameliorarea poate apare dupa mai multe luni. La 
unii pacienţi poate fi necesară îndepărtarea chirurgicală a aponevrozei 
extensorului. 

Epicondilita medială 

Epicondilita medială este un sindrom produs de suprasolicitare, care 
constă în durere pe fata medială a cotului cu iradiere pe antebrat. Cauza 
acestui sindrom este considerată a fi legată de mişcările repetitive de flexie şi 
pronatie a pumnului, care conduc la microleziuni la originea muschilor pronator 
rotund si flexorilor antebratului, indeosebi a flexorului carpului radial. El apare 
mai frecvent dupa activitati repetitive legate de munca, dar poate apare si dupa 
activităţi recreative cum sunt golful (cotul jucătorului de golf) sau baseball-ul. 
Sindromul de suprasolicitare se întâlneşte de obicei la pacienţi de peste 35 de 
ani şi este mult mai rar decât epicondilita laterală. 
Tablou clinic: 
x sensibilitate distal de epicondilul medial, deasupra insertiei flexorilor 
antebraţului. 
= durerea poate fi reprodusă prin flexia şi pronatia pumnului cu cotul în 


extensie. 

Tratament: 

. repaus, antiinflamatoare nesteroidiene, masaj, laser, ultrasunet şi 
gheață. 

= unii pacienţi necesită imobilizare în atele. 

= injectarea de glucocorticoizi la locul dureros poate fi de asemenea 
eficientă 

. kinetoterapie de îndată ce durerea a diminuat. 


Pacienţii trebuie instruiți să evite efortul fizic cel putin o luna. La pacienţii cu 
epicondilită medială cronică invalidantă care nu răspunde după cel puţin un an 
de tratament, intervenţia chirurgicală la insertia muşchiului flexor poate fi 
necesară şi este deseori eficientă. 

4.5. TENDINITELE ŞI TENOSINOVITELE 

Tendinita inseamna afectarea unui tendon. Se caracterizează prin 
inflamații ale zonelor de insertie a tendonului pe os. Cel mai des se descriu la 
insertia tendonului lui Achile (tendinita achileana) şi la insertia muşchiului flexor 
scurt al degetelor pe calcaneu. 

Tendinita calcifiantă se caracterizează prin depuneri de cristale de 
hidroxiapatită în tendon. Cel mai frecvent atins este tendonul muşchiului 
supraspinos (vezi tendinita rotatorilor). Apare la tamplari, spalatorese, jucatori 
de tenis, dactilografe etc. 

Tendinita de insertie a ,,labei de gâscă”. Este denumită si periostita 
croitorului, a dreptului intern şi semitendinosului, frecvent fiind interesată şi 
bursa respectivă. Clinic: durere pe fata superointerna a tibiei la flexia contrata 
a gambei pe coapsă. 

Tendinita achileană. Etiologie: apare la atletii care îşi desfăşoară 
activitatea pe un teren dur, traumatism local sau secundar reumatismului 
inflamator. Clinic: dureri prin întinderea tendonului (dorsiflexie) şi la presiune. 

Tenosinovita reprezintă o inflamație a tecilor sinoviale, care îmbracă 
tendoanele muschilor. Tenosinovitele apar mai ales la maini, în anumite condiții 
de munca (dactilografe), fiind socotite chiar ca afecţiuni profesionale. 

Tenosinovita stenotantă a muschilor scurt extensor şi lung abductor ai 
policelui - boala Quervain. Bolnavii au o dificultate în a ţine în mână obiectele, 
nu pot ridica greutăţi, iar devierea ulnară forțată a mâinii cu policele flectat în 
palmă produce mari dureri. Semnul Finkelstein este prezent: policele la baza 
inelarului, flexia degetelor şi înclinarea cubitală a pumnului declanşează durere 
intensă. 

Tenosinovita nodulară a flexorilor degetelor. Etiopatogenie: inflamatia 
tecii, cu dezvoltarea unui nodul care la trecerea pe sub ligamentul arcuat 
întâmpină o rezistenţă. Clinic: cele mai afectate sunt indexul, mediusul, 
policele în ,,tragaci”; degete în resort (bolnavul închide pumnul, iar la 
deschiderea lui degetele rămân în pumn). 

Entezita 

Entezita reprezintă inflamatia locului unde ligamentele şi tendoanele se 
inseră pe os. Entezita constituie o caracteristică principală a grupului de 
reumatisme inflamatorii numite spondilartrite seronegative. Localizări: articulații 
sacroiliace, călcâi, coloană vertebrală. Clinic apar dureri cu localizare variabilă, 
talalgia (durere localizată la nivelul insertiei pe calcaneu a tendonului lui 

4.6. BURSITELE 

Reprezintă inflamatia burselor. Bursele sunt pungi pline cu lichid 
plasate între tendoane, muşchi, ligamente şi oase. Ele reduc frecarea între 
structurile anatomice în timpul mişcărilor. 

Etiopatogenie: traumatisme, microtraumatisme; posturi prelungite în şezut 
(bursita ischiatică); reumatisme inflamatorii, guta; infecții. 

Clinic: simptomatologia este dominată de durere, care este spontană sau 
produsă de mişcare. Durerea este maai intensă noaptea. 

Cele mai frecvente şi mai importante localizări sunt la membre. 

Bursita ischiatică afectează bursa de pe tuberozitatea ischiatică pe care 
se găseşte muschiul gluteus maximus. Durerea localizată în regiunea 
ischiatică se accentuează atunci când bolnavul este în poziție şezândă. 

Inflamatia bursei trochanteriene produce durere care se ameliorează în 
flexie şi rotaţie internă a membrului inferior. Pacienţii acuză dureri în partea 
laterală şi superioară a şoldului şi au o sensibilitate de-a lungul porțiunii 
posterioare a marelui trohanter. Rotatia externă şi abducţia şoldului 
exacerbează durerea. 

Genunchiul are multiple burse. Cea localizată prepatelar se inflamează 
mai ales după o poziţie prelungită şi repetată în genunchi. Şi celelalte burse 
(suprapatelară,  infrapatelară, © anserină, a  semimembranosului, a 
semitendinosului) pot fi inflamate. 

Bursitele piciorului sunt localizate mai ales în contact cu tendonul lui 
Achile, infracalcanean sau la locurile de frictiune şi presiune ale oaselor 
metatarsiene şi cuneiforme. Bursita achiliană interesează bursa localizată între 
insertia tendonului şi calcaneu şi este produsă prin suprasolicitare şi portul 
incatamintei inadecvate. Bursita retrocalcaneană interesează bursa localizată 
între calcaneu şi suprafața posterioară a tendonului lui Achille. Durerea este 
resimţită în spatele călcâiului şi tumefactia apare pe fata medială şi/sau 
laterală a tendonului. 

Bursitele membrului superior sunt localizate mai ales subdeltoidian sau 
olecranian. Bursita subacromială (bursita subdeltoidiană) este cea mai 
frecventă forma de bursită. Inflamatia cronică a bursei poate uneori să 
finalizeze cu impregnări calcare. 

Tratamentul bursitelor constă în îndepărtarea factorilor favorizanti, 

repausul părții afectate, fizioterapie (laser, ultrasunet,  crioterapie), 
administrarea de AINS şi injecții locale cu steroizi. 


4.7. ALGODISTROFIILE SIMPATICE 
Sindromul umăr-mână -— sindrom Steinbrocker sau algodistrofia 
membrului superior De Seze), este caracterizat prin afectarea umarului şi a 
mainii. Semnele sunt urmatoarele: dureri şi tulburări trofice (edemul mâinii), 
impotenta functionala (redoare articulară). Indicele oscilometric este crescut. 
Etiologie: 
- traumatică 
- coronariana (infarct miocardic) 
- artrozică (cervicartroza) 
- neurologică (hemiplegie, boala Parkinson, zona Zoster) 
Tratament: 
- medicamentos: 
- corticoterapie (prednison 30 mg/zi doză de atac) 
- AINS (diclofenac, fenilbutazonă, indometacin) 
- B-blocante 
- simpatolitice 
- calcitonina 
- Calciu terapie 
- anabolice de sinteză 
- medicatie psihotropa 
- ortopedicochirurgical: 
- imoblizare gipsata — circa 3 saptamani 
- simpatectomie chirurgicala 
- chirurgie reparatorie functionala 
- fizical: 
a) Stadiul | (perioada de debut) 
- repaus total al segmentului, pentru MS sustinere in esarfa, pentru MI se vor 
utiliza cârjele pentru mers 
- fizioterapie antiinflamatorie, antiedem 
- bai cu vartejuri de apa (wirl-pool) 
- comprese reci sau cu sulfat de magneziu, 10-15 min., 2-3 ori/zi 
- diapulse 
- curenţi de medie frecvenţă (nemectron, interferentiali) 

- ultrasunet pe zone reflexogene (cervical şi inghinal) 
- masaj foarte blând, numai netezire 
- fizioterapie antalgică 
- curenţi de joasă frecvenţă (CDD şi curenţi Trabert) 
- kinetoterapie 
- mobilizarea repetată celorlalte segmente naefectate 
- mişcări pasive ale segemntului lezat fără a provoca dureri, 
eventual în apă calduta, ulterior mişcări active în funcţie de sensibilitatea 
dureroasă. 
b) Stadiul II (perioada de stare) 
- kinetoterapie — toate tipurile de metode, fără a provoca dureri 
- masaj, începând cu masajul de apel al rădăcinii şi segmentului proximal al 
membrului afectat şi continuând cu masajul zonei lezate (mâna sau piciorul de 
obicei) 
- hidrotermoterapie 
- electroterapie 
c) Stadiul III (perioada finală) 
- termoterapie în asociere cu masajul, precedă kinetoterapia 
- masaj, de preferat cu ulei caldut, masaj Cyriax pentru tendoane şi ligamente 
- kinetoterapie — toate formele, cu creşterea progresivă a duratei şi numărului 
de şedinţe 
- electroterapie — băi galvanice, ultrasunet, interferentiali. 

CAPITOLUL V 


KINETOTERAPIA ÎN PRINCIPALELE SINDROAME REUMATOLOGICE 


5.1. UMĂRUL REUMATISMAL 
5.1.1. Particularități anatomofunctionale ale umarului 


La nivelul umărului există mai multe tipuri de structuri care pot fi sediul 
unor afecțiuni reumatismale. 

Umărul (centura scapulară) cuprinde 5 articulații: 3 articulaţii reale - 
scapulohumerală, acromioclaviculară, sternoclaviculară, şi 2 articulații false - 
„Suprafete de alunecare” -—_ scapulotoracica gsi bursa seroasa 
subacromiodeltoidiană 
Articulația sternoclaviculară — mişcări: 

. ridicarea-coborârea  claviculei (realizată de  muşchiul trapez, 
sternocleido-mastoidian / marele pectoral, deltoid, subclavicular) 

° proiecția înainte şi înapoi a claviculei (realizată de marele pectoral, 
deltoid, subclavicular / trapez, sternocleidomastoidian) 

Articulația scapulohumerală — mişcări: 

e flexia (proiectia înainte, aprox. 120°) 160°; există o flexie „anatomică” în 
plan sagital şi o flexie ,functionala” combinată cu o adductie de 30°. Este 
realizată de muşchiul deltoid, triceps, coracobrahial, pectoral mare. 

° extensia (proiecție înapoi) 30°. Este realizată de deltoidul posterior, 
dorsal mare, subspinos, rotund mic şi triceps. 

. abductia — anatomica (în plan frontal) până la poziția orizontală, atinge 
90°; urmează abductia funcţională prin ridicarea la verticală (printr-o mişcare 
de basculare a scapulei). Este realizată de muşchii supraspinos, deltoid şi 
biceps. 

e adductia = mişcare în sens opus, de apropiere a brațului de corp. Este 

realizată de pectoralul mare, dorsal mare, deltoid, subscapular, subspinos, 
rotund mic, coracobrahial. 

° rotația internă si externă — completează mişcarea de pronatie — 
supinatie a antebraţului; dorsal mare, rotund mare, deltoid, biceps; muşchii 
rotatori externi sunt: subspinos, rotund mic. 

Articulația acromioclaviculară — mişcări: 

e permite miscari de alunecare de mica amplitudine; scapula urmeaza 
deplasarea claviculei in articulatia sternolaviculara dar ramane lipita de torace. 

Articulația scapulotoracică — mişcări: 

e face joncţiunea între fata anterioară a scapulei şi muşchiul subscapular 
şi între fata externă a coastelor şi muşchii intercostali. Între cele două fete 
există muşchiul mare dintat. 

e mişcările: basculare de 45° a scapulei — ridicarea scapulei 
(indepartarea de coloana vertebrala) prin trapez, romboid, angular si 
coborarea scapulei prin trapez, dintat mare, dorsal mare. 

Miscarile centurii scapulare: 


e mişcarea de ridicare a umărului — realizată de trapez si ridicător a 
scapulei 

° mişcarea de coborâre a umărului — muschiul subclavicular 

° mişcarea de proiecție înainte — pectoral mare, pectoral mic, dintat mare 
e mişcarea de proiecţie înapoi — muşchiul romboid 

° circumductia — însumarea mişcărilor anterioare 


5.1.2. Examenul obiectiv al umărului 


Inspecţia regiunii umărului poate pune în evidenţă modificări a formei 
exterioare a regiunii. În afecțiunile reumatice cu localizare la nivelul articulației 
scapulohumerale se poate constata ştergerea reliefului regiunii umărului din 
cauza atrofiei de inactivitate a muschului deltoid. Se mai pot observa fixări ale 
brațului în poziţii vicioase (anchiloze). 

Palparea se face sistematic pentru depistarea punctelor dureroase. 

Examenul mobilității. Atât mişcările active, cât şi cele pasive ale 
brațului se realizează în articulaţia scapulohumerală, amplitudinea acestor 
mişcări fiind mărită prin intermediul articulaţiilor centurii scapulare 
(acromioclaviculară şi sternoclaviculară), dar şi de bascularea scapulei pe 

peretele posterior al toracelui. De aceea, pentru examinarea mobilității 

articulației scapuohumerale va trebui fixată scapula pe peretele toracic. 
Bilanţul global al umărului se va efectua prin câteva teste: 


° ducerea mâinii la gură sau pe cap evaluează antepulsia şi 
adductia; 

° ducerea mâinii la ceafă explorează abductia şi rotația externa; 

e ducerea mâinii la spate, interscapular, evaluează retropulsia, 
adductia şi rotația interna; 

. ducerea mâinii pe vertex explorează antepulsia, abductia şi rotația 
externă. 


5.1.3. Patologia umărului reumatismal 


La nivelul umărului pot fi prezente mai multe tipuri de procese 
patologice: reumatismale (inflamatorii, degenerative, abarticulare), infecțioase, 
metabolice, vasculare, nervoase, distrofice, tumorale. 

Reumatisme abarticulare (vezi cap.IV): 

Periartrita scapulohumerală. Periartrita scapulohumerală este un 
sindrom clinic caracterizat prin dureri ale umărului şi limitare a amplitudinii de 
mişcare, cauzate de afectarea structurilor periarticulare: tendoane, capsulă, 
ligamente, muşchi, burse sinoviale. Din acest motiv, PSH este încadrată în 
reumatismul abarticular. 

Bursita subacromială (bursita subdeltoidiană) este cea mai frecventă 
formă de bursită. Inflamatia cronică a bursei poate uneori conducă la 
impregnări calcare. 

Sindromul umar-mana — sindrom Steinbrocker sau algodistrofia 
membrului superior (De Seze), este caracterizat prin afectarea umarului şi a 
mainii. Semnele sunt urmatoarele: dureri şi tulburari trofice (edemul mâinii), 
impotenta functionala (redoare articulară). 

Artroza umărului. Artroza umărului este rară. Artrozele scapulohumerală, 
acromioclaviculara şi sternoclaviculară sunt, de cele mai multe ori, secundare 
unor traumatisme sau microtraumatisme profesionale, anomalii ale capului 
humeral etc. 

Afectarea reumatoidă a umărului. Artrita articulaţiilor umărului poate face 
parte din tabloul clinic al unei poliartrite reumatoide. Relativ frecvent apare 
durerea şi tumefactia articulației sternoclaviculare. 

5.1.4. Tratamentul kinetic de recuperare al umărului reumatismal 


Obiectivele recuperări funcţionale a umărului sunt următoarele: 
= combaterea durerii, obiectiv realizat mai ales prin imobilizări sau 
posturări în poziție funcțională; 
. refacerea/mentinerea mobilității, prin exerciţii pasive, active, 
autopasive, stretching; 
i refacerea forței şi stabilității umărului, prin exerciții cu rezistență; 
. refacerea mişcării controlate a umărului; 
n menținerea sau ameliorarea abilității pentru gesturile zilnice, prin 
antrenarea întregului membru superior. 
Obiectivele kinetoterapiei, tehnicile şi metodele de recuperare: 
A. Refacerea mobilității 
B. Refacerea forței musculare 
C. Refacerea stabilităţii, mişcării controlate şi abilității. 


A. Refacerea mobilităţii 
Limitarea mişcărilor umărului apare prin afectarea aparatului capsulo- 
tendo-musculo-ligamentar. 
A.1. Prin adoptarea unor posturi 
a) Flexia: 
Exercitiu - pacient in DD, cu bratul ridicat in flexie maxima (pe langa urechi) si 
G flectati. Un sac de nisip aşezat pe brat îl menţine in această postură — cotul 
întins. 
Exercitiu - pacient în O, cu fata la spalier la o distanţă de o lungime de MS; 
mâinile apucă bara de la nivelul umerilor: fesele se duc înapoi, trunchiul se 
înclină în fata spre braţe. 
b) Extensia: 
Exercitiu - pacient în DD, cu MS respectiv în afara mesei atârnând în jos, un 
sac de nisip poate fi prins pe brat (nu pe antebrat); un alt sac pe fata anterioară 
a umărului. 
c) Abductia: 
Exercitiu - pacient sezand pe un taburet lângă o masă — se aşează braţul pe 
masă, cotul fiind flectat la 90° (braţul abdus). 

d) Rotatia: 
Exercitiu - pacient în DD, cu mâinile sub cap încearcă să-şi coboare cotul pe 
planul patului (rotaţie externă). 
Exercitiu - pacient şezând pe un taburet încearcă să-şi ducă antebraţul la 
spate (rotaţie internă). 
A.2. Prin mobilizări pasive 

a) Mobilizarea articulației sternoclaviculare 
Exercitiu - pacient în DD, cu brațele pe lângă corp: terapeutul face priză cu 
pulpa degetelor pe claviculă, imprimând o mişcare în jos a capătului intern. 
Exercitiu - pacient in DD cu cotul la 90° şi antebraţul pe abdomen: terapeutul 
aplică pe 1/3 mediană a claviculei o presiune antero-posterioară. 

b) Mobilizarea articulației acromioclaviculare 
Exercitiu - pacient in DD cu antebraţul pe abdomen: priză cu pulpa degetelor 
pe claviculă, contrapriză pe scapulă (acromion); mobilizare în sus şi în sus cu 
mâna de pe claviculă. 

c) Mobilizarea articulației scapulotoracice 

- Rotatia externa a scapulei — pacient în DCL: terapeutul în fata pacientului 
aplică o mână pe epolet, iar cealaltă, ţinută pe sub braţul pacientului, apucă 
vârful şi marginea spinală a scapulei trăgând-o în lateral (extern) 
- Rotatia internă a scapulei — idem, dar sensul diferă: mâna de pe scapula 
împinge cu eminenta hipotenară marginea axilară a scapulei. 
- Ridicarea scapulei — idem, dar mâna împinge în sus scapula prin priză pe 
vârful ei. 
- Coborârea scapulei — idem, dar mâna de pe umăr împinge în jos. Ridicarea 
şi coborârea scapulei se execută alternativ. 
- Abductia scapulei — pacientul în DD: terapeutul se apleacă şi cu propriul 
stern fixează umărul; ambele mâini apucă prin laturile cubitale marginea 
spinală a omoplatului, trăgând spre în afară. 
- Adductia bilaterală a scapulei: pacientul în şezând cu mâinile la ceafă: 
terapeutul trage posterior de coatele pacientului. 

d) Mobilizările articulației scapulohumerale 

Există două tehnici de bază: 

- alunecarea; 

- tracţiunea. 
d.1. Tehnici de alunecare (glisare) 
Exercitiu - Alunecarea caudala — pacientul în şezând, cotul şi cele 2/3 distale 

ale braţului pe o masă (brațul abdus): priză pe capul humerusului, contrapriza 
dedesubt în axilă — se apasă în jos. 

Exercitiu - Alunecarea caudală: DHL: priză pe capul humerusului, contrapriza 
deasupra cotului pe fata mediană — se apasă în jos. 

Exercitiu - Alunecarea caudală: DD: cu braţul în abductie şi rotaţie externa 
maximă, priză pe umăr, contrapriză deasupra cotului pe fata posterioară a 
brațului — se apasă în jos. 

Exercitiu - Alunecare cranială: pacient in DD, antebrat flectat cu palma pe 
stern; priza la nivelul cotului, contrapriza pe umar in 1/3 interior — alunecarea 
se face prin impingerea in sus a bratului (cu mana de pe cot). 

Exercitiu - Alunecare posterioara a capului humeral (dorsala): pacient in 
şezând, cot flectat, brat flectat la 90°: terapeutul in spatele pacientului apasa 
cu sternul pe scapula; mâinile reunite fac priză pe cot si împing humerusul în 
ax de la cot spre umar. 

Exercitiu - Alunecare anterioara (ventrala): pacient in DHL cu bratul pe langa 
corp; terapeutul face priză „în hamac” cu ambele mâini deasupra umărului; cu 
podul palmei împinge ventral capul humeral. 

Exercitiu - Alunecare circumferentiala: pacient în şezând pe un taburet cu 
antebraţul pe masă, cotul flectat la 90° şi braţul abdus la 50°; priză dublă pe 
brat executandu-se circumductii orare şi antiorare. 

d.2. Tehnici de tractionare 

- urmaresc decoaptarea suprafetelor articulare si se executa in axul cotului 
humeral. 

Tractiunea axiala a brațului în jos 

Exercitiu - pacient in DD sezand; terapeutul aplica o priza deasupra cotului iar 
cealalta mana, cu palma, impinge in sus din axila (tine rezistenta din axila). 
Tractiunea in afara a capului humeral 

Exercitiu - pacient in DD cu bratul ridicat la 90° (cotul extins); terapeutul cu 
mâinile reunite în priză strânsă pe brat în 1/3 superioară trage în afară în timp 
ce cu umărul împinge înăuntru (adductie) 1/3 inferioară a braţului. 

d.3. Mobilizările analitice scapulohumerale 

= mobilizări pasive executate în fiecare plan de mişcare a braţului 

Flexia 

Exercitiu - pacient în şezând; terapeutul fixează cu o mână umărul (pe unghiul 
scapuloclavicular) iar cealaltă face priză pe 1/3 inferioară a braţului: se execută 


flexia „anatomică” şi apoi cea ,functionala” (asociată unei adductii de 30°). 

Extensia 
Exercitiu - pacient şezând, contrapriză suprascapulară; priză pe brat pe care îl 
împinge posterior (extensie „anatomică”) după care se asociază o deviere în 
abductie de 30° (extensie „funcţională”). 
Abductia 
Exercitiu - pacient in sezand: contrapriza pe umăr, priză pe brat in 1/3 distala; 
se execută abductia „anatomică” şi ,functionala” (braţul în rotaţie externa). 
Adductia = mişcarea de revenire de la exerciţiul anterior. 
Rotatie interna 
Exercitiu - DD cu braţul la 45°, se fixează umărul şi reduce antebraţul pe masa 
cu mâna spre corp. 
Rotatie externă = exerciţiu în sens invers 

Mobilizări combinate ale umărului 
- dublu combinate: 

- abductie + rotație externa - flexie + rotatie externa 

- adductie + rotatie interna - extensie + rotatie interna 
- triplu combinate: 

- flexie + abductie + rotatie externa 

- extensie + adductie + rotatie interna, etc. 
A.3. Prin mobilizari autopasive 
- automobilizare cu MS sănătos: mâna prinde % inferioară a antebraţului: se 
execută autoflexia, autoabductia, autoadductia. 
- din O cu faţa la spalier la o distanţă de o lungime de MS: se apucă bara la 
nivelul umerilor, se flectează treptat genunchii, rezultă autoflexia. 
- din lateral — autoabductia 
- montaje cu scripete 
A.4. Exerciţiile tip Codman (fig. 5.1.) 
- trunchiul aplecat în fata la 90°, cu braţul 
sănătos sprijinit pe o masă; braţul lezat 
atârnă liber. În mână o greutate; 


mişcarea trunchiului crează o pendulare fig. 5.1. 

a MS, de ante/retroductie şi circulară. 

Rezultă o mişcare „autopasivă”, cu tractiuni in ax (se desprinde capul 
humerusului de manşonul rotatorilor şi de ligamentul acromiocoracoid). 

A.5. Mobilizări active (exerciții) libere pentru creşterea mobilităţii 


- sunt executate de pacient, fără ajutor, 

- pe toate direcţiile de mişcare, cu/fără baston, la spalier, cu mingea 
medicinală, la perete etc. 


B. Refacerea forței musculare 

B.1. Exerciţii statice, izometrice 
- pe toate grupele de muşchi ale MS, centurii şi gâtului (cu excepţia muşchilor / 
tendoanelor lezate). 
- încep de la extremitatea distală, urcând spre umăr. 
- efect trofic şi circulator bun. 

B.2. Exerciţii cu rezistență 

a. Tonifierea musculaturii scapulare 
a.1. Bascularea anterioară a umărului = antepulsia — realizată de micul 
pectoral 
Exercitiu - pacient şezând, cu MS de-a lungul corpului în rotaţie externă si 
antebraţul supinat. Terapeutul face priză pe fata anterioară a umarului şi pe 
fata dorsală a mâinii executând contrarezistente. Pacientul execută în ordine: 
extensia pumnului, extensia MS şi antepulsia umărului. 
a.2. Bascularea posterioară a umărului - retroductia — realizată de 
fasciculul inferior al trapezului. 
Exercitiu - pacient în DV, cu brațul întins pe lângă corp, cotul extins, mana cu 
palma în jos pe masă. Terapeutul aplică prizele pe umăr şi la nivelul articulației 
pumnului, opunându-se extensiei pumnului şi ridicării mâinii şi antebraţului de 
pe planul mesei ca şi retroductiei. 

b. Tonifierea musculaturii glenohumerale 
b.1. Flexia brațului - realizată de deltoidul anterior, pectoral mare, biceps 
brahial, coracobrahial. 
Exercitiu - pacient în şezând, cu MS pe lângă corp, antebrat în supinatie, mână 
ținând o ganteră — se execută flexii pumn — cot — SH. 
b.2. Extensia brațului - realizată de marele dorsal, deltoidul posterior, mare şi 
mic rotund, triceps brahial, pectoral mare (prin fasc. inferior) 
Exercitiu - pacient in DHL cu MS în moderată flexie SH, cot extins, anterbatul 
în supinatie, pumnul şi degetele flectate. Terapeutul opune rezistență pe fata 
posterioră a 1/3 inferioară a braţului şi pe fata dorsală a pumnului şi mâinii. 
Pacientul execută extensia degetelor, pumnului, SH. 
b.3. Adductia brațului - realizată de marele pectoral prin fasciculul mijlociu 
Exercitiu - pacient in DD, MS în abductie orizontală şi cu o ganteră în mână 

execută flexia mâinii, cotului şi apoi adductie orizontală. 
b.4. Abductia orizontală a braţului - realizată de deltoid (fasciculul posterior) 
şi de toți muşchii extensori ai braţului. 
Exercitiu - pacient şezând, cu braţul suspendat în chingă la 90°, addus; se 
execută abductia orizontală cu contrarezistenta. 
b.5. Rotatia externa a bratului - realizata de subspinos, micul rotund, 
supraspinos. 
Exercitiu - pacient sezand, cu MS intins pe masa in fata si antebratul pronat; 
se execută rotaţie exterioară cu supinatie contrarezistentei (la nivelul palmei si 
cotului). 
Se mai pot utiliza: 

- scripetoterapia cu contragreutati; 

- cordoane elastice sau instalaţii cu arcuri; 

- gantere, haltere, etc. 


C. Refacerea stabilității, mişcării controlate şi abilității 
C.1. Sporturi terapeutice — înot, tenis de masa / camp, badminton, volei, 
baschet. 
C.2. Terapie ocupationala — lustruit, şlefuit pe suprafeţe verticale / orizontale, 
instalaţii cu manivele, etc.. 
C.3. Kinetoterapie 

a. Exerciţii pentru musculatura scapulara 
a.1. Bascularea anterioară a umărului 
Exercitiu - pacient în DV, cu MS pe lângă corp, tine în mâini capetele unei corzi 
a unui sistem de scripeti cu contragreutate. Se execută extensia simultană 
simetrică a MS bilateral, mobilizând greutatea — umerii vor fi împinşi anterior. 
a.2. Bascularea posterioară a umărului 
Exercitiu - acelaşi montaj de scripeti dar pacientul este în DD 
a.3. Bascularea internă a scapulei 
Exercitiu - pacient in şezând cu mâinile împreunate la spate (lombosacrat) — 
mâna MS sănătos presează mâna MS afectat care caută să opună rezistenţă. 
a.4. Bascularea externă a scapulei 
Exercitiu - pacient în DD cu braţele la genunchi, tine în mâini capetele unei 
corzi care trece pe după tălpi, genunchii uşor flectati; se extind genunchii — 
tractionarea în jos a MS. 

b. Exerciţii pentru musculatura scapulohumerală 

b.1. Flexia brațului 

Exercitiu - pacient şezând, în mâini tine mânere care se unesc prin intermediul 
corzilor în spatele pacientului pe un scripete mobil cu contragreutate. 

b.2. Extensia brațului 

Exercitiu - pacient sezand, cu braţele la orizontală, coatele flectate, mâinile 
împreunate la nivelul feţei, se trage în lateral, încercând îndepărtarea coatelor. 
b.3. Abductia brațului 

Exercitiu - pacient în sezand, cu ambele MS în abductie: asistentul se opune la 
adductia MS sănătos dar şi la abductia MS afectat: contracția abductorilor se 
realizează pentru a crea un punct fix trunchiului, pentru a permite travaliul 
adductorilor opuşi. 

b.4. Adductia cu rotaţie internă a braţului 

Exercitiu - din şezând, gambele „în atârnat’, mâinile în sprijin pe masă de o 
parte şi de alta a şezutului. Cu sprijin pe mâini se ridică fesele de pe masă. 
b.5. Rotatia externă a brațului 

Exercitiu - MS afectat se sprijină cu mâna pe giroplan (sau roata de reeducare 
a mâinii), terapeutul imprimă o mişcare de rotaţie a giroplanului în sensul 
rotației interne a MS -— rotatorii exteriori caută să se opună. 


5.1.5. Programe kinetoterapeutice 


A. Recuperarea funcţională a umărului - schema generală de 
recuperare 
Faza | - perioada de imobilizare 
Imobilizarea poate fi: 


e Imobilizare cu cotul lipit de corp (Dujarrier) : 20-30 zile 
. Imobilizări cu braţul în abductie : > 30 zile 
° Imobilizări în esarfa 


Obiective şi metode de recuperare: 

- mobilizarea pumnului, degetelor, coloană prin exerciţii active libere de câteva 
ori pe zi 

- contractii izometrice (deltoid, rotatori) 

- miscari globale usoare, prudente ale centurii scapulare 

- gimnastica respiratorie de tip costal superior 

- masaj cervical şi al trapezului 

Faza Il - după suspendarea imobilizării 

Obiective şi metode de recuperare: 
e Masaj - antalgic — decontracturant 
- terapeutic (Cyriax) 

e Rearmonizarea mecanica a umarului - obiectiv terapeutic 
a) Instabilitate superioara (determinata de lezarea mansonului rotatorilor) 

- posturi — rotaţie externa + antepulsie + abductie 

- tractiune axiala in jos a bratului 

- exercitii tip Codman 

- mobilizare activa a bratului in rotatie externa, abductie, antepulsii 
b) Instabilitatea inferioara (fracturi ale extremitatilor superioare a humerusului 
sau afectarea deltoidului, biceps, trapez, coracobrahial) 

- exercitii statice 

- exercitii dinamice cu rezistenta pentru tonifierea musculara 
e Exercitii pasive, pasivo-active, active: de intretinere a amplitudinii de 
miscare articulara - mobilizari libere / pasive / hidrokinetoterapie / active / 
statice izometrice. 
Faza III 
Leziunea începe să fie solicitată prin mobilizări mai accentuate, predomină 
durerea, nu are nimic specific din punct de vedere al exerciţiilor recuperatorii. 
Faza IV - perioada recuperării funcţionale propriu-zise a umărului 
Obiective: generale ale Kinetoterapiei (vezi pct. A, B, C) 
Metode: 
1. Căldură, masaj, electroterapie antalgică 
2. Manevre de întindere capsuloligamentară 

- tracţiune axială 

- decoaptare glenohumerală etc. 
3. Exerciţii de facilitare proprioceptivă (tehnici FNP) 

- metoda Kabat — ,hold-relax” 
4. Exerciţii autopasive la scripete 
5. Exerciţii active pentru creşterea mobilității 
6. Exerciţii cu rezistență 
7. Exerciţii de coordonare 
Faza V 
Este faza de recâştigare a profesionalismului pentru cei ce lucrează în efort 
intens sau au nevoie de o înaltă abilitate. 

B. Leziunea manşonului rotatorilor 
Rotatorii - m. supraspinos, subspinos, subscapular, rotund mic — stabilizează 
capul humeral împiedicându-i ascensiunea în momentul contractiei deltoidului. 
- se realizează „umărul pseudoparalizat” 
- poate fi parțială sau totală. 
Mecanism — tendoanele rotatorilor sunt prinse şi zdrobite între arcul 
acromiocoracoid şi capul humeral, apare durere şi impotenta funcţională 
pentru mişcarea de abductie şi semnul „braţ care cade” pentru ruptura 
completă. 
Tratament 
a) Fără operaţie, fără imobilizare în aparat, braţul fiind lăsat în jos. 


° în rupturi parțiale 
e sub brat o mica pernă pentru a se crea o uşoară abductie 
° fizioterapie: 

- masaj 


- inițial se aplică gheață, apoi căldură locală 
- ultrasunet 0.3-0.5 W/cm? 
- curenţi diadinamici 
- curenţi interferentiali 
- laser terapie 
° tratament medicamentos — antiinflamatoare, antialgice, infiltratii 
e kinetoterapie: 
- kinetoterapie conform schemei generale de recuperare 
- evitarea unor miscari: 
- ducerea mâinii la spate 
- antepulsie cu adductie 
- rotaţie internă 
- rotaţie externă terminală 
- exerciţii: 
- de tip Codman 
- autopasive 
- hidrokinetoterapie 
- cu rezistență 
b) Cu imobilizare în aparat toracobrahial 
° pe atelă cu brațul în abductie de 70° şi antepulsie 30-40°, 5-20 zile 
. în perioada de imobilizare şi apoi se execută exerciţii numai deasupra 

planului atelei de imobilizare. 

C. Leziunea lungului tendon al bicepsului 
„Biceps extern” — contentioneaza capul humeral pentru flexia şi supinatia 
antebratului. 
- apare „umărul pseudoparalitic”. 
- locul de electie al rupturii este în porţiunea superioară a santului bicipital şi 
are ca urmare subluxarea umărului cu: 


e durere spontană si la presiune iradiata în lungul muschiului 
° echimoză şi tumefactie locală în zona anterioară a umărului 
. semnul Yergason = antebraţul cu cotul flectat, în supinatie contra unei 


rezistenţe sau braţul în retropulsie, cu cotul strâns, şi antebraţul în supinatie, la 
flexia cotului apare o durere vie în culisa bicipitală 

Tratament 

- operator când pacientul are o meserie care cere forță sau utilizarea intensă a 
supinatiei 

- urmată de impotenta funcţională de lungă durată (circa 8 săptămâni) 

- recuperare conform schemei generale dar cu atenţie la mişcările de 
retropulsie a braţului (cu cotul întins) combinate cu rotaţie externă. 


5.2. COTUL REUMATISMAL 
5.2.1. Particularități anatomofunctionale ale cotului 


Cotul cuprinde 3 capete osoase care realzează 3 articulaţii — 
humerocubitală, humeroradială şi radiocubitală superioară. 
Mişcări: 
- flexia — extensia în articulaţia humeroradială 
- pronatia — supinatia în articulaţia radiocubitală superioară şi inferioară. 


Musculatura: 
a. Flexorii 
° biceps brahial — flexia antebraţului (A) supinat şi flexia antebraţului 


semipronat când se ridică o greutate (1 kg) 
. brahial — flexor cu antebraţul supinat, semipronat, pronat în flexia 
rapidă / lentă + încărcare 
- principalul antagonist al extensiei antebraţului antigravitatie 
(contracție excentrică) 

- contracție izometrică în orice poziţie a antebraţului 
° brahioradial - flexie în poziție intermediară 
- nu are rol în susținerea cotului flectat, în flexia lentă şi în 
extensia (ca antagonist) fără contrarezistenta 
- activ în flexia sau extensia rapidă 
- este accesor sau sinergist, supinator sau pronator când mişcările se 
fac contraopoziției şi este necesară o forță mai mare de 


execuţie 
° rotund pronator - flexie când există contrarezistenta 
b. Extensorii 
° triceps brahial - extensia fără rezistență = fascicul medial 


- extensia cu rezistență > fascicul lateral şi lung 


. anconeu - extensor în toate situaţiile + pronatie / supinatie / flexie 
c. Pronatorii 

° pătrat pronator — activ în orice pronatie (lentă, rapidă + opoziție) 
e rotund pronator — pronatie rapidă sau contrarezistentei 


d. Supinatorii — musculatura flexoare. 
5.2.2. Examenul obiectiv al cotului 


Particularitatile topografice ale articulatiei cotului conduc la necesitatea 
examinarii atente si a segmentelor situate distal de aceasta, deoarece leziuni 
ale acestei regiuni pot avea rasunet la distanta. 

Examenul obiectiv al articulatiei cotului se va face comparativ, prin inspectie, 
palpare, prin testarea mobilitatii articulare si a fortei musculare a muschilor 
flexori şi extensori ai antebraţului şi ai muschilor pronatori şi supinatori ai 
acestuia. 
Inspecţia regiunii se va efectua din anterior, posterior şi din profil. 
Se va urmări: 
«prezența unui cubitus valgus patologic (normal are valoare de 
165-175*); 
«existența unui cubitus varus; 
eîn caz de laxitate capsuloligamentară poate fi prezent cubitus 
recurvatum (cotul în hiperextensie); 

Se va verifica apoi raportul celor trei proeminențe osoase: olecran, 
epicondil medial(epitrohlee) şi epicondil lateral(epicondil) atât în flexiunea, cât 
şi în extensiunea antebraţului. Modificarea raporturilor normale ale acestor trei 
repere osoase poate fi semn al unei luxatii sau subluxatii a oaselor 
antebraţului. 

Palparea regiunii cotului urmăreşte punerea în evidență a semnelor de 
suferinţă articulară, dar şi a eventualelor modificări de tonus muscular. 
Examenul mobilității se va adresa atât articulației humeroantebrahiale, cât si 
celei radioulnare proximale. 
Bilanţul muscular se adresează muşchilor flexori (biceps brahial, brahial, 
brahioradial), extensori (triceps brahial, anconeu, epicondilieni), pronatori 
(rotund pronator) şi supinatori (supinător, biceps brahial). 
Bilanţul global al articulatiei cotului se efectuează prin câteva teste, astfel: 
educerea mâinii la gură — pentru flexie; 
educerea mâinii în regiunea lombară şi fesieră- pentru extensie; 
«ținerea unei tăvi pe palmă- pentru supinatia maxima; 
erasucirea cheii în broască, în sens antiorar- pentru pronatie. 
Testarea sensibilităţii cutanate a regiunii cotului este etapa următoare a 
examenului obiectiv, putând să obţinem informaţii asupra rădăcinilor nerviilor 
spinali ai plexului brahial, care se adresează acestei regiuni. 


5.2.3. Patologia cotului reumatismal 


La nivelul articulației cotului se pot localiza leziuni atât în cadrul 
reumatismului inflamator, cat şi în cele degenerative sau abarticulare, 
determinând diferite grade de deficit funcţional. 

Artritele cronice ale cotului reprezintă de obicei localizarea unei 
poliartrite reumatoide. 

Artritele secundare ale cotului pot fi de etiologie diversă 
(streptococică, stafilococică, tuberculoasă). 

Artroza cotului poate fi secundară unei luxatii sau fracturi la nivelul 
oaselor participante la articulație. Cele mai frecvente artroze ale cotului sunt 
secundare unor microtraumatisme repetate, cu limitarea în grade variate a 
flexiunii, extensiunii şi supinatiei. Diagnosticul va fi completat de imaginea 
radiografică: condensare osoasă marginală, osteofite pe olecran, procesul 

coronoid şi capul radial, calcifieri tendinoase, mai ales la insertia tricepsului 
brahial etc. 

Reumatismele  abarticulare întâlnite la nivelul cotului sunt: 
epicondilita, epitrohleita şi bursita olecraniană (vezi cap.IV). 


5.2.4. Tratamentul kinetic de recuperare al cotului reumatismal 


Obiectivele recuperării funcţionale a cotului sunt: 
e combaterea durerii, obiectiv realizat prin poziționări, posturari în 
limite funcţionale, exerciţii autopasive şi pasivoactive; 
° refacerea mobilităţii în limitele funcționale şi apoi normale, prin 
exerciții autopasive, active, stretching; 
. refacerea forței şi a stabilităţii articulare, prin exerciţii active cu 
rezistenţă şi exerciţii gestuale şi de îndemânare. 
Principiile de reeducare funcţională a cotului sunt: 
° Nu se mobilizează cotul inflamat. Acesta va fi imobilizat în atelă, 
care se va scoate în timpul nopții. 
° Nu se efectuează mobilizări pasive, numai autopasive. 
e Nu se va incarca mana cu greutati pentru recuperarea extensiei, 
acestea ducând la creşterea hipertoniei muschilor flexori. 
e Nu se fac exercitii analitice intense, deoarece pot reaparea 
reactiile inflamatorii. 
° În recuperarea cotului este utilă reeducarea globală a membrului 
superior, orientată către gesturile uzuale, antrenând obligatoriu umărul şi 
mâna. 
. Este obligatorie menţinerea mobilităţii articulaţiilor neafectate 
(umăr-pumn-mâna), prin mişcări pasive, activopasive şi active. 
e Se va asocia terapia ocupationala. 
Obiectivele kinetoterapiei, tehnicile si metodele de recuperare sunt: 

A. Refacerea mobilității 

B. Refacerea forței musculare 

C. Refacerea stabilităţii, mişcării controlate şi abilității. 


A. Refacerea mobilităţii 
A.1. Prin adoptarea unor posturi 

a) Pentru flexie 
Exercitiu - in DV, sprijin pe antebratele pronate, braţele în uşoară abductie, 
coatele în afară. 

b) Pentru extensie 
Exercitiu - poziţie „mahomedană”, cu MS înainte, palmele pe sol. 
Exercitiu - din şezând sau ortostatism, mâna prinde o bara cat mai sus a 
spalierului. 

c) Pentru pronatie / supinatie 
Exercitiu - şezând, cu antebraţul în poziţie de maximă pronatie sau supinatie, 
se aşează mâna sub fesa omoloaga cu palma sau fata dorsală pe scaun 
A.2. Prin mobilizări pasive 

a) Pentru flexie 
Exercitiu - Pacientul in DD, brațul pe masă, dublă priză pe antebrat (in 1/3 
distală si proximala): forțarea flexiei. 

b) Decompresiunea articulatiei cotului 
Exercitiu - Pacient in DD, dublă priză pe antebrat, braţul pe masă uşor abdus; 
cu o mână se execută presiune pe caudal, cu cealaltă spre cranial (vezi fig. 
5.2-5.4., variante). 


fig. 5.2. fig. 5.3. fig. 5.4. 


c) Pentru extensie 
Exercitiu - în şezând, cu braţul sprijinit pe masă: prize pe brat si antebrat, cat 
mai aproape de cot; se execută extensii 

d) Pentru pronosupinatie 
Exercitiu - şezând, braţul în sprijin pe masă, cotul flectat, antebraţul vertical: 
priză bimanuala în 1/3 distală a antebraţului, executandu-se pronosupinatie. 
A.3. Prin mobilizări autopasive 
Sunt de preferat şi mai indicate decât cele pasive. 

a) Cu ajutorul scripetilor. 

b) Cu ajutorul unui kinetoterapeut: mâna pacientului se prinde cu 
aceeaşi mână a terapeutului (dreapta cu dreapta, stânga cu stânga), cotul se 

fixează la trunchi, executându-se pronosupinatie. 

c) Autopasiv fără ajutor extern: 
Exercitiu - Pacient şezând, coatele pe masă, mâinile cu degetele 
întrepătrunse: se execută flexii — extensii de cot, MS sănătos antrenându-l pe 
cel afectat. 
Exercitiu - Şezând, cu ambele coate flectate sprijinite pe torace, antebraţul 
înainte, mâinile cu degetele întrepătrunse: se execută pronosupinatie. 


Exercitiu - Cu bastonul, ca în fig. 
5.5., MS sănătos deasupra 
mobilizează în sus şi în jos 
bastonul. 


A.4. Prin mişcări active 
Reprezintă baza  kinetoterapiei în afectarea cotului (reumatismala, 
posttraumatică — pentru creşterea mobilității). 

Exercitiu - Pe o masa talcată se fac flexii — extensii de antebrat. 

Exercitiu - Mişcări libere de flexie — extensie din cot în toate planurile. 

Exercitiu - Mişcări gestuale: „de lansare” (ca la aruncarea unei pietre), „de 
lovire” ca în box, „de piston” (înainte — înapoi) — antrenament pliometric. 
Exercitiu - Cotul la trunchi (90°): se execută pronosupinatia. 

Exerciţii de reeducare globală: 

- mişcările gestuale amintite anterior 

- exerciţii din şezând în pat: se apucă un obiect de pe pat, aşezat alături, la 
diverse distanţe sau niveluri. 

- exerciţii de ,,catarare”: asistentul prinde şi fixează mâna pacientului, care 
este deschisă şi în uşoară flexie, cotul în extensie — supinatie. Pacientul în 
şezând, se ridică, executând o ascensiune a corpului, cotul se flectează şi 
pronează, mâna se închide. 


B. Refacerea forței musculare 
B.1. Tonifierea musculaturii flexoare 
e Flexori: 
- monoarticulari - brahialul si brahioradialul 
- biarticulari — bicepsul (are si rolul de a stabiliza umarul) 


108 


Kinetoterapia în recuperarea afecțiunilor reumatologice 


. Flexori accesori: 

- epitrohleenii - rotund pronator 

- cei doi palmari 

- flexor comun superficial al degetelor 

- cubital anterior 

Exercitiu - Proximo-distal: şezând, cu A supinat şi în sprijin pe masa: prize pe 
fata anterioară a braţului şi cea a A; subiectul începe exerciţiul prin flexia SH, 
continuă cu cea a cotului contra rezistenţei opuse de terapeut. 

Exercitiu - Contractie excentrică: şezând, braţul la trunchi, cotul extins, în mâna 
supinată cu o ganteră: se execută flexia cotului şi a umărului, revenire lentă. 
Exercitiu - Pentru biceps: DD, cotul extins în 

supinatie, braţul în afara mesei în extensie 

(ca în fig.5.6.): cu o mână asistentul ) 

încearcă să menţină cotul extins şi să 
proneze A, iar cealaltă făcând priză pe brat, A 
pacientul încearcă să flecteze şi supineze 
antebraţul pe brat. 

B.2. Tonifierea musculaturii extensoare 
Extensorii principali: 

° triceps brahial (lunga porțiune — biarticulară) 
° anconeu 

Exercitiu - Pacient în DD, SH, cotul, pumnul flectate, A în supinatie: priză 
posterioară pe braț şi pe dosul mâinii. Subiectul execută extensia degetelor, 
pumnului, cotului, umărului (facilitare disto-proximală). Flexia inițială a SH 
solicită lunga porţiune a tricepsului (facilitare proximo-aistală). 


Exercitiu - Utilizarea unor 
scripeti cu contragreutati 
(fig. 5.7.) 


B.3. Tonifierea musculaturii supinatoare 
e Principali 
- muschiul scurt supinator 
- muschiul triceps brahial 
° Accesori 
- brahioradial 

- epicondilieni (radialii, extensorii degetelor, cubitalul posterior) 

Exercitiu - Pacient în şezând, braţul la orizontală (flectat sau abdus), în rotaţie 
internă maximă, cotul extins, A maxim pronat: priză „în brățară” aplicată pe brat 
îl menţine rotat intern, priza pe pumn — mână menţine pronatia; pacientul 
execută rotația externa a SH urmată de supinatia antebraţului. 

Exercitiu - Din şezând, cu 
prize ca in fig.5.8., se 
execută o adductie de brat 


fig. 5.8. 
cu o supinatie a A, 
terapeutul opunandu-se. 
B.4. Tonifierea musculaturii pronatoare 
e Principali: patrat pronator si rotund pronator 
e Accesori palmar mare si flexori comuni superficiali ai degetelor 


Exercitiu - Pacient in DD, braţul pe lângă corp în rotaţie externa, cotul extins, A 
supinat. Terapeutul face prize pe brat şi mână şi se opune la mişcarea de 
rotație internă şi pronatie. 

Exercitiu - Pentru rotund pronator: DD, braţul pe lângă trunchi, cotul extins, A 
supinat: priză unica la nivelul pumn — mână, opunându-se flexiei cotului si 
pronatiei A. 


C. Refacerea stabilității, mişcării controlate şi abilității 
C.1. Terapia ocupationala 
Condiţia de bază în alegerea modalităţii concrete de terapie 
ocupationala = solicitare în repetari multiple a unei amplitudini de mişcare cat 
mai mare. 
Se organizează pe niveluri de activităţi în funcţie de scop şi indicații. 
Exemple: - tăiat cu fierăstrău de mână 
- lustruit 
- aplicarea tapetului cu ruloul 
- ţesut, tricotat 
C.2. Sporturi terapeutice — înotul, basket, tenis de masa. 
C.3. Kinetoterapie 
a) Exerciţii pentru flexori 
Exercitiu - Şezând, cu MS întinse înainte, A supinate, coatele întinse, mâinile 
cu degetele întrepătrunse: pacientul apropie mâinile de torace, îndepărtând 
coatele — mişcare contrată de terapeut. 

b) Exerciţii pentru extensori 
Exercitiul 1: Pacient în ostostatism între două bare paralele, la o înălțime 
convenabilă încât apucându-le cu mâinile coatele să fie flectate: se ridică 
corpul prin extensia coatelor. 

Exercitiul 1: Pacient în patrupedie, cu şezutul spre taloane, braţele flectate si 
abduse, coatele semiflectate, mâinile pe sol: îşi translatează greutatea corpului 
de pe taloane înainte pe MS, bustul rămânând cât mai aproape de sol > 
activitatea marilor pectorali şi a extensorilor coatelor creşte intens. 

Exercitiul 3: În „patrupedie” pe 
planseta basculanta (fig. 5.9.): 
basculare posterioara (pentru 
flexori), anterioară (pentru 
extensori), de partea MS 


afectat. 

c) Exercitii pentru supinatori 
Exercitiu - Pacientul cu bratele 
in abductie orizontala, tine in 
maini un inel de cauciuc: cu 
mâna sănătoasă execută o 


pronatie, realizând din inelul de 

cauciuc un ,8” (ceea ce solicită 

supinatorii mâinii opuse) 

(fig.5.10): 

d) Exercitii pentru pronatori 

Exercitiu - Se prinde cu mâinile un baston, ca 
în fig. 5.11., mâna dreaptă execută o supinatie, 
cea stângă o pronatie. 


5.2.5. Programe kinetoterapeutice 
Recuperarea funcțională a cotului - schema generală de recuperare 
Cuprinde următoarele obiective şi metode: 

A. Combaterea durerii 

- în faza hiperalgică - repaus parţial sau imobilizare cu cotul poziționat 
la 90° cu antebraţul în poziţie neutră (pronosupinatie) 

- medicatie antialgica, antiinflamatorie, sedativă 

- terapie fizicala — electroterapie (CDD, curenti Trabert, curent galvanic, 

curenţi de medie frecvenţă); termoterapie (căldură locală — compresa caldă, 
termoforul, cataplasme, parafina, perna electrică; curenţi de înaltă frecvenţă — 
unde scurte, microunde, ultrasunet, radiaţie infraroşie Solux; crioterapie 
(aplicaţii reci — compresa cu apă rece, compresa cu gheaţă, imersia în apă cu 
gheaţă pentru mână şi picior, masaj cu gheaţă); masaj netezire — sedativ; 
masajul tegumentului şi al țesutului conjunctiv executat centripet. 

B. Combaterea tulburărilor vasomotorii şi trofice 

- favorizarea proceselor de reparare locală — diapulse, masaj trofic, băi 
locale, „whirl-poo!”, ultraviolete, căldură locală, hidrokinetoterapie, ultrasunet, 
Rx-terapie. 

C. Recâştigarea mobilităţii articulare 
= obiectivul de bază al recuperării cotului 

- mobilizări autopasive 

- mobilizări active globale / analitice în apă sau pe uscat 

- terapie ocupationala 

- fizioterapie — căldură locală, ultrasunet, curenți interferentiali 

- masaj 

D. Creşterea forţei musculare 

- exerciţii cu rezistenţă tip De Lorme 
- exerciţii izometrice 


5.3. MANA REUMATISMALA 
5.3.1. Particularități anatomofunctionale ale mâinii 


Din punct de vedere anatomic: 

° mâna începe în cel de-al doilea rând (distal) de oase carpiene, care fac 
articulație cu capetele metacarpienelor (articulatia carpometacarpiană), 
realizând 4 artrodii carpometacarpiene (dintre trapezoid, osul mare, osul cu 
cârlig şi ultimele 4 metacarpiene) şi o articulație selară dintre fata inferioară a 
trapezului şi metacarpianul | (articulația ce permite opozabilitatea policelui). 

e ultimele 4 metacarpiene se articulează între ele prin bazele lor 
(articulatia intermetacarpiana), formand 3 artrodii. 

. la capătul distal al metacarpienelor se articulează cavitățile glenoide ale 
primelor falange (articulațiile metacarpofalangiene). 

° distal urmează articulatiile interfalangiene proximale între prima şi a 2-a 
falangă, apoi articulațiile interfalangiene distale între a 2-a şi a 3-a falangă. 
Policele are o singură articulaţie interfalangiana. 

Arhitectural, în timpul activităţii, mâna formează o boltă cu 3 arcuri: 

° un arc transversal fix la nivelul oaselor distale ale carpului, iar în 
continuarea lui (pe lătime), un arc metacarpian mobil datorită mişcării 
metacarpienelor. 


e un arc longitudinal carpometacarpofalangian, mai mobil tn portiunea sa 
distala. 
e arcuri oblice, realizate de police prin opoziţia lui fata de celelalte 
degete. 
Refacerea arcurilor (mai ales longitudinal şi oblic) este esenţială în recuperare. 
Coloana policelui - capacitatea de opozabilitate a mâinii — este foarte 


importantă pentru funcţionalitatea mâinii. O mână fară police reprezintă o 
gravă invaliditate. Coloana policelui este formată din trapez, primul 
metacarpian şi cele doua falange. Policele dispune şi de o musculatură 
diferențiată pentru toate sensurile şi nu doar de flexori-extensori ca celelalte 4 
degete. 

Funcţiile de bază ale mâinii sunt prehensiunea (policele participă obligatoriu) 
şi apăsarea (policele nu participă). În funcţie de segmentele care iau parte la 
prehensiune distingem mai multe tipuri ale acesteia: 


° bidigitală (police + 1 opozant) 

. tridigitală (police + 2 opozanți) 

° polidigitală (police + celelalte degete) 

e polidigitopalmara (combinare intre prehensiunea polidigitala si palmara) 


= prehensiune de forta 

Tipuri de prize: 

e tip |: priză de fineţe, terminală, între pulpele policelui şi indexului. 

° tip Il: priză tridigitală (police-index-medius), termino-subterminală (ex: 
prinderea creionului de scris). 

e tip III: priză bidigitală subtermino-laterală, între pulpa policelui şi fata 
externă a indexului (apucarea unei farfurii). 

. tip IV: priză polidigitopalmară (apucarea unui ciocan, lopeti etc.) = priză 
de mare forță. 

° tip V: priză digitopalmară (adesea fară police), ca în apucarea 
volanului. 
° tip VI: priză interdigitală latero-laterală, în special între index şi medius 


(cum se tine o ţigară). 

Mişcările în articulatia metacarpofalangiană: 

e Flexia-extensia degetelor. 
Poziția 0 este cu pumnul şi cu degetele întinse. Flexia activă = 90° , 
crescând de la degetul II spre V unde poate ajunge la 100° când sunt 
flectate concomitent toate cele 4 degete. Flexia independenta a cate unui 
singur deget este mai redusă datorita ligamentului palmar interdigital. 
Extensia este variabilă în funcţie de individ, de la 0° până la 90° . 

e Lateralitatea 
Abductia-adductia este o mişcare de indepartare-apropiere a celor 4 
degete fata de axa mediană a mâinii (care trece prin degetul Ill). 
Amplitudinea este variabila de la individ la individ şi de la deget la deget- 
în medie 15 — 20°. 

° Circumductia este posibilă mai ales la index. 

Mişcările în articulația interfalangiană: 

Aceste articulații permit doar flexia-extensia pe un ax transversal, dar nu şi 

sagital. 


e Flexia - in interfalangiana proximala= 100° 
. în interfalangiana distală= 90° 
° Extensia - doar în interfalangiana distală la anumite persoane 0 - 20° . 


Mişcările în articulatiile policelui: 
e in articulația trapezometacarpiană: 

- Abductie: mişcarea de îndepărtare a policelui de planul palmei, 
mişcare în plan perpendicular pe palma 60 — 70°. 

- Adductie: mişcarea de revenire a policelui abdus la poziţia initiala. 

- Flexie: mişcare în plan frontal, paralelă cu palma, care baleiază 
policele de-a latul palmei, ducându-l spre baza ultimelor degete: 10 — 15° 

- Extensie: mişcare în acelaşi plan ca flexia, ce îndepărtează policele în 
afară de marginea indexului, amplitudinea de 25 —30° 

- Rotatie axială (în cadrul mişcarii de opozabilitate) 

- Circumductie a metacarpianului | 
° În articulația metacarpofalangiana: 


114 


Kinetoterapia în recuperarea afecțiunilor reumatologice 


- flexie de 70 - 75° (face ca varful policelui sa ajunga la bază ultimului 
deget 

- rotaţie axială 
° În articulaţia interfalangiană: 

- flexie de 80 - 90° 

- extensii de 10° (active); până la 20 - 25° (pasive) 


5.3.2. Examenul obiectiv al mâinii 


A. Leziuni şi deformatii ale pumnului 
- Tumefactia pumnului 
- Sindromul de cap radial. 
- Tenosinovita canalului carpian 
- Redoare a pumnului, mai ales în flexiune. 
- Tumefactii „în spate de cămilă” în regiunea dorsală a pumnului (în poliartrita 
reumatoidă) 
B. Deviatii şi deformări ale degetelor 
Devierile articulare 
Reprezintă schimbări în poziția reciprocă a oaselor, determinând formarea unui 
unghi între două oase vecine, cu alte cuvinte, axele diferitelor segmente nu 
mai sunt respectate. 
Deformatiile articulare 
Rezultă din extinderea procesului inflamator la cartilaj şi la segmentul osos, din 
retractia fibroasă şi din contractura musculară din vecinătate. 
Tipuri de deviații şi deformări ale mâinii în boli reumatismale: 
Degetele „fusiforme” 
„Deviaţia cubitala” a degetelor este caracteristică  poliartritei 
reumatoide. 
Poliartrita reumatoidă (vezi cap.ll) 


. Deformarea policelui - policele în „Z” 
. Deformarea „în butonieră” 
. Deformarea în „gât de lebădă” 


Tenosinovitele reumatismale ale mâinii 
Se întâlnesc la două treimi din bolnavi, frecvent în etapa iniţială, precedând 
artrosinovitele sau ulterior, contribuind la originea deformărilor. 

În spondilita anchilopoietică, afectarea mâinii nu este frecventă. 

Reumatismul articular acut 
Manifestările articulare la nivelul mâinilor sunt rare. Pot fi interesate articulațiile 
pumnului cu apariţia tumefactiilor. 

Poliartrita psoriazică 
La nivelul mâinilor pot fi prinse articulațiile interfalangiene distale (asimetric), cu 
tumefierea acestora, pielea în tensiune, lucioasă > aspect de „degete în 
cârnat”. În cazurile avansate apar dezaxări atipice şi degete în direcţii variate, 
rezultat al eroziunilor extremităților osoase. 

Guta 
Deşi nu sunt caracteristice, pot apărea artrite interfalangiene distale şi tofuri 
gutoase şi la nivelul mâinilor, simulând uneori poliartrita reumatoidă sau mâna 
artrozică. 

Mana artrozică (vezi cap. | şi Il) 


. Artrozele interfalangiene distale 

. Artrozele interfalangiene proximale 
. Rizartroza 

e Artrozele pumnului 

. Artrozele metacarpofalangiene 


Retractia aponevrozei palmare 
Această afecțiune este o scleroza retractila a aponevrozei palmare 
superficiale. Poate fi considerata ca o afectiune a tesutului conjunctiv. Este mai 
frecventa la mana stanga (50%), in 30% din cazuri fiind simetrica. 

Mana in sindromul umar-mana 
Se caracterizează prin dureri la nivelul umărului şi mâinii însoţite de tulburări 
vasomotorii şi trofice(algoneurodistrofie a membrului superior) 

Mâna în bolile de colagen 

° Sclerodermia 

Afectarea mâinii în sclerodermie se datorează inițial artritelor şi 
seamănă cu mâna din poliartrita reumatoidă. 

e Lupusul eritematos diseminat 

Manifestarile articulare se intalnesc la 90% dintre bolnavi, la nivelul 
mainilor cele mai frecvente modificari fiind tenosinovitele, care dau deformatii 
ale mâinii similare cu cele din poliartrita reumatoidă. 

e Dermatomiozita 

Artritele se întâlnesc la % din bolnavi şi pot interesa articulațiile mici ale 
mâinilor, de obicei cu caracter trecător, mai rar luând aspectul celor din 
poliartrita reumatoidă, cu caracter permanent, insotindu-se de leziuni osoase. 

Metode de evaluare a capacităţii funcționale a mâinii reumatice 

Există tehnici de testare analitică al tuturor unităţilor funcţionale ale 
mâinii cu diferite scoruri. Există tehnici prin calcul sintetic, global al mâinii în 
activitate. Bilanţul global trebuie să se adreseze nu numai celor 6 tipuri de 
prehensiune (menţionate anterior), dar şi celorlalte gesturi esenţiale, care 
corespund meseriei subiectului studiat. 


5.3.3. Patologia mâinii reumatismale 


Mâna este afectată în majoritatea tipurilor de boli reumatismale 
(inflamatoare, degenerative, abarticulare). De asemenea, mâna este interesată 
şi în alte boli, care în evoluţia acestora afectează sistemul osteoarticular. 

a. Reumatisme inflamatoare: 

- poliartrita reumatoidă; 

- spondilita anchilopoietică; 

- reumatismul articular acut; 

- poliartrita psoriazică. 

b. Manisfestări reumatismale secundare unor boli metabolice: 
- guta 

c. Reumatisme degenerative: 

- mâna artrozica: nodulii Heberden şi Bouchard 

d. Reumatismul abarticular: 

- retractia aponevrozei palmare: boala Dupuytren; 

- sindromul umăr-mână. 

e. Boli difuze ale țesutului conjunctiv, însoțite de manifestări articulare: (boli de 
colagen) 

- sclerodermia difuză; 

- lupusul eritematos diserminat; 

- dermatomiozita. 

f. Manifestări reumatismale juxtaarticulare ale mâinii: 
- sindromul de canal carpian şi acroparesteziile; 

- degetul în resort; 

- sindromul de canal Guyon. 

5.3.4. Tratamentul kinetic de recuperare al mâinii reumatismale 


Obiectivele recuperării funcționale a mâinii sunt: 
«reducerea durerii; 
ementinerea/ creşterea mobilităţii articulare; 
ementinerea/ creşterea forței musculare şi stabilității mâinii; 
eprevenirea/ corectarea deformatiilor şi dezaxărilor articulare; 
minimalizarea efectului deformărilor articulare; 
ementinerea, dezvoltarea şi perfecționarea abilității în diferitele 
forme de prehensiune; 
ementinerea/ creşterea capacităţii de desfăşurare a ADL-urilor. 
La pacienții cu deficit de prehensiune, scopul final al kinetoterapiei îl constituie 
restabilirea cat mai completă a capacităţii funcţionale pierdute, precum si 
dezvoltarea unor mecanisme compensatoare care să asigure subiectului 
posibilitatea de autoservire, de muncă şi de independenţă economică şi 
socială. 
Aceste obiective sunt valabile atât în fazele acute, cât şi în celelalte faze, atât 
în formele inflamatorii, indiferent de stadiul de evoluţie, cât şi în cele 
degenerative. 
Întotdeauna se vor utiliza tehnici şi mijloace potrivite şi adaptate de la caz la 
caz. 
Obiectivele kinetoterapiei, tehnicile şi metodele de recuperare sunt: 
A. Refacerea mobilității 
B. Refacerea forței musculare 
C. Refacerea mişcării controlate şi abilității. 


A. Refacerea mobilităţii 
A.1. Prin adoptarea unor posturi: 
Exercitiu - şezând pe un scaun tapitat, mâna se introduce sub tuberozitatea 
ischiatică (în pronatie sau supinaţie), înclinarea trunchiului determina 
intensitatea presiunii. 
Exercitiu - utilizarea unor orteze dinamice. 
A.2. Prin mobilizari pasive: 
Exercitiu - exerciții de tracţiune în ax sau de decompresiune articulară 
Exercitiu - exerciții de alunecare 

- latero-laterală (de abductie-adductie) 

- antero-posterioara (de flexie-extensie) se realizează făcând prize pe 
segmentele juxtaarticulare şi tractionand un segment într-o direcţie, iar 
segmentul celalalt este tractionat in directie opusa 

Exercitiu - exercitii de rotatie axiala sau torsiune 

Exercitiu - exercitii combinate 

A.3. Prin mişcări autopasive: 

Exercitiu - automobilizarea in flexie-extensie a degetelor prin “sindactilie” : 
degetul care trebuie mobilizat este solidarizat la degetul alăturat, care-l va 
mobiliza în direcţia de extensie flexie (solidarizare prin benzi adezive, printr-un 
deget mai larg de mănuşă, etc.) 

A.4. Prin mişcări active: 

Există o anumită tipologie a mişcarilor active care se recomandă pentru a 
respecta schema biomecanică a mâinii: 

flexia MCF + IFP + IFD 

flexia MCF +IFP + extensia IFD 

flexia MCF + extensia IFP + IFD 

flexia IFP 

flexia IFD 

extensia MCF + IFP + IFD 

extensia MCF + flexia IFP + IFD 

extensia IFP + IFD din MCF extinsă. 


B. Refacerea forței musculare 
B.1. Refacerea forței musculare a policelui: 

a. Pentru musculatura flexoare 
- realizează flexia în toate cele trei niveluri articulare ale coloanei policelui. 
Combinarea flexiei tuturor segmentelor coloanei determină mişcarea de 
opoziţie în care se mai produc adductia şi rotația internă a policelui. 
Musculatura flexoare este reprezentată de 2 grupe: 


e muşchii extrinseci: - lungul abductor al policelui, lungul flexor al 
policelui 
° muşchii intrinseci: - scurtul abductor al policelui, scurtul flexor al 


policelui şi opozantul policelui. 

Ex1: - terapeutul îşi plasează palma in palma pacientului, opunându-se flexiei 
degetelor, subiectul execută flexia policelui, apoi flexia pumnului şi cotului, 
contra opoziției terapeutului. 
Ex2: - subiectul aplică pulpa policelui pe fata anterioară a coapsei şi apasă ca 
şi cum ar evalua consistenţa muschiului, celelalte 4 degete se plasează pe fata 
lateroposterioară a coapsei (exercițiu cu autorezistenta). 
Ex3: - pentru lungul flexor - mâna cu marginea cubitală pe masă, terapeutul 
fixează prin priză primul metacarpian, rezistența o aplică pe pulpa policelui, 
blocând realizarea flexiei în IF. 
Ex4: - pentru funcţia de opoziţie - autorezistenta prin formarea unei bucle 
închise între police şi pulpa câteunui deget, presând pulpele unele pe altele. 

b. Pentru musculatura extensoare: 
- extensia policelui este combinată cu abductia lui, realizând plasarea primului 
metacarpian înapoi şi înafara planului mâinii. Este realizată de lungul şi scurtul 
extensor al policelui. 
Ex1: - se aşează mâna cu palma pe masa şi se cere pacientului să ridice 
policele de pe planul mesei, fără a ridica şi celelalte degete. 
Ex2: - se utilizează o bandă elastică ce înconjoară policele şi degetul V; 
plasând banda pe fata unghiala va intra în acţiune lungul extensor; plasând-o 
pe prima falangă va fi tonifiat scurtul extensor. 

c. Pentru musculatura adductoare: 
- adductia policelui închide complet comisura dintre degetele | şi II, alipind 
primul metacarpian de al 2-lea. Este realizată de adductorul policelui şi primul 
interosos palmar. 
Ex: - prima comisură deschisă, terapeutul (sau chiar pacientul cu mâna 
sănătoasă) aplică o rezistenţa în timp ce subiectul caută să închidă comisura. 

d. Pentru musculatura abductoare: 
- abductia deschide prima comisura, fără să poarte policele înainte (flexie), ci 
îndărătul planului mâinii. Mişcarea este executată de scurtul extensor (în 
principal), de lungul extensor şi de lungul abductor al policelui (în acţiune 
cuplată). 
EX: - utilizarea unui elastic întins (între police şi index) realizând 
contrarezistentei lui o abductie a policelui, dar în acelaşi plan cu celelalte 
metacarpiene. 
B.2. Refacerea forței musculare a celorlalte degete: 

a. Exerciţii pentru musculatura flexoare: 

- în flexie pulpele degetelor se apropie de podul palmei şi această mişcare 


interesează toate 
cele 3 articulaţii (MCF, IFP şi IFD) fiind realizată de: 


e muşchii extrinseci, poliarticulari, vin de la antebrat — flexorul 
comun profund al degetelor şi flexorul comun superficial (nu acționează 
asupra IFD). 

e muşchii intrinseci: 


- interosoşi palmari (2-3-4): flexia MCF, mişcarea de lateralitate 
degete Il, IV, V, extensia IFP 
- interosoşi dorsali (1-2-3-4): flexia MCF, extensia IF, lateralitatea 


degetelor. 
° lumbricali: flexori MCF, extensori IF. 
e hipotenarieni: muşchi motori ai degetului V. 


Ex1. - mâinile lipite prin palme şi degete, un elastic inconjurandu-le la nivelul 
capetelor metacarpienelor: se îndeparteză una de alta la nivelul articulaţiilor 
MCF, degetele rămânând extinse şi lipite doar prin pulpe - mişcarea se face 
contra rezistenţei elasticului şi activează mai ales interososii şi lumbricalii. 
- aşezarea elasticului la nivelul IFP şi îndepărtarea mâinilor la acest nivel 

solicită flexorii extrinseci. 
Ex2: - degetele de la cele 2 mâini se întrepătrund, pulpele digitale sprijinindu- 
se de metacarpienele de la mâna opusă; între cele 2 palme se introduce o 
minge de tenis care este puternic presată prin solicitarea flexorilor degetelor. 

b. Exerciţii pentru musculatura extensoare: 

. musculatura extrinsecă este alcătuită din: 
- extensorul comun al degetelor 
- extensorul propriu al degetului Il 
- extensorul propriu al degetului V 

° musculatura intrinsecă: 

- interososi 
- lumbricali. 

Ex1: - mâna deschisă cu palma pe masă, se asează un sac cu bile pe degete, 
sau degetele se introduc sub un elastic prins de masă. 
Ex2: un elastic trecut peste degete. 

c. Exerciţii pentru musculatura de îndepărtare şi apropiere: 

- luând ca ax degetul mijlociu, îndepartarea degetelor se realizează prin 
contracția interososilor dorsali, iar apropierea de ax prin interosoşii palmari. 
Degetul V beneficiază de un muschi propriu — scurtul abductor. 

Ex: - două degete alăturate sunt mentinute cat mai îndepărtat (comisura dintre 
ele, larg deschisa): terapeutul încearcă apropierea lor, în timp ce subiectul se 
opune. 


C. Refacerea abilității mâinii 
Necesitatea recastigarii abilității mâinii reprezintă scopul principal al recuperării 
şi ea nu se poate obține decât în cadrul antrenamentului specific activităţii 
umane a mâinii. Metoda folosită = “terapia ocupationala” 
Pentru recuperarea abilităţilor mâinii, există 3 grupe de exerciţii: 
° Recuperarea activităților zilnice, de la posibilitatea deschiderii 
unei uşi sau a unei ferestre pana la capacitatea de a utiliza furculita şi 
cuțitul sau de a scrie. 
. Refacerea  gesticii necesitate de munca şi profesiunea 
pacientului sau câştigarea unei noi abilitati pentru îndrumarea către o 
alta activitate profesională. 
. Învățarea unei abilităţi incomplete sau “trucate”, dar care sa 
permită utilizarea obiectelor sau sculelor de mână, adaptată restantului 
funcţional al mâinii libere sau al mâinii ortezate. 
Metodologia se bazează pe următoarele principii: 
° Se porneşte de la gesturi simple, elementare, spre o gestică elaborată, 
de finețe. 
e Se antrenează, separat, toate tipurile de prize ale mâinii, apoi prizele 
combinate. 
. Toate exerciţiile se fac sub controlul privirii pacientului. 
e Posturarea corpului, a membrului superior şi a mâinii va fi comodă, 
firească. 
e Şedinţele de lucru nu trebuie să devină obositoare, se vor repeta în 
cursul zilei. 
. Se va urmari o cât mai mare variaţie de lucru, de exerciţii. 
. Când scopul este profesionalizarea , exerciţiile specifice gestualitatii 
muncii se vor alterna cu cele destinate activităţii distractive. 


122 


Kinetoterapia în recuperarea afecțiunilor reumatologice 


. Exerciţiile, în progresiunea lor, trebuie să se axeze nu numai pe abilitatea 
strictă a mâinii, ci şi pe integrarea mâinii în întreg lanţul kinetic al 
membrului superior, ca şi în activitatea bimanuală. 

Printre ocupatiile cele mai utilizate în recuperarea funcţională a mâinii, se 
înscriu: 

. țesutul la război (confecţionarea unui metru de pânză cere 1300 de 

mişcări) ca şi pe gherghef, incluzând şi activităţile conexe: tors, răsucit, dărăcit, 

periat. 


° împachetatul — ambalatul 

° lucrul de mână: tricotat, brodat, cusut. 

. olăritul 

. grădinăritul 

e tamplaria — dulgheria 

° scrisul, dactilografierea, desenul, pirogravarea 

e jocuri sportive şi distractive: tenisul de masa, biliardul, marocco, şahul, 


aruncarea sagetilor la ţintă, oina, crichetul, tintarul, etc. 
5.2.5. Programe kinetoterapeutice 
Poliartrita reumatoidă 
Obiectivele şi principiile recuperării mâinii în PR: 


-obiectivul principal este prevenirea şi corectarea deformatiilor mânii 
- aceasta se realizează prin: 


e Precocitatea aplicarii programului kinetic de recuperare 

° Repaus articular (posturări în poziții funcționale în atele de repaus sau 
corectoare) 

e Întărirea aparatului extensor al degetelor, al carpului (extensia 


pumnului) şi al policelui (deoarece raportul de forță flexori-extensori este în 
favoarea flexorilor) 


° Evitarea exersării prehensiunii de forță (a flexorilor) 
° Reeducarea activităților gestuale zilnice 
e Continuarea kinetoterapiei pe toata durata boli. 

a. Prevenirea şi corectarea deviatiei cubitale a degetelor: 


Posturi recomandate: în atele, de repaus sau corectoare (cu pumnul în 
extensie uşoară, MCF în uşoară flexie şi orientare radială, IFP flexie uşoară, 
IFD libere şi policle în uşoară opoziţie). 

Kinetoterapie: 

- mobilizarea pumnului şi degetelor cu evitarea hiperextensiei MCF 

- tonifierea extensorilor degetelor şi pumnului 

- tonifierea interosoşilor şi lumbricalilor 

- tonifierea extensorilor şi abductorilor policelul. 

Exerciţii: 

- antebrat la marginea mesei, mâna în afara mesei: se execută mobilizari 
active de flexie-extensie a pumnului. 

- antebrat şi mana pe masă, degetele în semiflexie: se execută percutii pe 
planul mesei cu toate degetele sau alternativ. 

- antebraţul pe masă, mâna ţinând un baston în afara mesei )policele aşezat în 
axul bastonului): se execută ridicarea bastonului. 

- mana pe masă, prinderea unei mingiute şi tragerea ei spre podul palmei prin 
flexia degetelor. 

- mâna pe masa pe marginea ei cubitală, se execută abductii ale policelui 
si/sau degetelor. 

- ambele antebrate pe masă, palmele în sprijin cubitale, apropiate: se execută 
extensii ale degetelor într-un burete fixat în fata degetelor sau contrarezistentei 
opuse de terapeut. 

- antebrat pe masă, pumnul stîns uşor: se execută presiuni (extensii) ale 
degetelor într-un burete aşezat în fata sau contrarezistentei opuse de terapeut. 
- palmele sprijinite pe masă, degetele adduse, policele în abductie maximă: se 
execută circumductii ale poicelui limitate de planul mesei. 

Terapie ocupationala: 

- reeducarea gestuală: folosirea prehensiunii bidigitale termino-terminale, 
evitarea pronatiei in gesturile care presupun folosirea prehensiunii poli-digito- 
palmare, evitatea stoarcerii rufelor,, adaptarea uneltelor casnice (deschizator 
cu maneta pentru robinete, mâner mare conic pentru cuţit). 

- activități recomandate: scris cu inele corectoare, confecţionarea mărgelelor 
din hârtie, înşirarea mărgelelor pe sârmă în poziţie radială a degetelor, joc cu 
bile. 

b. Prevenirea şi corectarea deformatiei „în gât de lebădă”: 


Posturi recomandate: de repaus în semiflexie a IFP. 

Kinetoterapie: 

- aceleaşi metode ca anterior dar întotdeauna IFP MCF vor fi menținute în 
uşoară flexie. 

Exerciţii: 

- mobilizări active ale pumnului cu degetele în semiflexie 

- antebraţul pe masă: mobilizare activă a interfalangienelor dar! pumnul în 
extensie. 

- mâna cu fata dorsală pe masa, MCF si IFP în flexie, cu un burete aşezat în 
palmă: se execută presiuni cu degetele asupra buretelui (tonifierea flexorului 
superficial al degetelor). 

- aceeaşi poziție, mîna uşor strana, un burete sub mână: se execută extensia 
pumnului contrarezistentei oferite de burete. 

Terapie ocupationala: 

- reeducarea gestuala: aceleşi principii ca anterior (cele două deformatii sunt 
asociate) 

- activităţi recomandate: cusut, brodat cu acul, modelare cu plastilină/lut, joc cu 
bile pentru întărirea apratului extensor(împingerea bilelor cu fiecare deget 
separat, celelate degete fiind stânse în pumn). 


c. Prevenirea şi corectarea deformatiei ,,in butonieră”: 


Posturi recomandate: de repaus sau corectoare în atelă, cu mâinile în flexie 
uşoară IFP şi IFD (ţinând o minge sau cuprinzân genunchii). 

Kinetoterapie: 

- tonifierea flexorului profund al degetelor cu excluderea exerciţiilor de flexie a 
IFP! 

Exerciţii: 

- cu mâna pe masă, sprijin cubital: extensia IFP cu MCF în flexie (menţinută 
activ sau ajutată de terapeut). 

- cu mâna pe masă, sprijin cubital: flexia-extensia MCF cu interfalangienele 
(degetele) în rectitudine. 

- mobilizări active ale pumnului cu MCF şi IF în uşoară flexie (ţinând în mână o 
minge). 

- mâinile pe masă ţinând un burete: presiuni asupra buretelui prin flexia MCF 
cu degetele în extensie. 

Terapie ocupationala: 

- reeducarea gestuală: prevenirea hiperextensiei IFD prin folosirea prizelor de 
tip termino-terminal, adaptarea scrisului prin prehensiune tridigitală termino- 
terminală. 

- activități recomandate: cusut, brodat, joc cu bile sau mărgele (sortarea lor 
prin prize termino-terminale). 


c. Prevenirea şi corectarea policelui „în Z”: 


Posturi recomandate: de repaus sau corectoare în atelă, cu policele în 
abductie maximă (policele şi indexul la unghi de 90° pe laturile unei cărti sau la 
marginea mesei). 

Kinetoterapie: 

- mobilizarea policelui in abductie şi opoziție cu imobilizarea totala/partiala a IF. 
Exerciţii: 

- antebraţul pe masă, mâna în sprijin palmar, degetele semiflectate cu sprijin 
pe vârful lor: se execută abductii-adductii ale policelelui aflat in rectitudine. 

- policele şi indexul în rectitudine un burete între ele: se execută presiuni 
repetate asupra buretelui. 

- apucarea şi mutarea unor bile (2cm) cu policele şi celelalte degete pe rând, 
folosind vârful degetelor. 

- exerciţii de scris linii oblice. 

Terapie ocupationala: 

- reeducarea gestuala: în toate prehensiunile polici-digitale se va indica priza 
de tip termino-terminal. 

- activităţi recomandate: cele de la deviația cubitală a dgetelor (cu care se 
asociază frecvent). 

5.4. ŞOLDUL REUMATISMAL 


5.4.1. Particularități anatomofunctionale ale şoldului 


Articulația şoldului sau articulaţia coxofemurală CF face parte din articulațiile 
portante, fiind foarte importantă atât în statică, cât şi în mers. 

Stabilitatea este asigurată de: 

° factori osoşi - asigură stabilitatea verticală; 

e factori ligamentari - asigură stabilitatea anterioara prin ligamentul 
iliofemural, nepermitând căderea posterioară a trunchiului; 

. factori musculari - stabilitatea posterioară (căderea în fata); 

Cea mai fiziologică poziţie a şoldului este de extensie usoară - abductie - 
rotaţie internă. 

Poziţia vicioasă cea mai frecventa este de flexie — adductie — rotaţie externă. 
La posturare şi mobilizare se va pune accentul pe EXTENSIE-ABDUCȚIE- 
ROTAȚIE INTERNĂ 

Mişcări în articulația coxofemurală: 


. flexie-extensie 
. abductie-adductie 
° rotație internă-externă 
. circumductie 

Musculatura: 
. muschiul iliopsoas = flexor al coapsei, “lordozant” al coloanei, 
rotatie externa —interna; 
° muşchiul fesier (gluteu) mare = extensor al coapsei, rotator 
extern, abductor; 
e muşchii fesieri (glutei) mijlociu şi mic = abductori, rotatori interni; 
° muschiul tensorul fasciei lata = rotație internă, abductie, flexia 
coapsei; 
. muşchii adductori; 
° muşchiul drept intern (gracilis) = flexor al şoldului când 
genunchiul este extins; 
e muschiul croitor = flexor al soldului si genunchiului; 
. muşchiul drept femural = flexia şoldului cu extensia 
genunchiului. 

Majoritatea afecţiunilor localizate la nivelul articulației coxofemurale, având 
caracter invalidant major trebuie tratate cu mare responsabilitate. De 
asemenea, menţinerea unei amplitudini de mişcare şi stabilitati convenabile, în 
poziție funcţională trebuie să constituie o preocupare permanentă în cadrul 
programelor de kinetoprofilaxie a deconditionarii fizice. 


5.4.2. Examenul obiectiv al şoldului 


Examenul obiectiv al şoldului se face împreună cu examinarea 
pelvisului şi coloanei vertebrale. 

Examinarea pacientului se efectuează în ortostatism şi în decubit. 
Inspecţia în ortostatism 

Se vor urmări spinele iliace anterosuperioare, care trebuie să fie la 
aceeaşi înălțime. La inspetia din spate se apreciază orizontala care uneşte 
spinele iliace posterosuperioare, care trebuie să fie perpendiculară pe verticala 
axului rahidian. 

Se studiază apoi bazinul în stațiune unipodală: normal, spinele iliace 
posterosuperioare trebuie să fie orizontale. 

Se observă dacă există inegalităţi ale membrelor inferioare sau atitudini 
vicoase: coxa vara, coxa valga, coapsă în flexum. 

Mersul este observat după metoda standard. 
Inspecţia în decubit dorsal 

Pacientul este aşezat în decubit dorsal pe un plan dur, cu coloana 
lombară în repaus şi cu membrele inferioare întinse şi apropiate. La omul 
normal, în această poziţie, membrele inferioare sunt simetrice. Linia dreaptă 
care corespunde planului mediosagital trece prin unghiul sternal, ombilic, 
mijlocul simfizei pubiene şi ajunge la punctul de contact dintre cele două 
maleole mediale. Faţă de această linie verticală, liniile orizontale care unesc 
proeminentele osoase simetrice -— biiliaca superioară, bitrohanteriana, 
birotuliană, bimaleolară — sunt perpendiculare, iar între ele sunt paralele. 
Palparea. 
Prin palpare se caută punctele dureroase anterioare, posterioare şi laterale 
fata de articulaţie şi eventuala iradiere a acestora. 
Măsurătorile care se efectuează în afecţiuni ale şoldului sunt următoarele: 

edistanta spino-maleolara; 
edistanta spino-trohanteriana; 

«lungimea femurului; 

«lungimea reală a membrului inferior; 

circumferința soldului; 

circumferința coapsei (la 10 cm deasupra rotulei). 
Măsurătorile se fac comparativ. 
Mobilitatea activă şi pasivă se apreciază prin efectuarea bilanţului articular şi 
determinarea coeficientului funcțional de mobilitate. 
Bilanţul muscular încheie examenul obiectiv al şoldului. 
Se testează forța musculară a muşchilor glutei (mare, mijlociu şi mic), 
adductori, iliopsoas şi a dreptului femural (componentă a muşchiului 
cvadriceps femural). 


5.4.3. Patologia şoldului reumatismal 


Tipurile lezionale reumatismale ale şoldului 
Şoldul, fiind o articulaţie importantă în cadrul lanţului cinematic al membului 
inferior, îndeplineşte două funcţii contradictorii: stabilizarea în faza de propulsie 
a mersului, alergarii, sariturii, dar şi oscilatia membrului inferior, în faza de 
pendulare. 
La nivelul articulației coxofemurale se pot localiza afecţiuni reumatismale 
degenerative, inflamatorii şi abarticulare. 
a. Coxartroza 

Localizarea reumatismului degenerativ la nivelul articulației şoldului poartă 
denumirea de coxartroză sau artroză coxofemurală. Este o afecţiune relativ 
des întâlnită, fiind în acelasi timp şi cea mai invalidantă dintre artroze. De 
obicei, se întâlneşte la vârsta de 50-60 de ani. La tineri, evoluează spre 
coxartroză anomaliile articulației coxofemurale. 
Etiologie. În 45% din cazuri, coxartroza este primitivă, neavând o cauză 
decelabilă. Coxartrozele secundare pot avea cauze diverse: 

«anomalii congenitale ale  şoldului: subluxatia şi displazia 

coxofemurală congenitală (cele mai frecvente), protruzia 

acetabulară, coxa plana etc.; 

eosteonecroza aseptică a capului femural; 

«modificări ale unghiului de înclinaţie (coxa vara sau coxa vaga); 

ecoxita mai veche; 

Simptomatologie. Debutul bolii este insidios. Simptomele supărătoare pentru 
pacient sunt durerea şi impotenta funcţională. 
Examen obiectiv. Bolnavul cu coxartroză trebuie examinat în mers, în 
ortostatism şi în decubit. 

b. Afectiuni reumatismale abarticulare 
În această categorie de afecţiuni reumatismale abarticulare vom insista asupra 
celor mai frecvente: periartrita coxofemurală şi bursitele periarticulare. 
Periartrita coxofemurală 
Periartrita coxofemurală este o formă de reumatism abarticular localizat la 
articulația şoldului. Este mult mai rară decât cea scapulohumerală. 
Simptomatologie. Simptomul dominant este durerea de şold localizată în zona 
posterosuperioară a trohanterului mare. Poate iradia pe fata posteroexternă a 
coapsei, spre gambă sau către spina iliacă anterosuperioară, spre creasta 
iliacă şi sacru. Durerea este de tip mecanic, accentuându-se la mişcări, mers, 
oboseală. Durerea nu determină o impotență funcţională evidentă, dar poate 
să limiteze unele gesturi, cum ar fi ieşitul din maşină sau din cada de baie. Mai 
rar, durerea poate fi violentă, imobilizând bolnavul la pat. 
Bursitele periarticulare 
Sunt bursita trohanteriană şi bursita iliopsoasului (vezi cap.IV). 

c. Osteonecroza ischemică a capului femural 

d. Algoneurodistrofia şoldului 

e. Şoldul operat - artroplastii-proteze de şold. 

f. Afectarea soldului in reumatismele inflamatoare — coxita din 
poliartrita reumatoida si spondilita anchilozanta. 


5.4.4. Tratamentul kinetic de recuperare al soldului reumatismal 
Aproape toate afecțiunile soldului evoluează spre coxartroza 
secundară, care determina disfunctionalitati de sustentie, mişcare şi 
coordonare, la mers. 
În întocmirea programului, kinetoterapeutul trebuie să țină seama de stadiul 
clinic şi anatomofunctional al bolii. 
Obiectivele recuperări funcţionale a şoldului sunt următoarele: 
escaderea dureriii şi inflamatiei, 
creşterea stabilităţii; 
creşterea mobilității; 
ecreşterea gradului de coordonare şi echilibru la mers. 

Obiectivele kinetoterapiei, tehnicile şi metodele de recuperare sunt: 

A. Refacerea mobilității 

B. Refacerea forței musculare 

C. Refacerea abilității, stabilității şi mişcării controlate. 

A. Refacerea mobilităţii 
A.1. Reeducarea flexiei 

a. Prin adoptarea unor posturi: 
Ex. - sprijin pe membrul inferior sănătos, cu piciorul homolateral (bolnav) ridicat 
pe un scaun; înăltimea scaunului şi aplecarea trunchiului în fata măresc gradul 
de flexie al articulației. Posturile se mentin de la 10 min. la 1 ora, pacientul fiind 
cât mai relaxat. 

b. Prin mobilizări pasive: - se realizeaza prin flexia femurului pe bazin 
sau a bazinului pe femur ; întotdeauna genunchiul trebuie sa fie flectat pentru a 
destinde ischiogambierii. 
EX. - pacientul în DD, cu membrul inferior sănătos extins, asistentul aplică 
priză pe 1/3 inferioară a coapsei executând flexia CF (genunchiul este flectat). 

c. Prin mobilizări autopasive: 
EX. - pacientul în DD (sau şezând sprijinit), se prinde cu mâinile coapsa şi se 
tractioneaza; dacă unghiul de flexie este prea mic pentru a putea ajunge la 
coapsa, se poate tractiona prin intermediul unei chingi trecute peste picior sau 
peste genunchiul flectat. 
Ex. - din postura “patrupeda” se forteaza flexia CF prin greutatea trunchiului; 
oblicitatea determină variațiile unghiului de flexie. 

d. Prin mişcări active: 
EX. - pacientul în DD, flectează coapsa cu genunchiul flectat sau întins, 
eventual piciorul alunecă pe o placă lucioasă (cu sau fără patină cu rotile) ; 
bazinul fixat cu o chingă la planul patului. 
Ex. - din ortostatism, cu spatele la perete, pacientul flectează CF cu genunchiul 
flectat, trăgând coapsa la piept; tot din ortostatism va execută genuflexiuni cu 
trunchiul usor aplecat înainte. 
A.2. Reeducarea extensiei 

a. Prin adoptarea unor posturi: - genunchiul va fi intotdeuna extins 
pentru a pune în tensiune dreptul anterior. 
EX. - pacientul în DV, bazinul fixat într-o chingă, sub coapse şi genunchi se 
introduce o pernă. 

EX. - pacientul în DD cu o pernă sub fese, membrul inferior afectat extins, cel 
contralateral mult flectat (pentru a asigura retroversia bazinului). 

b. Prin mobilizari pasive: 
Ex. - pacientul în DV, kinetoterapeutul execută extensia pasivă. 

c. Prin mişcări autopasive: 
Ex. - din poziția de fandare se intinde puternic psoas-iliacul (“întinderea 
inghinală”). 

d. Prin mişcări active: 
EX. - pacientul în DV cu bazinul fixat; se execută extensii CF cu/fără flectarea 
genunchiului. 
A.3. Reeducarea abductiei 
Pentru o abductie pură trebuie sa se evite rotația externă mai ales la 
amplitudini mari de abductie a coapsei. 

a. Prin adoptarea unor posturi: 
Ex. - pacientul in DD cu un suport triunghiular între coapse sau o pernă între 
genunchi (pentru abductie bilaterală). 
Ex. - in poziţia “şezând calare” pe o banchetă. 

b. Prin mobilizari pasive: 
EX. - pacientul în DD, asistentul fixează bazinul cu o mână iar cu cealaltă 
execută abductia cu priză la nivelul condilului intern al femurului. 

c. Prin mişcări autopasive: 
EX. - pacientul în ortostatism, cu membrul inferior lezat întins şi în usoara 
abductie, cu piciorul sprijinit pe un mic suport, execută o genuflexiune pe 
membrul inferior sănătos (mâinile în sprijin de echilibru pe o bară, spătarul unui 
scaun etc). 

d. Prin mişcări active: 
Ex. - pacientul in DL pe partea sănătoasa, se ridică membrul inferior lezat cu 
genunchiul extins. 
Ex. - din ortostatism se fac fandări laterale. 
A.4. Refacerea adductiei 
Nu se poate realiza decât asociind flexia sau degajând membrul inferior 
contralateral. 

a. Prin adoptarea unor posturi: 
Ex. - din DD pacientul încrucişează membrele inferioare cu genunchii extinsi, 
membrul inferior lezat este dedesupt (se poate realiza şi din şezând). 

b. Prin mobilizari pasive: 

Ex. - pacientul în DD se flectează CF şi asistentul execută adductia pasivă 
având grijă să fixeze bazinul. 

c. Prin mişcări autopasive: 
Ex. — montaje cu scripeti. 

d. Prin mişcări active: 
Ex. - exerciţii din DD, încrucişări ale membrelor inferioare (genunchii extinşi). 
A.5. Reeducarea rotației 

a. Prin adoptarea unor posturi: 
Ex. - pacientul şezând pe sol, cu genunchii flectati şi picioarele în afara axului 
coapsei (rotaţie internă) sau înăuntrul acestui ax (rotaţie externă). 

b. Prin mobilizari pasive: 
EX. - pacientul în DV, asistentul fixează cu o mana bazinul iar cu cealaltă face 
priză pe gambă (genunchiul flectat) utilizând-o ca pe un levier. 

c. Prin mişcări autopasive: 
EX. - montaje cu scripeti. 

d. Prin mişcări active: 
Ex. - pacientul în DV, cu genuchiul flectat, deplasarea gambei într-o parte si 
alta. 
Ex. - şezând turceste pe sol, se apasa cu mâinile genunchii în jos (rotaţie 
externă). 
A.6. Tractiuni specifice 
Necesita o tehnica buna şi o forță suficienta. 
a. Tractiuni externe: 
Pacientul în DD, 
kinetoterapeutul face priză în 
1/3 inferioară a coapsei şi apoi o 
tractioneaza în afară (fig. 5.12.). 


b. Tractiuni caudale: 
Pacientul în DD cu membrele 
inferioare întinse, asistentul face 
priză dublă deasupra 
genunchiului şi tractioneaza în 
jos axul femurului, sau ca în 
fig. 5.13. 


fig. 5.13. 

B. Refacerea forței musculare 
Ortostatismul solicită musculatura antigravitatională: -marele dorsal, 

fesier mare şi mijlociu, tensorul fasciei lata, cvadriceps, ischiogambieri şi 
triceps sural. 
B.1. Tonifierea musculaturii flexoare 
-psoasiliacul = principalul flexor 
-dreptul anterior, croitorul, tensorul fasciei lata = flexori ai coapsei 
-adductorii mic şi mijlociu = flexori dacă şoldul este în extensie. 

a. Exerciţii globale: 
EX. - diverse variante ale mişcărilor active libere pe flexie cu genunchiul extins 
din DL/DD pe placă talcata. 
Ex. - pacientul in DD cu genunchiul extins, ridică MI spre verticală, pe gamba 
în 1/3 distală se aseaza greutati progresive în tehnica tip DeLorme. 
Ex. - instalatie de scripeti cu contragreutate la flexia coapsei. 

b. Exerciţii selective pentru psoasiliac: 
Ex. - pacientul şezând pe scaun, flectează coapsa, se opune rezistenţă pe fata 
anterioara a coapsei. 

c. Exerciţii pentru dreptul anterior: 
Ex. - pacientul sta la marginea mesei cu MI opus hiperflectat, cu genunchiul la 
piept, piciorul pe marginea mesei, mâinile inconjurand genunchiul; MI afectat 
cu genunchiul moderat flectat, se aplică o rezistenta-fixare la nivelul gambei, 
care sa nu permita extensia genunchiului; asistentul împinge trunchiul 
pacientului cu intensitati progresive, încercând să-l răstoarne spre spate; 
pacientul “luptă” să rămână cu trunchiul la verticală. 
Ex. — alte exerciţii pentru dreptul anterior — vezi la extensia genunchiului. 

d. Exerciţii pentru croitor: 
EX. - pacientul în ortostatism, cu o greutate prinsă de picior, mâinile prind o 
bară pentru echilibru, ridică piciorul executând abductia-flexia-rotatia externă a 
coapsei şi flexia cu rotaţie internă a genunchiului. 

e. Exerciţii pentru fascia lata: 
Ex. - exerciţiile pentru abductie şi rotaţie interna. 
B.2. Tonifierea musculaturii extensoare 
- principali: fesierul mare, fibrele posterioare ale fesierului mijlociu si 
ischiogambierii 
- accesori: adductorii, pectineu şi dreptul intern. 

a. Exerciţii globale: 

Ex. - realizarea “triplei extensii” = pacientul in DD cu flexia CF,G şi GI; 
asistentul se opune mişcării prin prize la nivelul plantei şi 1/3 inferioară a 
coapsei (posterior). 
b. Exerciţii pentru marele fesier: 
EX. - pacientul în DV cu genunchiul flectat la 90, extensia coapsei cu 
contrarezistenta. 
c. Exercitii pentru ischiogambieri: 

Ex. - pacientul in DD, cu CF flectata, genunchiul aproape extins, se face 
extensia coapsei, asistentul contrand la nivelul talonului (+ exerciţiile de la 
genunchi). 
B.3. Tonifierea musculaturii abductoare 
-principali: fesieri mijlociu şi mic şi tensorul fasciei lata (abductie în plan frontal) 
-abductie în plan orizontal (cu CF flectata la 90 ): pelvitrohanterieni (piramidal, 
gemeni, obturatori) şi marele fesier. 

a. Exerciţii globale: 
Ex. - pacientul in DD, pe placă talcată se execută abductia; sau cu MI afectat 
suspendat — ambele exerciţii pentru forță musculara 2-3. 
Ex. - pacientul şezând, se aplică o contrarezistenta pe fata laterala a piciorului 
şi a genunchiului după care se va execută abductia. 

b. Exerciţii pentru fesierul mijlociu: 
EX. - pacientul în decubit contralateral , cu MI opus flectat si MI afectat cu 
genunchiul flectat, rezistenţă pe fata laterala a genunchiului la abductie. 

c. Exerciţii pentru tensorul fasciei lata: 
Ex. - pacientul în decubit contralateral, cu MI flectat dedesupt, MI afectat în 
extensie-adductie-rotatie externă, genunchiul întins şi piciorul sprijinit pe masa; 
rezistenţă doar pe fata laterală a talonului, contrând tendinţa la abductie-rotatie 
internă-flexie. 

d. Exerciţii pentru pelvitrohanterieni: 
Ex. - pacientul in DD cu CF flectată şi in adductie maximă, genunchiul flectat şi 
MI opus extins, asistentul fixează pe masă iliacul contralateral, iar cu cealaltă 
mana pe condilul extern, opune rezistenţă la mişcarea de abductie orizontală. 

e. Exerciţii pentru fesierul mic (vezi musculatura rotatorie internă) 
B.4. Tonifierea musculaturii adductoare 
- muşchii adductori: pectineul, dreptul intern, pătratul crural. 

a. Exerciţii globale: 

Ex. - pacientul in DD cu MI întinse şi abduse, rezistența se aplică pe fata 
internă a piciorului şi genunchiului; mişcarea se începe cu o inversie a 
piciorului şi apoi se execută adductie completa. 

b. Exerciţii pentru adductori- rotatori externi: 
Ex. - pacientul în decubit heterolateral, cu MI opus flectat, MI afectat în flexie- 
abductie-rotatie interna şi genunchiul întins, execută mişcarea de extensie- 
adductie-rotatie externa contra rezistenţei opuse de terapeut. 
B.5. Tonifierea musculaturii rotatorii externe 
-cu coapsa în rectitudine:- pelvitrohanterieni, fesier mare, adductori 
-cu coapsa flectata mai mult de 70°: psoas-iliac şi croitor 

Exerciţii globale: 
Ex. - pacientul în DD cu MI întinse, piciorul MI afectat execută o flexie dorsală 
cu pronatie şi o abductie; de aici se continua cu o mişcare de rotație externa, 
contrată de terapeut prin prize la nivelul piciorului (marginea externă a 
antepiciorului şi fata internă a calcaneului). 
B.6. Tonifierea musculaturii rotatorii interne 
Ex: - pacientul în ortostatism, cu sprijin pe MI opus, MI afectat face o flexie 
dorsală a piciorului, călcâiul rămâne în contact cu solul, executându-se în 
continuare o adductie a piciorului cu rotaţie interna a CF. 


C. Refacerea stabilității, abilității şi mişcării controlate 
C.1. Refacerea stabilității contralaterale 
Sunt exerciţii care utilizeaza sinergii pentru stabilizare şi echilibrare ale 
musculaturii similare sau antagoniste a MI opus (sănătos) pentru inducerea 
“încrucişată” a activităţii în musculatura MI afectat. 
EX. - subiectul în DD cu CF şi G flectate, execută concomitent o flexie a 
şoldului drept şi o extensie a celui stâng, cu opoziţie din partea terapeutului. Se 
începe cu tentativa de extensie a coapsei stângi, contrată; apoi treptat se 
începe flexia coapsei drepte, de asemenea contrată - exerciţiul activeaza 
flexorii şoldului drept. 
Dacă se începe cu flexia şoldului drept şi apoi se trece le extensia celui stâng, 
exercițiul va realiza activarea extensorilor şoldului drept. 
Ex. - stand bipodal, cu MI drept în spate, MI stâng înainte; se face tentativa de 
a se duce în extensie MI stâng (cu piciorul fixat la sol, deci fără miscare); se 
induce contracția în flexorii MI drept. 

Ex. - subiectul în ortostatism, cu MI usor departate, se tenteaza o abductie (dar 
piciorul rămâne la sol) cu efort; abductorii opuşi se contracta şi ei. Se 
alterneaza pe adductie în acelaşi mod. 
C.2. Refacerea controlului muscular şi abilității 
Aceste exerciţii urmaresc refacerea automatismelor de echilibru sau de 
stabilizare prin antrenarea unor lanţuri kinetice închise sau deschise, dar cu 
raporturi între trunchi şi articulațiile periferice într-un sens sau altul (lanţuri 
kinetice axio-periferice şi periferice-axio-periferice). 

a. Pentru flexie-extensie: 
EX. - pacientul şezând la marginea mesei, cu gambele atârnând, mâinile 
aşezate pe şolduri, asistentul împinge în sacade din ce în ce mai intense, cu 
ambele mâini, umerii pacientului, încercând să-l rastoarne spre spate sau 
înainte, pacientul se opune, mentinandu-si echilibrul, ceea ce înseamnă 
contracția lantului flexor anterior (cap-trunchi-şold) sau a celui extensor 
posterior (cap-trunchi-şold). 
Variantă: - pacientul în poziţia şezând pe călcâie. 
Ex. - pedalaj pe bicicletă. 
Ex. - în bazin, bătăi ritmice cu MI întinse, ca la craul. 

b. Pentru abductie-adductie: 
EX. - pacientul în ortostatism lângă perete, cu umarul stâng sprijinit de perete; 
ridică piciorul stâng de pe sol, iar bazinul este translat pe perete: este 
antrenată stabilitatea (abductorii) de pe dreapta. 
EX. - subiectul în ortostatism cu un picior pe skate-board, pe care îl miscă într- 
un plan frontal stânga-dreapta, executând abductie-adductie. 

c. Pentru rotatori: 
Ex. - poziția de “cavaler servant” cu sprijin pe sol cu G stâng şi MI drept pe 
placă cu rotile, realizându-se rotația interna cu abductie orizontală apoi rotație 
externă. 

d. Exerciţii periferice-axio-periferice: 
Ex. - asistentul împinge ventral 
mâinile pacientului, care, 
opunându-se, pune în contracție 
flexorii brațelor,  extensorii 
trunchiului şi ai soldurilor (fig. 


5.14.); tractionarea spre spate a 
MS va determina contracția 

lantului flexor al trunchiului şi 
şoldurilor. 


5.4.5. Programe kinetoterapeutice 
A. Igiena ortopedică a şoldului 


Sub această denumire sunt grupate regulile care urmăresc profilaxia 
secundară, profilaxia agravării coxopatiilor. 


° reducerea sau menținerea greutăţii corporale sub/la greutatea 
ideală; 

e evitarea ortostatismului si a mersului prelungit pe jos; 

. mersul cu sprijin în baston în mâna opusă în majoritatea 


cazurilor de şold dureros; în mâna homolaterală în cazurile severe cu 
dureri accentuate şi disfunctionalitate accentuată; 


e evitarea mersului pe teren accidentat; 
e evitarea schiopatarii prinr-un control volitional al mersului şi prin 
antrenamentul kinetic al controlului muscular dinamic; 
e de cel putin doua ori pe zi se va pastra un repaus postural la 
pat, cu soldurile întinse; 
e se vor prefera deplasarile cu bicicleta; 
e se vor purta pantofi cu talpi si tocuri moi; 
° se va corecta orice inegalitate a membrului inferior de la 2cm în 
SUS; 
. evitarea şederii prelungite pe scaun, care favorizează redoarea 
articulației şi tendinţa la flexum a coapsei; 
e repausul pe un scaun mai inalt; 
° se va executa, de cel puțin două ori pe zi, programul de kinetoprofilaxie 
pentru şold. 


B. Program kinetic pentru coxartroză 
Program în primele zile, stadiul hiperalgic, în DD: 
1. Flexia-extensia plantei. 
2. Flexia-extensia genunchiului cu ajutorul terapeutului care sprijină gamba în 
timpul mişcării. 
3. Contractii usoare de cvadriceps cu genunchiul extins. 
4. Rotarea internă-externă a membrului inferior întins, din articulaţia CF. 

5. MI flectate cu tălpile pe pat, flexia şi extensia genunchiului. 

Program după faza de inflamație acută: 
- din DD: 
1. Flexia gambei pe coapsă şi a coapsei pe bazin. 
2. MI afectat asezat peste cel sănătos, care este flectat din genunchi, extensia 
gambei piciorului operat. 
3. Abductia cu MI afectat prin alunecare pe pat, revenire. 
4. Rotatia din CF a întregului MI (intern-extern) 
- din DV: 
5 Flexia gambei pe coapsă, călcâiul pe şezută, revenire. 
- din ortostatism cu mâinile sprijinite de spalier/tăblia patului: 
6. Ghemuirea piciorului la piept. 
7. Ridicarea MI în lateral (abductie). 
8. Extensia MI din şold, genunchiul extins. 
9. Flexia gambei ducând călcâiul spre şezut. 

C. Program kinetic în artroplastia de şold 
Preoperator. 
-pacientul în DD: invatarea contractiilor cvadricepsului (izometrie) 
-invatarea contractiilor fesierului mijlociu şi mare 
-exercitii cu rezistenţă pentru muşchii enumerati + triceps sural şi dorsal mare 
-gimnastică respiratorie 
Postoperator: 
- zilele 1-4: pacientul la pat, execută exerciţiile învățate preoperator 
- ziua 5: pacientul în DD, se încep mobilizări asistate ale şoldului, genunchiului 
şi gleznei 
- se admite numai flexia şi abductia pentru şold 
-adductia şi rotatiile sunt contraindicate (pot luxa capul femural) 

- zilele 5-7: pacientul asezat la marginea patului cu picioarele pe sol, se 
execută extensii antigravitationale din genunchi şi gleznă. 
-ziua 7: pacientul este învăţat să treacă din pat pe un scaun alăturat, se 
execută flectarea soldului până la 90 prin aplecarea în fata a trunchiului. 
- ziua 8: se începe mersul progresiv în cârje sau cadru cu sprijinul parţial pe sol 
al MI afectat (unii autori permit acest moment la 2-3 săptămâni după operaţie). 
- ziua 9: mers între bare paralele cca 1-1 1/» ore. 
- zilele 9-10: mers cca 2 ore/zi 
- zilele 11-12: mers cu creşterea încărcării 

- zilele 13-14: pacientul este instruit asupra programului recuperator pe care îl 
va executa acasă. 

Program pentru saptamana a 2-a, din DD: 

1. Masajul muşchilor fesieri şi ai coapsei 

2. Flexia CF cu ridicarea călcâiului de pe pat, apoi extensia în lungul patului. 

3. Contractii izometrice de cvadriceps. 

4. Abductia-adductia MI cat mai aproape de pat, ajutat de terapeut care sprijină 
piciorul sub călcâi. 

5. Piciorul ridicat şi sprijinit sub călcâi de terapeut, pacientul apasă piciorul spre 
pat contra rezistenţei opuse de terapeut. 

6. Ridicarea piciorului cu genunchiul extins, ajutat la început de terapeut. 

7. Piciorul întins pe pat, rotația usoară interna-externa din CF. 

8. Genunchii flectati, tălpile pe sol, abductia genunchiului contra rezistenţei 
usoare opuse de terapeut. 

9. Mişcări de respiraţie antrenând şi braţele. 


5.5. GENUNCHIUL REUMATISMAL 
5.5.1. Particularități anatomofunctionale ale genunchiului 


Genunchiul este articulația intermediară a membrului inferior, având rol 
deosebit în biomecanica membrului inferior. Stabilitatea genunchiului în 
extensiune îi permite suportarea presiunilor mari exercitate de greutatea 
corporală, iar amplitudinea mare a flexiunii îi asigură mobilitatea necesară 
mersului şi adaptarea piciorului la neregularitatile planului de mers. 

Genunchiul este o articulaţie intermediară a membrului inferior cu importanţă în 
asigurarea: 


° staticii 
. momentului de sprijin în mers 
. dinamicii mersului. 


Miscarile în articulatile genunchiului: 
e  flexie-extensie 
e rotație: din momentul începerii flexiei se asociază o rotație internă care 
ajunge la 15 la o flexie de 90; în extensie se derotează iar pe ultimele 
grade de extensie se produce o rotaţie externă. 

Stabilitatea pasivă este realizată de: 

e forma suprafetelor articulare (cartilaj, menisc) 
e formatiuni capsulo-ligamentare 
e axele anatomice femuro-tibiale asigură stabilitatea extensiei 
genunchiului 
Stabilitatea activă: 


vastii - extensori ai genunchiului ( + dreptul femural) 


popliteul = rotator medial al tibiei 


ischiogambierii (biceps femural, semimembranos, semitendinos) 
extensori ai CF şi flexori rotatori ai tibiei. 

Orice afectare a componentelor articulare şi a muschilor motori compromite 
stabilitatea şi/sau mobilitatea acestei articulații. 


5.5.2. Examenul obiectiv al genunchiului 


Examinarea genunchiului se face cu pacientul aşezat în decubit dorsal, cu 
membrele inferioare în extensie şi cu genunchii apropiați. 
Inspecţia poate pune în evidenţă, în principal, devieri ale genunchiului, 
cauzatoare de tulburări de statică, precum şi modificări de volum: 
eGenu-flexum 
eGenu-recurvatum 
eGenu-varum 
eGenu-valgum 
eTumefactia genunchiului, partiala sau globala 
Palparea genunchiului cuprinde cateva etape. 
eControlul formelor normale ale reliefurilor osoase si a raporturilor 
normale dintre acestea poate evidentia o marire a volumului patelei 
(artroza femuropatelara). 
ePunctele dureroase se cauta prin apasarea cu pulpa indexului a 
urmatoarelor zone: patela, condilii femurali, interlinia articulara, pes 
anserinus, spatiul popliteu. 
Pentru a stabili cu precizie nivelul interliniei articulare se flecteaza usor gamba 
pe coapsă; în această poziţie vârful patelei ajunge în dreptul interliniei 
articulare. De la vârful patelei se întinde transversal un şnur, pe urmele căruia 
se trage o linie cu creionul dermatograf 

Palparea mai poate pune în evidenţă prezenţa unor formaţiuni pseudotumorale 
fluctuente în bursite sau în chistul popliteu Baker 
Şocul rotulian este prezent în colecțiile intraarticulare 
Temperatura cutanată a regiunii genunchiului 
Tonusul muscular al grupelor supra- şi subjacente este modificat aproape în 
toate afecțiunile genunchiului 
Crepitatiile se pot palpa şi ausculta la mobilizarea genunchiului, combinată cu 
palparea regiunii 
eLa palpare se pot depista modificările burselor sinoviale ale 
genunchiului. 
Măsurătorile, care sunt obligatorii în anumite situaţii, se vor efectua 
comparativ: 
epentru determinarea gradului de hipo- sau atrofie musculară se 
vor măsura perimetrele coapsei şi gambei; 
epentru aprecierea gradului de tumefactie, se măsoară perimetrele 
genunchilor, la mijlocul rotulei; 
ein genu-valgum se măsoară distanţa dintre cele două maleole 
mediale, feţele interne ale genunchilor fiind în contact; 
ein genu-varum se măsoară distanța dintre fețele interne ale 
genunchilor, cele două maleole mediale fiind in contract. 
«lungimea membrului inferior, a coapsei şi a gambei. 
Mobilitatea genunchiului atât activă, cât şi pasivă prezintă modificări 
caracteristice în diversele afecţiuni ale genunchiului. 
Bilanţul muscular se adresează atât muşchilor coapsei, cât şi ai gambei. 


5.5.3. Patologia genunchiului reumatismal 


La nivelul genunchiului se pot întâlni afecţiuni reumatismale degenerative, 
inflamatorii şi abarticulare care pot compromite atât stabilitatea genunchiului, 
cât şi flexibilitatea acestuia, ambele funcţii fiind indispensabile staticii si 
locomotiei. 
A. Gonartroza 

Gonartroza constituie localizarea reumatismului degenerativ la nivelul 
articulației genunchiului. Este o formă frecventă a reumatismului degenerativ, 
afecțiunea fiind supărătoare şi uneori invalidantă. 

Procesul de uzură poate interesa separat sau împreună cele două articulații — 
femurotibială şi femurorotuliană. Deseori, este însoţită de o sinovită medie cu 
prezenţa unei cantităţi variabile de exudat. 

Etiologie 
Gonartroza poate fi primitivă şi secundară. 
Gonartroza primitivă este mai frecventă la femeie; apare la vârsta de 40-70 
de ani. Dintre factorii incriminati în producerea gonartrozei se menţionează: 


e factorii endocrini > boala este mai frecventă la femeia dupa 
menopauză; 

e obezitatea 3 două treimi din bolnavi sunt supraponderali; 

° tulburări venoase > 40% din bolnavii cu gonartroză au varice 


Gonartroza secundară: 

Cea cu debut femurotibial este secundară: 
- unor tulburari ale biomecanicii articulare de origine traumatica: 
fracturi, luxatii, entorse grave, rupturi de menisc sau de origine 
- Statica: genu-varum, genu-valgum; biomecanica genunchiului mai 
poate fi afectată de supraincarcari de la distanță a genunchiului: picior plat, 
anomalii ale soldului, coxartroza; 
- unor boli localizate la nivelul genunchiului: osteocondromatoza, 
boala Paget, osteocondrita disecantă etc.; 

Aspecte clinice 
Debutul gonartrozei este insidios. 
Simptomatologie 
Simptomul principal este durerea. 
Impotenta funcţională, de grade diferite, este prezentă în perioada de 
intensificare a durerilor. 
Examen obiectiv 
În perioada de început a gonartrozei, genunchiul nu prezintă modificări la 
inspecție. 
La palpare se constată o sensibilitate pe fata anterioară şi/sau anteromedială 
a genunchiului, pe interlinia articulară. 
În gonartroză apar treptat modificări ale mobilității. Amplitudinea flexiunii se 
reduce, aplecarea în genuflexiune fiind limitată. Extensia genunchiului devine 
incompletă. 

Instabilitatea articulară poate fi cauzată fie de insuficiența structurilor care 
asigură stabilitatea pasivă (congruenta articulară, integritatea ligamentelor), fie 
acelor care mențin stabilitatea activă. 

Limitarea amplitudinii de mişcare — a felxiei şi/sau extensiei beneficiază de 
kinetoterapie numai atunci când este cauzată de afectarea țesuturilor moi 
periarticulare şi a capsulei articulare. 

Mobilitatea patologică — hiperextensia sau mişcările de lateralitate, poate fi 
combătută prin tonifierea musculaturii. 

B. Afectiuni reumatismale abarticulare 

La nivelul genunchiului pot exista, de sine stătătoare sau în cadrul 
reumatismelor inflamatorii şi degenerative, inflamații ale numeroaselor burse 
sinoviale periarticulare. 
Simptomatologia este dominată de durere care poate fi spontană sau 
provocată de mişcare. 

C. Leziuni tendomusculare 

Sunt ruptura aparatului extensor cvadricipital, ruptura ischiogambierilor, miozita 
calcară, atrofia cvadricepsului, retractura cvadricepsului. 

D. Leziunile de menisc 

Semne clinice: 

e semnul Oudard - ,,tipatul meniscului” — din flexie se face extensia 
genunchiului, policele apăsând interliniul articular anterointern; apare 
durerea şi meniscul rupt se poate palpa. 

e semnul McMurray — pacient în decubit dorsal, soldul şi genunchiul 
flectati peste 90°; priză la nivelul gleznei şi se imprimă o rotație 
maximă internă (pentru meniscul extern) sau rotaţie externă (pentru 
meniscul intern), întinzându-se MI până este reaşezat pe pat, gamba 
mentinandu-se rotată; testul nu este pozitiv în rupturile 1/3 anterioare 
ale meniscului. 

e semnul Appley — pacient în decubit ventral, cu genunchiul flectat la 
90°; priză pe gleznă, rotație şi tracțiune în sus; apariţia durerii este 
semn de leziune capsulară sau ligamentară; apariţia durerii la 
apăsarea în jos a gambei, este semn de leziune de menisc. 

e semnul Bragard — apăsarea cu policele a interliniului articular în 
diverse poziţii de flexie declanşează durere. 

e triada Cabot — pentru lezarea meniscului extern — 1. durere 
spontană iradiată în spaţiul popliteu şi molet; 2. durere la apăsarea 

interliniului articular înaintea ligamentului lateral extern; 3. durere 
provocată prin manevra: pacient în DD, G flectat 90° şi abdus astfel 
încât piciorul să stea pe G sănătos, o mână a examinatorului apasă în 
jos genunchiul, cu un deget pe interliniul articular înaintea 
ligamentului lateral extern, cealaltă mână se opune extensiei gambei 
pacientului; brusc apare durere, meniscul rupt împingând degetul 
examinatorului. 
e semnul Turner — disestezie-hipoestezie pe fata anterolaterală a 
genunchiului la câteva zile de la traumatism. 
E. Leziuni ligamentare (entorse stabile, entorse instabile) 
Entorsele genunchiului apar prin mişcări de: 
e Abductie sau adductie cu G întins 
e  Rotaţie extremă 
e  Hiperflexii sau hiperextensii. 
E.1. Entorsele stabile (benigne) 
a. Entorsa uşoară -— prin distensie uşoară şi/sau rupere a câtorva fibre 
ligamentare. 
b. Entorsa medie — ruptura unui număr important de fibre ligamentare, fără a 
afecta stabilitatea G. 
E.2. Entorsele instabile (grave) 
Apar prin ruptura ligamentului (totala/partiala) => instabilitatea genunchiului => 
impotenta funcţională imediat după traumatism, edem, hidartroză/hemartroză + 
laxitate articulară. 
Manevre pentru laxitatea articulară: 
a. Mişcarea de lateralitate (de accentuare în var sau valg) cu G extins, semn 
de laxitate severă. 
b. Testul de valg sau var, din flexie şi rotaţie, explorează laxitatea lateral şi 
cuplul de mişcare rotație externa-valg şi rotaţie interna-var. 
- pacient în DD, cu G uşor flectat (30°); terapeutul pune o priză la nivelul 
genunchiului cu degetele în spaţiul popliteu, cu palma pe fata internă sau 
externă, după caz. Cealaltă mână prinde piciorul pentru a determina rotatiile: 
e testul valg-flexie-rotatie interna (VFI) explorează distensia fasciculului 
superficial al ligamentului lateral intern 
e testul valg-flexie-rotatie externă (VFE) denotă deficitul elementelor ce 
controlează rotația externa a genunchiului 

e testul var-flexie-rotatie externă (VrFE) explorează ligamentul lateral 
extern şi bandeleta Maissiat 
e testul var-flexie-rotatie interna (VrFI) denotă instabilitate în varus- 
rotaţie internă. 
c. Semnul sertarului. Pacientul în DD, cu G flectat la 60-90°. Priza se face cu 
ambele mâini sub genunchi, terapeutul aşezându-se pe piciorul pacientului, 
fixându-l la planul patului. Se imprimă gambei o mişcare de translatare înapoi 
şi înainte în raport cu femurul. 
F. Laxitati „vechi” posttraumatice 
Laxitati anterioare — testul sertarului (TS) pozitiv anterior (alunecare anterioara 
a gambei). Pot fi izolate (laxitatile rotatorii externe sau interne) sau combinate 
(cu laxitatile laterale — in rotatie externa si valg, in rotatie interna si var). 
Laxitati posterioare — la testul sertarului (TS) tibia se deplaseaza posterior fata 
de femur, mai rare si mai grave. 
Laxitati globale — în diverse planuri, uneori incompatibile cu mersul. 
G. Deviatiile axiale ale genunchiului 
H. Genunchiul operat (osteotomii, emondajul, patelectomia, 
artroplastia) 
|. Algoneurodistrofia genunchiului. 


5.5.4. Tratamentul kinetic de recuperare al genunchiului reumatismal 


Obiectivele, metodele şi mijloacele programului kinetic de recuperare a 
afecțiunilor reumatismale ale genunchiului depind de tipul afecțiunii, dar şi de 
stadiul evolutiv al acesteia. 

Obiectivele recuperări funcţionale a genunchiului sunt următoarele: 
a. în reumatismele inflamatorii 
Obiective: 
Calmarea durerilor. 
Prevenirea instalării unui genu flexum ireductibil. 
Mentinerea/ creşterea amplitudinii de mişcare. 
Echilibrarea forței musculare a extensorilor şi flexorilor genunchiului. 
Asigurarea stabilităţii genunchiului. 
b. în gonartroze 
Obiective: 
Prevenirea instalării unui genu flexum ireductibil. 

Echilibrarea forței musculare a extensorilor şi flexorilor genunchiului. 
Mentinerea / creşterea amplitudinii de mişcare. 
Asigurarea stabilitatii genunchiului. 
Refacerea controlului muscular dinamic pentru mers. 
Obiectivele kinetoterapiei, tehnicile şi metodele de recuperare: 
A. Refacerea mobilității 
B. Refacerea forței musculare 
C. Refacerea stabilităţii, mişcării controlate şi abilității. 


A. Refacerea mobilității 
A.1. Reeducarea flexiei 

a. Prin adoptarea unor posturi: 
Ex. - aşezat ghemuit (genunchiul flectat), cat permite mobilitatea genunchiului, 
cu mâinile în sprijin la bară. 
EX. - DV, subiectul prinde glezna cu mâna şi tine gamba în flexie. 

b. Prin mobilizari pasive: 
EX. - pacient în sezând, terapeutul face priză pe 1/3 distală a coapsei şi 
gambei, executând flexia. 
Ex. - DV, kinetoterapeutul fixează coapsa pe masă , face priză pe gamba distal 
şi se execută flexia. 

c. Prin mobilizări autopasive: 
Ex. - pacientul în şezând sau DV , presarea pe fata anterioară a gambei cu 
gamba opusă. 
Ex. - poziţie patrupedă, se lasă sezutul spre taloane forțând flexia 
genunchiului. 

d. Prin mişcări active: 
Ex. - pacientul în şezând, flectează şi întinde genunchiul (idem DV) 
Ex. - din ortostatism genuflexiuni. 
A.2. Reeducarea extensiei 

a. Prin adoptarea unor posturi (reducerea flexumului): 
Ex. - DD cu un sul la nivelul gleznei. 
Ex. - DD cu gheata de tractiune pe picior, se tractioneaza continuu in ax. 

b. Prin mobilizari pasive: 
Ex. - DV cu coapsa fixată la masa prin priza terapeutului, cealaltă priză, pe 
gambă distal, execută extensia. Pentru extensie completă se aşează o pernă 
sub coapsă. 

c. Prin mişcări autopasive: 
Ex. - DV cu coapsa fixată, gamba şi piciorul contralateral împing spre exterior 
membrul inferior afectat. 

d. Prin mişcări active: vezi ex. pentru flexie. 
A.3. Reeducarea rotației 
Ex. — DD cu gamba atarnand la marginea mesei, terapeutul face priza 
bimanuală pe porţiunea proximală a gambei şi execută rotatii interne şi 
externe. 
A.4. Reeducarea alunecării tibiei pe femur. 
- ajută deblocarea genunchiului prin întinderea ligamentelor 
EX: - 
alunecarea 
anterioară a 
platoului tibial 
pe condilii 
femurali (fig. 
5,15.) 


EX. - 

alunecarea fig. 5.16. 

dorsală a tibiei Pas 

pe femur (fig. 

5.16.) 

A.5. Refacerea mobilitatii rotulei 

Ex: - manipularea rotulei se face in DD, genunchiul extins, cu ambele mâini ale 
terapeutului, în sens caudal, cranial, extern, intern. 


B. Refacerea fortei musculare 
Exerciţiile şi metodele se aleg în functie de gradul de forță restantă. Pentru FM 
= 0 - 3 tehnicile de facilitare FNP sunt cele mai importante. 
B.1. Tonifierea musculaturii extensoare 
Extensia genunchiului = noţiune relativă care semnifică readucerea 
segmentului gambier la poziția 0, după ce fusese dus în flexie, extensorii 
având zona scurtată chiar şi la poziţia de repaus 0. 
Extensorul principal al genunchiului = cvadricepsul. 

Accesor al extensiei = tensorul fasciei lata. 

a. Exerciţii globale: 
Ex. - pacientul în DD => tripla extensie: MI afectat pleacă de la poziţia de triplă 
flexie (CF-G-Gl); asistentul se opune la extensia piciorului (flexie plantară), 
apoi la extensia genunchiului, care se executa concomitent cu extensia CF = 
solicitare disto-proximală. 
Ex. - pacient în DD: asistentul face priză pe fata anterioara a coapsei distal şi 
pe gambă distal; pacientul încearca flexia CF (blocata de terapeut) şi execută 
în continuare extensia gambei contra rezistenței opuse de terapeut = solicitare 
de tip proximo-distal. 

b. Exerciţii selective: 
Ex. — pentru antrenarea celor 3 capete monoarticulare ale cvadricepsului (fara 
dreptul anterior care este biarticular) se mentine CF flectata la 90 (pacientul în 
şezând), executându-se extensia genunchiului. 
B.2. Tonifierea musculaturii flexoare 
- ISchiogambierii (semitendinos, semimembranos, biceps femural) = extensorii 
simpli ai CF şi flexori ai genunchiului. 
- Semitendinos, croitor, dreptul intern — flexori şi rotatori interni ai genunchiului 
(muşchii “labei de gâscă“). 
- Gemenii — flexori auxiliari şi extensori ai piciorului. 
Ex. — antrenarea triplei flexii (CF-G-GI): pacientul in DD cu CF şi genunchiul 
uşor flectate, glezna în poziţie indiferentă; prizele sunt aplicate pe fata 
anterioară a coapsei şi dorsală a piciorului, asistentul opunându-se flexiei 
coapsei si flexiei dorsale a piciorului. 
Ex. la diverse circuite cu scripeti şi greutăti 


C. Refacerea stabilității, mişcării controlate şi abilității 
C.1. Obţinerea stabilității pasive 
Este asigurată de 3 elemente: 
a. Aparatul capsuloligamentar: 
e planul capsuloligamentar intern — ligamentul lateral intern, ligamentul 
capsular intern şi expansiunea vastului intern 
e planul capsuloligamentar extern — fascia lata, ligamentul lateral extern, 
tendonul popliteului 
e ligamentul posterior Winslow 
e ligamentul anterior — tendonul rotulian + fascia genunchiului 

e ligamentele încrucişate 
b. Forma suprafețelor articulare 
e  cartilajul articular 
e meniscurile 
c. Axele anatomice femurotibiale — cu două poziţii extreme de stabilitate: 
e  flexie-valg-rotaţie externa 
e  flexie-var-rotaţie interna 
Semnul clinic de laxitate = pierderea controlului reciproc rotatie externa-valg 
şi/sau rotaţie interna-var. 
Recuperare: 


™ortopedica pentru leziuni ligamentare izolate 


“chirurgicală pentru leziuni complexe 
Metode: 
= tonifierea musculaturii stabilizatoare a genunchiului 
= tracțiuni blânde ligamentare (numai pentru ligamente indemne) 
= igiena genunchiului 
= orteze din materiale diverse. 
C.2. Obținerea stabilității active 
Rolul cvadricepsului: „zăvorârea” sau „înlăcătarea” genunchiului pe ultimele 
15-20“ în momentul atingerii solului cu călcâiul în mers pentru asigurarea 
sprijinului unipodal ulterior (în primul rând de vastul intern). 
Rolul ischiogambierilor: în momentul atingerii solului cu călcâiul, concomitent 
cu contracția cvadricepsului se contractă şi ischiogambierii, trăgând înapoi 
genunchiul şi contribuind la blocarea acestuia. Au rol stabilizator al tibiei pe 
femur de la o flexie de 60° opunându-se alunecării anterioare a tibiei. 
Rolul tensorului fasciei lata: asigură zăvorârea genunchiului în mişcarea de 
rotație externă în faza finală a extensiei. 
Rolul tricepsului sural: stabilizează genunchiul în ortostatism cu piciorul fixat 
pe sol, luând punct fix pe calcaneu şi tractionand înapoi condilii femurali (pe 
care se inseră muschiul gemen) şi tibia (pe care se inseră solearul). 
=> Se vor tonifia prin exerciţii izometrice şi cu rezistenţă: 
e  cvadricepsul 
e  ischiogambierii 
e  tricepsul sural 

e  tensorul fasciei lata. 
C.3. Exerciţii pentru refacerea stabilității contralaterale 
Când muşchii au FM < 2 se utilizează sinergii musculare pornite de la grupele 
musculare ale membrului inferior opus (teoretic sănătos). 
Exerciţiile se descriu pe cupluri: 

a. Pentru flexie-extensie 
EX. - pacient în DD, cu gambele atârnând la marginea mesei, de gamba 
stângă se ataşează anterior o coardă care trece peste un sistem de scripeti 
pentru a ajunge să se fixeze pe gamba dreaptă posterior: flexia genunchiului 
stâng va antrena flexia genunchiului drept, dar subiectul se opune, deci 
contractă extensorii. Sistemul de scripeti poate fi inversat sau schimbat pentru 
antrenarea flexiei drepte pornind de la extensia stângă. 

b. Pentru rotație: 

EX. - pacient în şezând, cu gambele atârnând, picioarele lipite unul de altul, 
asistentul execută o presiune pe fata externa a călcâiului drept şi o presiune pe 
fata externa a antepiciorului stâng. Pacientul contrează această presiune => 
punerea în funcţiune simultan a rotatorilor externi pe stânga şi rotatorilor interni 
pe dreapta. 

C.4. Exerciţii pentru controlul muscular şi abilitate 

= exerciţii integrative care includ corpul, refac automatismele de echilibru, 
stabilitate şi mişcare. 

a. Pentru flexie-extensie 
Ex. - pacientul în poziţie „pe genunchi” (şolduri extinse), cu braţele încrucişate 
pe piept şi gleznele fixate la masă printr-o chingă. La nivelul sacrului şi 
interscapular se aplică o presiune de împingere a trunchiului înainte, subiectul 
opunându-se => activarea întregului lant extensor posterior (trunchi-şold), 
ischiogambierii iau punct fix pe gambă pentru a contracara tendința de 
extensie a genunchiului, blocând astfel bazinul. 

Invers, la împingerea trunchiului spre spate (şoldurile rămân extinse), 
genunchii se vor flecta, dar pacientul se opune mărind forța extensorilor 
genunchiului. 

Ex.- pe bicicleta ergonomică pedalaj normal sau retropedalaj. 
Ex.- pe placa prevăzută cu rotile. 

Ex.- pe planşeta basculanta. 

Ex.- în piscină, utilizând flotoare sau palete prinse la gleznă. 

b. Pentru rotație internă sau externa 

EX. - din bipodal cu G uşor flectati şi îndepărtati, cu câte o ganteră în fiecare 
mână: se duce alternativ o mână înainte şi cealaltă înapoi cu rotarea 
trunchiului, apoi se schimbă cu avânt poziția mâinilor; sunt solicitati rotatorii 
interni ai G de aceeaşi parte cu braţul avansat şi rotatorii externi la MI opus. 
Variantă - se pune pe umeri, tinand-o cu mâinile, o halteră: corpul se roteşte 
spre o directie apoi spre cealaltă. 

C.5. Terapia ocupationala 

- înot, ciclism, masini cu pedale, baschet, volei 

- activităţi la diverse utilaje acţionate cu pedală înaltă (strung, şlefuit). 


5.5.5. Programe kinetoterapeutice 


Semnele şi simptomele afectării reumatismale a genunchiului sunt: 


. durerea 

° inflamatia 

° instabilitatea 

. deviația axială — genu varum, valgum, recurvatum, flexum 
. redoarea şi impotenta funcţională 


A. Igiena ortopedică a genunchiului 
Respectarea regulilor de profilaxie secundară este importantă pentru evoluţia 
şi prognosticul gonartrozei. Principalele reguli de igienă ortopedica a 
genunchiului sunt: 
- menţinerea unei greutăţi corporale normale; 
- evitarea ortostatismului şi a mersului prelungit; 
- evitarea mersului pe teren accidentat; 
- mersul cu sprijin în baston; 
- evitarea poziţiilor de flexiune maximă; 
- evitarea menținerii prelungite a unei anumite poziţii a genunchiului; 
- mişcări libere de flexiune — extensiune după un repaus mai prelungit si 
înainte de trecerea în ortostatism; 
- corectarea cu susținătoare plantare a piciorului plat; 
- evitarea tocurilor înalte; 
- evitarea traumatismelor directe: lovituri, stat în genunchi 
- purtarea unei genunchiere (fasa elastica). 


152 


Kinetoterapia în recuperarea afecțiunilor reumatologice 


B. Leziuni tendomusculare 
a. Ruptura aparatului extensor cvadricipital 
Tratament — sutură precoce, atelă gipsată cu imobilizare în extensie a 
genunchiului 4 săptămâni. 
Recuperare: 
e începe în perioada de imobilizare cu contractii izometrice de cvadriceps 
e fizioterapie — curenţi interferentiali, electrostimulare, diapulse 
e masajul coapsei şi gambei 
După scoaterea gipsului: 
e termoterapie şi masaj 
e tonifierea cvadricepsului 
e  mobilizări active ale genunchiului 
e  electroterapie antalgica şi antiinflamatorie. 
Mersul se reia treptat, iniţial cu bastonul, apoi liber. 
b. Ruptura ischiogambierilor 
Tratament — ortopedic sau chirurgical, imobilizare 3-4 săptămâni. 
Recuperare: 
e tonifierea cvadricepsului şi ischiogambierilor 
e reducerea contracturii ischiogambierilor prin termoterapie, masaj, 
mobilizări manuale, galvanizări decontracturante, ultrasunet, posturi de 
întindere. 
c. Miozita calcară (osifiantă posttraumatică) 
Recuperare: 
e preventiv: repaus la pat, crioterapie initial, apoi termoterapie, evitarea 
masajului, Rx-terapie antiinflamatorie, mobilizari uşoare 
e curativ: termoterapie prelungită, mişcări active, electroterapie, Rx- 
terapie, tonifiere progresivă a cvadricepsului. 
d. Osteomul paracondilian intern 
Apare limitarea moderată a flexiei, durere, tumefactie locală. 
Recuperare similar miozitei osifiante. 
e. Atrofia cvadricepsului 
Este sechela posttraumatică cea mai frecventă la nivelul genunchiului. 
Recuperare: exerciţii izometrice, cu rezistenţă. 
f. Retractura — contractura cvadricepsului 
Se urmăreşte creşterea amplitudinii flexiei genunchiului. 

C. Leziunile de menisc 

Complicatii: 

e Atrofie de cvadriceps 

e  Genunchi dureros instabil 

e Hidartroze repetate 

e Lezarea cartilajului articular cu apariția gonartrozei. 
Tratament — meniscectomie totală sau parţială, atelă gipsată sau bandaj 
compresiv postoperator cca 10 zile. 
Recuperare: 

e Contactii izometrice de cvadriceps din oră în ora 

e Mobilizări (pompaje) ale piciorului 

e Ridicări pasive ale MI cu G extins dupa 3-4 zile 

e Mers cu cârje fără sprijin din ziua a 4-a 

e Exerciţii de flexie a G la marginea patului 

e După ziua a 10-a mers cu baston 

e Termoterapie 

e Electroterapie antalgica, antiinflamatorie. 


D. Artroplastia — proteza de genunchi 
Tipuri -principii de recuperare 
a. Proteza parţială — se pot înlocui condilii femurali, unul sau ambele platouri 
tibiale. 
Recuperare: 
e postoperator: gips bivalv în extensie, care permite din zilele 3-4 
mobilizări active ale G (5-6 sedinte/zi); la 8 săptămâni nu mai este folosit 
decât nocturn 
e contractii izometrice de cvadriceps chiar din ziua operaţiei 
e la2 săptămâni se începe mersul în cârje fără sprijin 
e la 3-4 săptămâni sprijin partial egal cu greutatea MI 
e la3lunise merge normal 
b. Proteza totală — de două tipuri: înlocuitori condiliari (proteze de 
alunecare) şi tip „balama”. 
Recuperare: 
e postoperator: pansament compresiv, uneori gips pentru câteva zile 
e din zilele 5-6: mobilizari active 

e între săptămânile 2-3: începe mersul cu încărcare. 


E. Program kinetic pentru gonartroză 
Exercitiul 1: Pacientul în decubit dorsal, relaxat cu talonul aşezat pe o pernă 
mică. Face extensia piciorului cu punerea în tensiune a muschilor regiunii 
anterioare a coapsei. Trebuie să facă această mişcare astfel încât să dispară 
spațiul dintre planul de sprijin şi regiunea posterioară a genunchelui. Se 
realizează câte 10 serii de de câte 3 exerciții. 
Exercitiul 2: Aceeaşi poziţie, cu o pernă mică în regiunea poplitee. Face ridicări 
ale piciorului, menţine numărând până la 3, apoi revine lent la poziţia iniţială. 
După o anumită perioară se pot folosi şi greutăţi. Se repetă de 10 ori exerciţiul. 
Exercitiul 3: Posturarea corectă a genunchilor: pacient aşezat ghemuit ca la 
genuflexiuni, cat permite mobilitatea genunchiului, cu mâinile în sprijin pe o 
bară. Se menţine în funcţie de toleranţă, apoi se revine. 
Exercitiul 4: Decubit lateral cu genunchiul de sprijin îndoit, celălalt membrul 
inferior se ridică în spre vertical, 2 seturi de exerciţii cu 10 repetări. 
Se permite repaus de 1 minut între seturile exerciții. 
Exercitiul 5: Pacient în decubit ventral, se face lent flexia genunchiului. Se fac 
2 seturi de exerciţii cu 10 repetări. Se permite repaus de 1 minut între seturile 
exerciţii. 
Exercitiul 6: Reeducarea flexiei prin mişcări autopasive. Subiectul în şezând, 
cu GF şi genunchiul flectate: pinde gamba cu ambele mâini şi tractioneaza, 
dacă priza este proximală (treimea superioară a gambei), se realizează şi o 
alunecare dorsală; dacă este distală (treimea inferioară a gambei) se 
realizează o alunecare ventrală a tibiei. 
Exerciţii pentru întărirea extensorilor genunchiului: 
Exercitiul 7 — Din ortostatism, se ridică pe un scaunel, alternativ, cate un picior. 
La acest exercițiu, pe măsură ce creşte forța cvadricepsului, se creşte 
înălțimea scaunului. Se poate realiza în două moduri: prin pas înainte sau prin 
pas lateral. 
Exercitiul 8 — În decubit dorsal, cu braţele partial abduse: se flectează şoldul cu 
genunchiul extins la 90°, iar membrul inferior opus se extinde. 
Exercitiul 9 — Idem: se flectează trunchiul, ajungându-se în şezut cu membrele 
inferioare întinse, se face abductia membrelor inferioare şi se roteaza trunchiul 
într-o parte şi în cealaltă — picioarele în flexie plantară. 

Exercitiul 10 — În decubit dorsal lângă un perete, cu membrele ridicate spre 
zenit, călcâiele rezemate de acel perete şi cu mâinile sub ceafă: se fac exerciţii 
de flexie maximă a şoldurilor, succesiv — picioarele în flexie plantară. 

Exercitiul 11 — Ortostatism cu un membru inferior pe o masă (celălalt în sprijin 
pe sol), se presează cu mâinile genunchiul pentru a întinde complet 
ischiogambierii. 

Exercitiul 12 — Din poziţia şezând: glezna unui picior se aşează pe genunchiul 
opus; se execută flexia plantară cu inversie, mâna făcând opoziţie pe 
antepicior. 

Exercitiul 13 — Din şezând, cu picioarele pe sol, paralele, uşor îndepărtate: se 
ridică bolta longitudinală, fără să se piardă contactul capetelor metatarsienelor 
cu solul. 

Exercitiul 14 — În ortostatism, cu picioarele paralele, se fac ridicări pe vârfurile 
picioarelor, genunchii să fie relaxaţi, nu în hiperextensie!! 


5.6. PICIORUL REUMATISMAL 


5.6.1. Particularităţi anatomofunctionale ale gleznei şi piciorului 
Piciorul (P) şi glezna (GI) reprezintă un complex anatomo-functional ce 
suportă întreaga greutate a corpului şi asigură mersul pe orice teren. 
Piciorul este alcătuit dintr-un sistem de arcuri realizate de oasele tarsiene şi 
metatarsiene, menținute de ligamente şi aponevroză şi tensionate de tonusul 
muscular: 
e arcul longitudinal intern - cu vârful bolţii la scafoid. 
e arcul longitudinal extern - este scurt, cu vârful la cuboid. 
e arcul anterior (transversal) - cu vârful la al II-lea cuneiform. 


Miscarile: 
e flexia-extensia: în articulaţia tibiotarsiana (TT) şi o mica 
participare în articulaţia subastragaliană. 
. inversia-eversia: în articulația subastragaliană şi mediotarsiană. 
° abductia-adductia: articulația subastragaliană şi mediotarsiana. 


Musculatura — extrinsecă - tibialul anterior şi posterior 
- lungul şi scurtul peronier 
- tricepsul sural 

- flexorii şi extensorii comuni şi proprii ai 


degetelor 
- intrinsecă - muşchii proprii ai piciorului. 
e Tricepsul sural = flexor plantar al piciorului (extensor) 
e Tibialul anterior = principalul flexor dorsal al piciorului, activ in 
timpul pedalajului pe bicicleta 
e Peronierii = activi ca flexori plantari (extensori) 
° Tibialul posterior = extensor şi inversor puternic numai când 


glezna este în flexie plantară. 
Glezna şi piciorul alcătuiesc o unitate funcțională, reprezentând a treia pârghie 
principală a membrului inferior, adaptată structural celor două funcții: statica şi 
locomotia. 

Afectiunile reumatismale localizate la oricare dintre structurile 
componente ale piciorului au repercursiuni uneori invalidante asupra deplasării 
în spaţiu a individului, dar şi asupra menţinerii staţiunii bipede caracteristice 
omului. 

Statica bolții plantare 

Bolta plantară poate fi comparată cu o boltă arhitectonică; când ambele 
picioare sunt alipite prin marginea lor medială, bolțile lor împreună formează o 
cupolă. 

Spre deosebire de bolta tehnică, care îşi suportă greutatea prin forma 
şi aşezarea pieselor componente, cea a scheletului piciorului îşi are punctele 
de sprijin în mişcare, iar liniile de forță mai putin constante. Astfel, greutatea 
corpului uman nu poate fi menţinută decât prin întăriri suplimentare ale 
legăturilor dintre piesele osoase şi punctele lor de sprijin. Dintre elementele 
importante cu rol în menţinerea activă a bolţii plantare, amintim muşchii lungi ai 
gambei cu tendoanele lor plantare care joacă rol de chingă. Bolta plantară mai 
este susținută de aponevroza plantară, sectionarea acesteia, chiar parțială, 
ducând la prăbuşirea bolții plantare. 

Trabeculele osoase din substanţa spongioasă a tarsului şi metatarsului 
sunt dispuse paralel cu arcurile bolţii plantare, întărind architectural bolta. 
Astfel, transmiterea tensiunilor de presiune se realizează prin intermediul tibiei 
la talus. De aici, liniile de forță se transmit în două direcţii: posteroinferior, spre 
calcaneu si anteroinferior spre navicular, primul cuneiform şi primul 
metatarsian; de la calcaneu forțele se distribuie spre cuboid şi metatarsienii IV. 
şi V. 

Piciorul este astfel constituit, încât să suporte în cele mai bune condiţii 
presiunile când axa lungă a acestuia este perpendiculară pe axa gambei. Sub 
această incidenţă presiunea se repartizează uniform la tarsul posterior şi la cel 
anterior. Un toc excesiv de înalt accentuează presiunea asupra tarsului 
anterior, calcaneul primind numai două cincimi din greutatea corpului. Efectul 
este prăbuşirea bolţii plantare. Un toc de 2 cm sau purtarea unui suport plantar 
ortopedic evită apariţia piciorului plat sau ameliorează statica, în cazul când 
acesta s-a instalat. 


5.6.2. Examenul obiectiv al gleznei şi piciorului 
Examenul obiectiv al piciorului se va efectua în strânsă legătură cu cel al 
membrelor inferioare în totalitate, cu examinarea bazinului şi a coloanei 
vertebrale dorsale şi lombare. 
Inspecţia se va adresa mai multor elemente. 
Examenul clinic al piciorului se începe cu stabilirea tipului de picior. 
Se va observa existența unor deformatii ale degetelor (anomalii congenitale, 
diformitati ale unghiilor, halux-valgus, degete în ciocan) sau ale piciorului (plat, 
scobit, equin, varus, valgum, balant). 
Bursitele (higromele) sunt cauzate de microtraumatisme repetate exercitate 
de încălțăminte asupra unei proeminențe osoase. 
Edemul piciorului trebuie bine interpretat, putând avea atât cauze 
reumatismale, cât şi generale (diabet, afecţiuni renale, cardiace, venoase). 
O atenţie deosebită se acordă inspecției pielii, mai ales a celei plantare. 
Studiul topografiei şi tipului zonelor de hiperkeratoză poate da informaţii asupra 
cauzelor şi repartiţiei anormale a presiunilor plantare. Se pot observa tofi 
gutoşi, micoze etc. 
Tumefierile în regiunile unde există burse sinoviale ridică problema unor 
inflamații ale acestora (mai frecvent a tibialului anterior şi a tendonului Achile). 
Palparea va cuprinde mai multe etape. 
Controlul raporturilor reperelor osoase — maleole, calcaneu. 
Punctele dureroase se vor depista prin palparea cu pulpa indexului a 
anumitor zone: interlinia articulară talocrurala, insertia ligamentelor laterale, 
interlinia articulației mediotarsiene, baza metatarsienilor | şi V, articulațiile 
metatarsofalangiene şi interfalangiene, bursele seroase şi tecile sinoviale la 
nivelul retinaculului  extensorilor, retromaleolar medial, bursa  seroasă 
retroahiliană. 

Se apreciază tonusul şi troficitatea muschilor gambei şi piciorului. 
Se determină temperatura locală. 

Modificările de sensibilitate se cercetează atât la picior, cât şi la 
gambă. Examenul neurologic se adresează sensibilităţii superficiale, profunde 
şi reflexelor osteoteninoase. 

Bilanțul vasculotrofic vizează: boala varicoasă, claudicatia 
intermitentă, oscilometria, palparea pulsului la artera pedioasă şi la artera 
tibială posterioară. 

Mobilitatea pasivă şi activă. Aplitudinea de mişcare se va măsura cu 
goniometrul. Este limitată în artrozele şi artritele articulaţiilor piciorului. 

Bilanțul muscular se adresează atât muşchilor gambei, cât şi celor 
proprii ai piciorului. După testarea manuală a forței musculare se va efectua 
testarea globală clinico-functionala a grupelor musculare care asigură mişcările 
fundamentale ale piciorului. 

Studiul podoscopic. Se determină conturul şi forma amprentei 
plantare, zonele de presiune la nivel plantar, modificările survenite în timpul 
mersului. 


5.6.3. Patologia piciorului reumatismal 
Leziunile localizate la nivelul piciorului pot fi caracteristice anumitor afecţiuni 
sau pot reprezenta forme particulare de debut ale altora. 
Cauzele leziunilor localizate la nivelul piciorului, degetelor acestuia şi gleznei 
sunt multiple. Dintre acestea amintim: 
- artritele reumatismale; 
- procesele degenerative; 
- tulburările statice; 
- algoneurodistrofiile simpatice; 
- traumatismele; 
- infecțiile; 
- tumorile; 
- reumatismele abarticulare; 
- bolile metabolice cu localizare şi articulară; 
- tulburări de statică a piciorului (picior plat, scobit). 

5.6.4. Tratamentul kinetic de recuperare al piciorului reumatismal 


Obiectivele kinetoterapiei, tehnicile şi metodele de recuperare: 
A. Refacerea mobilității 
B. Refacerea forței musculare 
C. Refacerea stabilităţii, mişcării controlate şi abilității. 


A. Refacerea mobilității 
A.1. Prin adoptarea unor posturi: 

a. Pentru flexie 
Ex. - pacient în unipodal (pe MI afectat), cu o carte sub antepicior, sprijin cu 
mâinile pe o bară, se lasă treptat greutatea corpului pe tibie şi piciorul 
posterior. 
EX. - pacientul în DD, cu piciorul prins pe un suport care fortează flexia din 
articulaţia tibio-tarsiană. 

b. Pentru extensie 
EX. — idem ca la ex. anterior dar tractiunea se face spre extensie (flexie 
plantară). 
c. Pentru supinatie (=>inversie) 
Ex. - pacientul în  ortostatism 
poartă o sanda (sau pe plan 
înclinat) cu înclinarea  tălpii 


inegală prin încarcare în zona 
internă a piciorului. 

d. pentru pronatie (=>eversie) 
EX. - idem ca anterior, dar înclinarea este inversă. 

A.2. Prin mobilizări pasive: 

Ex. — din DD, cu genunchii flectati la 90° şi piciorul pe masă, se execută 
mobilizarea de alunecare anterioară şi posterioară a extremității distale a tibiei. 
- inversarea 

directiilor de tra- 

ctiune a prizelor va fig. 5.18. 
determina alunecări 
tibiotarsiene în sens 


invers. 

Ex. - pentru decompresiunea 
articulatiei tibiotarsiene se urmareste 
o “ separare” a piciorului de pilonul 
tibial prin împingerea de sus în jos a 
astragalului şi calcaneului; în fig.5.19. 
asistentul decompresează zona 


internă a tibiotarsienei şi 


subastragalienei posterioare. 

EX. - pacientul în DD, terapeutul face priză pe zona mediană a piciorului şi pe 
1/3 inferioară a tibiei, executând flexii-extensii. 

Ex. - pentru mobilizare în abductie-adductie: priză pe calcaneu şi pe gamba 
distal; se roteşte gamba înauntru, în timp ce calcaneul este rotat în afară - 
mobilizare în abductie. Invers pentru adductie. Pozitia pacientului este 
indiferentă. 

Ex. - pentru inversie-eversie — pacientul in DV cu gamba flectată la 90°. 
Asistentul blochează cu o mână gamba distal iar cu cealaltă prinde calcaneul. 
Pentru inversie se combina adductiat+supinatia+extensia. 

Ex. - Pentru eversie: abductia + pronatia + flexia. 

A.3. Prin mobilizari autopasive: 

Ex. - pacientul îşi abordează piciorul cu propriile mâini, pentru a executa 
mobilizările necesare. 

Ex. - pedalaj pe un ergociclu, cu picioarele prinse în cleme. 

EX. - mers sau stând pe un plan înclinat în plan sagital sau frontal (pentru 
inversie, eversie). 

A.4. Prin mobilizări active: 

EX. - mişcări analitice în toate axele de mişcare ale piciorului, ca şi in 
articulatiile degetelor. 

Ex. - mişcări active combinate. 

EX. - pedala cu arc sau scripete, pedalele bicicletei. 

! Mersul pe teren variabil este cel mai fiziologic exercițiu activ. 


B. Refacerea forței musculare 
Doar flexorii dorsali, prin afectarea lor, pot determina cu un deficit funcţional 
important pentru mers. 
B.1. Tonifierea musculaturii flexoare (dorsale): 
Flexia este realizată prin două grupe musculare: 

e  flexorii dorsali - adductori - rotatorii interni = tibialul anterior si 
extensorul propriu al halucelui 
e  flexorii dorsali - abductori - rotatorii externi = extensorul comun al 
degetelor. 
Dissinergia celor 2 grupe determină flexia piciorului asimetrică. 
Flexia dorsală este limitată ca amplitudine când genunchiul este extins (prin 
întinderea gemenilor). 
Ex. - realizarea triplei flexii - DD cu CF şi G extinse, priză pe coapsă deasupra 
G şi pe fata dorsală a piciorului (inclusiv degetele). Se execută de către pacient 
o triplă flexie (CF-G-GI), asistentul opunând rezistenţă în zona prizelor. 
Ex. — sanda de recuperare cu încărcare, montaje cu scripeti, elastice de 
tractionat, pedale de ridicat. 
B.2. Tonifierea musculaturii extensoare: 
Extensia (flexia plantară) simetrică este realizată de 3 grupe musculare: 
e triceps sural (gemenii lucrează decât dacă G este extins). 
e extensorii interni: tibialul posterior, flexorul comun al degetelor si 
flexorul propriu al halucelui. 
e  extensorii externi: peronierii laterali. 
a) Exerciţii globale: 
EX. - tripla extensie din DD, cu CF, G, GI flectate. Prize pe talpă şi 1/3 
inferioară a feţei posterioare a coapsei. Pacientul întinde tot MI, terapeutul 
opunându-se. 
Ex. - din ghemuit pacientul se ridică pe vârful picioarelor sau din ortostatism se 
ridică pe vârful piciorului afectat. 
Ex. - montaje cu scripeti, pedală cu arc sau contragreutate. 
b) Exerciţii selective: 
Ex. - pentru tricepsul sural — DD, MI întins, glezna în flexie, terapeutul prinde în 
mână călcâiul pe fata lui posterioară. Pacientul încearcă să extindă piciorul, 
călcâiul se va ridica dar priza terapeutul se opune. 
EX. - pentru solear — pacientul şezând cu picioarele pe sol, terapeutul execută 
o presiune în jos pe fata anterioară a coapsei în 1/3 inferioară. Pacientul 
încearcă sa ridice talonul de pe sol (degetele şi capetele metatarsienelor 
rămân pe sol). 
Ex. - pentru interosoşi şi lumbricali: pacientul şezând cu piciorul pe un taburet. 
Se solicită ridicarea metatarsienelor mentinând pulpele degetelor în contact cu 

solul. Cu mâna se opune o uşoară rezistență pe fata dorsală a capetelor 
metatarsienelor. 

B.3. Tonifierea musculaturii abductoare şi pronatoare (+flexia dorsală = 
eversia) 

Ex. - pacientul în poziţie de “cavaler servant” cu sprijin pe G contralateral, CF 
şi G pe partea afectată uşor flectate, piciorul pe sol. Asistentul aplică o fortă pe 
condilul extern spre medial şi o fortă pe maleola internă spre lateral, pacientul 
se opune, ceea ce solicită abductorii orizontali ai CF, rotatorii interni ai G şi 
pronatorii piciorului. 

B.4. Tonifierea musculaturii adductoare şi supinatoare (+flexia plantară = 
inversia) 

- “imaginea în oglindă“ a exerciţiilor pentru musculatura abductoare şi 
pronatoare. 


C. Refacerea stabilității, mişcării controlate şi abilității 
C.1. Exerciţii pentru refacerea stabilității contralaterale: 
Ex. - pentru flexia-extensia tibiotarsiană - pacientul in DD, cu MI întinse. Cu o 
mână asistentul face priză pe fata posterioară a calcaneului stâng şi pe talpă, 
blocând încercarea de extensie a întregului MI stâng şi piciorului. Cu cealaltă 
mana face priză pe fata dorsală a piciorului drept, cu care se opune flexia 
piciorului drept şi MI drept => se realizează o stimulare a lanţului posterior 
muscular stâng şi a lanţului muscular anterior drept. 
Ex. - pentru eversie-inversie - exerciţii stabilizatoare contralaterale pentru 
rotația internă şi externa a G (genunchiul flectat) sau pentru rotația şoldului 
(genunchiul extins). 
C.2. Exerciţii pentru refacerea controlului muscular şi abilității: 
- de tip axio-periferic şi periferico-axio-periferic (lant kinetic închis sau 
semiînchis) 
EX. - provocarea dezechilibrului din pozitia ortostatică spre înainte (extensorii 
piciorului) sau spre înapoi (flexorii piciorului). 
Ex. - pacientul în DD cu fixarea feţei dorsale a piciorului (mâna asistentului, 
spalier, o mobilă), pacientul ridică trunchiul la verticală => este antrenat tot 
lanțul anterior al flexorilor (trunchi, şold, picior). 
EX. - mersul pe planuri înclinate, în plan sagital pentru flexorii sau extensorii 
piciorului; în plan frontal pentru supinatie sau pronatie. 

EX. - pedalaj cu sprijin pe antepicior, apoi pe talon (antrenează flexia — 
extensia piciorului). 

Ex. - mersul pe vârfuri, pe călcâie, pe marginea externă sau internă a piciorului 
antrenează selectiv musculatura dorită. 


5.6.5. Programe kinetoterapeutice 


A. Tratamentul igieno-postural al piciorului 

Mentinerea sănătăţii piciorului trebuie să cuprindă un ansamblu de 
măsuri adresate principapelelor componente care îl alcătuiesc. Igiena si 
ingrijirea piciorului trebuie să reprezinte o preocupare a fiecarui om în parte. 
Trebuie cunoscut faptul ca piciorul omului este astfel construit incat permite 
deplasarea pe orice forma de relief, rezistență ce se datoreaza musculaturii 
puternice. Astfel mentinerea unei ţinute normale a piciorului la copii, 
încaltamintea comodă, gimnastica la adult şi ciorapii constituie un factor 
imprtant de mentinerea a sanatatii fiind excelent izolant contra frigului şi a 
umezelii. Daca toate aceste norme nu vor fi bine aplicate, atat inainte pentru 
mentinerea sanatatii cat şi dupa anumite traumatisme, dupa ce acestea au fost 
tratate prin diverse metode, tratamentul va fi totdeauna în zadar şi ineficace 
indiferent cât de bine va fi aplicat. 


B. Schema generală de recuperare a piciorului 
Normalitatea morfofunctionala a piciorului în ortostatism şi mers implica 
următoarele criterii: 
e absenta durerii 
e echilibru muscular 
e mobilitate articulară 
e existența a trei puncte de sprijin 
e talon central şi degetele rectilinii. 
Obiective şi metode de recuperare: 
a. Combaterea durerii, prin: 
e  crioterapie în procese inflamatorii acute, comprese reci cu sulfat de 
magneziu 
e  termoterapie, contraindicată în procese inflamatorii acute, AND stadii 
inițiale, parţial în edeme locale; sub formă de băi calde cu duş subacval, cu 
vârtejuri, băi galvanice 

e  electroterapie antalgica: diadinamic, interferentiali, ionizari cu 
novocaina, clorura de calciu, hidrocortizon 
e masaj abdominal, la baza coapsei, al gambei si al piciorului, tehnica 
Cyriax, masaj pneumatic 
e manipularile piciorului se adresează degetelor, articulaţiilor TT, 
subastragaliene, mediotarsiene în redori dureroase şi instabilitati cronice 
dureroase 
e medicatie antiinflamatoare şi antialgica 
e orteze: gheată gipsată de mers, faşă gipsată, bandaje elastice, taloane 
şi susținători plantari. 

b. Refacerea echilibrului muscular, prin: 
e tonifiere musculară: triceps sural, tibial anterior, extensor comun 
degete, peronieri laterali (lung şi scurt), tibial posterior, flexor lung comun al 
degetelor, flexor propriu al halucelui, flexor scurt al plantei. 
e coordonare senzitivomotorie: exerciţii de mers (pe teren plat, pe pantă, 
ascendent şi descendent, înainte, înapoi, în lateral, pe aceeaşi linie sau pe 
linii paralele, cu paşi încrucişaţi, pe vârfuri, pe călcâie, pe marginea externa 
sau internă a piciorului), exerciţii pe plansete balansoare pentru menţinerea 
echilibrului, terapie ocupationala (pedalaj pe bicicletă, la maşina de cusut, 
la roata olarului, jocuri care cer sărituri uşoare sau lovirea mingii cu 
piciorul); aceste metode se utilizează şi în scopul creşterii amplitudinii de 
mişcare sau pentru creşterea rezistenţei la efort. 

c. Refacerea mobilităţii articulare, prin: 
e termoterapie-masaj 
e lupta în continuare contra edemului 
e  electroterapie: ultrasunet cu efect fibrolitic, interferentiali cu formulă 
excitomotorie 
e mobilizari pasive articulare, analitic, de câteva ori pe zi, de preferat cu 
piciorul în apă caldă la 36° C 
e posturi de întindere în orteze de tracţiune, stretching-ul muşchilor 
triceps sural, tibial anterior, lung peronier lateral, scurt peronier lateral, tibial 
posterior, extensor comun degete, flexor lung comun degete, flexor haluce 
e exerciții active fără încărcare, analitic initial pe toate direcţiile de 
mişcare, apoi combinate 

e instalații care facilitează mişcările active ale piciorului: pedală de 
circumductie, pedalaj pe bicicletă fixă, pedale cu arc sau scripete 
e mersul 
e terapie ocupationala: de bază este pedalajul. 
d. Refacerea bolţii pantare (a celor 3 puncte de sprijin), prin diverse metode 
(vezi în continuare la ,, Tulburările statice ale piciorului”) 
e. Refacerea alinierii piciorului, prin corectarea deformărilor calcaneului în 
valg sau var, a piciorului echin sau talus, etc.. 

C. Piciorul plat 
Este cea mai frecventă tulburare de statică a piciorului; prezintă 3 stadii: 

1) Piciorul plat flasc — functional, slab, reductibil, gradul 1; bolta este 
prăbuşită doar când piciorul se sprijină de sol; în ortostatism calcaneul este 
deviat în valg (pronat). 

2) Piciorul plat contractat — spastic, gradul 2; apare contractura 
dureroasă a peronierilor; plantigrama arată ştergerea completa a concavitatii 
interne; piciorul contractat rămâne rigid atunci cand se imprimă mişcări 
sacadate prin priză pe 1/3 inferioară a gambei (semn Gosselin). 

3) Piciorul plat fixat — rigid, gradul 3; plantigrama arată o margine 
internă convexă; apar artroze deformante  astragaloscafoidiană, 
scafocuneiformă, astragalocalcaneană; prăbuşirea bolţii plantare. 


Tratament: 
° ortopedic — susținătoare plantare, încălțăminte adecvată cu 
talonete de susținere, 
. chirurgical — în piciorul plat rigid sau cu valg accentuat; 
e recuperator — fizio- şi kinetoterapie: 
° masaj, hidroterapie alternantă, termoterapie, electroterapie antalgică, 
° kinetoterapia urmăreşte tonifierea musculaturii extrinseci şi intrinseci ce 


asigură inversia, adductia, flexia plantară, flexia degetelor (exerciţiile se 
efectuează cu piciorul gol) şi asuplizarea pronatorilor şi flexorilor dorsali 
(stretching): 
Din poziția şezând: 
. flexia — extensia degetelor, flexie plantara-supinatie efectuate 
concomitent 
. şezând pe scaun, se culeg/se prind cu degetele de la picior: 
diverse obiecte mici (pietricele, mărgele, creioane, bile), o batistă, o 
cârpă etc. 

. cu sprijin posterior pe mâini, cu o minge medicinală între tălpi: 
ducerea picioarelor spre stânga şi dreapta, flexia-extensia genunchilor, 
rotarea picioarelor ținând mingea între tălpi 
. rularea plantei pe o sticlă, baston sau minge, menţinând tot 
timpul contactul cu obiectul sau presând simultan şi alternativ cu 
vârfurile şi călcâiele pe sol 


. talpă în talpă, flexia-extensia genunchilor fără a depărta 
călcâiele şi degetele 
. flexia trunchiului pe MI, mâinile pe vârfurile picioarelor, opunând 


rezistentă la flexia degetelor 
. şezând pe scaun, cu tălpile pe sol: ridicarea călcâielor presând 
cu vârfurile pe sol 
. şezând pe scaun cu vârfurile întinse sprijinite pe sol: ducerea 
gambelor în afară, păşire înainte, înapoi, în lateral şi în cerc. 

Din ortostatism şi mers: 


. ridicare pe vârful picioarelor cu depărtarea călcâielor 

. ridicare pe vârful picioarelor cu dezechilibrarea trunchiului 
înainte şi reechilibrare 

. ridicare pe vârful picioarelor şi oscilaţii verticale fără a aşeza 
călcâiele pe sol 

° cu fața la spalier la distantă de un braț întins, se flectează 


brațele aplecând corpul, călcâiele rămânând pe sol (stretching al 
tendonului achilean) 


. mers pe vârfuri înainte/înapoi cu adductia maxima a 
antepicioarelor (călcâiele depărtate) 

. mers pe marginea externă a picioarelor 

. mers descompus pe toată talpa: timpul 1 — flectarea degetelor, 
timpul 2 — întinderea degetelor simultan cu deplasarea călcâielor 
înainte 

. executarea simultan cu ambele picioare a ,,mersului omidei” (cu 


planta lipită de sol: avansare prin extensia degetelor şi apoi flexia 
degetelor-deplasarea călcâiului) 
. mers cu piciorul gol pe nisip, iarbă, pietre de râu. 

Exerciţiile se execută de 9-10 ori, repetându-se de 1-2 ori pe zi. 

D. Piciorul scobit (escavat, pes cavus) 
Este inversul piciorului plat şi constă în accentuarea concavitatii bolţii plantare; 
se poate asocia cu varus al calcaneului sau cu equinul. Sprijinul se realizează 
pe calcaneu şi capetele tuturor metatarsienelor. 
Tratament: 
. ortopedic — susţinător transversal retrocapital şi adaos la toc 
unilateral (corectia varului calcanean); încălțăminte adecvată cu lăcaş 
special pentru calcaneu; 


° chirurgical — indicat în stadii avansate, cu retractii importante; 
e recuperator — fizio- si kinetoterapie: 
. masaj, masaj Cyriax pentru tendoanele retracturate, termoterapie, 


electroterapie antalgică, ultrasunet cu efect fibrolitic; 

° kinetoterapia urmăreşte tonifierea flexorilor degetelor (exercițiile se 
efectuează cu piciorul gol) şi asuplizarea şi stretching-ul aponevrozei plantare, 
tendonului achilean, extensorului comun al degetelor, peronierilor: 

Din poziția şezând: 


e manipulari si stretching executate de terapeut 
° flexia dorsală forțată a degetelor piciorului. 
Din ortostatism şi mers: 
° mers pe calcaie cu degetele flectate 
. mers pe călcâie rotind vârfurile în afară şi înăuntru 
e mers pe plan înclinat 
. exerciţii de ridicare a antepiciorului cu călcâiul fixat pe sol 
. ridicare pe vârfuri cu pronatia calcaneelor 
. urcarea scărilor cu sprijin pe degete şi antepicior pentru 


întinderea tendonului achilean şi a aponevrozei plantare. 
Alte deformatii ale picioarelor şi degetelor sunt: picior equin, picior talus, picior 
complex deformat, hallux valgus, degete în ciocan etc.. Tratamentul este 
asemănător celui descris anterior (ortopedic, chirurgical, recuperator). 

5.7. PATOLOGIA REUMATISMALĂ A COLOANEI VERTEBRALE 


5.1.1. Particularități anatomofunctionale ale rahisului 


Mobilitatea trunchiului este asigurată de coloana vertebrală prin care se 
realizează mişcările de flexie-extensie lateralitate stânga-dreapta şi rotație. 
Sub raportul kineticii întregului corp, trunchiul joacă un rol important decât al 
propriei capacități de mişcare. Mobilitatea controlată a membrelor ar fi posibilă 
fără participarea trunchiului superior la mişcările membrului brahial şi a 
trunchiului inferior la mişcările membrului pelvian. 

Pricipalul rol al trunchiului este de a determina posturile de bază ale 
întregului corp: decubit, şezând şi ortostatică. Trunchiul asigură atât statica, 
stabilitatea corpului, cât şi dinamica, flexibilitatea lui. Aceste funcţii sunt de fapt 
îndeplinite de coloană şi masele musculare ale trunchiului. Stabilitatea 
intrinsecă a coloanei este realizată de vertebre, discuri, ligamente, iar cea 
extrinsecă este dată de musculatură. La stabilitatea totală a trunchiului, cea 
intrinsecă contribuie într-un procent foarte redus. 

Coloana vertebrală reprezintă o coloană lungă mediană şi posterioară, 
formată prin suprapunerea unor piese osoase numite vertebre. Este cel mai 
important segment al aparatului locomotor de care sunt legate toate celelalte 
segmente. Coloana vertebrală are următoarele regiuni: coloana cervicală 7 
vertebre, coloana toracală 12 vertebre, coloana lombară 5 vertebre, coloana 
sacrală 5 vertebre, coloana coccigiană are 4-5 vertebre. 

Coloana vertebrală este alcătuită din vertebre care au anumite 
caracteristici: 

a. Caractere generale ale vertebrelor: 
e corp vertebral cu forma cilindrica si are doua diametre unul antero- 
posterior si unul transversal; 
° un arc vertebral, prelungirile arcului vertebral se numesc procese sau 
apofize, acestea pot fi:transversare; articulare situate în plan frontal prin care 
vertebrele se articulează unele cu altele; spinos orientat în plan sagital; 
° gaura vertebrală sau foramen vertebral care prin suprapunerea 
vertebrelor dau naştere canalului vertebral; 
. pediculii vertebrali care leagă corpul de arc. 
b. Caractere regionale ale vertebrelor: 


169 


Kinetoterapia în recuperarea afecțiunilor reumatologice 


e regiunea cervicala: diametrul transversal al corpului este mai mare 
decat diametrul antero-posterior; prezinta gauri sau foramene transversare 
situate la baza proceselor transversare, gauri prin care trec artera si vena 
vertebrala; procesul spinos este bifid; 
° regiunea toracală: diametrul transversal al corpului este mai mic decât 
diametrul antero-posterior sau sagital, procesele transversare au o suprafață 
articulară destinată articulației vertebrei toracală cu coastele; process spinos 
prismatic triunghiular oblic de sus în jos şi din îainte şi înapoi; 
° regiunea lombară: diametrul transversal este mai mare decât diametrul 
antero-posterior; procesul spinos este dreptunghiular şi bine dezvoltat; 
procesele transversare se numesc procese costiforme pentru că sunt resturi 
de coaste, la baza lor se găsesc proeminențe osoase considerate procese 
transversare adevărate şi se numesc procese accesorii; 
e regiunea sacrala: sacru este un os format prin sudarea a 4-5 vertebre 
sacrale de forma triunghiulară cu o fata anterioară sau pelvina concavă so o 
fata posterioară convexa;fata anterioară prezintă pe linia mediană o coloană 
osoasă rezultată din sudarea corpurilor vertebrale fata de care de o parte şi de 
alta se găsesc găurile intervertebrale prin care ies nervii spinali; fata 
posterioară prezintă pe linia mediană creasta sacrală mediană rezultată din 
sudura proceselor spinoase; baza sacrului se articulează cu ultima vertebră 
lombară şi formează un unghi care se numeşte promotoriu; marginile sacrului 
prezintă în porțiunea superioară aripioarele sacrului prin care se articulează cu 
osul coxal; vârful se articulează cu coccigele; 
° coccigele: este format din 4-5 vertebre coccigiene, are o bază, un vârf 
şi două margini. 

c. Caracterele speciale în regiunea cervicală: 
. prima se numeşte Atlas nu are corp vertebral, locul său fiind luat de 
două mase laterale unite între ele printr-un arc anterior şi posterior. Între cele 
două mase se găseşte ligamentul transversal care împarte gaura vertebrală 
într-o parte anterioară şi una posterioară. Partea anterioară deserveşte 
articulației cu vertebra a doua cervicală; 
° Axisul (a doua vertebră) se caracterizează prin: în prelungirea corpului 
vertebral se găseşte o proeminenta osoasă numită dinte. 

Mobilitatea trunchiului este asigurată prin sumarea mişcărilor în 
fiecare segment mobil al coloanei. Segmentul mobil al coloanei sau unitatea 
funcţională (complexul a două vertebre adiacente, discul intervertebral, 

articulațiile interapofizare şi structurile moi conexe) realizează mişcarea la 
fiecare nivel, în funcţie de raportul dintre suprafața discului şi grosimea lui. Cu 
cât acest raport va fi mai mic, cu atât mobilitatea în segmentul respectiv va fi 
mai mare. Astfel, coloana cervicală are un raport de 6, coloana lombară de 13, 
iar cea dorsală de 22. Astfel, mobilitatea cea mai bună este în coloana 
cervicală, în cea dorsală fiind de 4 ori mai limitată. 

Discurile intervertebrale suportă presiuni foarte mari, în funcţie de poziția 
trunchiului şi încărcarea cu greutăți. 

Musculatura trunchiului cuprinde musculatura posterioară, a spatelui, 
şi musculatura anterioară abdominală. 

a. Musculatura spatelui 

Foarte schematic, putem considera două sisteme musculare posterioare ale 
trunchiului: 

° Musculatura intrinsecă profundă sau musculatura transversospinală (în 
unghiul diedru dintre apofiza transversă şi cea spinoasă), formată (de la 
suprafață spre profunzime) din 11 perechi de mici muşchi mai bine reprezentați 
toracic. Musculatura transversospinala are o activitate controversată; in 
general, se consideră că nu ia parte la ridicarea trunchiului. Rolul ei imporatant 
este de a stabiliza, acționând ca un "ligament dinamic", ajustând micile mişcări 
între vertebre, ca şi stabilizarea lor. 

e Muschii erectori în partea inferioară a trunchiului, care se continua în 
sus cu trei sisteme musculare: sistemul iliocostal (cel mai lateral), sistemul 
musculaturi lungi (longissimus) şi sistemul muschilor spinali (spinalis) cei mai 
mediali. Musculatura erectoare asigură extensia trunchiului. În poziția 
ortostatică dreaptă apare o slabă activitate în musculatura spatelui. Pe măsură 
ce flectăm trunchiul, activitatea musculaturii erectoare creşte, pentru ca în 
momentul în care flexia este completă să nu sa mai înregistreze contracția. 
Toată rezistența menţinerii trunchiului este preluată de ligamentele coloanei, 
discuri şi articulațiile posterioare. De aici se deduc uşor solicitarea vertebrală 
din poziţia de flexie maximă şi pericolul pentru discuri. 

Începerea extensiei nu activează întreaga masă musculară. Influxul 
masiv apare la mijlocul cursei extensiei (mai ales pentru regiunea lombară). În 
momentul ridicării unei greutăți musculatura erectoare rămâne relaxată, tot 
efortul fiind preluat de structurile coloanei. Pe parcursul extensiei trunchiului, 
erectorii se activează. 

Hiperextensia trunchiului de la poziția ortostatică dreaptă se face cu 
activarea musculaturii erectoare. Plasând o greutate în partea superioară a 
toracelui, acesta se apleacă înainte şi erectorii intră în activitate. Plasând 
aceeaşi greutate în partea inferoioară, se va înregistra o slabă activitate 
musculară. 

Din poziția ortostatica, înclinarea laterală a trunchiului se face şi cu activarea 
erectorilor de pe partea opusă- ar fi un model de cooperare în activitate, şi nu 
un antagonism simultan. Dar erectorii nu intră în acţiune în înclinarea laterală 
decât în cazul în care corpul este concomitent aplecat înainte sau înapoi. 
Poziţia în şezând, cu sprijin, relaxează musculatura spatelui, dar aplecarea 
înainte determină contracția. S-a dovedit că intensitatea contractiei merge 
paralel cu presiunea intradiscală. 

Orice situaţie in care centrul de greutate — linia de gravitație — al corpului este 
translat înaite va determina creşterea activităţii erectorilor trunchiului. 
Deoarece în poziţia ortostatică linia de gravitație este anterioară zonei toracice, 
musculatura posterioară a acestei zone este permanent în activitate. 

b. Musculatura abdominală 

Cel de-al doilea sistem muscular al trunchiului este musculatura abdominală, 
cu rol în postura şi mişcarea lui, ca şi în respiraţie. Musculatura abdominală 
este alcătuită din dreptii abdominali, muşchii oblici şi transvers. 

În decubit dorsal musculatura este relaxată, doar la persoanele nevrotice se 
înregistrează o slabă activitate. Ridicarea capului (considerată ca o mişcare de 
tonifiere a musculaturii abdominale) determina activitate numai în dreptii 
abdominali, oblicii sunt relaxaţi sau cel mult înregistrează o slabă activitate. În 
schimb ridicarea ambelor membre inferioare activează puternic şi drepți, şi 
oblicii, pe când ridicarea unui membru activează predominant respectiva parte 
a peretelui abdominal. 

În ortostatism musculatura abdominală este relaxată, cu excepția părții 
inferioare a oblicului intern, care rămâne "un paznic" permanent al zonei 
inghinale. 

În timpul efortului, în poziție dreaptă sau aplecat, cu respiraţia oprită, în timpul 
tusei sau al expiratiei forțate, se contractă doar oblicii, nu şi dreptii. 
Musculatura abdominală are un rol important în determinarea presiunii pozitive 
intraabdominale — important element ajutător al coloanei în stabilizarea 
trunchiului. 

5.7.2. Examenul obiectiv al rahisului 

Procesele patologice ale coloanei lombare, dar şi unele boli ale 
organelor abdominopelvine pot produce dureri lombare acute şi cronice, 
lombalgiile putând avea atât cauze vertebrale, cât şi extravertebrale. 
Examinarea bolnavului cu durere lombară prezintă câteva particularități. 

a. Anamneza îşi propune să obțină date referitoare la modalitatea de 
debut şi la cauza declanşatoare, aceasta putând fi: traumatismul (20%), efortul 
excesiv, o mişcare greşită(50%); în 30% din cazuri, durerile survin fără o cauză 
evidentă. 

Durerea pe care o acuză pacientul trebuie analizată din mai multe puncte de 
vedere: 
Caracterul durerii inițiale 
Severitatea durerii 
Calitatea durerii 
Localizarea durerii şi iradierea acesteia 
Durata durerii 
Reproducerea durerii 
Cauzele care agravează 
Factorii care uşurează durerea 
Din punct de vedere clinic, durerile lombare pot îmbrăca trei aspecte 
principale: 
elombalgia acuta (lumbago acut); 
elombalgia cronică (lumbago cronic); 
elombosciatica. 

Lombalgia acuta 

Lombalgia acuta debuteaza in general brusc, de cele mai multe ori 
dupa un efort de intensitate variabila, dupa o miscare fortata de rotatie sau in 
urma expunerii la frig. Intensitatea durerii este foarte mare, accentuandu-se la 
cea mai mica miscare sau la tuse. Durerea imobilizeaza bolnavul la pat sau il 
blochează în flexiune. În anamneză, pacientul semnalează crize asemănătoare 
în antecedente. 

Lombalgia cronică 

Lombalgia cronică defineşte o durere surdă, persistentă, mediană sau 
paravertebrală unilaterală, care iradiază uneori către fese. Alteori, durerea este 
mai supărătoare dimineatta, la trezire; este însoţită de o redoare mai 
pronuntata, care diminuă sau dispare după mişcare, în 10-20 minute. Durerea 

reapare după oboseală, mai ales după ortostatism prelungit, mers îindelungat, 
transport de obiecte grele, lucrul cu coloana flectată. În decubit dorsal, durerile 
diminuă sau dispar. 

Lombosciatica. Nevralgia sciatica 
În acest caz, lombalgiei i se asociază nevralgia sciatica. Nevralgia sciatica este 
o algie radiculara care traduce suferinţa unei rădăcini a nervului sciatic şi, mult 
mai rar, o atingere a trunchiului nervos propriu-zis. Aceasta rezultă, în 
majoritatea cazurilor, dintr-un conflict discoradicular, consecutiv unei hernii 
intrarahidiene la nivelul discului intervertebral L4-L5 sau L5-S1. Nevralgia 
sciatică este foarte frecventă, mai ales între 25 şi 60 de ani. 

Factorii declanşatori ai nevralgiei sciatice prin hernie de disc sunt de cele mai 
multe ori condiţii care suprasolicită coloana vertebrală lombară. 
Debutul nevralgiei sciatice poate fi: brutal sau insidios. 
Simptomatologia: 
Durerea este simptomul dominant, uneori exclusiv. Este situată în 
regiunea lombară, de unde iradiază în membrul inferior pe traiectul 
L4, L5 sau S1 
eParesteziile 
In sciatica prin conflict discoradicular durerea este de tip mecanic: eforturile si 
miscarea din timpul zilei cresc intensitatea durerii. De asemenea, tusea si 
strănutul măresc intensitatea durerii, prin creşterea presiunii intradiscale şi 
intrarahidiene. Durerea se calmează prin repausul la pat. 

b. Examenul obiectiv: Indiferent de tipul şi de localizarea durerii 
vertebrale pe care o acuză bolnavul, examenul obiectiv trebuie efectuat asupra 
întregii coloane vertebrale, pacientul fiind complet dezbrăcat. 

În toate cazurile în care este posibil, examinarea se începe cu pacientul în 
ortostatism, în poziţia de „drepti, cu călcâiele lipite şi cu membrele superioare 
pe lângă trunchi. 

Examenul obiectiv cuprinde două etape: examenul static şi examenul dinamic. 

b.1. Examenul static 
Presupune inspectia şi palparea rahisului 

> în totalitate în: ortostatism, şezând, clinostatism 

> regional 
Este obligatorie evaluarea aliniamentului corpului şi a segmentelor vertebrale 
în ortostatism — din fata, profil şi posterior cu identificarea corelaţiilor 
patologice ale regiunilor învecinate. 


174 


Kinetoterapia în recuperarea afecțiunilor reumatologice 


Evaluarea aliniamentului şi posturii: 
- aprecierea liniei gravitaţiei —firul cu plumb 
e în plan frontal (înclinările laterale) 
° în plan sagital (deviatiile antero - posterioare) 
- aprecierea aliniamentului în plan orizontal (centura scapulară + pelvină) 
- evaluarea alinierii segmentelor : anterior, profil posterior. 
Examinarea se face: 
> cu subiectul în ortostatism 
> notarea reperelor anatomice 

Pentru deviatiile laterale: firul cu plumb (corespunzând axei de simetrie a 
corpului) fixat la nivelul protuberantei occipitale, trece prin următoarele repere: 

> apofiza spinoasă a proeminentei (C7); 

> de-a lungul apofizelor spinoase ale coloanei dorso - lombare 

> pliul interfesier 

> între condilii femurali interni 

p între maleolele interne 

> spaţiul dintre călcâie 
Elementele urmărite: 
p repere simetrice unite prin linii orizontale imaginare, evaluate de la cranian 
spre distal (plan frontal) 
> exagerările, ştergerile, inversările curburilor rahisului + proiecția ant./post. a 
bazinului (plan sagital) 
p rotația vertebrală + asimetria în plan transversal a umerilor şi crestelor iliace 
Concluzii asupra: 
> Atitudinilor sau deformărilor sagitale, laterale sau tridimensionale (scolioza) 
> Impactului asupra elementelor anatomice învecinate 

Palparea rahisului: 

Modificările cutanate (pliu cutanat dureros, manevra de rulare-pensare). 
Puncte dureroase / puncte trigger: paravertebrale, apofizare, interspinoase, 
interscapulare, puncte tender, punctele Arnold, punctele  Valleyx 
(paravertebral, unghiul sacro-vertebral, fesier, pe membrul inferior). 
Nodulii de miogeloză (lombar, interscapular). 
Reperele osoase (apofize spinoase, transverse; spinele şi unghiurile 
omoplatilor, fosetele sacrate). 
Relieful şi tonusul musculaturii paravertebrale —  contracturi musculare 
paravertebrale sau retracturi musculare 

Adenopatiile laterocervicale 
b.2. Examenul dinamic 
Urmăreşte amplitudinea mişcărilor atât active, cât şi pasive ale coloanei 
lombare: flexiunea, extensiunea, inclinarea laterală şi rotația. 
În toate cazurile de dureri lombare, examenul obiectiv va cuprinde şi un 
examen neurologic, care va cuprinde: 
- testarea comparativă a sensibilităţii; 
- aprecierea troficitatii musculare şi a tonusului muscular; 
- determinarea forței musculare (bilanţul muscular); 
- examinarea reflexelor osteotendinoase, mai ales a celui achilian. 


5.7.3. Patologia reumatismală a rahisului 

Durerile localizate la nivelul coloanei pot fi cauzate de tulburări de 
statică vertebrală, procese degenerative, inflamatorii, metabolice, traumatice, 
care afectează coloana cervicală, dorsală sau lombară.. 

A. Anomalii congenitale şi de creştere ale coloanei vertebrale 
a.1 Tulburările de închidere ale arcului posterior vertebral pot conduce la 
apariţia spinei bifida (rahischizis posterior), ocultă sau aperta, cu/fara 
meningocel sau mielomeningocel. 
a.2. Anomaliile tranziționale — rezultă dintr-un defect morfogenetic vertebral 
local cu aparitia de: occipitalizare a atlasului (fuzionarea atlasului cu occiputul), 
coastă cervicală (hipertrofia apofizei trnsverse la nivelul C7), coastă lombară 
(la nivelul L1), vertebre de tranziţie lombo-sacrate — sacralizarea L5 (anomalie 
frecventă, cu asimilarea L5 la sacru) sau lombalizarea S1. 
a.3. Anomalii numerice vertebrale: vertebra 6-a lombară, 8 vertebre 
cervicale, bloc vertebral congenital (fuziunea corpilor vertebrali). 
a.4. Spondiloliza constă alungirea istmului vertebral cu/fără soluţie de 
continuitate (fractură) la nivelul porțiunii interarticulare (fig. 5.20.a.). Defectul 
(de obicei bilateral) este cel mai bine vizualizat în proiectii radiologice oblice 
sau prin tomografie computerizată (TC) şi apare după o lezare unica, 
traumatisme minore repetate sau creştere. 
a.5. Spondilolistezisul constă în alunecarea anterioară a corpului vertebral, 
pediculilor şi fatetelor articulare superioare. Pacientul poate acuza durere 
lombară iradiată în membrele inferioare şi poate apare sensibilitatea lângă 
segmentul care a „alunecat“ anterior (cel mai frecvent L5 pe S1 sau mai rar L4 
pe L5, fig. 5.20.b.). Palparea profundă a elementelor posterioare ale 

segmentelor de deasupra articulatiei cu spondilolistezis poate evidentia o 
deplasare „în treaptă“. 


Compresie 
ădăcină nerv 
spinal 


Spondilolisteza 


N 


Fig. 5.20. 


În cazurile severe de spondilolistezis poate apare sindrom de coadă de cal, 
trunchiul poate fi scurtat, iar abdomenul poate deveni proeminent ca rezultat al 
deplasării anterioare extreme a lui L5 pe S1. 

B. Afectări de tip mecanic şi degenerativ ale coloanei vertebrale 
b.1. de cauză discala: 
- hernia de disc (cervicală, dorsală, lombară, fig.5.21) 


Disc normal Disc herniat 


Compresia discului herniat 
pe rădăcina nervului spinal 


Rădăcina 
nervului 


- discartrozele (spondilodiscartrozele) — prin degenerarea şi fragmentarea 
discului interevertebral) 


Fig. 5.21. 


b.2. prin afectarea articulaţiilor interapofizare posterioare: 
- artrozele interapofizare- spondilozele 

- instabilitati capsuloligamentare 

b.3. tulburari de statica veretebrala: 

- scolioza 

- cifoza 
- hiperlordoza lombară (sindrom Baastrup) 
b.4. stenoza de canal vertebral 
b.5. obezitatea 
C. Afectări de tip inflamator ale coloanei vertebrale 
c.1. spondilatritele seronegative — spondilita anchilozantă, artritele reactive 
(sindromul Reiter-Fiessinger-Leroy), artrita psoriazica 
c.2. poliartrita reumatoida (afectarea articulatiilor occipitoatlantoaxidiene) 
c.3. fibromialgia şi sindromul miofascial. 
D. Afectari de tip infecțios ale coloanei vertebrale 
d.1 spondilodiscite infecțioase nespecifice 
d.2. spondilodiscita tuberculoasa — morb Pott 
d.3. abcese epidurale, meningite, abcese paraspinale 
E. Afectări de tip metabolic 
e.1. osteoporoza vertebrală 
e.2. alte afectări metabolice- osteomalacia, diabetul zaharat, guta. 
F. Sechele posttraumatice 
- fracturi, luxatii, coccigodinia (în majoritatea cazurilor este posttraumatica). 
G. Afectări neoplazice 
- metastaze, mielom multiplu, osteosarcom, tumori nervoase, leucemii, 
limfoame. 


5.7.4. Etiopatogenia şi tabloul clinic al herniilor de disc lombare 


Afectarea discului intervertebral este denumită de unii autori hernie de 
disc (terminologia anglo-saxonă), iar de alţii discopatie (după terminologia 
franceză). Ultimul termen, cu înțeles mai larg, pare mai apropiat de realitatea 
anatomo-clinică, deoarece discul nu suferă doar prin herniere, existind o 
întreagă patologie discală, diferită de hernia de disc, care determină suferinţe 
ale coloanei lombare. Pe de altă parte, coloana lombară trebuie privită ca un 
tot unitar, care cuprinde pe lîngă segmentul vertebro-discal şi țesuturile moi 
adiacente (muşchi, ligamente, fascii), care se pot constitui adesea în sediul 
unei suferințe. Probabil din acest motiv, se discută despre ceea ce autorii 
anglo-saxoni denumesc "low back pain“. 

Hernia discala defineşte prolabarea nucleului pulpos prin fisurile 
inelului fibros; de obicei, hernierea se face posterior, în canalul rahidian (vezi 

fig.5.21). Degenerescenta discului intervertebral soldează în cele din urmă cu 
protruzia şi hernierea nucleului pulpos. Protruzia discală constă dintr-un 
defect al inelului fibros, cu două grade de intensitate: 
«fisura simplă, în care o mică porţiune a inelului fibros bombează 
brusc; 
«blocajul intradiscal, în care nucleul pulpos se angajează lent si 
progresiv într-o fisură, fără să depaşească mult perimetrul discului. 
Suferințele coloanei lombare sunt reprezentate de un grup de afecţiuni cu 
caracteristici clinice care i-au permis lui De Seze cu mai multi ani în urmă să 
alcătuiască o clasificare pe faze şi stadii a aşa-numitei hernii de disc lombare, 
clasificare care este şi astăzi de un mare interes practic şi pe care o prezentăm 
în continuare. 
Faza | 
Este faza de instabilitate discală cu uşoară laxitate a nucleului pulpos în inelul 
fibros, determinind dureri lombare cronice intermitente, de tip postural, 
mecanic. De cele mai multe ori, la încetarea efortului şi la repaus, aceste dureri 
dispar, pentru a reapare în condiţii variate de solicitare a segmentului lombar. 
Faza a Il-a 
Este faza de leziune a discului, cu ruperea inelului fibros şi cu protruzia 
postero-centrală a nucleului pulpos, determinind un /umbago acut sau 
supraacut de tip discogen, a cărui manifestare clinică se prezintă astfel: 
Subiectiv 
e debut brusc 
e dureri lombosacrate uni- sau bilaterale 
e caracter mecanic 
e durerea nu coboară pe membrele inferioare, sau dacă o face, nu trece 
de genunchi. 
Obiectiv 
e deformare lombară cu diminuarea lordozei lombare fiziologice 
e  contractură musculară paravertebral lombar 
e cu/fara scolioză 
e limitarea dureroasă a flexiei trunchiului (indice Schâber mic) 
e semnul Lassegue pozitiv bilateral. 

Faza a III-a 
Se mai numeşte şi faza radiculară şi apare prin protruzia postero-laterală a 
discului herniat, care va intercepta în calea sa o rădăcină nervoasă. Din acest 
motiv simptomatologia va apare unilateral. Această fază are trei stadii: 
Stadiul 1 — iritativ 
Discul herniat ajunge la rădăcină, pe care doar o atinge, fără a o comprima sau 
leza în vreun fel. De aceea în acest stadiu bolnavii acuză durere pe traiectul 
rădăcinii (nervului spinal), dar fără să apară semne neurologice. 
Subiectiv 
e durere lombo-sacrată unilaterală 
e iradiere în membrul inferior de-a lungul unui dermatom (Ls, S4, La, Ls, 
L2) 
e caracter mecanic al durerii, care de obicei este calmată de repaus 
Obiectiv 
e sindrom vertebral static cu: 
- scolioză lombară 
- diminuarea lordozei lombare 
- contractură musculară paravertebral lombar 
e sindrom vertebral dinamic cu: 
- indice degete-sol înalt 
- indice Schdber mic 
- semnul Lassegue pozitiv de partea afectată 
Stadiul 2 - compresiv 
Materialul herniat ajunge la rădăcina nervoasă, pe care deşi nu o lezează, o 
comprimă. Acum se adaugă la simptomatologia deja menţionată paresteziile 
pe traiectul durerii. La examenul obiectiv vor apare hipoesteziile pe traiectul 
unei rădăcini, diminuările sau disparitiile unor reflexe osteotendinoase: reflexul 
rotulian în afectarea rădăcinii L4 şi reflexul achilian în afectarea rădăcinii S4. 
Stadiul 3 - de întrerupere 
În acest stadiu se manifestă, pe lîngă semnele şi simptomele prezente în 
stadiul 1 şi 2, şi semnele rezultate din sectionarea unor axoni din rădăcină, sau 
a întregii rădăcini prin conflictul cu discul herniat. Pareza, respectiv paralizia 
care se instalează, se obiectiveaza prin prezența deficitului motor in 
neuromiotomul respectiv. Vom constata astfel că bolnavul nu poate sta pe 
vîrfuri în paralizia rădăcinii S4, sau că nu poate sta pe calciie în paralizia 
rădăcinii Ls. 

Faza a IV-a 

Este faza modificărilor de tip degenerativ, cu apariţia discartrozei şi a artrozei 
interapofizare, după virsta de 40 de ani. Odată cu virsta, nucleul pulpos îşi 
pierde imbibitia normală cu apă, se ratatinează şi devine friabil. În acelaşi timp, 
inelul fibros suferă şi el modificări importante în urma repetatelor solicitări 
mecanice la care a fost supus. Acestei faze i se potriveşte probabil mai bine 
termenul generic de discopatie lombară, şi aceasta datorită multiplelor sale 
forme de manifestare. 

În această fază vom putea întîlni următoarele aspecte clinice: 

e fara acuze subiective; 60-70% din subiecți sînt purtători ai unei 
discopatii lombare de faza IV asimptomatice; 

e lombalgie cronică, cu noduli de miogeloză si puncte trigger 
paralombare şi parasacrate, a căror activare are un net caracter 
psihoemotional şi meteorotrop; 

e lumbago acut după 40 de ani, lumbago de tip musculo-ligamentar, cu 
pseudo-sciatică (durere difuză în membrul inferior, fără caracter 
dermatomal). Simptomatologia apare de obicei brusc, după un efort 
fizic cu ridicare de greutăţi, fiind însoţită de limitarea mobilităţii coloanei 
lombare în special pe înclinațiile laterale, care sînt intens dureroase; 

e sciatica prin prinderea rădăcinii în procesul degenerativ de la nivelul 
foramenului. Este aşa-numita "sciatica a virstnicului', cu semnul 
Lassegue negativ; 

e stenoza de canal vertebral, mult mai putin diagnosticată, se poate 
manifesta polimorf, de la simpla lombalgie cu scialalgie pina la 
sindromul de coadă de cal. 

Semne neurologice ale compresiunii rădăcinilor lombare: 


Rădăcina Modificări senzitive Deficit motor Modificări de 
reflexe 
L Faţa anterolaterală a Flexorii şi adductorii Cremasterian, 
2 coapsei coapsei eventual rotulian 
: re eer Extensorii gambei, 
L3 Regiunea “plulia na Siaja flexorii şi adductorii Rotulian 
internă a gambei ; 
coapsei 
. z noe Extensorii gambei, 
La Fata interna a gambei şi flexorii şi adductorii Rotulian 
gleznei 
coapsei 
Fafa externă a gambei, Dorsiflexorii piciorului şi 
Ls fata dorsală a piciorului şi h OLP i Lipsesc de obicei 
halic alucelui 

Faţa dorsală a gambei, 
marginea externă a 
piciorului, ultimele trei 
degete 


S, Flexorii plantari Achilian 


5.7.5. Tratamentul kinetic de recuperare în afectarile 
discovertebrale 


Obiective generale de de recuperare sunt: 


. Combaterea durerii 

e Corectarea dezechilibrelor musculare între agonisti si antagonist 
° Restabilirea controlului adecvat al mişcării 

e Profilaxia recidivelor 


Mijloacele de tratament in afectiunile discovertebrale sunt: 
e Tratament igieno-postural 
Repausul absolut se recomanda in suferintele acute, fiind suficiente de obicei 
2-4 zile. 
În formele comune se recomandă repaus relativ, pe pat tare, în aşa-numitele 
posturi delordozante: decubit dorsal sau lateral cu membrele inferioare flectate. 
Alimentatia va cuprinde toate principiile alimentare, recomandindu-se regim 
hipocaloric la bolnavii cu plus ponderal. 
În cazul folosirii medicatiei antiinflamatorii, se indică regim hiposodat. 
° Tratament medicamentos 
° Tratament fizical 

A. Electroterapia 
În herniile de disc, electroterapia are doar efect adjuvant, fără a putea înlocui 
celelalte forme de tratament. Principalele efecte favorabile ale diferitelor forme 
de curenți electrici în discopatiile lombare sînt: 


. antialgic 

. antiinflamator 

. hiperemiant 

n decontracturant 


Curentii diadinamici (CDD) au efecte bune în lumbago nediscogen, dar 
efectul lor în formele discogene este moderat. Se poate prescrie CDD în 
aplicații transversale lombare cu schimbare de polaritate, în formula difazat fix 
2'+2'; perioadă lungă 2’+2’. În durerile miofasciale vom prescrie CDD cu polul 

negativ pe punctul dureros şi polul pozitiv proximal, difazat fix 4’; perioadă 
lungă 4’. 
Curentul galvanic este foarte mult folosit în sciatalgii sub forma galvanizărilor 
simple longitudinale sau a ionizărilor cu CaClə cu polul pozitiv paravertebral 
lombar sau fesier şi polul negativ plantar. 
Curentul Trăbert, aplicat cu polul negativ pe punctul dureros, are un efect 
antialgic comparabil cu al curenților diadinamici. 
Curentii de media frecvență sub forma curenților interferentiali sunt 
eficienti in acut sau cronic. Are un bun efect decontracturant. Se aplica sub 
forma a două seturi de electrozi în cruce pe regiunea lombară, manual 100 Hz, 
spectru 0-100 Hz 10’. 
Ultrasunetul se foloseste in formele subacute sau cronice recidivante, cu 
suferințe musculo-tendinoase, miofasciale sau cu manifestări vasculo- 
vegetative. Se indica ultrasunet cu hidrocortizon/fastum gel paravertebral 
lombar 0,4-0,5 W/cm’, 4-6 minute. Este contraindicat in herniile de disc 
operate cu hemilaminectomie. 
Curentii exponentiali se folosesc pentru stimularea musculaturii total sau 
partial denervate in herniile de disc cu deficit motor. 
Laserul terapeutic are efecte favorabile antalgice şi antiinflamatoare in 
suferințele discoligamentare. 

B. Masajul 
În subacut se poate efectua masaj sedativ cervical, dorsal, sacro-fesier şi de-a 
lungul membrului inferior. În formele hiperalgice se evită folosirea tehnicilor de 
masaj. Masajul trofic este rezervat formelor cu hipotrofii şi tulburări vasculo- 
vegetative. 

C. Hidrotermoterapia 
Băile simple la 36-37°, băile de plante sau băile la bazin se recomandă în 
suferințele miofasciale, spondilogene, în radiculopatiile reziduale. 
Aplicația de parafină este adesea utilizată după depăşirea perioadei acute 
(este contraindicată îi stadii acute de inflamație). Înainte de folosirea sa, se 
poate testa răspunsul la termoterapie cu o procedură termoterapica mai blinda, 
cum este lampa Solux. Aceasta foloseşte ca sursă termoterapică radiaţiile 
infraroşii. 
! Este necesar să se atragă atenţia asupra riscului pe care îl reprezintă 
folosirea procedurilor de termoterapie în herniile de disc recente, cînd edemul 
perilezional este răspunzător de o mare parte din simptomatologie. Orice 

aplicaţie de căldură pe regiunea lombară, chiar metodele empirice, nu va face 
decit să accentueze acest edem perilezional, putînd transforma o hernie de 
disc perfect curabilă prin metode conservatoare într-o formă compresivă, cu 
indicație chirurgicală. Practic, ori de cite ori bolnavii acuză durere lombară la 
tuse şi strănut, semnul Lassegue este pozitiv la valori mici sau apare durere 
lombară la flexia coloanei cervicale (semnul Neri), termoterapia trebuie evitată. 
D. Kinetoterapia 
Schema generală de recuperare a trunchiului 
D.1. Musculatura flexoare — flexia 
a. Tipuri de exerciţii statice: 
. Exercitiul 1: exerciţii de tip "membre inferioare pe trunchi" şi care se 
execută din decubit dorsal, din ortostatism, din atârnat, cu ambele membre 
concomitent sau cu câte unul alternativ: se face flexia şoldului cu genunchiul 
flectat (sau întins); dacă flexia CF nu este completă,se realizează contracția 
statică a musculaturii abdominale; dacă este completă, seproduce o basculare 
posterioară a pelvisului, dreptii abdominali scurtandu-se. 
. Exercitiul 2: exerciţii de tip "trunchi pe membre inferioare”, coloana 
rămânând dreaptă,rigidă: din poziţia culcat sau şezând, cu membrele inferioare 
întinse (sau flectate), se ridică sau se coboară lent trunchiul menţinut drept. 
. Exercitiul 3: exerciţii de tip "cap pe trunchi” din decubit dorsal, cu sau 
fără genunchii flectati: se ridică în aşa fel capul, încât să "privească" picioarele; 
musculatura abdominală se contractă static pentru a fixa toracele, pentru ca 
acesta, la rândul lui, să reprezinte punct fix pentru scaleni şi 
sternocleidomastoidieni- flexia capului se poate combina cu flexia unui şold, 
pentru creşterea acţiunii statice a abdominalilor. 
. Exercitiul 4: contractii puternice abdominale din diverse poziţii: decubit 
dorsal cu genunchii flectati, din decubit ventral, din şezând sau din ortostatism. 
b. Tipuri de exerciții dinamice: 
° Exercitiul 1: exerciții de tip "coloană pe pelvis" — respectiv flexia 
coloanei fără mişcarea pelvisului sau a membrelor inferioare, care se execută 
din decubit dorsal, gradul de flectare fiind variabil: să se observe că ridicarea 
nu se face cu coloana dreaptă, rigidă, şi că nu este vorba doar de flectarea 
coloanei cervicale. 
° Exercitiul 2: exerciții de tip "pelvis şi coloană lombară pe trunchiul 
superior şi membre inferioare": din decubit dorsal cu genunchii flectati se 


184 


Kinetoterapia în recuperarea afecțiunilor reumatologice 


basculează puternic bazinul spre spate, delordozând; musculatura abdominală 
lucrează sincron cu extensorii şoldului. 

° Exercitiul 3: exerciții de tip "membre inferioare pe pelvis, pelvis şi 
coloană lombară pe trunchiul superior": din decubit dorsal sau din atârnat se 
execută flexia CF, cu sau fără flexia genunchiului, combinată cu flexia coloanei 
toraco-lombare. 

. Exercitiul 4: combinarea mişcărilor de trunchi cu ale membrelor 
inferioare sau doar ale unuia dintre ele: din decubit dorsal se combina flexia 
coloanei cu flectarea membrelor inferioare, aducând genunchiul la piept cu 
ajutorul braţelor. 

D.2. Musculatura extensoare — extensia 

a. Tipuri de exerciţii statice: 

. Exercitiul 1: exerciţii de tip "membre inferioare pe trunchi": din decubit 
ventral se extinde cate un membru inferior aproximativ la 15 grade; extensorii 
toraco-lombari şi flexorii şoldului opus acţionează static pentru a bloca 
tendiinta de balansare posterioară a pelvisului prin extensorii membrului 
inferior ridicat; dacă extensia depăşeşte 15 grade, pelvisul se înclină anterior 
datirită tensiunii exercitate de ligamentul iliofemural, iar extensorii toraco- 
lombari acționează dinamic, scurtându-se. 

° Exercitiul 2: exerciții de tip "trunchi rigid pe membre inferioare": din 
pozițiile în şezând, ortostatică sau ventrală cu sprijin pe bazin se execută 
coborâri-ridicări de trunchi cu coloana dreaptă, rigidă; mişcarea se face din 
şolduri (flexie-extensie), extensorii toraco-lombari în contracție statică luptând 
contra gravitaţiei, care tinde să flecteze coloana. 

b. Tipuri de exerciții dinamice: 

° Exercitiul 1: exerciții de tip "pelvis şi coloană lombară pe trunchi 
superior şi membre inferioare": din decubit dorsal, cu genunchii flectati, pelvisul 
este basculat înaite, cu lordozare lombară accentuată — musculatura 
extensoare toraco-lombara actoineaza sinergic cu flexorii CF. 

e Exercitiul 2: exercitii de tip "membru inferior pe pelvis, pelvis si coloana 
lombara pe trunchi superior": in decubit ventral se ridica (extinde) alternativ 
cate un membru inferior peste 15 grade; ligamentul iliofemural blocheaza 
extensia CF peste 15 grade, asa ca pelvisul va bascula anterior cat permit 
extensorii coloanei toraco-lombare şi flexorii articulatiei coxo-femurale a 
membrelor inferioare care stă pe sol. 

° Exercitiul 3: tip de exerciții "coloană pe pelvis": din decubit ventral, se 
execută extensia coloanei (activitate dinamică a erectorilor, în timp ce 
extensorii şoldului lucrează izometric, fixând pelvisul) cu brațele spre spate. 
Un exercițiu mult practicat este cel din patrupedie, cu ridicarea simultană a 
unui membru inferior opus, cu extensia puternică a spatelui, apoi se 
inversează. 
D.3. Flexia şi extensia 

De obicei cele două tipuri de mişcări se combină în cadrul aceluiaşi 
exerciţiu. 
a. Tip de exerciţiu static: coloana rămâne rigidă, realizând tipul "trunchi pe 
membrele inferioare"; mişcarea se execută din CF (flexie-extensie), este o 
combinare a exerciţiului 2 de la exerciţii statice pentru flexie cu exerciţiul 2 de 
la exerciţii statice pentru extensie. 
b. Tipuri de exerciţii dinamice. Au mare importanţă în programele de asuplizare 
a coloanel. Se combină tipurile de exerciţii arătate separat la flexia şi extensia 
coloanei — vom completa cu câteva mişcări combinate ale trunchiului şi 
membrelor, care solicită supletea coloanei. 
° Exercitiul 1: din patrupedie se ridică un genunchi spre abdomen, în timp 
ce coloana se cifizează puternic, apoi respectivul membru inferior se extinde, 
lordozând concomitent coloana. 
° Exercitiul 2: tot din patrupedie, bascularea pelvisului înainte cu extensia 
capului realizează o extensie a trunchiului, apoi bascularea înapoi a pelvisului 
cu flexia capului face posibilă cifozarea toraco-lombară 
. Exercitiul 3: deseori retractura ischiogambierilor limitează flexia 
trunchiului: în aceste cazuri se indică exerciţii speciale de întindere a 
ischiogambierilor, care se realizează prin mişcări succesive de flexie-extensie 
de trunchi, din poziţii speciale. 
D.4. Flexorii laterali ai coloanei — Mişcarea de lateroflexie 
a. Tipuri de exerciţii statice: 
e Exercitiul 1: exerciţii de tip "trunchi rigid pe membre inferioare" prin 
aplecarea laterala a trunchiului mentinut drept, cu abductia sau adductia 
şoldului de sprijin, celălalt membru inferior mobilizându-se odată cu trunchiul. 
În timpul acestei lateroflexii, musculatura opusă de pe partea superioară 
acționează prin contracție statică contra gravitaţiei, pentru ca să menţină 
coloana dreaptă, să nu se curbeze pe partea care se apleacă. 

. Exercitiul 2: exerciţii de tip "mişcări laterale ale braţului şi membrului 
pelvian, cu cădere laterală a trunchiului”, în care musculatura lateroflexoare de 
pe partea inferioară se contractă pentru a menţine trunchiul drept, să nu 
cedeze sub propria-i dreutate. 

e Exercitiul 3: prin fandări laterale, cu căderea corpului pe partea 
respectivă (mâinile in şolduri), se realizează contracția puternică a musculaturii 
lateroflexoare pe partea opusă. 

b. Tipuri de exerciții dinamice: 

° Exercitiul 1: exerciții de tip "coloană pe pelvis", care necesită poziţii in 
care pelvisul să fie fixat; astfel, din poziția călare pe o banchetă, se apleacă 
într-o parte gi în alta trunchiul, din ortostatism, cu un picior pe o bancă joasă, 
se apleacă trunchiul spre o parte sau alta , brațul opus mişcări este în 
abductie. 

e Exercitiul 2: grupaj de exercitii tip "coloana pe pelvis,pelvis pe membre 
inferioare", in care lateroflexorii actioneazi concomitent cu abductorii-adductorii 
soldului, aceste exercitii se executa din ortostatism, din decubit dorsal sau 
lateral. 

e Exercitiul 3: grupaj de exercitii tip " membre inferioare pe pelvis, pelvis 
si coloana lombara pe trunchi superior", respectiv miscarea laterala in bloc a 
membrelor inferioare si bazinului; poate fi facuta pasiv sau activ, din pozitie de 
decubit sau din atârnat (mâinile prind o bara a spalierului) — şi în acest tip de 
exerciții musculatura lateroflexoare acționează sincron cu  adductoriişi 
abductorii şoldului. 

° Exercitiul 4: grup de exerciţii tip "pelvis şi coloană lombară pe trunchi 
superior" combină acțiunea lateroflexoare a ridicătorilor şoldului afectat cu 
aceea a abductorilor şoldului opus, realizându-se din ortostatism, cu mâinile 
sprijinite pe o bară la înălțimea umerilor, se ridică un şold şi se lateroflectează 
lomba, sau din poziţia în şezând. 

D.5. Rotatorii coloanei — Mişcarea de rotație 

Tipuri de exerciţii dinamice: 

. Exercitiul 1: suită de exerciţii "coloană pe pelvis" care se realizează 
rotând trunchiul din posturi care blochează pelvisul: călare pe o bancă, în 
patrupedie; pentru accentuarea rotării, se mobilizează membrele superioare, 
ca nişte aripi; de asemenea, din decubit dorsal, ducând un brat peste corp, cu 
ridicarea umărului respectiv pelvisul pe sol. 

° Exercitiul 2: "membre inferioare, pelvis şi coloană lombară pe trunchi 
superior": din decubit dorsal, cu brațele în cruce şi genunchii flectati, se 
execută mişcări dintr-o parte într-alta, antrenând şi pelvisul. 
e Exercitiul 3: "coloană pe pelvis, pelvis pe membre inferioare”: din 
ortostatism şi decubit dorsal (picioarele îndepărtate) se execută rotații într-o 
parte şi într-alta. 
D.6. Exerciţii combinate pentru rotatori, flexori şi extensori 

Toate aceste exerciţii se bazează pe secvența "coloană pe pelvis, 
pelvis pe membre inferioare". 
. Exercitiul 1: activarea flexorilor si rotatorilor coloanei cu rotatorii şoldului 
din decubit dorsal, cu picioarele desfăcute: se ridică trunchiul cu rotarea într-o 
parte, braţul încrucişând corpul spre partea de rotaţie. 
° Exercitiul 2: activarea flexorilor şi rotatorilor coloanei şi şoldurilor din 
culcat, cu genunchii flectati şi picioarele sub bară, mâinile la ceafă: se ridică 
trunchiul (fără flectarea coloanei cervicale) şi se rotează. 
e Exercitiul 3: activarea extensorilor şi rotatorilor coloanei, ca şi a 
extensorilor soldului din pozitia mahomedana, care previne rotatia pelvisului: 
se face extensia "vertebra dupa vertebra", cu rotatia trunchiului. 
e Varianta : din ortostatism, cu picioarele indepartate, se executa aplecari 
în lateral, cu extensii şi rotatii de revenire şa poziţia inițială. 

E. Tratamentul chirurgical 
Principala intervenţie operatorie la care se recurge în hernia de disc lombară 
este laminectomia decompresivă, care are următoarele indicații: 


a dureri persistente, necalmate de repaos sau analgetice 
= apariția unui deficit motor 

. agravarea unui deficit motor 

= apariția unui sindrom de coadă de cal 

= recidivele frecvente 


Stări postlaminectomie: 
- sechele radiculare: 
-radiculalgii restante cu parestezii distale 
-pareze sau paralizii radiculare 
-sindroame de coadă de cal 
- Stări dureroase lombosacrofesiere cu redori vertebrale şi retractii 
musculo-fasciale. 

- endomiogeloze lombosacrofesiere cu puncte trigger sau 
pseudosciatică 

- psihizarea durerii 

F. Tratamentul balnear 
Curele balneare pot fi recomandate încă de la sfîrşitul perioadei subacute, cînd 
au rolul de a continua tratamentul început în spital cu amplificarea metodelor 
de hidrotermoterapie şi kinetoterapie. 
Rolul esenţial al curelor balneare este acela de prevenire a recidivelor. În acest 
sens se recomandă 1-2 cure balneare pe an în staţiuni în care este posibilă 
hidrokinetoterapia în bazine cu apă termală, alături de aplicația de nămol, 
folosirea factorilor contrastanti de călire, etc. 
Statiunile recomandate în discopatiile lombare sînt: Băile Herculane, Baile 
Felix, Techirghiol, Mangalia, Eforie-Nord, Amara, Pucioasa, etc. 


5.7.6. Programe kinetoterapeutice în patologia discovertebrală 


A. Kinetoterapia în spondilodiscartrozele cervicale 
Obiectivele kinetoterapiei se suprapun obiectivelor generale ale recuperării, 
vizând: 
- controlul durerii regionale, 
- refacerea amplitudinii de mişcare cervicală, 
- echilibrarea balanței musculare cu scăderea contracturilor şi tonifierea 
musculaturii hipotone, 
- corectarea tulburărilor de postură şi 
- readaptarea la activităţile cotidiene. 
Metodologia kinetică se aplică preponderent după substratul etiopatogenic al 
manifestărilor şi cuprinde: 
- exercițiile terapeutice, 
- exerciții de extensie axială cu coborârea şi retragerea bărbiei, 
- stretching, 
- tonifiere musculară 
Program de exerciții pentru spondilodiscartroza cervicală 
Aceste exerciţii se aplică într-o anumită cronologie în funcţie de acuzele 
pacienţilor. Scopul major este diminuarea nivelului algic regional şi recăpătarea 
supletei coloanei cervicale. 

Exercitiul 1. Tractiunea capului stand pe un scaun (mişcarea lui în spate). 
Pacientul este aşezat pe un scaun cu spătar sau fără şi priveşte înainte 
relaxandu-se complet. Se va începe primul şi cel mai important exerciţiu - se 
mişcă capul încet, dar ferm în spate atât cât se poate. Este important să se 
menţină bărbia trasă înapoi atunci când se execută acest exerciţiu, cu alte 
cuvinte trebuie să privească drept înainte şi să nu încline capul spre spate 
atunci cand ridică privirea. După ce s-a menţinut această poziție câteva 
secunde, pacientul trebuie să se relaxeze şi astfel, automat capul şi gâtul vor 
reveni la poziţia inițială. Exercitiul este eficace dacă plasăm ambele mâini pe 
bărbie şi împimgem capul tot mai mult. Exercitiul trebuie repetat de zece ori pe 
şedinţă, iar şedinţele trebuie să fie de la şase la opt în cadrul unei zile 
(repetate la fiecare două ore). 

Exercitiul 2. Extensia capului în cursa maximă din poziţia şezând (îndoirea lui 
spre spate). 

Acest exerciţiu trebuie întotdeauna să urmeze după exercițiul 1. În poziția 
şezând se repetă exerciţiul 1 de câteva ori, apoi se menţine capul în poziție 
retrasă (figura 4) fiind gata pentru începerea exerciţiului 2. 

Se ridică bărbia şi se înclină capul în spate ca şi cum pacientul s-ar uita în sus. 
Nu se va permite gâtului să înainteze mai mult când se face această mişcare. 
Cu capul înclinat în spate atât cât este posibil, trebuie în mod repetat să se 
întoarcă capul puţin câte puţin (aproximativ 2cm) către dreapta, apoi către 
stânga; tot timpul trebuie avut în vedere menţinerea capului şi gatului cat mai 
în spate posibil. 

Acest exercițiu poate fi utilizat atât în tratamentul, cât şi în prevenirea 
cervicalgiei. Exercitiul trebuie să fie executat de 10 ori pe şedinţă iar şedinţele 
între şase - opt ori pe zi. Dacă pacientul acuză dureri prea mari efectuând 
acest exercițiu trebuie să-l înlocuim cu exercițiul 3. După ce s-au exersat de 
ajuns exercițiile 1 şi 2 separat se pot combina într-unul singur, succesul fiind 
asigurat, 

Exercitiul 3. Tractiunea capului din poziția „culcat" dorsal, întins cu fata în sus 
cu capul pe marginea patului - de exemplu se poate sta întins pe un pat dublu - 
ori cu capul sprijinit doar pe un colt al unui singur pat. Se relaxează capul şi 
umerii stând întins pe pat fără a folosi perna. 

Se împinge partea din spate a capului în saltea în acelaşi timp în care se ţine 
bărbia. 

Efectul total trebuie să fie acesta: capul şi gâtul trase cât mai mult în spate în 
timp ce privirea se menţine în sus. După fixarea acestei poziţii câteva secunde, 
pacientul se va relaxa şi automat capul şi gâtul vor reveni la poziţia iniţială. 

De fiecare data când se efectuează acest exerctiu ne vom asigura că mişcarea 
în spate a capului şi a gâtului este efectuată cât mai corect posibil. 

Exercitiul este folosit în principal în tratarea cervicalgiilor. După ce s-au făcut 
zece astfel de exerciţii de tracţiune în spate a capului trebuie să se evalueze 
efectele pe care acesta le are asupra durerii. 

Dacă durerea s-a centralizat sau a scăzut în intensitate, se poate continua 
acest exerciţiu cu încredere, în acest caz trebuie să se repete exerciţiul de 10 
ori pe şedinţa iar şedinţele de şase - opt ori în timpul unei zile/ nopți. 

Dacă însă durerea se intensifică sau se extinde mai mult pe coloana vertebrală 
sau pacientul acuză intepaturi sau amorteli ale degetelor trebuie să renunţe la 
acest exerciţiu. 

Şi în cazul acestui exercițiu pacientul va sta întins pe pat cu fata în sus - 
decubit ventral- înainte de începerea exerciţiului 4 trebuie să se pună mâna 
sub cap şi să se mişte pe marginea patului până când capul, gâtul şi umerii se 
afiă peste marginea lui. 

Exercitiul 4. In timp ce se sustine capul cu mana acesta trebuie sa se lase in 
jos înspre podea; trebuie să se îndepărteze mâna, sa se lase capul si gâtul în 
jos atât cat se poate şi să se încerce să se vadă podeaua cât mai mult posibil. 
După ce s-a obţinut gradul maxim de întindere, trebuie să se relaxeze în 
acesta poziție aproximativ 30 secunde. 

Pentru a reveni la poziţia iniţială mai întâi se pune o mână sub cap apoi se 
ajută capul să revină la poziția orizontală şi de asemenea se revine la poziția 
„întins" pe pat - decubit ventral. Este important ca, făcând acest exerciţiu, 
pacientul să nu se ridice imediat de pe pat şi să se odihnească câteva minute. 
A nu se utiliza perna pentru acest exerciţiu! 

După exerciţiul 3, exerciţiul 4 este utilizat în principal în tratamentul împotriva 
cervicalgiei. Exercitiul 4 trebuie să urmeze exercițiul 3, până când simptomele 
acute se diminuează, şi trebuie executat doar o singură dată în timpul unei 
şedinţe. 

Exercitiul 5. Înclinările laterale ale gâtului. Asezat pe un scaun pacientul 
repetă exerciţiul 1 câteva minute apoi îşi menţine capul în poziția ,retras", 
numai după aceia se poate începe exerciţiul 5. Se îndoaie gâtul într-o parte şi 
se mişcă capul spre partea în care se simte cel mai mult durerea. 

Nu se permite capului să-şi schimbe poziţia, cu alte cuvinte se va privi drept 
înainte şi se va apropia urechea, nu nasul, de umeri. Este important să se 
menţină capul tras atunci când se efectuează exerciţiul. El fiind mai eficient 
dacă se foloseşte mâna de pe partea în care se resimte durerea, plasând-o 
astfel peste vârful capului şi apăsând capul tot mai mult spre partea dureroasă. 
După ce s-a menținut această poziţie câteva secunde trebuie să se aducă 
capul la poziţia iniţială. 

Până când simptomele se centralizează exerciţiul 5 trebuie repetat de zece ori 
pe şedinţă iar şedinţele trebuie să fie cuprinse între şase şi opt în demersul 
unei zile. 

Exercitiul 6. Rotaţiile la nivelul coloanei cervicale. Aşezat pe un scaun se 
repetă exerciţiul 1 de câteva ori, apoi se menţine capul în poziţia retras, din 
acest moment pacientul fiind gata pentru începerea exerciţiului 6. Se mişcă 
capul cât mai mult spre stânga şi apoi spre dreapta ca atunci când trecem 
strada (figura 12). 

Este important să se menţină capul cat mai bine în poziția ,retras". Daca 
pacientul acuză mai multă durere pe o parte decăt pe alta atunci când se 
roteşte gâtul, trebuie să continue exerciţiul rotind gâtul spre acea parte astfel 
încât durerea să se stabilizeze gradat sau chiar să scadă în intensitate. 

Daca se acuză aceeaşi durere sau doar sau simţit unele încordări la rotirea 
gâtului în ambele parti, se va continua exerciţiul rotind capul în ambeie 
parti.Exercitiul este mai eficient daca se folosesc ambele mâini şi se trage 
capul tot mai mult în momentul rotirii acestuia (figura 13). 

După ce s-a menţinut poziţia corectă timp de câteva secunde, se va aduce 
capul la poziţia iniţială. 

Acest exerciţiu se foloseşte atât în tratarea cervicalgiei cât şi în prevenirea ei. 
Dacă centralizarea sau diminuarea durerii a avut loc sau nu exerciţiul 6 trebuie 
totdeauna urmat de exerciţiile 1şi 2. Când este folosit în prevenirea durerilor de 
gât exerciţiul se va repeta de cinci - şase ori pentru o perioadă sau ori de câte 
ori este nevoie. 

Exercitiul 7. Flexia gâtului în poziţia stând. Flexia înseamnă îndoirea in fata a 
gâtului respectiv flexia anterioară a capului. Aşezat pe un scaun pacientul 
priveşte drept înainte şi se relaxează complet, putând începe exerciţiul 7. Se 
apleacă capul în fata şi se lasă sa cadă liber cu bărbia cat mai aproape de 
piept. 

Se pun mâinile în partea din spate a capului şi se împreunează degetele apoi 
se relaxează brațele astfel încât coatele sa fie îndreptate 

Exercitiul este mai eficient dacă se folosesc mâinile şi se apasă capul spre 
piept. După ce s-a menţinut această poziţie câteva secunde, capul trebuie să 
revină la poziţia iniţială. 

Acest exerciţiu este utilizat mai ales în tratarea cefaleei, dar poate fi folosit şi în 
tratarea cervicalgiilor după ce simptomele acestea s-au diminuat, în ambele 
cazuri trebuie exersat doar de două trei ori în timpul unei şedinţe, iar aceasta 
va fi între şase- opt şedinţe pe zi. 

Când se foloseşte în tratarea durerilor de cap, exerciţiul 7 trebuie combinat cu 
exerciţiul 1, iar cand se foloseşte în tratarea cervicalgiei exerciţiul 7 va fi 
totdeauna urmat de exerciţiile 1 şi 2. 


B. Kinetoterapia în hernia de disc lombară şi alte dureri 
lombosacrate 

Lombosacralgia desemnează durerea lombară inferioară (low back 
pain) de cauză mecanică, generată de suferința atât a ţesuturilor moi lombare, 
cât şi a structurilor vertebrale (disc, ligamente intracanaliculare, articulații 
vertebrale posterioare,  pediculi vertebrali) afectate printr-un proces 
degenerativ. 
Sub raport clinic, includem: durerea lombosacrată izolată, durerea 
lombosacrată cu algii referite pe membrul inferior, cât şi durerea lombosacrată 
cu algie iradiată, radiculară. 
Kinetoterapia este orientată atât ca obiectiv, cât şi ca mijloace tehnice, de 
starea clinică a pacientului. 
Diferentiem astfel 4 perioade: 
e Perioada acuta, se caracterizeaza prin dureri intense lombosacrate, cu 
sau fara iradiere; bolnavul nu isi poate calma durerile nici in decubit, prezinta 
contractura lombara, cu sau fara blocada. 
e Perioada subacuta, în care durerile din decubit au dispărut, bolnavul 
se poate mişca în pat fără dureri, se poate deplasa prin cameră, poate să stea 
pe un scaun un timp mai mult sau mai puţin limitat, durerea fiind suportabilă 
dacă nu îşi mobilizează coloana. 
e Perioada cronică permite pacientului să-şi mobilizeze coloana, 
durerile fiind moderate, astfel încât nu îl mai forțează să adopte autoblocarea 

lombară; în ortostatism ti mers durerile pot apărea după o perioadă mai lungă 
de timp; pot persista contracturi paravertebrale. 

Perioada de remisiune completă, între perioadele de boală evidenţiate clinic, 
considerând cauza lombosacralgiei mecanice ca nevindecabilă, potential 
putându-se deci repeta oricând puseul dureros. 

Obiective generale: 


. calmarea durerii; 

. normalizarea  flexibilităţii ţesuturilor moi, reducerea contracturii 
musculare; 

° normalizarea mobilității articulare; 

. stabilirea unui regim de exerciţii eficient, pentru a obţine un grad de 


funcţionalitate maxim pentru pacient. 
Metodele indicate pentru atingerea acestor obiective sunt următoarele. 
- Posturarea, pentru diminuarea durerii şi a spasmului muscular. 
- Tehnici de mobilizare, pentru creşterea mobilităţii articulare şi scăderea 
contracturii musculare (asuplizarea țesuturilor moi). 
- Stretching muscular, mai ales pentru extensorii lombari. 
- Antrenament pentru: 

e mentinerea posturii corecte; 

e folosirea unei mecanici corecte a corpului; 

e creşterea rezistenţei la efort; 

e activități sportive în scop de recreere. 
- Antrenarea pentru programul care trebuie urmat la domiciliu: 

e  posturări pentru calmarea durerii şi a contracturii musculare; 

e exerciţii de asuplizare musculară şi creştere a mobilităţii articulare; 

e corectarea posturii; 

e îmbunătățirea condiţiei fizice pentru întoarcerea la activităţile cotidiene. 
În funcţie de starea clinică a pacientului, se stabilesc obiective 
individualizate. 
Redăm în continuare pe scurt exerciţiile care alcătuiesc programul Williams 
(după T.Sbenghe), exerciţii care se execută diferențiat, pe trei faze, în funcţie 
de evoluţia afecțiunii. 
FAZA | 
Exercitiul 1. Decubit dorsal: se flecteaza şi se extind genunchii. 

Exercitiul 2. Decubit dorsal: se trage un genunchi cu amindoua mîinile la piept, 
încercînd atingerea lui cu fruntea; se procedează apoi la fel cu celălalt. 
Exercitiul 3. Ca la exerciţiul 2, dar concomitent cu ambii genunchi. 

Exercitiul 4. Decubit dorsal, cu mîinile sub cap: se trage un genunchi la piept 
cît mai mult, apoi celălalt, apoi ambii. 

Exercitiul 5. Decubit dorsal cu braţele ridicate pe lîngă cap în sus, genunchii 
flectati la 90°, tălpile pe pat: se impinge lomba spre pat, se contractă 
abdominalii, se salta usor sacrul de pe pat; se revine, apoi se repeta. 

Exercitiul 6. În şezînd pe scaun, cu genunchii mult departati: se apleacă mult 
înainte, astfel încît să atingă cu mîinile solul de sub scaun; se menţine această 
poziție 4-5 secunde, se revine, apoi se repetă. 

Fiecare exercițiu al fazei | se execută de 3-5 ori, repetindu-se de 2-3 ori pe zi. 
După două săptămîni, acestor exerciţii li se adaugă cele din faza a II-a. 

FAZA A II-A 

Exercitiul 7. Decubit dorsal, cu genunchii flectati, tălpile pe pat: se apleacă 
ambii genunchi spre dreapta, apoi spre stînga, pînă ating patul. 

Exercitiul 8. Decubit dorsal: calciiul drept se aşează pe genunchiul stîng; se 
execută o abductie cit mai internă a şoldului drept, pînă se atinge cu 
genunchiul drept planul patului, apoi se inversează. 

Exercitiul 9. Decubit dorsal: se ridică alternativ cit mai sus cite un membru 
inferior extins. 

Exercitiul 10. În ortostatism: genuflexii cu mîinile în sprijin pe spătarul 
scaunului, spatele perfect drept, calciiele rămînînd pe sol. 

Exercitiul 11. Poziţia de “cavaler servant”, corpul aplecat pe coapsa ridicată la 
90°, sprijin şi pe sol cu miinile: se întinde genunchiul de sprijin, executind şi o 
balansare care trebuie să întindă psoas-iliacul. 

În această perioadă se fac şi exerciţii din atirnat: cu fata sau cu spatele la 
spalier, ridicare de genunchi la piept, rotare genunchi stînga-dreapta, 
bascularea membrelor inferioare, cifozări lombare cu picioarele pe o bară. 
FAZA A III-A 

Exercitiul 12. Decubit dorsal, genunchii flectati la 90°, tălpile pe pat: se impinge 
lomba spre pat, se contracta abdominalii, se salta usor sacrul de pe pat; treptat 
se executa aceleasi miscari lombare si ale bazinului, dar cu genunchii tot mai 
putin flectati, pînă ajung sa fie complet întinşi. 

Exercitiul 13. În ortostatism, la perete, taloanele la 25-30 cm de acesta: se 
aplică sacrul şi lomba aplatizate pe perete; se apropie treptat calciiele de 
perete, mentinind contactul lombei cu acesta. 

Exercitiul 14. Decubit dorsal: se execută bicicleta cu bazinul mult basculat. 

În stadiul de remisiune completă, programul de kinetoterapie urmăreşte 
prevenirea recidivelor, urmărind conştientizarea poziţiei corecte a coloanei 


lombare şi bazinului, ca şi însuşirea unor metode de "înzăvorîre“ a coloanei 
lombare în timpul efortului fizic, în special cu ridicare de greutăți. 


C. Hernia de disc lombara operată 

Imediat postoperator, pacientul este adus de la sală în decubit lateral; 
din 2 în 2 ore se schimbă în lateralitate dreaptă şi stângă — o pernă dură între 
genunchi; începând de a 2-a zi va putea sta şi în decubit dorsal. 
Programul I (primele 2 zile după operaţie): 
a) Exerciţii de respiraţie (abdomino-diafragmatică şi toracică, costal-inferioară, 
din decubit dorsal şi lateral). 
b) Exerciţii de ameliorarea circulaţiei periferice (flexii-extensii de picioare, flexii 
moderate de şold şi genunchii, cu extensii lente din decubit lateral şi dorsal). 
Exerciţiile durează 10 minute şi se repetă de 2-3 ori pe zi. 
Programul II (între ziua a-3-a şi a-10-a postoperator): se începe mobilizarea în 
afara patului, trecându-se la şederea pe scaun, apoi în ortostatism. 
Acest program vizează: 
a) Urmărirea în continuare a obiectivelor programului |; 
b) Tonifierea musculaturii toracolombare: 


° Decubit dorsal: extensia coloanei, cu ridicarea pieptului; 

. Decibit dorsal: se presează puternic pe planul patului concomitent 
membrul superior drept şi cel inferior stâng, apoi invers; 

e Decubit ventral: se ridica si se adduc umerii, bratele se duc spre 
spate; 

. Decubit ventral: cu sprijin pe antebrate (poziţia "sfinxului"); 

e Din decubit ventral: ridicarea alternativă a unui membru inferior întins; 
e Decubit ventral, cu mâinile unite la spate: se face o extensie de 


trunchi, cu accentuarea extensiei membrelor superioare. 
c) Tonifierea musculaturii abdominale: decubit dorsal, ridicarea capului si o 
usoara ridicare a umerilor. 
d) Tonifierea cvadricepsilor şi fesierilor mari: exerciţii izometrice. 

e) Mobilizarea membrelor inferioare: 


° Flexii-extensii de genunchi şi şold din toate pozițiile; 

. Decubit ventral: flexii de genunchii. 

f) Mobilizari ale coloanei (din a-5-a zi) din ortostatism: 

e Miscari de lateralitate; 

e Mişcări uşoare de rotaţie; 

° Mers cu împingerea unui scaun cu rotile; 

° Mişcări de flexie: discutabile (unii le încep din a-6-a zi, alţii doar a-10-a 


— a-12-a zi după scoaterea firelor). 

Exerciţiile durează 15-20 de minute şi se repetă de 2 ori pe zi. 

Programul Ill (după 10-12 zile, urmat timp de 2 săptămâni) se aplică după ce 
se scot firele şi pacientul pleacă acasă sau într-un serviciu de recuperare şi are 
în vedere următoarele obiective: 

a) Tonifierea musculaturii toracolombare, a extensorilor şi abdominalilor: 


° Exerciţiile cunoscute din decubit ventral; 
e Din decubit dorsal se va executa "podul", cu ridicarea bazinului; 
. Exerciţiile cunoscute de tonifiere a musculaturii abdominale şi cele de 


contracşie abdomino-lombară. 
b) Creşterea mobilităţii coloanei: 


e Decubit lateral, poziția "cocoş de puşcă", apoi extensia trunchiului şi a 
membrelor inferioare; 

e Din patrupedie, lordozarea-cifozarea spatelui; 

e Din decubit dorsal, se roteaza trunchiul ducand membrele superioare 


peste piept in partea opusa; 

e Din decubit dorsal, cu braţele "in cruce" şi palmele pe sol, genunchii la 
90 grade, se rotează trunchiul inferior, astfel încât genunchii să atingă solul 
într-o parte, apoi în cealaltă; 

e Din decubit dorsal, miscari de lateralitate ale trunchiului, cu ducerea 
membrelor inferioare întinse într-o parte şi într-alta. 

c) Învăţarea unei posturi corecte intermediare (conştientizarea posturii 
lombare). Exerciţiile durează 30 de minute şi se execută odată pe zi, eventual 
repetându-se într-un program rezumativ de 15 minute. Dacă sunt posibilităţi, în 
afară de aceste exerciţii se execută hidroterapia în bazine, repetând din 
ortostatism sau atârnat aceleaşi mişcări pentru asuplizare. 

Programul IV (de la 4 la 6 săptămâni) are aceleaşi obiective ca şi programul III. 
Exerciţiile se vor executa din atârnat şi din ortostatism. Sunt permise şi ghiar 
indicate exerciţiile de extensie a coloanei; de asemenea rotatiile. 

După perioada de 6 săptămâni postoperator, se va trece la programele 
(tardive) de kinetoprofilaxie secundară, la exerciţiile din şcoala spatelui, pentru 
a menaja coloana şi a evita recidivelela alte niveluri. 


D. Kinetoterapia în tasările vertebrale (fracturi fără leziuni 
medulare) 

Tasarea simplă, fără complicatii neurologice, se tratează prin repaus la 
pat fără imobilizare în aparat gipsat. Se începe imediat reeducarea 
functionalitătii prin exerciţii de extensie a trunchiului, din decubit dorsal, decubit 
ventral sau patrupedie. 

Fractura cu tasări mari sau cominutive: - coloana se imobilizează 2 luni 
în aparat gipsat tip Boehler, apoi 2-3 luni în corset uşor. Corsetul de gips are o 
fereastră abdominală. Pacientul se va ridica pentru a se obişnui cu mersul în 
pozitie lordozantă în care îl tine corsetul. 

- din saptămâna a 3-a: - exerciţii pentru refacerea tonusului musculalaturii 
spatelui (contractie izometrică) 
- exerciții pentru musculatura abdomenului 
- exerciții de respiratie diafragmatică 
- după scoaterea gipsului: - exerciţii anterioare 
- recuperarea mobilităţii coloanei vertebrale (ex de 
mers cu răsuciri de trunchi) 
- timp de 2-3 luni: - mişcări laterale, apoi cu îndoiri înainte 
- gimnastică respiratorie tip toracic 
- reechilibrarea bazinului 
- reeducarea mersului 
Tasarea simplă — program de recuperare 
1) decubit ventral - ridicarea capului de pe pat. 
2) decubit ventral - bratele întinse deasupra capului, ridicarea piciorului şi 
bratului opus, apoi cu partea cealaltă. 
3) decubit ventral - călcâiele sprijinite, ridicarea piepentruului de pe pat. 
4) decubit dorsal - terapeutul tinând bolnavul de ceafă îl ridică de pe pat, 
acesta mentinându-se în extensie. 

5) se efectuează unele exerciţii din tratamentul cifozei (decubit dorsal - 
retroversia bazinului prin contractia simultană a abdomenului şi fesierilor, cu 
expiratie, revenire cu inspiratie, mers cu mingea medicinală de 1kg pe cap, 
mers liniştitor cu mişcări de respiratie). 

Fractura imobilizată în gips — program de recuperare 

1) şezând sau ortostatism - rotarea bratelor din articulatia umărului, prin înainte 
sus, înapoi jos, cu îndrepentruarea spatelui. 

2) şezând sau ortostatism - ducerea bratelor prin înainte sus, simultan cu 
ridicarea unui picior şi extensia spatelui. 

3 şezând sau ortostatism cu mâinile sprijinite de tăblia patului — genuflexiuni 
cât permite gipsul. 

4) decubit dorsal - picioarele îndoite din genunchi, mâinile încleştate la ceafă, 
ridicarea gambelor, mentinându-le cât durează expiratia. 

5) aceeaşi pozitie de plecare - respiratie diafragmatică. 

6) decubit ventral - bratele întinse, imitarea înotului bras numai cu bratele şi cu 
respiratie corespunzătoare. 

7) decubit ventral cu bratele sprijinite în drepentruul umerilor, flotări sau 
semiflotări prin întinderea bratelor din coate şi cu ridicarea piepului de pe sol. 
8) mers prin sală cu mingea medicinală tinută deasupra capului, bratele 
întinse din cot. 

9) mers linistitor cu respiratie ritmică. 

După scoaterea gipsului — program de recuperare 

1) stând — mişcări ample de brate ca în timpul mersului, antrenand şi trunchiul 
prin torsiuni. 

2) stând depărtat - îndoirea trunchiului lateral, bratul de partea îndoirii 
alunecând în lungul coapsei. 

3) stând depărtat cu bratele lateral - răsuciri ale trunchiului stânga- 
dreapentrua. 

4) stând - contractia fesierilor şi abdomenului cu retroversia bazinului. 

5) decubit ventral - bratele întinse înainte, ridicarea bratului şi a piciorului 
opus, concomitent, apoi cu partea cealaltă. 

6) decubit dorsal - ghemuirea picioarelor la piept, întinderea la verticală şi 
coborârea lor. 

7) decubit dorsal - ducerea bratelor prin înainte sus, peste cap, cu inspiratie, 
revenire cu expiratie. 

8) patrupedie - mişcări de val ducând şezuta pe călcâie apoi piepentruul 
înainte spre sol şi revenire în pozitia de plecare. Se execută apoi în sens 
invers. 

9) stând uşor depărtat, mâini pe şolduri - mişcare circulară din bazin, într-un 
sens şi în celălalt. 

